
.et var begyndt at skumre. Vinterdagene var 
i ^ U endnu kun korte og graa; sølede og slibrige 






laa Gaderne med de brede Rendestene i Midten fyldte 

til Randen med smæltet Snevand, Affald og Mudder. 

Paa Nørregade foran det Hus, hvor Oberstløjtnant 

von Ingenhavens boede, havde Gaardskarlen dog fejet 

og gjort saa ryddeligt og rent, som gøres kunde, og 

^ han var nu i Færd med at efterse Tranlygten, der hang 

^^' i en Tredse foran Indgangsdøren og kun eftersaas og 

T^ benyttedes, naar der ventedes fremmede. 

^ Fra Køkkenet trængte helt ud i Forstuen Lugten 

^ af Stegning og Brasning, og oppe ovenpaa i Salen 

\ lød rappe Fodtrin, en ivrig Stemme kommanderede 

og vejledede, og af og til kom en hastig Smælden 

^ med Døre. 

j ' Kun i et lille Bagværelse, der vendte med sit 

•eneste gardinløse Vindue ud mod den rummelige 
'^ Gaard, var der forholdsvis stille og fredeligt. Henne 
ved Vinduet sad en lille Pige paa en elleve tolv 
Aar med lyst Haar og et lidt udvisket Barneansigt 
og læste med halvhøj, ramsende Stemme af en Bog, 
der laa foran hende paa Skødet, mens en anden 
mindre Pige var travlt beskæftiget med en Trædukke 

i Gyldenstykkes Dragt, som hun klædte i et gam- 
melt Silkesjal og anbragte i en omvendt TræskammeU 

— Nu kører Prinsessen I — udbrød den lille hen- 
rykt — nu kører hun lige til Slottet. Og i Slottet er 
der Lys og Silke og Guld og Ædelstene, og alt 
muligt dejligt, og der holder Prinsessen af at være, 
der er saa amusant. Udenfor i Slotsgaarden møder 
hun Prinsen, der standser hende og hilser paa 
hende. Bonjour ma princesse, comme vous étes 
belle! Prinsen taler altid fransk, for det er saa fint 
— og han kan slet ikke dansk, saa fin er han, — 
og saa svarer hun og smiler med gråce: Bonjour 
mon belle. — 

— Beau! — rettede den læsende, der uvilkaar- 
lig havde fulgt den yngre, paa hendes Tur gennem 
Stuen. 

— Beau eller belle, det er ganske det samme — 
svarede denne heftigt, — min Prinsesse sagde belle, 
og Prinsen forstod hende godt, for jeg saa selv, 
at han nikkede huldsaligt, og saa gav han hende en 
hel Kurv fuld af Sukkergodt. — 

— Hvor fik han den fra? — spurgte den ældre 
interesseret. 

— Hvor han fik den fra? Fra Slottet natur- 
ligvis. Der er alle mulige dejlige Sager, selve 
Stuen deroppe er fuld af de sødeste Ting, og store 
Fugle med skinnende Haler, ligesom Paradisfuglen 
paa min Æske, flyver omkring mellem store røde 
Blomster og Prinsen kan tage saa meget han vil 
og gøre hvad han vil. — 

— Du har jo aldrig været der, saa Du ved jo 
ikke, hvordan der ser ud — sagde den ældste lille 
Pige halv irriteret og lod Øjnene atter løbe over 
Bogens Blade. 

— Ved jeg det ikke? Hvordan Slottet ser 
ud, hvor Kongen og Dronningen og de smaa søde 
Prinsebøm bor. Jo, Benedicte, tro Du mig, det ved 
jeg perfecte — sagde den anden og rystede deter- 
mineret paa det mørke Lokkehoved, hvor Haaret 
efter Tidens Mode var sat kunstigt op. — Spørg Du 
bare min Prinsesse der, hun har tidt og mange 
Gange ført mig derop med sig. — 

— Det er jo ikke sandt, Anne Kathrine — for- 
manede Benedicte, der ikke kunde følge med i den 
lilles Fantasier. 

— Jo, det er, og Prinsen er vor Ven, og vi 
elsker ham. — 

— Hvilken Prins? Den lille Prins Christian eller 
den ganske lille Arveprins Friederich? — 

Anne Kathrine trak ærgerlig paa Skulderen. 

— Hvor Du er dum I — udbrød hun og stam- 
pede i Gulvet med de smaa Fødder. — Kan Du da 
ikke forstaå, at min Prins er Prinsen, og han 
hedder hverken Christian eller Friederich — , og hun 
tog Dukken op af Skammelen, rev Silkesjalet af 
hende og satte hende hen paa en Stol. 

— Det er Dig, der er dum — sagde Søsteren 
koldt. — Jeg skal sige Dig noget, de smaa Prinser 
har det slet ikke saa morsomt, som Du indbilder 
Dig, ma tante Numsen siger, at Prins Christian faar 
Ris for den allermindste Smule. 

— Det er ikke sandt I — f6r Anne Kathrine 
op med blussende Kinder, — det er ikke sandt, 
hvor kan Du dog sige noget saadant, Benedicte! — 
og hun slap Skammelen, der havde ageret Karosse, 
og gik hen til Søsteren, for at faa hende til at tage 
den frygtelige Udtalelse i sig igen. 

— Sig, at det ikke er sandt 1 

— Hvorfor skulde jeg ikke sige det, naar ma 
tante selv har sagt det — svarede denne. — Tror Du 
ikke mig, saa spørg hende selv i Aften, naar hun 
kommer, og Du ellers har Mod dertil. — 

— Det har jeg, og det vil jeg — sagde Anne 
Kathrine og stod et Øjeblik som fortabt; saa kas- 
tede hun et hurtigt Øjekast ned i Bogen, der laa 
paa Søsterens Skød, og saa, at det var Lafontaines 
Fabler, hun læste paa. Pludselig begyndte hun med 
høj klar Stemme at synge for sig selv: — Maitre 
corbeau sur un autre perché, tenait dans son bec un 
fromage — — — 

Benedicte stak fortvivlet begge Fingre i Ørene 
og tog fat med højere Ramsestemme paa sin Fabel, 
mens Anne Kathrine, vuggende paa sine to nydelige 
smaa Fødder, sang med sin klare Barnestemme, saa 
det klang i Værelset. Midt i Sangen tog hun med 
begge Hænder fat i den lange folderige Katunskjole 
og trippede hen foran det smalle lange Spejl, der i 
en slidt gylden Ramme hang oppe paa skraa ud fra 
Væggen ved Vinduet, og med det alvorligste An- 
sigt, straalende Øjne og varm i Kinderne dansede 
og sang hun for sig selv og nikkede til Spejl- 
billedet derinde, til Fablen endte med en lang Tone ; 
derpaa brast hun pludselig i Latter og hoppede 
i et Sæt hen til Benedicte, der i Tavshed havde be- 
tragtet det lille nydelige Skuespil, halvt beundrende, 
halvt overlegent. 

— Ved Du, hvad vi to ligner, Benni? — sagde 
den yngre og lagde • sin varme Kind op mod Søs- 
terens. — Vi ligner Myren og Græshoppen i Histo- 
rien, Du husker I Jeg er Græshoppen, som danser 
og synger, og Du er Myren, der læser og læser, 
ikke? — og hun lo igen af sit Paafund. — Men, ud- 

brød hun og blev pludselig alvorlig — Du vilde 
aldrig være saa ond som Myren, vel? Du vilde 
nok give mig, naar Du havde noget og jeg havde 
ingen Ting, vilde Du ikke? — 

— Jamen jeg har jo ikke noget, du har altid 
meget mere end jeg. Du faar af dem allesammen, 
af din Gudfader og af de andre Kavalerer, af Papa 
og Mama; men hvad faar jeg? Ingenting! — ud- 
brød den anden og skubbede den lilles Arm bort 
fra sin Hals, — og dog er jeg deres virkelige Datter 
og Du kuns deres Plejebarn. — 

— Jamen Prins Georg er min Gudfader I — 
sagde Anne Kathrine hurtigt og næsten truende. 

— Det er han — indrømmede Søsteren. 

— Saa gør det altsammen ikke noget — sagdfe Anne 
Kathrine, hvis Ansigt skiftede Udtryk ligesaa lynsnart 
som hendes Stemninger, afgørende. — Jeg elsker 
Prins Georg af Bevern, min Prins, min Gudfader, 
og slet ikke din. — 

I det samme gik Døren op, og en skarp Stemme 
kaldte. — Benedicte og Anne Kathrine! skynd 
Jer og kom herind, 1 skal klædes om, hvis Gæsterne 
forlanger at se Jer. — 

Imidlertid kom Karosse efter Karosse kørende 
frem over de toppede Brostene, og Portechaiser blev 
baame frem og satte ned foran Indgangsdøren, hvor 
Lygten spruttede og skinnede med nypudset Glans, 
mens Tjenerne sprang af Bagsæderne, lukkede de 
tunge Døre op og hjalp bukkende de høje Her- 
skaber ud. 

I et Nu var der samlet en Skare nysgerrige, der 
kom, som om de var voksede op af Jorden, og saa 
til, mens de ganske ugenert gjorde Bemærkninger til 

hverandre og kaldte Herskaberne ved Navn, efter- 
haanden som de kørte frem. 

— Det er Generalkrigssekretær Numsen og Frue, 
— sagde en ældre Mand, da den første Vogn kørte 
frem og Ægteparret traadte ud. — Det kan jeg da 
se I — 

— Det er saa rimeligt, Johan, at de er de første, 
som hører saa nær til Familien — svarede en Kone, 
der stod med et Spædebam paa Armen og saa 
spændt til. — Hun er en Søster til Obersten og ligner 
ham da ogsaa paa et Haar; saa skrap som sin 
Svigerske er hun vist ikke. — 

— Aa, man skal inte skue Hunden paa Haarene, 
som skrevet staar — sagde den anden. — Men se, 
der kommer selve Overpræsidenten von der Lyhe, 
se hvor han svanser og bryster sig i Hofdragten! 
Ja, fine Fugle har fine Fjer — sagde han spottende, — 
men der staar ogsaa skrevet, at Klæder skaber Folk. 
Havde en af os en saadan Stads at krybe i, kunde 
vi ogsaa nok svanse som han, for Kroppen er 
dog saa mare ens paa vos alle. Der er Grev 
Moltkes Karosse, Kusken kender jeg, han er en rask 
Kai. — 

— Næ nu skal I barstens se — raabte en lang 
Knægt, der stod med Hænderne i Bukselommerne 
og spejdede ned ad Gaden, — der kommer en 
kongelig Karet med rød Kusk. 

De nysgerrige tav ærbødigt, mens Vognen stand- 
sede og en ældre statelig Mand traadte ud og for- 
svandt ad Indgangsdøren. 

— Ved I, hvem det var? — spurgte en lille 
indskrumpen Mand med vissen Haarvækst og Skæg 
og en knuppet Næse. — Det var hs. Durchlauchtig- 
hed Prins Georg af Brunswig-Bevern, og ved I saa. 

hvem han er? — Manden gjorde et Ophold for 
Spændingens Skyld. 

— Han er skinbarlig Fader til den lille mørk- 
haarede Anne-Kathrine, som er Plejedatter af Ober- 
sten derinde — 

— Nej vell Det er vist Sludder hva'? Nu lyver 
Du, Jeppe I — lød det mod ham. 

— Gid der aldrig var en større Sludder til end 
den, saa var Livet lettere at leve — sagde den ind- 
skrumpne Mand højtidelig, — men jeg har hørt det 
af Tøsens Moders Mand — og det er Benthack, 
Musqueteren og Støvletsyeren henne i Pederstræde, 
som jeg mere end én Gang har taget en Taar med 
i Paradiset. Han svor paa, at hans Kvinde havde 
haft Barn med Prinsen, dengang, han var Chef for 
første sællandske Regiment; og derfor fik de en hel 
Rigsdaler om Ugen, mens at Oberstløjtnanten von 
Ingenhaven faar otte hundrede blanke Dalere om 
Aaret for Tøsen. Det kan man kalde en Fader^ 
hva'? Og det er Sandhed, ska' jeg sige Jer, for 
Benthack er en haard Hund og en skrap Ka'l i sin 
Mund, men Sandheden taler han. — 

Der blev Røre i Forsamlingen efter denne For- 
tælling — og enhver havde noget at bemærke. 

En Kone havde altid fornummet, at der maatte 
være noget aparte ved den lille kønne, fine Anne- 
^ Kathrine, noget, som mindede om Prinsebørn, en 
anden havde aldrig kunnet begribe, hvordan Ober- 
stens kunde leve, som de gjorde, uden at der maatte 
falde noget ekstra af, nu blev det forklaret, og 
ved denne vigtige Nyhed og i Glæde over at kunne 
faa en Anledning til at stikke deres Næse i fine 
Folks Affærer snakkede de op og drøftede Tingene 
frem og tilbage, saa at de næsten rent glemte at se 

paa de nye Karosser, der kørte frem, tømte deres 
brogede, skinnende Indhold og rullede raskt tilbage 
til deres respektive Hjem igen. 

Inde i Huset var alle travlt i Færd med at mod- 
tage de elegante Gæster, hvoraf nogle, som Prinsen 
af Bevem, von der Lyhe og Moltke, kom fra Taffelet 
paa Christiansborg Slot og endnu var varme i Ho- 
vederne og blanke i Øjnene efter de talrige nydte 
Retter med tilhørende Vine. 

Von Ingenhaven selv modtog smilende og med 
dybe Buk sine Gæster lige indenfor Døren til Salen^ 
der var festligt oplyst med Vokslys i Kronen under 
Loftet og Vægkandelabrene. Et stærkt Skær faldt 
ned over de lyseblaa, lidt falmede Brokades Møbler^ 
der stod i smaa Partier i den rummelige Sal. En 
Sofa i hvert Hjørne med et Bord foran. Stole langs 
Væggene, lange smalle Spejle mellem Vinduespilleme 
og Gulvet, tæppeløst og blankt skuret. 

Lidt bag ved Obersten stod hans Hustru, Fru 
Mette, der var høj og før og havde et lidt rød- 
ladent Ansigt under det højtopsatte, pudrede Haar. 
En stiv Brokadeskjole sad stramt om hendes fyldige 
Figur og truede med at sprænges under de dybe 
Nejninger, hun tildelte hver Gæst. Særlig dybt 
bukkede Obersten og nejede Oberstinden dog for 
den høj fornemme Gæst, Hs. Durchlauchtighed Prin- 
sen af Bevern, der nok var Husets gode Ven og 
Skytspatron, men hvis kongelige Blod dog altid 
indgød Respekt. 

Konversationen gik livligt mellem Grupperne 
halvt paa dansk og halvt paa fransk og tysk. Hs. 
Durchlauchtighed, den ældre Grev Moltke øg den 
unge Løjtnant Falkenskjold var utrættelige i at sige 
bon mots, fortælle smaa pikante Hofanekdoter og 

overøse de faa tilstedeværende Damer med smukke 
Talemaader, mens Obersten drøftede Statssager med 
en lille Gruppe ældre Kavallerer. 

— Hans kongelige Højhed den lille Prins Chri- 
stian er altsaa sluppen ud af Barnekammerset og har 
faaet sin egen Hofstat med Hofmester og Lærer ? — 
sagde Fru Numsen til Grev Moltke i en spørgende 
Tone. 

Greven trak beklagende paa Skulderen. 

— Man maa haabe, at Haardheden i Overhof- 
mesterens Ansigt ikke vil gøre sig for stærkt gæl- 
dende i hans Handlinger — svarede han; — i saa 
Fald beklager jeg vor naadige lille Prins. Grev 
Reventlow er en ualmindelig dygtig Mand, ce qu'on 
dit, men hans Sind er haardt og er blevet Flint ved 
hans Hustrus Side. — 

— Og dog — faldt Generalsekretair Numsen 
ind, han var kommen og havde hørt de sidste Ord 
— dog kan en solid Tugt maaske nok være nødig 
netop der. Saa vidt jeg kan forstaa, har hs. konge- 
lige Højhed taget mere efter sin høje Fader end 
efter sin højsalig Moder, vor elskelige Dronning 
Louise, hvis det ydre da svarer til det indre. — 

— Han er dog saa lille, kun seks Aar, — sagde 
hans Hustru mildt og rettede paa den Rose, der 
var fæstet i Udskæringen paa hendes blomstrede 
Silkekjole. 

Flere Herrer kom til, og Samtalen drejede sig 
om Hoffet, om Kongens Helbredstilstand, der ikke 
syntes særlig tilfredsstillende ved det vilde Liv, han 
førte, om Dronning Juliane Maries stille, tilbagehol- 
dende Væsen, der bidrog saa stærkt til at holde 
Folkets Kærlighed tilbage fra hende, og Talen 
faldt paa det nye Kunstakademi, der syntes at have 

en glimrende Fremtid for sig ved de dygtige inden- 
landske og udenlandske Kræfter, der var knyttede 
dertil, og havnede endelig ved den nylig indkaldte 
Dansemester, Mr. Laurent, der oprindelig var kommet 
for den lille Kronprins og hans Søsters Skyld, men 
efterhaanden var bleven hele Adelens Kæledægge og 
højt efterstræbte Danselærer. 

— Ja, Mr. Laurent er en superb Lærer, derom 
er der ingen Tvivl — sagde Oberst Ingenhaven med 
et fornøjet Smil paa sit vejrbidte Ansigt. — Vore to 
Børn Benedicte og Anne Kathrine lære at danse 
hos den berømte Monsieur; de danser nu saa 
smukt, at det er en ren plaisir at se dem. — 

— Terpsichores Kunst har altid været en af de 
skønneste, — sagde Overpræsidenten von der Lyhe 
smægtende — , og at Mr. Laurent forstaar sin metier, 
er en Selvfølge, naar han kommer fra Gratiernes 
Land, det dejlige Frankrig, mener Deres Durch- 
lauchtighed ikke ogsaa? — 

Durchlauchtigheden smilede bejaende og vendte 
sig mod Værten. 

— Tør man foreslaa at maatte se de to unge 
Damers Dansekunst, — spurgte han og gentog sin 
Anmodning til Fru Mette, der kom til. 

— Ja vist, ja vist — svarede Obersten geskæftig. 

— Vil du ikke kalde paa Børnene, kære Mette, 
naar det behager hans Durchlauchtighed at se dem. 
Særlig vor lille Anne Kathrine er uimodstaaelig, 

— vedblev han, idet hans Kone gik hen mod 
Døren, — det Barn har faaet Gratiernes Beskyttelse 
i Vuggegave. — 

Et Øjeblik efter kom Fru Mette tilbage med 
Børnene, der imidlertid var bleven pudrede i Haaret 
og klædte i Kjoler af kinesisk Silketøj, som den 

Gang netop var kommen paa Mode, indført af det 
nyoprettede ostindiske Kompagni. ^ 

Benedicte kom ind med nedslagne Øjne og for- 
legne Miner og saa snarere ud til at ønske sig 
mange Mile bort end til at have Lyst til at møde 
de mange Blikke, der rettedes mod dem; men Anne 
Kathrine saa sig om med straalende Øjne, smi- 
lede, saa de smaa nylig komne, hvide Fortænder blev 
synlige, og ligesom indsugede Lyset, den parfumerede 
Luft og det hele brogede Selskab med Blikket og 
Næseborene, der vibrerede synligt i det bevægelige 
Ansigt. 

Med Anstand og Ynde gjorde hun sin Kompli- 
ment for de smilende Herskaber, og da Oberstinden 
opfordrede dem til at vise, hvad Mr. Laurent havde 
lært dem, satte hun sig øjeblikkelig i Position, og 
trak den forlegne Benedicte med i sin Iver. De 
trippede rundt paa de højhælede Sko, løftede sirligt 
op i Kjolen, vuggede med Hovedet i Takt, nejede 
og gjorde alle Trinene korrekt og anstandsfuldt til 
den altid lige yndede Menuet. Benedicte holdt stadig 
Øjnene fæstede paa Gulvet og dansede saa alvorlig 
som en Præst. Anne Kathrine var ogsaa alvorlig, 
men paa en anden Maade; hendes Kinder glødede, 
og hun gik saa fuldstændig op i Dansen, at det var, 
som om hendes Blik gled ud over Tilskuerne, ud 
over alt, der hørte Jorden til. 

Endelig var de færdige, og Bifaldet bruste dem 
i Møde. I en Fart smuttede Benedicte hen bag ved 
sin Moder og søgte at komme i Ly der, mens Anne 
Kathrine blev kaldt hen til Prinsen af Bevern, der 
ikke havde haft sine Øjne fra den lille Danserinde 
den hele Tid, og hvis fyldige Person udtrykte den 
mest skinnende Velvilje. 

— Du holder af at danse, ma petite? — spurgte 
han og strøg den lille Pige kærtegnende over 
Kinden. 

— Je l'aime, mon prince — svarede hun straa- 
lende og lagde kælent sin Kind op mod Silken paa 
hans Ærme, — Hvor det er blødt og nydeligt at 
føle paa — udbrød hun og gled forsigtigt med 
Haanden over Opslaget. 

— Holder du ogsaa af Silke? — spurgte Prinsen. 

— Jeg holder af alt, hvad der skinner, hvad der 
er blødt, og hvad der er smukt — svarede den lille 
Pige raskt. 

— Ma petite gourmande! — lo Prinsen, — for- 
haabentlig vil Livet give dig, hvad du ønsker, 
Barn, — vedblev han varmt. — Men hvad mere 
holder du saa af? — 

— Vous, mon prince — svarede hun og saa 
sværmerisk op paa ham. 

Prinsen bøjede sig ned og kyssede hende. 

— Kan I gætte Gaader? — spurgte Anne 
Kathrine, der slet ikke lod sig forbløffe af Kærtegnet 
eller de mange Blikke, der uvilkaarligt vendtes mod 
de to. 

— Det kommer an paa — svarede hendes 
Kavaler. 

— Nu skal jeg bringe Jer en, jeg kommer straks 
igen — raabte hun, og afsted var hun som en Vind 
ude af Døren til Sideværelset, og Prinsen vendte 
sig mod Obersten, der hurtigt kom hen imod ham. 

— Et charmante Barn — udbrød han. 

— Æblet falder ikke langt fra Stammen! — 
sagde Grev Moltke smilende og bukkede let. 

Prinsen lod sin Haand glide over sit Ansigt og 
saa synlig smigret ud. 

— Ve den, der engang falder i hendes Garn — 
sagde den unge Løjtnant Falkenskjold leende og stak 
Haanden ind paa sit kniplingsbesatte Bryst. — Saa- 
dan une petite sorciére, der allerede nu kan fordreje 
Hovedet paa mere end en Cavalier. — 

— De har Ære af Deres Opdragelse, min kære 
Oberst — vedblev Prinsen, — bliver det ved, som 
det nu er begyndt, indser jeg ikke andet end, at 
mit lille Gudbarn maa blive en Pryd for sit Køn. — 

I det samme kom Anne Kathrine ind igen og 
gik lige hen imod sin Gudfader med et Stykke 
Papir, hvorpaa der var tegnet et mægtigt rystende 
noget, der skulde forestille et Hjærte. I Midten var 
der med en stor tydelig Barnehaand skrevet en hel 
Række »vous«. 

Prinsen saa paa Papiret, rystede smilende paa 
Hovedet og rakte det til sin Nabo, der heller ikke 
kunde gætte Rebusen, mens den lille Pige stod med 
leende Mund og en Skælm i Øjet og saa til. 

— Skal jeg sige det? — spurgte hun endelig, 
bristefærdig. 

— Mon coeur est plein de vousl — sagde hun 
og vendte sig triumferende om mod Prinsen, der 
som de øvrige Herrer brast i Latter. 

— Hvad sagde jeg? — udbrød Løjtnanten. — 
Est elle une petite sorciére! — 

— Elle est charmante, la petite — udbrød Ka- 
valererne højt og halvhøjt, og lykkelig over 
Anerkendelsen, over de lyse Omgivelser og venlige 
Ansigter, der smilede mod hende, kunde Anne 
Kathrine gerne være sprungen dem alle om Halsen 
i sin overstrømmende Glæde. 

Prins Georg tog det lille Stykke Papir, foldede 
det omhyggelig sammen og lagde det ned i en af 

sine Taskelommer, og lidt efter sendte Fru Mette, 
der havde forholdt sig tavs smilende under den lille 
Scene, med Benedicte sky kiggende frem bag sine 
Skørter, de to Børn i Seng. 

Endnu engang takkede Prinsen Husets Værter 
for den fortrinlige Opdragelse, hans lille Guddatter 
nød i deres Hjem, hvortil Obersten bukkede og 
sagde, at Anne Kathrine var og vilde forhaabentlig 
altid forblive at være deres Hus' Sol, da Samtalen 
afbrødes ved, at Souperen blev meldt. 

Ovenpaa i Sengekammerset varede det længe, 
inden de to lysvaagne Børn kunde falde til Ro. 
Benedicte var tavs og tvær, men Anne Kathrine 
hoppede ellevild om og dansede rundt for hvert 
Klædningsstykke, hun aftog. 

• — Kom nu straks i Seng, Anne Kathrine, nu 
venter jeg ikke længer — sagde Benedicte endelig 
ærgerlig. — Kommer du ikke straks, kalder jeg paa 
Marthe! — 

— Nu kommer jeg, nu kom — kom, kommer jeg, 
— sang den Lille, slukkede med et kraftigt Pust 
Tællelyset og sprang med et Spring op i Sengen til 
Søsteren og slog derpaa Dynen til Rette med et Par 
dygtige Klask. Saa lagde hun sig endelig ned 
og slog pludselig Armene varmt og fast om Bene- 
dictes Hals. 

— Aa Benedicte, du maa ikke være saa sur og 
tvær, du maa ikke, hører du. Jeg elsker Jer alle- 
sammen saa højt, saa højt, og jeg vil saa gerne, at 
Du skal være ligesaa glad, som jeg og holde ligesaa 
meget af mig — vil Du ikke? — Du véd ikke, 
hvor lykkelig jeg er, naar der er rigtig mange Lys 

Og mange silkeklædte Kavallerer og Damer, synes 
du da ikke ogsaa, det er morsomt? — 

— Nej — sagde Benedicte afgjort. — Jeg vil 
langt hellere være heroppe hos Marthe end nede 
mellem de fremmede; dernede er der ingen, der 
ser paa mig eller taler med mig, det rer dig, de alle 
ser paa og taler om og roser. Hvad Fornøjelse 
kan det være for mig? — 

Anne Kathrine gned sin lille varme Næse kær- 
tegnende op og ned ad Plejesøsterens Kind og grun- 
dede en Stund i Tavshed. 

— Ved du, hvad Du skal faa, Benni? — sagde 
hun. — Du ^ skal faa den Æske med Paradisfuglen 
paa, som jeg fik forgangen Uge med Sukkergodt 
i; — men saa maa du ogsaa være glad og holde 
lidt af mig, vil du? — 

— Aa, Annemo'er, mener du virkelig, at du vil 
give mig den? — udbrød Benedicte begejstret og 
rejste sig op i Sengen. 

— Det mener jeg — sagde den anden bestemt 
og var i en Fart ude af Sengen og paa Gulvet^ 
hvor man hørte Lyden af de bare smaa Fødder^ 
Hen til Chatollet gik hun, trak en Skuffe ud og 
rodede rundt i Mørket, til hun fandt, hvad hun 
søgte, og et Øjeblik efter holdt Benedicte den runde^ 
glatte Æske med den skinnende Fugl paa Laaget 
i sin Haand, mens Anne Kathrine smilende og varm 
allerede var halvt inde i Drømmenes rosenrøde Land» 

Prins Georg af Bevern kunde ikke let forvinde 
det Indtryk, den lille gratiøse Anne iCathrine 
havde gjort paa ham den Aften i det Ingenhavenske 
Hjem. Ganske vist var hun endnu kun et Barn, 
hvis Muligheder kun lod sig skimte; men som 
hun var, sysselsatte hun hans Tanker. Varmen fra 
den lille bløde Haand, der havde stukket den halv 
ubevidste Kærlighedsrebus til ham, var trængt lige 
op til hans følsomme Hjærte. — Vraiment, elle est une 
petite sorciére — sagde han smilende ved Tanken om 
de unge Herrers Begejstring, — med en Holdning 
som en Prinsesse og hvorfor ikke? Der var jo dog 
kongeligt Blod i hendes Aarer. Tilsyneladende 
havde hun kun slægtet sin Fader paa, var i en for- 
bavsende Grad en ægte Brunswig-Bevem ! — 

Prinsen gik op og ned i sit elegant udstyrede 
Gemak, kastede et mønstrende Blik nu og da over sin 
fyldige Person i de snørklede Rokokospejle paa Væg- 
gene, standsede og rettede paa en Knipling, der ikke 
faldt i de rigtige Folder, knipsede lidt Pudder fra Pa- 
rykken af Skulderen paa den lyseblaa, snorebrode- 
rede Silkefrakke og trak endelig en Sølvlugtevands- 
daase op af en af sine mange Lommer og lod Haand- 

fladen glide over den lille fugtige Svamp deri, alt 
mens han ustandseligt tænkte paa sin lille Pige og 
hendes Fremtid. 

— Man maa gøre noget fpr hendes Fremtid — 
afgjorde han med sig selv og stoppede Lugte vands- 
ægget tilbage paa sin Plads. — Men det haster jo 
forøvrigt ikke. De sorte Notarier er mig veder- 
styggelige som Pesten med deres Dokumenter og 
Skriverier. Men mit Barn skal blive sin Fader 
værdig, — derfor maa jeg sørge, — med Tiden. 

— For Øjeblikket vil jeg dog vise hende min 
Paaskønnelse — tænkte han videre og ringede paa 
sin Kammertjener, hvem han befalede at bringe et 
Smykkeskrin fra Soveværelset. Mellem Ringe, Spænder, 
Agrafer og straalende Brystnaale valgte han et 
lille Miniaturportræt af sig selv, malet for nogle Aar 
siden til en flygtig liaison d'amour, der havde været 
af en saa flygtig Natur, at Ilden forlængst var ud- 
slukket og Vingerne brændte, da Maleriet omsider 
var bleven færdigt. I Aarenes Løb var det blevet 
liggende i sin perlebesatte Ramme blandt forglemte, 
udrangerede eller itubrukne Smykker indtil nu, da 
Prinsens Øjne atter faldt paa det. Han tog det op, 
saa prøvende paa det og lod det tillige med en Kurv 
med Frugter og søde Sager pakke ind og bringe til 
»den amusante petite Anne Kathrine«, — fra hendes 
Gudfader. 

Et Øjeblik efter meldte Tjeneren, at Vognen 
holdt udenfor, og over de toppede Stene kørte 
Prinsen sin Tur gennem Byen, hvor mangen en 
Borgermand standsede og hilste den høje Herre i 
den forsirede Karosse med de guldgalonerede Tjenere 
og de prægtige dansende Heste; endelig drønede 
<ien lange Vogn over Marmorbroen og holdt ved Ind- 

gangsporten til Christianborg Slot, hvor Tjenerne 
sprang vimse ned for at hjælpe Hs. Durchlauchtig- 
hed ud. 

Christiansborg Slot rummede paa den Tid inden 
for sine solide Mure en hel Række Smaastater, der 
levede adskilte hver for sig for nominelt at samles 
under ét Familiehoved, den enevældige Monark 
Frederik den Femte. I Virkeligheden var baade 
Familieaffærer og Enevælden langt mere i Hæn- 
derne paa de ældre Statsmænd med Grev Bernstorff 
og Moltke i Spidsen, der styrede Land og Rige 
som kløgtige Skakspillere, og i hvis Hænder Konge 
og Dronning var som Brikker. 

Frederik den Femte var en for livslysten og 
ligeglad Natur til ret længe at bryde sig om at 
sidde strunk og stram i Saddelen og føre Statssty- 
reisens Tøjler; da villige tjenstivrige Hænder raktes 
ud mod ham, lod han dem med et Lettelsens Suk 
glide sig af Hænde og hengav sig helt og holdent 
til de lettere Fornøjelser, der stemmede overens med 
hans Natur. Han hadede al pedantisk Etikette og^ 
mørk Pietisme af et godt Hjærte, efter at hele hans 
Barndom og Ungdom havde været en endeløs Bods- 
øvelse med Andagt, Afholdenhed og jemhaard Disci* 
plin. Hele Landet havde med ham stønnet og 
sukket efter en lille Lysstraale i den tunge Alvor,, 
der laa knugende over dem, og et eneste Befriel- 
sens Suk lød, da han endelig var kommen til Roret 
og Christian den Sjette stededes til Hvile med sine 
Forfædre i Kongegravene i Roskilde Dom. 

Borte var det mørke Præsteherredømme, de tru- 
ende Gabestokke, Kildrestængeme, der vakte de 
gamle søvnige Sjæle under Gudstjenesten, Bøderne 
for forsømt Kirkegang, — bort faldt det alt sammen^ 

da Herolder forkyndte : Kongen er død, leve Kon- 
gen ! — Kun den lyse og tilgængelige Side af Kær- 
lighedens Evangelium faldt i den unge Monarks 
Smag, kun et Kæmesprog i den før saa mørke 
Lutherdom blev hans Valgsprog: — Wein, Weiber 
und Gesang! og det til en Grad, saa at alt efter- 
haanden veg for de to store Magter, der fuldstændig 
optog hans Dag, fyldte hans Liv og blev Grunden 
til hans tidlige Død. 

Selv ikke hans første smukke Gemalinde, den 
yndige, blide Dronning Louise, havde formaaet ret 
længe at lægge nogen Dæmper paa Hs. Majestæts 
stærke Nydelsestrang, saa lidt som Hensynet til 
hans Børn, de smaa Prinsesser og Kronprinsen, den 
yngste. Vistnok var der Øjeblikke, hvor Kongen 
fortvivlede over sig selv og lovede Bod og Bedring, 
men et lokkende Ord fra hans lystige Drikkebrødre 
var nok til at faa hans gode Fortsætter til at ramle 
sammen og faa ham til at fortsætte, hvor han slap* 

Hans andet Ægteskab med den stive, reserverede,, 
tysksindede Juliane Marie gjorde hverken fra eller 
til, og omgiven af sin lystige Hofstab levede Kon- 
gen i en Fløj for sig, Dronningen med sin lille 
Søn . for sig, de tre Prinsesser, Dronning Louises 
smaa, for sig og endelig Landets vordende Konge, 
den lille seksaarige Prins Christian omgiven af Hof- 
mestre, Lærere, Kammerpager og Tjenere for sig. 
• Familieliv var under saadanne Forhold kun et 
tomt Ord, og kun Sladder, Intriger, Misundelse og 
Jalousi var de Baand, der bandt den ene Fløj til 
den anden, spændtes ud eller opløstes under Protest 
og knyttedes igen af travle Hænder^ mens det høje 
Overhoved tumlede fra Orgie til Orgie og Vinen 
strømmede rød og luende ud . af de høje Sølvkander, 

skyllende Dømmekraft, Værdighed, Besindighed og 
Klarhed bort i sit Løb. 

Under de Forhold voksede den lille Prins Chri- 
stian op. Han var fra Fødselen en lille spinkel og 
sart Dreng, der allerede fra sit andet Aar havde 
mistet sin naturlige Beskytterinde og helt og holdent 
var bleven overladt til Damerne i Barnekammer- 
fløjen. 

Derinde dæggedes der for ham, føjedes han og 
lærte at betragte sig selv som staaende over alle 
andre Menneskebørn. Hver af hans smaa Luner og 
Lyster var en Lov for den kvindelige Betjening, der 
med hans Bedstemoder, den højtidelige, stive Sofie 
Magdalena i Spidsen, stod paa Pinde for hans konge- 
lige Højhed. 

Mellem alle de mange Damer, Ammer og Jom- 
fruer gik Snakken uophørlig den ganske Dag, og 
den lille livlige Prins hørte med store Øjne og ivrige 
Øren paa al den Overtro og al den Ammestuesnak, 
der fortaltes som skære Sandheder og troedes som 
selve Evangeliet. Hvad der mest af alt optog 
Drengens Fantasi, og som han aldrig kunde blive 
ked af at høre om, var Beretningerne om den Kunst 
fra Tyskland at kunde gøre sig usaarlig, som kaldtes 
Passowerkunsten efter dens Opfinder. Om den Ting 
maatte han høre sent og tidlig, hvordan man gen- 
nem visse stærke Drikke og Miksturer kunde blive 
gjort usaarlig for Stød og Kugler, samtidigt med at 
eens Legeme voksede og blev fuldendt. Det ene 
Eksempel blev fortalt efter det andet, og Prinsens 
Øjne lyste; saa langt vilde han ogsaa engang naa, 
naar den Tid kom, at han blev voksen. Han var 
jo dog den lille Prins Christian, Arving til Dan- 
mark og Norges enevældige Trone, og kunde gøre 

alt, hvad han vilde; det var noget, ingen tunde 
være mere overbevist om end han selv, dertil havde 
han hørt det for ofte af sine utrættelige Damers 
Læber. 

Og Damerne smilede og saa beundrende til, 
naar den lille kongelige Højhed legede og agerede, 
og hans medfødte Anlæg for Selvforgudelse og 
Praleri trivedes som en Plante i et Drivhus under 
flittige Hænders Rfc.y og Pleje. 

Det var kun sjældent, at Stedmoderen Juliane 
Marie lod sig se blandt Prinsens Damer, eller at 
hun lod ham hente ind til sig. Hun var og blev 
for ham kun en kold fremmed, og Prinsens store, 
livlige Barneøjne søgte forgæves efter et mildt eller 
kærligt Udtryk i det alvorlige Ansigt, der saa ned 
paa ham, naar han kyssede hendes Haand til God- 
dag eller Farvel. 

Alligevel blev de fem første Aar af hans Liv de 
eneste, dér i hans hele Liv kunde kaldes fredelige 
og lykkelige, hvor fattige paa varm Kærlighed og 
moderlig Omsorg de end var. 

Kong Frederik saa heller ikke meget til sin lille 
Søn, men overlod ham ganske til de Opdragerinder, 
der nu engang var udsete til ham ; — at tage Be- 
stemmelser, af hvad Art det end var, indenfor sin 
Families Skød faldt ham mere og mere besværligt, 
derfor lod han ganske roligt de andre tage Bestem- 
melserne for sig, hvad enten de var ledede af den 
argeste Egennytte eller ikke. Men da Kronprinsen 
gik i sit sjette Aar, følte Hs. Majetsæt det som en 
Pligt at gribe ind og lægge hans Opdragelse i fastere 
Hænder, lade ham komme fra Fruentimmerregimen- 
tet^ der hidtil havde ledet hans første Skridt, til Mands- 
tugt og Opsigt, om der skulde blive en Mand ud af ham. 

Det varede noget, inden den vigtige Post som 
Prinsens Hofmester og daglige Lærer blev besat, 
men i Grev Reventlow fandt Kongen tilsidst Manden. 
Man vidste, at Greven var dygtig og velbevandret i 
Sprog, og man vidste ogsaa, at han var stræng, be- 
stemt og haard, hvad der den Gang ansaas som 
den bedste Anbefaling for en Hofmester. Greven 
blev hjemkaldt fra Udlandet, hvor han en Tid lang 
havde opholdt sig som Gesandtf og kom øjeblikke- 
lig for at installere sig i Prinsens Fløj med Tjener- 
skab og Følge. 

Prinsens lille Hjærte slog i Rædsel, da han 
første Gang saa op i sin vordende Mentors Ansigt, 
og den Mand, der stod foran ham, kunde nok vække 
Rædsel alene ved sit Udseende hos hvilken som 
helst voksen; intet Under, at en lille spinkel Elev 
paa lidt over fem Aar kunde gyse og ryste ved 
Synet af saadan en Lærer. Greven havde et stort, 
rødt Ansigt med blodsprængte, udstaaende Øjne, 
Læberne var. tykke og mørke, Halsen kort og kraftig 
som en Tyrs, og hver Linje i hans Ansigt tydede 
paa en haard, næsten grusom Vilje. Og det varede 
heller ikke ret længe, inden den stakkels lille Elev fik 
at føle, hvad det vilde sige at komme under Mands- 
tugt. 

Grev Reventlow brød sig kun om een Opdra- 
gelsesmetode og kendte kun eet Opdragelsesmiddel, 
som han til Gengæld anvendte i Tide og Utide, 
— det var Prygl. Der gik ikke en Dag, knap nok 
en Læretime, hvor ikke Prinsen svømmede i Taarer 
over alle de mange Slag og Knubs, der regnede 
ned over hans syndige lille Krop. 

Hele Slottet talte om det og beklagede hviskende 
den lille Prins, men ingen turde lægge sig aabenlyst 

imellem. Kong Frederik syntes fuldt ud tilfreds med 
den Hofmester, han havde valgt, og Dronningen, 
hans Stedmoder, nyttede det slet ikke at blande ind 
i de Affærer, hun havde nok at tage Vare med sin 
egen svagelige lille Søn, — og desuden, hvad kunde 
det nytte at rokke ved den stormægtige Greve, der 
syntes at sidde saa fast i sin høje Herres Gunst. 

At en kongelig Elev blev opdraget med Ris og 
Stokkeslag, var en saa hverdagslig Sag, at der ikke var 
noget at gøre Ophævelser over. Derfor stoppede man 
sine Ører for de Skrig og Skraal, der stadig lød ud 
fra de prinselige Gemakker, og lukkede Øjnene i for 
det lille fortvivlede, rødgrædte Ansigt^ der med for- 
vildede Blikke stirrede bønfaldende omkring efter 
Medlidenhed, og lod Greven husere, som han 
vilde. 

Prins Christians første opblussende Henrykkelse 
over at være flyttet ind i sine egne Gemakker med 
Pager, Lærere og Hof blev hurtigt fulgt af den 
største Fortvivlelse og Længsel efter de gode Bame- 
kammerdage, hvor han havde været den regerende 
og bydende og Omgivelserne hans lydige Slaver. Nu 
var han Slaven og Greven Tyrannen, og der kunde 
komme over ham, naar Hofmesteren et Øjeblik for- 
lod ham, et saa ustyrligt og blindt Raseri, at han 
styrtede sig over den Stol, Greven lige havde rejst 
sig fra, som om den kunde være en Del af den for- 
hadte Lærer, og rive og bide i den, indtil Lyden af 
Fodtrin eller Grebet i en Dørlaas gjorde ham stiv 
og kold igen af Skræk over, at det kunde være hans 
Bøddel, der kom tilbage. 

Der var ikke mange Timer paa Dagen, hvor 
ikke den ulykkelige Dreng havde Pligter at opfylde 
i en eller anden Form. Fra tidlig Morgen til Aften 

silde arbejdedes og arbejdedes der med ham, saaat 
der efter det Slid og de Taarer, det kostede, maatte 
kunne ventes et straalende Resultat. Under al den 
jæmhaarde Disciplin og omkap med den ufordøjelige 
Lærdom, som proppedes i hans Hoved, voksede det 
fantastiske Haab, som havde ligget og luret inde i 
ham fra Barnekammerdagenes fredelige Tid. Sæt at 
han kunde opnaa at blive usaarlig, at han en Dag 
fandt Nøglen til den vidunderlige Passowerkiinst og 
•kunde staa smilende og urørlig, naar Greven lod 
Riset suse ned over ham. Det blev den fikse Idé, 
hans Tanker stadig drejede sig om. Hvad vilde det 
dog ikke sige for ham, der daglig maatte gennemgaa 
saa meget, at blive gjort ufølsom for Hug og Slag! 

Der var før sket Mirakler. I Bibelhistorien og 
i alle Historierne fra Barnekammerfløjen vrimlede der 
med Undere og Forvandlinger, hvorfor skulde der 
saa ikke kunde ske noget for ham ogsaal Han 
var dog Kronprins og ikke noget almindeligt døde- 
ligt Menneskebarn I Det vilde ske og det maatte ske^ 
om der var Retfærdighed til! 

Paa det ventede han ufortrødent Dag efter Dag, 
og saa dybt kunde han falde hen i Grublerier, at 
han mere end een Gang i Skoletimerne glemte baade 
Tid og Sted og Hofmesteren selv, der sad bred og 
imperatorisk lige foran ham. 

Gud skal vide, at alt var virkeligt nok omkring ham. 
Bordet med Bøgerne opslaaede foran ham. Greven i 
sin Stol og Lakajen staaende stiv og stram bagved 
med et Ris og en Stok i Haanden, parat til at række 
hs. Eksellence den af Delene, han forlangte. 

Læreren taalte ingen Uopmærksomhed; saa snart 
han saa Eleven falde i Tanker, svulmede Aareme 
paa hans Pande, og med hævet Røst tordnede han: 

— Repondez-moi vite, vite — Est'ce que vous étes 
sourd muet? — 

Med et Sæt f6r Prinsen op af sine dybe Tanker 
og saa sig med forvildede Blikke omkring, som om 
han ikke sansede, hvor han var. Han havde plud- 
selig faaet en saa sikker Formodning om, at For- 
vandlingen allerede var foregaaet med ham, at han 
hemmelig havde maattet føle paa sin Mave og knibe 
sig i Benene. 

Men akl Faa Øjeblikke efter fik han kraftige 
Beviser nok paa, at Underet heller ikke denne Gang 
var sket. Greven rakte Haanden ud mod Lakajen, 
og lidt efter regnede Stokkeslagene ned over hans 
alt andet end usaarlige Legeme. 

De samme Scener gentog sig uafladeligt Uge 
efter Uge, Maaned efter Maaned. Det samme van- 
vittige Haab kunde pludselig dukke op for ligesaa 
hurtigt at blive slaaet til Jorden, og Tilværelsen 
syntes elendig og graa for den unge Prins. Det 
eneste Lyspunkt i al den vanskelige og umulige 
Lærdom var Dansetimerne med den sirlige, høflige 
Mr. Laurent. Prins Christian elskede at danse, og 
han overførte sine Følelser for Dansen paa Danse- 
mesteren, der forstod sin kongelige Elev og vidste, 
hvordan han skulde tages. 

Til Pochetens spinkle Toner dansede og pirouet- 
terede Prinsen alene for sin Lærer, der vendte Øj- 
nene i Hovedet af Henrykkelse og overøste ham 
med Lovord, som ingen anden. Og Prinsen tog 
imod dem i fuldt Alvor, fast overbevist om, at ingen 
i det hele Land stod paa Højde med ham i den 
ædle Dansekunst. 

Da den lille Kronprins begyndte at faa forskel- 
lige Færdigheder og kunde tale fransk som en tillært 

Papegøje, fandt hans Hofmester det rimeligt, at han 
blev vist frem ret jævnligt ved Taffelet og Levéerne 
for at lade sit og Lærerens Lys skinne og ikke 
gemme det under en Skæppe; derfor blev Prinsen 
klædt i Silke og Kniplinger, og hans Dressør viste 
ham frem som en Markedsgenstand, trak ham op og 
stoppede ham som om det var en Automat, og ikke 
et lille levende, rystende Væsen. 

— Il faut monter ma poupée — sagde han med 
sit barske Smil og trak paa Skulderen, mens Kaval- 
lereme saa til, beundrede højlydt Elev og Lærers 
Dygtighed, halvvejs gysende indvendig ved Synet af 
den spinkle, lille Drengs ængstelige Ansigt, der agt- 
paagivende fulgte den store, scenestærke Hofmester 
med de urolige, kraftige Hænder. — 

Da Prins Georg af Bevem kom til Taffelet efter 
sin Køretur, var Kronprinsen netop bragt ind og 
stod sky og skulede til Grev Reventlow, der var 
kommen i en dyb Passiar med den lærde Minister 
Grev Thott om alvorlige Statssager henne i en Vin- 
duesniche. 

Prins Georg, der oprindelig var en Børneven og 
stadig var under Indtrykket af sin egen lille Dat- 
ters Charme, gik venlig hen til Prins Christian, rakte 
ham Haanden og begyndte at tale med ham. 

I Samtalens Løb blev den lille Prins mere og 
mere livlig og uforknyt og fortalte om sin store 
Glæde over de Dansetimer, Mr. Laurent gav ham. 

— Deres kongelige Højhed kan tro, at jeg for 
nogen Tid siden saa en lille nydelig danseuse — 
sagde Prins Georg og smilede i Erindringen. 

— Hvem var det? — spurgte Prins Christian 
hurtigt, mens han trak de smaa, næsten usynlige, 
hvide Øjenbryn sammen. 

— Det var min lille Guddatter Anne Kathrine, 
Plejedatter af Oberstløjtnant von Ingenhaven — 
svarede den ældre Kavaller højtideligt. 

— Dansede hun virkeligt smukt ? — spurgte den 
lille Prins ivrigt, — dog vist næppe bedre end jeg ! — 

— Nej, Deres kongelige Højhed bærer altid 
Prisen — sagde Hofmanden leende og trak sig til- 
bage, da Fløjdøren i det samme aabnedes for Maje- 
stæterne og Middagen lidt efter begyndte. 

Under det hele Maaltid sad Prins Christian og 
tænkte paa den lille Danserinde, der hed Anne 
Kathrine, og som Hs. Durchlauchtighed havde talt 
om i saa høje Toner. 

Mon han nogensinde vilde faa hende at se, 
og hvordan hun mon saa ud? Kunde hun Me- 
nuettens Trin ligesaa perfect som han, kendte 
hun Rigaudonen og kunde hun fremfor alt pirou- 
ettere som han. Musernes og Gratiernes Yndling, 
som Mr. Laurent kaldte haml Det pinte ham, 
det løb rundt i hans Hjærne, og hans stærkt udpræ- 
gede Forfængelighed led ved at høre en anden frem- 
hævet i den Ting, han mente at have Eneret til. 

— Jeg vil dog spørge Monsieur Laurent om 
hende i Morgen — tænkte han, og ved den Tanke 
slog han sig saa foreløbig til Ro. — 

Den hele Vinter igennem fulgte Billedet af den 
lille gratiøse von Ingenhavenske Plejedatter med ind 
i Prinsens Drømme og fik ham til end yderligere at 
gøre sig Umage med de vanskelige battements og 
pas. Hun, saa lidt som nogen anden, skulde 
kunne overfløje ham, svor han ved sig selv, var 
han end bleven noget beroliget ved den galante 
Franskmands højtidelige Forsikringer om, at ingen 
kunde overgaa Hs. kongelige Højhed. 

— Jeg vil være perfect i alt, den første af 
alle — sagde han til en af Pagerne, der havde hans 
Fortrolighed, — og jeg kan det! 

Grev Reventlows barske Ord, Ris og Stokkeslag 
formaaede ikke at kue Selvfølelsen i ham ; det kunde 
opirre ham, saa Raseriet var ved at sprænge ham, 
og den stærke Smærte fik ham til at skrige i vilden 
Sky, men det svækkede ikke hans Tro paa sig selv. 
Den haarde Medfart fik ham ofte til at misunde 
hver fattig Læredreng, der klaprede afsted paa Gaden 
i sine hullede Træsko, og hver lille Vogterdreng, 
som sang omkap med Lærkerne ude i Hørsholm og 
Frederiksborgs Skove ; han saa med lange Øjne efter 
dem i sin forgyldte Karosse med de dansende Heste 
for. Var han blot fri som en af dem, skulde han 
snart vise Verden, hvad han var for et Vidunder! — 
Men Vognen kørte videre med ham, hjem til Pragten, 
der lyste mod ham fra Slottenes Sale, hvor Silke 
raslede og Juveler skinnede, — og han selv sad midt i 
det, som en stakkels, forpint lille Fugl i et gyldent 
Bur. 

* * 

Foraaret var kommet med Sol og Liv. De kraf- 
tige Bøge ude i de kongelige Skove ved Hørsholms 
Slot sprængte deres brune Knoppehylstre og stod en 
Morgen med lysegrønne Bladparykker. Op af Skov- 
bunden mylrede blaa og hvide Anemoner og gule 
Vorterødder, og Bukkaren sendte lange, vellugtende 
Strømme ud, der blandede sig med Muldlugten fra 
Pløjejorden udenfor. Køerne var tagne fra de mørke, 
stinkende Stalde og sat ud paa Markerne, hvor de 
gnavede det friske, nye Græs og brølede langt og- 
højlydt af Henrykkelse over Forandringen. 

Hørsholm Bys eneste lange Gade laa og bagedes 
i Solen, de røde Teglsten paa enkelte Tage stak 
fornemt af mod de straatækte Kolleger, og de bitte 
smaa grønlige Ruder blinkede lystigt ud mod det 
lyse Landskab udenfor. Bindingsværkshusene var 
nystrøgne, og Beboerne, der sad udenfor og røg 
deres Eftermiddagspibe, var saa vaskede og pudsede 
som Forholdene tillod. De kongelige Herskabers 
Ankomst til Slottet gjorde Aar efter Aar den samme 
oplivende Virkning paa Stedets faste Beboere. 

Paa en Holm i Søen laa det pragtfulde Som- 
merslot, der i sit hele Anlæg mindede og skulde 
minde om Versailles. I Aaret syttenhundrede og 
treogtredive havde den endnu levende Enkedronning 
skudt sin bekendte Hjort paa det Sted, og til Minde 
om den kongelige Bedrift lod hendes galante Gemal 
Stedet indhegne og med uhyre Bekostning Slottet op- 
føre. Enorme Summer af Folkets surt fortjente Penge 
gravedes ned og fyldtes i de sumpede Strækninger, 
men et Kongebud var et Magtbud, der skulde ad- 
lydes, og efter elleve Aars ihærdige Udfyldning, 
Beplantning og Arbejde stod Slottet der som et lille 
Fepalads omflydt af Vand paa alle Sider, med 
Vindebroer, Pavilloner og Taarne, med lange Alléer 
og sirlige Rabatter, med de store hvælvede, gamle 
Bøge og Linde, flyttede fra Skovene rundt om, 
med Fuglesang og dejlige Udsigtspunkter over det 
rige, frugtbare Land viden om og med Øresund som 
en lang Stribe blaat i det fjæme. 

Paa Hørsholm Slot elskede Enkedronning Sofie 
Magdalene at være, og fra Nattergalene holdt deres 
trillende og klukkende Indtog i de lysegrønne Buske, 
til Komet var af Marken og Træernes Blade for- 
vandledes til Purpur og Guld, holdt det kongelige 

Herskab ud. Først naax Landevejene blev saa bund- 
løse af Mudder, at de tunge Karosser sad fast og 
sank i Gang paa Gang, og der fordredes dobbelt 
Hestebestand for at tilbagelægge de tre Mile frem 
og tilbage mellem Hovedstaden og Slottet, først da 
blev Residentsen forlagt. 

For den lille Kronprins stod Hørsholm Slot som 
en blomstrende, smilende Oase midt i Hverdagslivets 
fortørrede, sørgelige Ørken. 

Derude kunde han tale og tumle sig uden at 
behøve at være bange for sviende Slag og barske 
Ord. Der fik han Lov til at gøre og lade, ganske 
som han selv lystede, af sin Bedstemoder^ der var 
lige saa svag og eftergivende mod Sønnesønnen, som 
hun havde været haard mod Sønnen. For rigtig at 
føle sin Uafhængighed og vise sin Magt fandt den 
lille Prins paa Lege, der netop var efter hans Hoved. 
Han fangede Insekter og Smaadyr og pinte dem 
langsomt til Døde, han gik med drabelige Kræfter løs 
paa kostbare Vaser, paa Møbler og Statuer, ødelagde 
og knuste, hvad han kunde naa, og jublede i vild 
Sejrsglæde. 

Nu var han Hofmesteren, der kunde befale og 
regere, og Gud naade de smaa og forsvarsløse, der 
faldt i hans Hænder! Her bar Grevens Opdragelses- 
metode sine første Frugter, mens Bedstemoderen 
sukkende hævede Øjnene til Himlen og hendes første 
Kammerjomfru Schumann hovedrystende saa til og 
lod det stakkels Barn more sig, som han vilde. 

En varm Majdag lige før Pinse var Familien 
Ingenhaven samlede i Forstuen og stod iførte Over- 
tøj og Hatte rede til at bryde op for at tilbringe 
Helligdagene paa Landet. 

Prins Georg af Bevem havde stillet en af sine 
Vogne til deres Disposition, og da Oberstens Søster 
og Svoger Numsen skulde tilbringe Sommeren paa 
en Gaard ved Hørsholm, havde de bedt Familien 
derud til sig. 

Ud ad Nørreport og langs Lyngbyvej kørte 
Vognen i det dejlige milde Vejr, Marker med hvid- 
kalkede, lave Bondegaarde passeredes og nu og da 
en vel vedligeholdt Herregaard, hvor de blaa Tag- 
sten glitrede i Solen. Kongevejen var bred og 
godt stampet, og de velnærede Heste trak raskt til^ 
saa Køretøjet rullede hurtigt afsted, mens det meget 
skinnende Metalbeslag paa Seletøj og Vogn gnistrede 
og skar i Øjnene. 

Fru Ingenhaven lænede sig tilfreds tilbage, saa 
snart de var komne ud paa den mindre befærdede 
Landevej ; saa længe de endnu befandt sig paa Byens 
Grund og rumlede over dens toppede Stene, sad 
alle stive og strunke op i Sæderne, men det velsig- 
nede Land bragte den strænge Etikette adskillige 
Grader ned og fik Mennesket til at træde lidt mere 
frem bag de stramtsnørte Korsetter. Anne Kathrine 
og Benedicte straalede ved Synet af den store blaa 
Himmel, de lysegrønne Marker og de hvide og de 
gule Blomster, der stod langs Grøfterne og ude i 
Skovkanten. Allerhelst vilde de have haft Lov til 
at løbe ud af Vognen og plukke Hænderne fulde af 
det fristende Foraarsgrønne og lægge sig forsigtigt 
ned i det saftige Græs og lade Vinden stryge frit 
over deres smaa friserede Pudderhoveder. 

— Oh, maman, que je suis contentel — udbrød 
Anne Kathrine med tindrende Øjne og vibrerende 
Næsebor. 

Oberstinden nikkede anerkendende. 

— Ret Dig, Benedicte! — befalede hun, idet 
hun sammenlignende lod Blikket glide over de 
to smaa Skikkelser, der sad foran hende paa Bag- 
sædet, den ene utvungen og naturlig med noget 
katteagtigt smidigt og gratiøst i hver Bevægelse, og 
den anden, hendes egen Datter, forlegen og tilbage- 
holdende, som Børn er flest, men dobbelt gauche 
ved Siden af Plejesøsterens sjældne Ynde. Den store 
Forskel saarede hendes moderlige Stolthed, . paa 
samme Tid som hun ikke kunde lade være med at 
fryde sig over sin lille Plejedatters og Gudbarns 
Væsen, som hun selv dog for én stor Del havde 
Fortjenesten af. Anne Kathrine var et yndigt Barn, 
og hendes fyrstelige Fader havde al Grund til at 
være glad over de Plejeforældre, han havde valgt til 
sit »Gudbarn«. Hvem kunde vide^ hvad saadan 
en lille Menneskespire som hun vilde være bleven 
til under andre Forhold? Her i deres Hjem i de 
lyse Omgivelser mellem den dannende Omgang med 
lutter slebne Kavallerer og Damer trivedes hun og 
foldede sig ud som en Blomst. Med begærlige, smaa 
Hænder havde hun som ganske lille grebet efter 
Solstraalerne, ligesom nu senere intet kunde bringe 
hende i Henrykkelse som et lysende Stykke Silketøj, 
et glimrende Smykke eller et broget Billede med straa- 
lende Farver, — en ægte Datter af sin levelystne Fader, 
— tænkte Oberstinden og smilede lidt ved Tanken. 

Videre gled hendes Tanker ud over Fremtiden 
og dens Muligheder. Hvem vidste, hvad Hs. 
Durchlauchtighed kunde finde paa med Barnet, hvis 

hun stadig artede sig, som hun gjorde Lange, 

rige, lysende Vuer aabnede sig da for Plejeforældrene, 
som havde været alt for hende fra hun var lille, 
og i de store Fremtidsudsigter tabte Oberstinden sig. 

til Solen, den friske Vind og den stærke Foraarsluft 
gjorde sine Krav gældende og dyssede hende i Søvn. 
Obersten sov trygt i sit polstrede Hjørne og vaag- 
nede kun op ved de Holdesteder, hvor baade Her- 
skab og Tjenerskab fik en Forfriskning og Dyrene 
en Hvile; den smilende Natur om ham havde for 
ham ingen som helst Tiltrækningskraft. 

Ind i den stilfulde Slotspark førte Generalsekretær 
Numsen sine Gæster i den stille Eftermiddag. I de 
lange, snorlige Alléer kom lyse Skikkelser frem og 
forsvandt bag de klippede Busketter; det var Pa- 
gerne og Enkedronningens Kavallerer, som kurti- 
serede deres Hjærtes Udvalgte, kurrende ømme El- 
skovsord omkap med Skovduerne i Trætoppene, 
mens Nattergalen slog fra Busk til Busk. 

Langs Søerne var plantet sjældne Træer og 
fremmedartede Buskvækster; en snorlige Gang af 
mørke Tujaer, hentet fra en anden Verdensdel, dan- 
nede Endespalier, mens Tulipantræer, fine Akasiaer, 
Ahorn og Ege stod her og der som Vidnesbyrd 
om, hvad et Kongebud formaaer; det kan forvandle 
Sumpe og Moser til frugtbare Haver, rejse et Fe- 
palads, hvor før kun var Vand, og tvinge tropiske 
Planter til at slaa Rod under en nordlig Breddegrad. 

Benedicte og Anne Kathrine, der længe havde 
gaaet artigt bag ved Selskabet, havde endelig faaet 
Lov til at løbe ned ved Strandkanten og se paa 
Svanerne, der sejlede majestætisk om derude. Længe 
havde de staaet og set paa det smukke Syn og 
begyndte nu at plukke Blomster, der groede i 
Klynger paa den fugtige Grund, da en lille hvid 
Baad pludselig kom skydende frem. Ved den ene 
Aare sad en lille blond Dreng og ved den anden 

en ældre værdig Dame. Børnene paa Strandbredden 
holdt inde med deres Plukning og stod og saa til^ 
indtil den lille Roer fik Øje paa dem, holdt sin 
Aare stille og nikkede til dem. 

I det samme traadte Selskabet Numsen ud af 
Alléen og saa Baaden med Damen og den lille 
Dreng, og med et overrasket Udraab blev de 
pludselig staaende stille, bukkende og nejende i stor 
Ærbødighed. Det var Kronprinsen, den lille Prins Chri- 
stian, som var paa et kort Besøg hos sin Bedstemoder 
og som nu var ude at ro med Kammerfrue Schumann^ 
hans moderlige Veninde og utrættelige Legekammerat* 

Pludselig tog Prinsen Aaren og roede henad 
Bredden til, hvor de to Smaapiger stod og nejede 
dybt, hver Gang han vendte sig mod dem. 

I en to tre var den lille Baad naaet ind mellem 
det fine spirende Siv ved Bredden, og- med Aaren 
hvilende i Tollepinden rejste Prinsen sig op og vin- 
kede til dem. 

— Hvem er I? — 

— Benedicte og Anne Kathrine I — svarede den 
sidste endelig, da Plejesøsteren ikke saa ud til at 
ville aabne Munden. 

— Anne Kathrine! — udbrød Prinsen og blev 
ganske rød. — Er det dig, der er la petite danseuse? — 

— Det ved jeg ikke — svarede hun sagte, og 
nu var det hende, der rodmede. 

— Ja men jeg ved det — sagde han, — og jeg 
vil se dig danse. Dans her paa Bredden med det 
samme! — 

Anne Kathrine saa sig spørgende om; Bene- 
dicte, havde som sædvanlig trukket sig tilbage, og 
Kammerfruen nikkede opmuntrende til hende, som 
om hun mente, at den lille Pige var forlegen. 

— Gør, som hs.. kongelige Højhed ønsker — 
sagde hun opmuntrende. 

Der var ikke andet for hende at gøre. I Be- 
fippelsen glemte hun at kaste Blomsterne, hun havde 
plukket, og holdende paa dem og med to Fingre 
løftende op i Forbredden af sin Kjole, dansede og 
trippede hun, saa godt det lod sig gøre, mens Blom- 
sterne dryssede fra hende en for en og Solen lagde 
Glorie om hendes Hoved. 

Hendes kongelige Tilskuer stirrede paa hende 
med aaben Mund og runde Øjne og lod til at more 
sig udmærket. 

— Du kan dog ikke maale dig med mig! — 
raabte han triumferende og glad, da hun endelig 
holdt op. — Alligevel skulde jeg ønske at have Dig 
som vis å vis i Menuet. Jeg skal dog sige det til 
Mr. Laurent. Ro mig saa tilbage, Madam Schumann 
— befalede han og vinkede med Haanden til Afsked. 

Det blev en uforglemmelig Dag for Anne Ka- 
thrine. Billedet af den lille blonde Prins i den l3rse, 
kniplingsbesatte Silkedragt staaende i den hvid- 
lakerede Baad med Slottet til Baggrund og de ny- 
udsprungne, lyse Træer rundt om, mens Aftensolens 
rødlige Straaler lyste over det Hele, var som ætset 
ind i hendes Sjæl. 

Saa overvældet og lykkelig var hun, at hun 
næsten ikke følte Jorden under sig, som hun stod der 
og stirrede ud i den Eventyrverden, der her havde 
aabnet sig for hende, og ustandselig kredsede den 
ene jublende Tanke rundt og rundt i hendes Hoved: 
Jeg har talt med Prinsen og danset for ham! danset 
for den lille Kronprins fra det kongelige Slot, 
akkurat som om jeg selv var en Prinsesse! 

Sommeren gik, og atter var Vinteren der med sit 
barske Ansigt, sin kolde Aande og haarde 
Haand. 

Prins Georg af Bevem mærkede dog lige saa lidt 
som de øvrige Hoffets Herrer noget til Aarstidens 
Strænghed. I sin Portechaise eller i den lukkede 
Karosse, indhyllet i Pelsværk bragtes han fra Fest 
til Fest, spiste godt, drak endnu bedre og fulgte i 
et og alt sin høje Herres og Konges Eksempel. 

Nu og da dukkede de gamle Tanker op i hs. 
Durchlauchtigheds Hjerne, — at han dog burde gøre 
noget for at sikre sin lille »Guddatter« en nogen- 
lunde lys Fremtid ; helst kom de om Morgenen i de 
Timer, Kammertjeneren soignerede og klædte ham 
paa, stærkest, naar han Dagen i Forvejen havde været 
i det Ingenhavenske Hjem og atter glædet sig ved 
at se den lille Anne Kathrines Fremgang i Manerer 
og ø\Tige perfections. 

Han var tilfreds med de Plejeforældre, han havde 
valgt til hende. Obersten var en Mand, han altid 
havde sat Pris paa lige fra den Tid, han selv stod 
som Chef for det sjællandske Regiment — og Fru 
Mette var en Dame med Smag. I det Hjem 

fyldtes Bøjnene ikke med pietistiske Ideer og Blaa- 
strømpelærdomme, Tonen Var beleven og utvun- 
gen, og Anne Kathrine vilde der fuldkommen, kunne 
lære, hvad der fordredes af en Dame af Stand. Hvem 
kunde vide, hvor højt hun kunde naal 

Pardieu! — Hvis han legaliserede hende, vilde 
enhver af de Færdigheder, hun nu havde erhvervet, 
komme til sin Ret Og hvorfor ikke legalisere 
hende? Det kostede jo kun nogle Dukater og et 
Pennestrøg. — Ganske vist stod hun nu skrevet i 
Kirkebogen som Musketeren Beuthacks ægtefødte 
Datter, men hvad hindrede det? Maaske han dog 
snart vilde tænke alvorligere over det og tale med 
rette Vedkommende om en Ordning. 

Det hastede blot ikke. Han saa ind i Spejlet 
paa det lidt opdunstede og velkonserverede Ansigt 
og smilede let til sig selv, nej, det hastede san- 
delig ikke. At gøre Foranstaltninger til Testamente 
og Fremtidsbestemmelser lugtede jo i for sig af Lig, 
og hvem tænkte paa Lig og Død i den Alder, han 
var I Ridicult ! 

Naar hs. Durchlauchtighed kom saa langt i sin 
Tankekreds, blev han gerne urolig, rejste sig op og 
stænkede rundt om sig med Lugtevand som for at 
stænke alle mørke Dunster* bort, og ringede paa sin 
Chokolade. 

• 

En Morgen vaagnede Prinsen og befandt sig ilde ; 
en Læge blev kaldt og forordnede Aareladning, hvad 
der tilsyneladende hjalp den høje Patient, men kun 
for nogle Timer. Aftenen kom og Feberen fulgte,, 
og den hele Nat igennem laa den syge og talte. Han 
fantaserede om von Ingenhaven, om Anne Kathrine,, 
om Præster og Notarer, han kaldte og klagede over, 

hvad han havde forsømt, uden at Tjenerne, der vaa- 
gede ved hans Seng, kunde finde ud af, hvad han 
mente. 

Og da Morgenen kom med sit graa kolde Lys, 
laa Prins Georg af Brunswig-Bevern selv graa og kold 
i sin høje Himmelseng, 

Døden var kommen saa pludselig og uventet, at 
Tjenerskabet hverken vidste ud eller ind ; men ende- 
lig besluttede en af dem sig til skyndsomst at løbe 
hen paa Nørregade til Oberstløjtnant Ingenhaven for 
at melde Dødsbudskabet og bede ham komme som 
den afdøde Durchlauchtigheds nære Ven og tilse 
Huset. 

Budskabet vakte, som rimeligt var, stor Ophid- 
selse i Oberstens Hjem. 

Endnu i Gaar rask og rørig, og i Dag død! 

Kridhvid af Bevægelse og Gru over Dødens 
Pludselighed tog Obersten straks derhen, mens Fru 
Mette fortalte Børnene den sørgelige Nyhed. Bene- 
dicte var ligeglad, men Anne Kathrine græd og var 
utrøstelig. Hendes varme lille Hjærte havde hængt 
saa stærkt ved den venlige, statelige Herre. Han 
var hendes Ven og Gudfader og gav hende alt, hvad 
hun ønskede sig, og det var hende halvt ubevidst, 
som om hun gennem ham kom ind i den fortryllede 
Verden, der opfyldte hendes Fantasi, en Verden med 
lutter Prinser og Prinsesser. 

Og nu var han dødl Det vilde sige det samme, 
sagde hendes Mama, som at hun aldrig, aldrig mere 
skulde se ham, ikke føle paa hans fine Silkefrakke, 
ikke lugte den Parfume, der altid strømmede ud fra 
hans Kniplinger og Lommetørklæde, og aldrig mere 
møde hans venlige Blik. 

Der var ingen, der havde set saadan paa hende 

38 

Digitized by LjOOQ IC 



STØ VLET-KATHRI NE 



som han-, naar hun mødte det lidt duggede Blik fra 
hans brune Øjne, følte hun sig tryg og lykkelig til 
Mode, og nu var han død! Hun græd og græd, og 
Plejemoderen søgte at trøste hende, mens Tankerne 
arbejdede i hendes JHoved vidt forskellige fra hendes 
lille bedrøvede Plejedatters. 

Sæt at Barnet var udset til at være hs. Durch- 
lauchtigheds Universalarving I Alle, der kendte 
ham, vidste, hvor meget han i Grunden holdt af 
den lille Pige, og blev hun Arvingen, fulgte maaske 
Legaliseringen medl At de, v. Ingenhavens, da ved- 
bleve at være Forældre for den lille Prinsesse, 
som de hidtil havde været, var en Selvfølge, og hvad 
der igen videre kunde falde af, var ikke godt at 
forudsige ; Mulighederne var mange og store. Oberst- 
inden bøjede sig over den grædende lille Pige og 
kyssede hende paa Panden. 

— Tør nu dine Øjne, ma chére fiUe, din Gud- 
fader er død, men dieu soit loué, endnu har du 
din Gudmoder i Livel 

Bisættelsesdagen kom^ og med den en frygtelig 
Skuffelse for alle dem, der havde gjort Regning paa 
Prinsens Efterladenskaber og venlige Ihukommelse. 

Der fandtes ingen som helst Bestemmelse, ikke 
noget, der kunde tages som en sidste Vilje. Med sine 
gode Fortsætter var hs. Durchlauchtighed gaaet i 
Graven, og kun Bitterhed og uhyggelig Tavshed blev 
igen til de Efterlevende, der mente at have Krav paa 
noget mere. 

Oberst Ingenhaven lukkede sig inde i Salen med 
sin Hustru, da han var kommen hjem efter at have 
faaet Vished om denne sørgelige Tingenes Tilstand. 
Obersten gik med lange Skridt op og ned ad Gul- 

vet, mens hans Hustru fattet og med sammenkneben 
Mund hørte paa hans vrede og afrevne Ord. 

— Otte hundrede Rigsdaler fattigere om Aaret I — 
gentog han atter og atter, -«- foruden det andet 
ekstra, som kom til, det er. lumpent, lumpent, 
og det efter at vi har været for Barnet, hvad vi 
har. — Hvor kunde hs. Durchlauchtighed handle 
saa uforsvarligt mod sine gamle Venner, sin forhen- 
værende Stalbroder og Kollega I 

— Mette, du siger ikke noget, hvad mener du? 
Saa tal dog Menneske I 

— Hvad vil du, at jeg skal sige? — spurgte 
Fru Mette og saa roligt paa sin Mand — Du ved 
ligesaa godt som jeg, at som det nu er, kan det 
ikke vedblive at gaa. Anne Kathrine maa bort 
herfra, vi har ikke Raad og Evne, havde vi end 
Vilje til at beholde hende. Som Fader og Moder 
til et Barn kan vi ikke staa det i Lyset for et frem- 
meds Skyld. Længe nok har hun staaet i Skyg- 
gen, at vi ikke nu til og med skal tage Brødet ud 
af Munden paa hende — brusede hun hæftigere op. 

— Det gør mig dog bitterlig ondt for det lille 
Væsen, hvor skal hun hen? — 

— Hen? Naturligvis til sine rigtige Forældre, 
til Moderen og hvad han nu hedder, Beuthack, Sol- 
daten, Han er jo dog hendes Fader for Loven ; ham 
paaligger det at føde og klæde Barnet. 

— Beuthack 1 — udbrød Obersten halv forfærdet 
og stoppede pludselig op foran sin Kone. At sende 
hende tilbage til det Hjem efter vort I — 

— Hvad vil du da gøre? — Fru Mette trak 
Øjenbrynene utaalmodigt sammen. — Du kan dog 
ikke forlange, at nogen af vor Stand skal være villig 
til at tage sig af hende som sin egen, for intet! — 



40 



Digitized 



by Google 



STØVLET-KATHRINE 



Længe drøftede Ægtefællerne Spørgsmaalet om 
Anne Kathrine frem og tilbage, men Enden blev, 
som Begyndelsen var ment, at den lille Pige skulde 
sendes tilbage til sin Fader og Moder og det jo før 
jo heller, for hendes egen Skyld, for ikke at lade 
hende leve længer i falske Illusioner under Om- 
stændigheder, der ikke passede for hende nu og al- 
drig mere vilde komme til at passe. 

En Karl blev om Eftermiddagen sendt hen i Set. 
Pederstræde til Støvletskrædderen Beuthack for at 
bede enten ham eller Konen komme hen til Oberst- 
løjtnant von Ingenhaven for nærmere at tale om den 
lille Anne Kathrines Skæbne. 

Musketeren var omsider efter en stormfuld Dag 
falden til Ro henne paa sit Stamkvarter »Paradiset« 
ved Vestervold, hvor han i Finkel og 01 søgte at 
drukne sin Forbitrelse over Prinsen af Bevems skæn- 
dige Snyderi mod ham. Hver Dag inden Bisættel- 
sen havde enten han eller Konen løbet Tjenestefol- 
kene i det fyrstelige Hjem paa Dørene for dog at 
høre, om der ingen Bestemmelser var tagne med 
Hensyn til dem, om der ikke var sat en Sum ud 
for dem som Tak for den Tjeneste, Manden havde 
vist ham, eller om Durchlauchtigheden i det mindste 
ikke vedblivende havde bestemt en Rigsdaler til dem 
om Ugen. Og da han hørte, at der ingenting var 
gjort og ingenting faldt af til ham, blev han ra- 
sende, skældte og bandede, slog Konen, sparkede 
til Smaabømene, der laa og rodede paa Gulvet i det 
mørke Kammer, og rev endelig sin gamle Hue til 
sig og styrtede afsted til Værtshuset. 

Da Karlen derfor kom fra Oberstens, traf han 
kun Konen hjemme; og med et svagt Haab om, at 
der fra den Kant muligvis kunde komme en anden 

Besked, tog Konen sit grove Forklæde af, glattede 
Haaret, bandt et Tørklæde om sig og skyndte sig 
afsted til Nørregade saa hurtigt som muligt. 

Det var en underlig Gang for hende til det Hus, 
hvor hendes eget Barn boede. Anne Kathrine var 
taget fra hende allerede som ganske lille og sat i 
Pleje der. I Førstningen havde hun nok syntes, at 
det var lidt løjerligt at tænke sig, at det var hendes 
eget Kød og Blod, der kørte i Karosse med fine 
Klæder paa, naar hun mødte Optoget paa Gaden, 
og hun havde følt sig stolt over det og staaet og 
set efter hende, saa længe hun kunde øjne noget. 
Men alt som Tiden gik og de andre smaa BøriL 
kom, og Sliddet for Brødet blev værre og værre, da 
Indtægten ikke voksede i Forhold, gled Tanken om 
hendes førstefødte helt fra hende, og Anne Kathrine 
blev ganske som en ligegyldig fremmed for hende. 
At Prins Georg af Bevern en Gang virkelig havde 
talt kønne 'Ord til hende og kareseret og omfavnet 
hende, stod ogsaa blot som en taaget Drøm nu, da 
hun som en tandløs, udslidt Soldaterkone havde 
mistet hvert Spor af fordums Skønhed og kun gik 
op i Tanken om de surt fortjente Skillinger. 

— Kom kun herind. Madam — sagde Oberst- 
inden værdigt, da hun mødte den nejende Kone i 
Gangen, og begge gik ind i Salen, hvor Raadslag- 
ningen om Anne Kathrines fremtidige Skæbne nylig 
var foregaaet. 

Det blev en haard Dyst, de to Kvinder, Mode- 
ren og Plejemoderen udfægtede nedenunder. 

Ingen af dem sendte en kærlig Tanke til det 
stakkels lille Væsen, der rødgrædt og forskræmt sad 
ovenpaa i Kammeret med alt sit Tøj pakket ned i 
en Kasse og en stor Bylt snørt sammen, liggende 

ved Siden af sig. Tjenestefolkene græd og snøftede. 
Det stakkels uskyldige Barn, som de alle holdt af, 
skulde nu stødes ud af Huset, fordi hendes unatur- 
lige Gudfader ikke havde betænkt hende i sit Testa- 
mente, og de derfor ikke kunde beholde hende. 
Marthe Barnepige sukkede og stønnede højt og talte 
i Billedsprog. 

I Dag rød, i Morgen dødl Jøsses Kors, ingen 
vidste om Morgenen, hvad Aftenen vilde bringe 1 * 
Lyset var slukket af sig selv to Gange ved Anne 
Kathrines Side Dagen i Forvejen, og Vejrhanen 
havde knirket til Lig i forrige Uge! Noget uhygge- 
ligt havde der længe været at mærke, enhver Ting 
havde * sin Betydning, om bare man altid vidste, 
hvad det betød. 

Anne Kathrine var dump fortvivlet. Alt var 
strømmet sammen saa pludselig og saa overvældende, 
at det ikke var hende muligt at finde Begyndelsen 
eller Enden paa det. Først Prinsens Død og Sorgen 
over den, saa Plejeforældrenes underlige lille Tale 
til hende i Dag, at hun ikke kunde blive hos dem 
længer, fordi ingen længer betalte for hende, og hun 
ikke kunde og ikke burde optage Pladsen der i 
Huset som Datter, nu da hendes Kaar blev som de 
artigstes. Derfor skulde hun nu sendes hjem til 
sin egen rigtige Fader og Moder, og det allerede i 
Aften! 

Hvad var det egentlig, de mente? 

Var hun da ikke Fru Mettes Guddatter og havde 
været deres egen lille Anne Kathrine, saa længe hun 
kunde mindes. Var Benedicte ikke hendes Plejesøster, 
og havde hun ikke delt Glæder og Sorger med hende ? 
Og hvad vilde det sige, at hun nu ikke længer kunde 
være deres Datter, men skulde blive som en af de 

fattigste. Dog vel ikke som en af de graaklædte, 
pjaltede, usle Unger, hun havde set paa Gaden 
og gyst over! 

Hun kunde have skreget, hvinet ud i Rædsel, 
men hun gjorde det ikke. I det Sted krøb hun 
sammen som en syg Kylling i et Hjørne af Barne- 
kammeret og sad og stirrede med røde, ophovnede 
Øjne paa Marthe, der gik og pakkede alt hendes 
Tøj sammen, de fine Kjoler, Skoene med Sølv- 
spænderne, Silkestrømperne med Svikler og alt det 
fine Linned og de smaa Æsker, Daaser og Legetøjet, 
hun havde faaet af de mange galante Kavalerer, som 
var kommen der i Huset og havde moret sig over 
hende. Alt dette tog Marthe og puttede i Kisten 
og Byldten, uden at Anne Kathrine sagde et Ord. 
Kun een Gang blev hun vækket op af sin Døs; det 
var, da Medaljonen med Prins Georgs Brystbillede 
paa, det, han havde sendt hende forgangen Foraar, 
faldt ud og trillede hen ad Gulvet. Som en Kat 
var hun ude efter det, greb det og holdt det fast 
i sin knyttede Haand, som om hun frygtede for, at 
nogen skulde tage det fi*a hende. 

Benedicte vidste lige som Søsteren hverken ud 
eller ind. Hun hørte Forældrenes Tale, forstod ikke 
helt, hvad der var sket, men opfattede dog saa meget, 
at Anne Kathrine nu pludselig var fattig og skulde 
bort for bestandig fra dem. Hun saa halv sky hen 
paa den fortvivlede lille Stakkel, der sad og krøb 
sammen der henne, næsten som om hun ventede at 
kunne se Forandringen allerede nu; men da hun 
mødte de hjælpeløse Øjne, der stirrede saa rødgrædte 
og fortvivlede ud for sig, løb hun hen og tog hende 
i sine Arme, kyssede og kælede for hende. 

— Du maa ikke være saa bedrøvet, Annemor 

— sagde hun. — Græd dog ikke saadan, du skal 
se, det bliver ikke saa galt, som du tror, du skal 
jo hjem til din rigtige Mor. 

— Jamen, jeg kender hende jo slet ikke — 
klagede den lille. — Og hun er fattig, og jeg vil faa 
en snavset, mørk Kjole paa — og aa — Benni, 
jeg er saa ulykkelig 1 — 

Benedicte græd med, og de to sad med hinanden 
om Livet da Marthe kom ind og med stærk, vred 
Stemme kaldte Anne Kathrine ned, alt mens hun 
snød Næsen eftertr}-kkelig og tørrede Øjnene. 

Anne Kathrine gik langsomt ind ad Salsdøren 
og standsede pludselig. Var det hendes rigtige Mo- 
der, der sad der, som om det havde været Ane 
Vaskerpige, paa Kanten af Stolen i det gamle Tør- 
klæde og saa rød og ophidset udi 

Moder og Datter vekslede et Blik, der ikke 
talte meget om Kærlighed. 

Madam Beuthack var vred og følte sig dybt saa- 
ret. I Talens Hede var der løbet mere end eet kræn- 
kende Ord og giftigt Stik med, og Fru Mette stod 
rank med stramme Miner og saa kold og foragtelig 
ud. Henne foran Pillen mellem Vinduerne stod 
Obersten og saa ud, som om han stod paa Gløder. 
Han var først traadt ind, da Striden mellem de to 
Mødre var paa sit højeste, og fik i en Fart slaaet 
dem koldt Vand i Blodet. 

Madam Beuthack havde intet at forlange og 
intet at klage over. Barnet var hendes og hendes 
Mands, og de var følgelig pligtige at sørge for det. 
Oberstens havde hidtil haft Besværet og Ansvaret 
med hendes Opdragelse, men nu ved den afdøde 
Durchlauchtigheds forunderlige tankeløse Adfærd var 
Subsidierne til hendes Underhold faldne bort, og de 

kunde knap opdrage deres egen lille Datter, som det 
anstod sig deres Stand, endsige en Stoddeninge. Kort 
og klart viste han dem, at det hele var et Penge- 
spørgsmaal: — Saa og saa meget havde de hidtil 
faaet om Aaret for Anne Kathrine, nu, da det faldt 
bort — og Beuthack vel næppe kunde rede de 
Penge ud til den ældste Datter — , var det kun 
rimeligt, at Pigebarnet kom tilbage til sit oprindelige 
Hjem og under de Livsforhold, hvor hun egentlig 
hørte hjemme. Men da Døren gik op og den lille 
forgrædte, forskræmte Pige kom ind, gik hans Tale 
i staa, og noget som en Klump kom ham op i Hal- 
sen. Hun havde dog været deres Datter saa længe, 
hele ni Aar, og Tomheden efter hendes lyse, klin- 
gende Stemme og dansende Trin vilde blive stor og 
følelig. 

Ikke saa med Fru Mette. Samtalen med Sol- 
daterkonen havde styrket hendes Nerver og fejet hvert 
Gran af Sentimentalitet ud af hendes Sind, og det 
var hende ikke muligt at føle nogen som helst Slags 
Rørelse ved Afskeden. Tværtimod føltes den snarere 
som en Slags Lettelse, noget der havde sin Grund 
i den halv ubevidste Misundelse, hun som Bene- 
dictes Moder ofte havde følt ved den Forskel, der 
altid var gjort, lige nede fra Tjenestefolkene til 
hendes egen Mand, paa de to Børn, og som nu kom 
til og tog Magten fra den Smule Kærlighed, hun 
havde næret for sin yndige, lille Guddatter. 

Konen tog Byldten, mens Obersten rakte hende 
en Dukat til Farvel. 

— Det er det eneste vi kan give hende — sagde 
han. — Det nytter ikke, hun kommer igen her og 
beder om mere, husk vel paa det. Folkene faar 
Besked om ikke at lukke hende eller Manden ind. 

Og nu Adjø, lille Anne Kathrine — sagde han, 
bøjede sig ned over hende og kyssede Bamet, der 
klyngede sig krampagtigt til ham, og skyndte sig 
ud af Stuen. 

Fru Mette kyssede hende ogsaa paa Kinden, 
kort og venligt, klappede hende paa Hovedet og bad 
hende være artig og god og tænke kærligt paa sit 
første Hjem, og et Øjeblik efter stod de to. Moder 
og Datter, endnu halv forvildede over denne uven- 
tede, pludselige Bestemmelse, ude i Vinteraftenen paa 
den sølede, bælgmørke Gade. 

Madam Beuthack tog Anne Kathrine i den ene 
Haand, i den anden havde hun Byldten, og langsomt 
begyndte de at gaa hen ad Set. Pederstræde til. 

— Hva* vil Fatter sige! — sukkede hun halv- 
højt. — Jøsses, hva* skal vi dog gribe til! Din 
Fatter er noget brøsig a' sig — vedblev hun hen- 
vendt til Bamet, — og saa sidder han i Para- 
diset, til han bliver et rent Svin, og er ikke til 
at komme nær, naar han kommer hjem. Ok Gud 
ja! - 

Anne Kathrine kunde hverken sanse eller samle 
af Skræk og Uhygge. Graaden stemte hende for Bry- 
stet og klemte hende i Halsen; hun var angst for 
den mørke Gade, som hun aldrig før havde været 
ude i paa den Tid af Døgnet; hun gøs tilbage, for 
hver Gang nogen nærmede sig dem, hvad enten 
det var en Vægter med sin Morgenstjerne, der tru- 
ende stak ud i Luften, eller en almindelig forsinket 
Borger, der skyndte sig hjemad. Alle de mange 
Historier om Spøgelser og Varsler, som Marthe 
havde fortalt dem, og alle de uhyggelige Skræmme- 
billeder, som hun var bleven proppet med fra sin 
tidligste Barndom, kom nu igen og gjorde hende 

næsten stiv af Rædsel. Hvem kunde vide, hvad hun 
gik i Møde i det sorte Mørke med denne fremmede 
Kone, som de sagde, var hendes rigtige Moder, men 
som lige saa godt kunde være en ond Heks! — 

Endelig naaede de langt ned i Gaden til et gam- 
melt, skummelt udseende Hus, hvor en osende Tælle- 
praas stod med en lang Tande i Vinduet i Stuen, 
og et Par færdigsyede Støvletter stod opstillede ved 
Siden af. 

Madam Beuthack standsede, tog en Nøgle med 
en mægtig Kam op af Lommen, blæste i Hullet, 
stak den i Indgangsdøren og halvt skubbede Anne 
Kathrine indenfor. 

— Ja, saadan ser dit Hjem ud nu — sagde 
hun og smed Byldten paa en Stol. — Silkedamask 
og forgyldt Kram byder vi ikke paa, men saa har 
Durchlauchten heller ikke givet os otte Hundrede 
Rigsdaler om Aaret — vedblev hun og hævede 
Stemmen, — og finere ska' vi ikke faa det, naar 
du kommer til. Herrejemeni, hva' ska' det blive 
til med vos allesammen, hva' vil Fatter sigel Tag 
Hatten og Tojet a' Tøs, og lad, som du er hjemme. 
Naa, hva' gør I, Smaaskidt, det er vel ikke noget 
I behøver at være bange for, Jeres egen Søster 
hva'? — 

Moderen havde straks faaet et sikkert Væsen, 
idet hun kom indenfor Hjemmets Mure, og talte nu 
med sin sædvanlige høje, skarpe Stemme, alt mens 
hun rumsterede frem og tilbage mellem Køkkenet 
og det Kammer, som baade var Dagligstue, Sove- 
værelse og Værksted for Musketerens Familie. 

Da Anne Kathrine kunde se for Taareme, der 
ustandselig løb ned ad hendes Kinder, opdagede 
hun tre Par stirrende Øjne, der kom fra tre smaa, 

blege Ansigter henne i det . længst bortliggende 
Hjørne. Det var hendes smaa Søskende, Birthe, 
Julius og Ulrikke, hvis Tilværelse hun aldrig havde 
anet før nu. Endelig fik hun dog samlet sig saa 
vidt, at hun kunde faa Overtøjet taget af sig, og 
med Fingrene i Munden og stærkt tiltrukne af den 
fine Kjole og Skoene med Spænder paa, kom de 
smaa sky Væsener nærmere hen til hende. Moderen 
gav sig straks i Lag med at undersøge hende paa 
alle Leder og Kanter; hun følte paa Stoffet i Kjo- 
len, løftede op og besaa Undertøjet og tog det 
lille Guldhjærte af hende, der hang i en Guldkæde 
om Halsen. Endelig løste hun saa Byldten, mens 
noget som et Smil gled over hendes indfaldne, ryn- 
kede Mund. 

Her var dog noget, som kunde gøres i Penge; 
og den Stads, Anne Kathrine optraadte i, passede 
ikke for Støvletværkstedet i Set. Pederstræde. 

Anne Kathrine stod endnu midt paa Gulvet med 
Medaljonen fastklemt i sin Haand og stirrede halv 
omtaaget omkring sig. Stuen var lav og sort tilrøget. 
Henne ved det smaarudede Vindue stod en Slags 
Blok med Syle og Værktøj, i det ene Hjørne tik- 
kede et Ur i Kasse, en stor Dobbeltseng med blaa- 
prikket Bomuldsomhæng stod paa hele den ene Væg, 
og paa den anden var der et rødmalet Klappebord 
med to Træstole stillede ved Siden af. Henne i en 
Krog laa noget sammenrullet Læder, l^apper af Klæde 
og gammelt Fodtøj stablet op, mens et Par fine nye 
Støvletter stod opstillede lige under Blokkene; og 
fra alt det Læder, det gamle Fodtøj, det osende 
Tællelys og den indelukkede Stue kom en Luft saa 
stram og stærk, at den var nær ved at tage Vejret 

fra Anne Kathrine, som den gjorde det med enhver, 
der ikke var vænnet til den. 

— Staa nu ikke som en Trædukke der midt paa 
Gulvet, men kom her hen og hjælp mig — forma- 
nede Moderen. -— Du er sagtens ikke vant til at 
tage fat med Hænderne, men du maa se at lære 
det i en Fart. Se der, tag det om Livet, at du 
ikke sviner det fine Stykke til. — Og hun bandt et 
gammelt, grovt Klæde om Anne Kathrines storblom- 
strede Kjole og gennede hende ud i Køkkenet. 

Derude var endnu mindre Plads end inde i 
Kammeret. Den aabne Skorsten optog næsten det 
halve af Rummet, og nogle Spande, Gryder og skaa- 
rede Lertallerkener var ellers det hele Inventarium, 

— Her kommer du til at ligge — sagde Mo- 
deren og saa grundende ud. — I Kammerset er der 
ikke Plads, fem er snart for mange, og en til kan 
vi ikke huse. • Pokker maa vide, hvor vi faar . 
Sengetøj fra, det gror ikke paa Træer her i Huset, 
og meget kan der ikke blive. Men, — vedblev hun 
efter at have tænkt sig et Øjeblik om, — bliv nu 
roligt herinde og gør ingen Skarnsstreger, saa kom* 
mer jeg straks igen. Jeg vil dog høre ind til Na- 
boens, om de kan hjælpe, og se nu du efter og tag 
Gryden af, naar Vandet begynder at koge, Anne 
Kathrine! — 

Da Anne Kathrine blev alene, satte hun sig for- 
tvivlet paa Træstolen ude i Køkkenet og græd. 

Var det hendes fremtidige Hjem, disse stin- 
kende, sortrøgede Huller med de lasede Unger, den 
simple, højttalende Kone, som skulde være hendes 
egen Moder, og saa Faderen, der kom fra Værts- 
huset! Alene ved Tanken om ham løb det hende 
koldt ned ad Ryggen! Hun, der elskede Lys, Sol 

Og Varme, der hang ved alt, hvad der var smukt, 
med hele sit Liv, skulde nu være dømt til at leve 
her i Mørke og Fattigdom i disse usle Omgivelser 
og maaske faa en Kjole paa, der var lige saa laset 
og snavset som de, de smaa blege Unger gik i 
derinde. Det var ikke til at tænke paa, ikke til 
at holde udi Hun vilde løbe bort herfra, hjem, 
tilbage igen til Ingenhavens, og bede dem saa bøn- 
ligt og pænt som muligt, om de dog ikke vilde tage 
hende igen. Hun var jo dog deres Barn og ikke 
disse fattige Folks. Det maatte kun være en 
Drøm, en fæl Maredrøm, saadan som hun før havde 
haft, naar Marthe havde fortalt dem særlig uhygge- 
lige Ting om Helhesten og Varulvheksene. Naar 
hun nu anstrængte sig rigtig, vilde hun nok vaagne 
op, og Solen vilde falde ned paa hendes og Bene- 
dictes Seng, og det vilde altsammen blive lyst og 
venligt omkring hende igen, saa at hun kunde le af 
Drømmen og sin Angst. 

Men nej! Der var den aabne Skorsten med den 
sorte Gryde hængende i sin Ring over Ilden, som 
spruttede og hvæsede og sendte smaa Gnister op 
gennem den tilrøgede, sodede Skorsten, og der var 
det lille bitte mørke Vindue med Natten udenfor. 
Der stod et sprukkent Lerkar paa Bænken, som var 
fast i Væggen, og Anne Kathrine tog med sin Haand 
forsigtig om det. Det var koldt og glat og sørgelig 
virkeligt at føle paa. Og der kom de tre smaa Ho- 
veder ud i Døren, de var ogsaa virkelige. Den 
nøgne, grimme Virkelighed stirrede uhyggelig mod 
hende allevegne fra, og hun selv sad med det gamle, 
grove Klæde bundet om Livet og stirrede igen. 

— Hva' tviner du for. Tøs? — spurgte Drengen, 
der saa ud til at være en seks, syv Aar og havde 

et rigtigt forslagent Apsigt. — Gi' mig en Styver, el- 
lers skal jeg si' det til min Far — , og han kom 
helt hen til den fremmede Pige og rakte sin sorte, 
lille Haand ud. 

Anne Kathrine rejste sig og gik et Par Skridt hen 
imod dem, og skyndsomst tog de Flugten som smaa 
forskræmte Høns. Kort efter kom Moderen tilbage 
med en tynd, slatten Dyne og nogle Klude, som 
hun smed fra sig paa Gulvet i Køkkenet. 

Da Aftensmaden var spist og Resterne af Vand- 
grøden heldt ud i et Lerfad, redte Konen en Slags 
Seng af Kludene og den slatne Dyne paa Stengulvet 
og anbefalede Anrie Kathrine at gaa til Ro. Det 
var øjensynligt, at hun ønskede at faa hende af 
Vejen, før Manden kom hjem, og desuden saa Pige- 
barnet nok ud til at trænge til Hvile, med de rød- 
kantede Øjne i det kridhvide Ansigt. Spist havde 
hun heller ikke, ikke en Bid havde hun faaet 
ned. • 

Paa en Hylde i Køkkenet havde Anne Kathrine 
set sit Snit til at faa lagt den dyrebare Medaillon, 
for at ingen« skulde faa Øje paa den og tage den 
fra hende., og i* det uhyggelige mørke Rum klædte 
hun sig langsomt af Stykke for Stykke og kravlede 
til sidst i sin bare Særk ind under den snavsede, 
ildelugtende Dyne. 

Børnene var omsider komne til Ro under Snak- 
ken, Hylen og Skænderi inde i Kammeret ved Siden 
af. Døren var lukket mellem de to Rum og Klinken 
sat for. Der var stille nmdt om i Huset, Folk gik 
tidligt til Køjs for at kunne begynde tidligt næste 
Dag, og Anne Kathrine laa og rystede af Angst, 
Kulde og Uvished for det, der nu vilde komme. 

Hun følte sig saa ubeskrivelig lille og ensom, 

saa usigelig forladt af alle. Der var ikke ét Sted, 
hvor hun kunde vende sig hen, ikke noget Sted, hvor 
hun nu hørte hjemmel Der, hvor hun troede, at 
hendes Hjem var, vilde de ikke længer have hende, 
og her, hvor de sagde, hun egentlig havde hjemme, 
havde de endnu mindre Plads til hende. 

Hvad havde hun dog gjort, at hun ikke maatte 
blive hos sin Mama og Papa Ingenhaven I Hvorfor 
jagede de hende nu pludselig bort, naar de før altid 
havde holdt af hende og kælet for hende, kaldt 
hende deres lille Solstraale og overøst hende med 
gode Sager. Noget stod i Forbindelse med hendes 
afdøde Gudfader, det kunde hun nok forstaa, men 
hvad det var, vidste hun slet ikke. Hvad havde hun 
gjort, som de alle var saa vrede over, hvorfor hun 
skulde sendes bort! 

Pludselig blev Stilheden forstyrret af høje, syn- 
gende Stemmer og Skraal, og Anne Kathrine hørte, 
hvordan en tuilg Ting kom væltende ind i Stuen 
ved Siden af og stødte mod Stole og Borde, mens 
mange Stemmer talte højt og skingrende i Munden 
paa hverandre. Med et Smæld blev Døren saa 
slaaet i, og et Øjeblik efter blev der stille i Stuen, 
mens Stemmerne tabte sig længere og længere ude 
i Natten. 

Stiv af Skræk krøb Anne Kathrine helt ind mod 
Væggen. At det var hendes Fader, der kom, var 
hun ikke et Øjeblik i Tvivl om, og nogle Sekunder 
efter hørte hun ham ogsaa tale med en hæs, dyb 
Stemme. 

Hun hørte Konen hjælpe ham til Sæde, alt 
mens han begyndte at synge og le. Konen talte 
sagte med ham, og pludselig hørte hun ham udstøde 
en j&ygtelig Ed. 

— Din Horeunge, Anne Kathrine her hos os ! — 
udbrød han, og det lød, som om Rusen var halvt 
forsvunden for den uventede Meddelelse. — Hvor 
meget faar vi for hende, hvor meget, hva'? — 

Konen talte igen, og Anne Kathrine kunde ikke 
helt opfatte, hvad hun sagde; men hun f6r sammen, 
da Soldaten med et dundrende Slag i Bordet erklæ- 
rede, at han Bitterdød ikke vilde have den Bastard- 
unge inden for sine Yægge. Var Durchlauchten 
Fader til Tøsen, maatte han selv sørge for hende, 
han vilde ikke længer være til Nar for dem alle 
med sit gode Navn; det Spilfægteri skulde nu ha' 
en Ende, og ud af hans Hus skulde hun paa Stedet, 
ikke en Time vilde han have den Tiggerprinsesse 
under samme Tag som sine andre Børn! — 

Konen holdt ved at tale beroligende og klagende ; 
en af de smaa vaagnede og stak i et Brøl, men blev 
ved et Par hørlige Klask bragt til Tavshed i en 
Fart, Manden slog i Bordet og bandede, og en Nabo 
dundrede paa Døren, forlangte Nattero og truede 
med Vægterne. 

Langt om længe faldt den oprørte Mand til Ro, 
og efter et Par Gange forgæves at have forsøgt at 
gaa alene hen imod Køkkenet, hvor Anne Kathrine 
laa skrækslagen og ventede, at hendes sidste Stund 
var kommen, blev han pludselig søvnig, kastede sig 
op i Sengen og snorkede i samme Nu, saa det run- 
gede i Stuen. Lidt efter hørtes kun tunge Aande- 
drag derinde fra, og kun den lille ensomme for- 
komne Stakkel laa vaagen og rystede inde i sit 
mørke, fugtige Hummer. 

Hvad hun paa denne Dag havde gaaet igennem, 
overgik saa langt alt, hvad hun i sin vildeste Fan- 
tasi havde udmalet sig af Sorg og Rædsel, at Tankerne 

næsten stod helt stille. Skulde hun nu altid leve 
saadan, hver Dag i en lang, lang Uendelighed, be- 
standig i dette Mørke? Hun aabnede Øjnene en 
lille Smule som for at se, om der ikke var en eneste 
Lysstribe, men der var ikke nogen. Lige gabende 
sort overalt. Og hun lukkede dem igen rystende 
og tænderklaprende, halvkvalt af Gru for Mørkets 
Uigennemtrængelighed I 

Saadan et Mørke havde der aldrig været hjemme 
paa Nørregade i Barnekammeret. Der kunde det 
ogsaa nok være mørkt om Aftenen og Natten-, men 
der kendte hun hver Plet og hvert Møbel og vidste, 
hvordan de stod, og saa var der Benedict, som laa i 
Seng sammen med hende og sov med lange, rolige 
Aandedrag. 

— Aa Benni, Benni ! — tænkte hun i sin Fortviv- 
lelse, — ikke engang dig har jeg mere! — Endda 
Benedicte altid havde været den, der viste sig mest 
ligegyldig mod hende og havde skændt og været 
pirrelig, naar hun sang og dansede altfor livligt. 

Hvem havde hun nu i den hele vide Verden? 
Ikke een, der mere brød sig om hende. 

Vidste hun endda, hvad hun havde gjort, saa 
hun kunde gøre det godt igen og bede om Forla- 
delse. De skulde faa alt det bedste, hun ejede, 
baade Æsker, Smykker og Daaser, naar hun blot 
maatte beholde sin Medaillon. Og pludselig kom 
hun til at tænke paa den; den laa i Hylden der 
henne. Sæt at de kom og tog den fra hende, 
sæt at den drukne Mand vilde komme ind og 
stjæle den ned fra Hylden. Hvad skulde hun dog 
gøre? 

Længe laa hun og holdt Vejret for at høre, om 
ingen kom; saa samlede hun alt sit Mod, bed Tæn- 

deme sammen, for at ingen skulde høre, hvor de klap- 
rede, rejste sig og famlede sig endelig frem over det 
iskolde Stengulv til Hylden, hvor hun lykkelig* og 
vel fik fat i sin dyrebare Ejendom; og med den 
presset fast i sin Haand listede hun tryggere tilbage 
til sit usle Leje. 

Det var dog noget af Prinsen, hun her havde 
igen; helt kunde hun ikke have mistet ham, saa længe 
hun havde hans Billede at se paa; sad han end 
langt, langt borte, højt oppe i Himmelen hos Gud 
Fader, deroppe bag alt det blaa — Ak I Blot han 
dog var nærmere ved hende og kunde se, hvad de 
gjorde ved hans »petite fiUeule«. Men han saa 
det ikke og kunde ikke komme og trøste hende med 
sine venlige Ord og varme Blikke. — 

Pludselig faldt den drukne Mands raa Ord og 
Eder hende ind — Hvad var det, han havde sagt 
om hs. Durchlauchtighed ? — Naar han er Tøsens 
Fader 1 

Tøsen var hende selv, det var hun ikke i Tvivl 

om, — men Prinsen, var han hendes Fader? 

En lille Lysstraale af Haab dukkede frem i alt det 
sorte omkring hende. Hvis, hvis — det var sandt, 
saa var jo den skrækkelige Mand derinde ikke hen- 
des rigtige Fader, — hvis man da ikke kunde have 
to Fædre 

Det løb helt rundt for hende med alle de mange 
Tanker og overvældende Indtryk; det værkede i 
Hovedet, sved i Brystet og gjorde ondt allevegne. 
Men endelig græd hun sig i Søvn med Haanden 
om den haarde Metalramme presset mod sit vaade 
Ansigt. 

Tiden, der fulgte, svarede ganske i sin ubarm- 
hjærtige Virkelighed til de gysende Forudanelser, 
Anne Kathrine havde haft den første uhyggelige 
Aften paa den begivenhedsrige Dag. Hun sultede, frøs 
og rystede den hele Dag igennem uden at opvække 
en Gnist af Medlidenhed hos den raa Musketer. 

Han havde jo ingenting med hende at skaffe, og 
nu kom hun pludselig dumpende ind i Huset til 
dem som en Tyv, der stjal hver Bid, hun tog, fra 
hans surt erhvervede Pengel Hvad i Djævelens Navn 
kom Konen og Prinsens Barn ham ved I Prins Georg 
af Bevem havde engang været hans Regimentschef, 
ja, og faaet ham gift med Kvinden her og ført 
hans ærlige Navn ind i Kirkebogen som Tøsens 
Fader, det havde han, og han havde betalt nogen- 
lunde ordentligt for det; men den ene Villighed var 
den anden værd, og nogen Taknemlighed skyldte . 
han ikke den Mand, var han end af kongelig Byrd. 
Og nu! Nu fik han Ungen at føde paa og ingen 
Pengel Naar han kom saa vidt i sin Tankerække, 
kunde Raseriet koge over i ham og Fingrene kløede 
efter at hævne sig paa det forskrækkede, rødøjede Pige- 
barn. Han skulde dog vise, at han, forhenværende Mu- 
sketer Beuthack, ikke var den Mand, der lod sig 
lumpe og spille Halløj med. 

Og de stadige Spektakler inde fra hans Arbejds- 
kammer fik Naboerne til at ryste paa Hovedet og 
sige: 

— Saa, nu tærsker han igen det tynde Gespenst. 
Ja, sikke osse han blev énydt paa hende! — 

Saasnart det lod sig gøre, satte Faderen hende 
til at sy med paa Støvletterne, for at hun kunde 
tjene noget til Føden, og Moderen brugte hende tid- 
lig og sent i Køkkenet. Hun arbejdede som en Slave. 

Digitized by LjOOQIC 



STØVLET-KATHRINE 



Hvor vanskeligt det end var i Begyndelsen at 
maatte sidde bøjet over Arbejdet og stikke Naaien 
ind og ud i det tykke Stof og Læder, hvor ru og 
ophakkede end hendes Fingre blev af den evige Sy- 
ning, saa var hun dog glad ved at kunne være inde 
i den mørke Stue langt borte fra det støjende Liv 
udenfor paa Gaden og kunne krybe i Skjul i sin 
Krog, i Stedet for at maatte rende Ærinder og 
bringe Støvletter i Byen. Det gøs i hende at skulle 
vise sig saa forpjusket, laset og snavset, som hun nu 
var bleven, ude mellem Folk, og det gøs i hende, 
naar hun var nødt til at gaa forbi den pjaltede, 
skidne Bømeskare, der huserede i Kvarteret og 
gjorde Spektakler, hvor den kunde komme til. 

At hendes Historie var kendt og havde været 
en velkommen Bid for store som for smaa der i 
Nabolaget, var noget, hun snart fik at føle. At en 
fin Kavalers Horeunge, der først var opklædt i Fløjl 
og Gyldenskrud og oplært i fine Manerer, Dans og 
Fjant, nu pludselig viste sig mellem dem som den 
usleste blandt usle, var noget, der kildrede dem alle, 
og var saa langt fra at vække nogen Medlidenhed, 
at det tværtimod optændte deres argeste Ondskab. 
Her var en lille Anledning til at drille og haane en 
forhenværende rig, der maaske endnu bildte sig 
noget ind, og den lod man ikke gaa fira sig. 

— Horeprinsesse 1 — Jomfru Usselryg ! — Støvlet- 
prinsesse 1 — raabte de efter hende, blot hun viste 
sig, og raadne Æg, Snavs og Skarn blev kylet efter 
hende, der som en lille jaget Hund styrtede afsted 
fira de ubarmhjærtige Plageaander til Hjemmet, hvor 
kun endnu værre Skældsord, Eder og Forbandelser 
mødte hende, naar Faderen var der. 

Livet var blevet et Helvede, som hun ikke kunde 

fatte. Hun brød sin forvirrede Hjæme med, hvorfor 
alt pludselig var blevet saa helt forandret, hvorfor 
hun nu blev betragtet som et Udskud, hun, som før 
havde været alles Kæledægge og Glæde, hvorfor alt 
var lyst før, og alting sortere end sort nu? Hvad 
havde hun dog gjort for at fortjene den Behandling, 
hun nu fik? Hun var dog ikke selv bleven ander- 
ledes end før? 

Grusomt var det, og uretfærdigt, og hun hadede, 
hadede, hadede sine Plageaander. 

De daglige Pinsler, den daglige Foragt, der 
vistes hende, dryppede som sviende Gift ned i 
hendes bløde, modtagelige Barnesind og efterlod 
lutter bitre, haarde Mærker derinde. 

Hvor hun saa hen, var alle andre gladere og 
bedre stillede end hun-, og mens hun sad og lod 
Naalen glide ind og ud, arbejdede Tankerne omkap 
i hendes brunlokkede Hoved og drejede sig udeluk- 
kende rundt og rundt om det ene, hendes eget ulyk- 
kelige Liv i Sammenligning med andres. Selv de 
smaa, foragtelige, blege Stedsøskende vare langt mere 
tilfredse og havde det meget bedre end hun; de le- 
gede og støjede uden at ænse de Skænd og Knubs, 
der faldt af til dem, og fandt sig uden Gysen og 
uden Knur i de elendige Klæder, de hver Morgen 
krøb i, uvaskede, ukæmmede og grisede, som de 
var gaaede til Køjs Aftenen i Forvejen. 

Anne Kathrine forstod det ikke. For hende var 
det en ny Lidelse hver Morgen at vaagne op i det 
kolde, mørke Køkken og klæde sig i de graalige 
Laser, der laa i en Hob paa Stengulvet, og som hun 
ikke vilde have rørt med en Finger i de gamle lyk- 
kelige Dage paa Nørregade. Og det var en Pine 
bare at se ud gennem de skaarede, grønne Ruder til 

den grimme, stinkende Gaaxd, der hørte til Huset. 
Alt var saa fattigt og saa graat derude. 

Paa Nørregade havde det været en Fornøjelse at 
sidde ved Vinduet og.se ned i Gaarden, hvor Vand- 
posten stod i Midten med sin dryppende Tud, og 
hvor Karle og Piger mødtes, holdt Styr og raslede 
med de blanke Spande; og Svalegangen med det 
udskaame Rækværk omkring havde mangen god 
Gang været Tumleplads for Benni og hende selv, 
især om Sommeren, naar de grønne Slyngplanter 
snoede sig helt op og dækkede Rækværkets Sprink- 
ler. Men her! 

Her var Gaarden en lille, mørk, stinkende Fir- 
kant, hvor en bred Rendesten løb i Midten fyldt 
med alskens Uhumskheder. Vandposten stod i et 
Hjørne og saa ud, som om den tænkte paa at falde 
overende, saa gammel og frønnet var den, og Anne 
Kathrine vidste af drøj Erfaring, hvor tung og 
uhaandterlig Pumpestangen var. Rundt om Huset 
løb nok ogsaa en Svalegang-, men i Stedet for 
grønne Planter hang gamle, snavsede Klæder, slatne 
Dyner og laset Børnetøj til Udluftning, mens Skarn- 
bøtteaffald, Smuds og Støv laa i Krogene og ud- 
bredte en forfærdelig Stank. Graat, usselt og grimt, 
som hun selv var bleven, au da Ingenting var igen 
af den lysklædte, muntre, velfriserede og pudrede 
lille Anne Kathrine. 

Alt havde de taget fra hende og solgt, hver 
Stump broget Baand, hver mindste Smule af, hvad 
der hørte hende til. Ingen havde brudt sig om hen- 
des Graad og Klager, de havde taget hver Trevl, der 
var noget værd, fra hende, og givet hende Skælds- 
ord og Slag igen. Kun een Ting havde hun beholdt, 
en Skat, som hun vaagede over med anspændt 

Omhu, det vax den lille, kostbare Medaillon, som 
hun havde gemt fra det første, saa at ingen havde 
faaet Øje paa den. Ude i Køkkenet havde hun 
fundet et Gemmested til den under en løs Sten i 
Gulvet, og der laa den om Dagen, om Natten laa 
den altid i hendes Haand. 

Den skulde de ikke faa Tag i, det havde hun 
svoret sig selv, før vilde hun lade sig slaa ihjæl 
end lade dem tage den fra sig. Det var jo dog 
Billedet af hendes virkelige, tilbedte Fader! 

Hun havde spurgt Moderen, der ganske uden 
Sky fortalte hende Sandheden og tilføjede, at hs. 
Højhed maatte skamme sig, der han var, ved at 
have handlet mod en fattig Familie, saadan som han 
havde gjort; og hun var bleven ved med sine Be- 
sværinger og Jeremiader, uden at Anne Kathrine 
hørte et Ord af dem, saa optaget var hun af, hvad 
hun havde hørt. 

Den forhadte, raa Soldat var ikke hendes Fader, 
med ham havde hun ingen Verdens Ting at skaffe. 
Derimod var Prins Georg af Bevem hendes Fader, 
han, hun havde elsket, som hun endnu elskede og 
hang ved i Erindringen. Et Prinsebarn var hun! 

Hver Nat levede Billedet for hende, og hun 
talte til det og udøste sit fulde Hjærte for det. 
Hun kyssede det kolde Glas og saa tydeligt i det 
ravnsorte Mørke hans smilende Ansigt med de brune, 
blinkende Øjne og den fyldige Mund foran sig. 
Hun saa hans lyse Silkefrakke helt overbroderet 
med Guld paa Skøderne, som stode stift ud, og hun 
saa hans pudrede Paryk og den store Vest med 
Taskelommeme, Knæbenklædeme, de hvide Silke- 
strømper og fine Spændesko, Kaarden med det ind- 

lagte, skinnende Haandfæste og den lille trekantede 
Hat under Armen. Saadan stod han foran hende 
og saa paa hende med faderlige, milde Øjne. 

— Comment (ja vat-il ma fille — I Hun hørte 
Stemmen ligesom langvejs fra. 

Og naar hun havde talt og klaget, saa han 
bedrøvet ud og rystede paa Hovedet. Hvad han 
svarede, kunde hun ikke længer høre. 

Det var jo det fortvivlede ved det, at, hvad hun 
havde lært og kunnet perfekt engang, det glemte 
hun altsammen nu; franske Ord ogTalemaader faldt 
ud af hendes Hukommelse og lod kun tomme, sorte 
Huller blive igen. Hvor skulde hun nu kunne 
forstaa sin Fader, naar deres Sprog og Manerer var 
saa vidt, vidt forskellige! 

Hun græd over sine tabte Færdigheder, som hun 
græd over sit tabte Paradis. Men ingen saa eller 
brød sig om hendes Taarer. Længer og længer 
bort gled den Tid for hende, da hun som den lille 
fejrede Pige, hun var, dansede for høje Kavallerer, 
for hs. kongelige Højhed Kronprinsen selv, og sang 
med en glad Stemme til sit eget Akkompagnement 
paa den hvidmalede Spinetto, der stod i Oberst In- 
genhavens Hjørnesal. Hvem vilde nogensinde tro, at 
den Anne Kathrine var den samme som den klodsede, 
magre, forpjuskede Støvlet- Kathrine fra Set. Peder- 
stræde. 

De to var ligesaa forskellige som Nat fra Dagl 

A arene gik, men Tilværelsen blev ikke lysere for 
Støvlet-Kathrine. 

Hvad den * uretfærdige, haarde Behandling havde 
saaet, begyndte mer og mer at fæste Rod, vokse og 
give Frugt. Hendes livlige, modtagelige Sind ret- 
tede sig uvilkaarlig efter Omgivelserne og ligesom 
de lyse, rige og venlige Forhold bragte alt det gode 
og bløde frem i hende, saadan gik nu det haarde 
og kolde efterhåanden over i hendes eget Væsen. 
Hun, der før ikke havde kunnet taale at se en be- 
drøvet Mine eller en rynket Pande uden at prøve 
paa med sine Kærtegn eller smaa Gaver at glatte 
dem ud, havde nu lært at hade, at ønske ondt 
over alle. Hun vilde med Glæde have jaget Sylen 
ind i sin Stedfaders Hjærte^ havde hun blot haft 
Kræfter dertil ; men hun turde ikke af Angst for ikke 
at ramme langt nok ind. Hun afskyede de smaa 
Søskende, der groede op som Ukrudt, og foragtede 
Moderen, der fandt sig i Mandens raa Kærtegn eller 
Slag, alt som han havde drukket lidt eller meget. 

Og nu Plejeforældrene^ som hun havde elsket og 
hængt ved! Hvad havde ikke de gjort mod hende! 
stødt hende uden Barmhjærtighed ud i de usle For- 

hold, de maatte vide vilde blive hendes, efter at de 
først havde ladet hende faa en Opdragelse, som gjorde 
hende ganske uskikket til det nye Liv, hun kom til 
at føre, og ikke én Gang set til hende eller for- 
hørt om, hvordan hun havde det! I hele den 
første Tid ventede hun Dag efter Dag, at en af 
dem vilde komme, og hun sad med lyttende Øre og 
turde knap drage Aande for at høre, om de velkendte 
Trin ikke kom og den velkendte Stemme ikke vilde 
spørge: 

— Hvordan gaar det den lille Anne Kathrine, 
er hun meget fortvivlet, stakkels lille? — 

Saa vilde hun styrte ud, omfavne deres Knæ, 
fortælle sin lange, bedrøvelige Lidelseshistorie, vilde 
vise dem de blaa Striber og røde Mærker rundt om 
paa sit Legeme af den haarde Medfart, og hvis de 
havde holdt den mindste Smule af hende, kunde de 
ikke lade hende blive der længere, de maatte for- 
barme sig over hende, deres forrige lille enfant 
chériel Men der hørtes ingen Trin, og ingen 
Stemmer lød. I det Sted blev hun sendt rundt i 
Byen til de mange fine Kunder med de færdige 
Støvletter, og som en Skygge, bleg, tynd og huløjet 
listede hun sig langs Husrækkerne for ikke at risi- 
kere at løbe paa nogen af de fordums Bekendte, 
saadan som hun nu var. Hun skammede sig over 
sig selv. 

Og som Tiden gik, blev Fattigdommen derhjemme 
større og større, fordi Faderen drak det meste af 
Fortjenesten op og sad til langt ud paa Natten og 
skvadronerede paa Ølknejperne rundt om i Nabolaget 
i Stedet for at arbejde. De forargeligste Scener 
fandt Sted Nat efter Nat, naar han kom hjem fulgt 
af et Par Kammerater, og endte i Regelen med et 

regulært Slagsmaal mellem ham og Konen, indtil 
han endelig faldt i Søvn der, hvor han var tumlet om, 
og Huset omsider faldt til Ro igen. Anne Kathrine 
rystede ikke længer ved at høre det natlige Spek- 
takkel; hun gottede sig ved hvert tungt Slag, der 
faldt over en af de kæmpende, og ønskede intet 
hellere, end at en af dem kunde faa sin Bekomst 
med det samme. Ikke heller gjorde det stadige 
Skænderi noget Indtryk paa Husbeboeme; de var 
for vante til det, og hver havde nok med at feje 
for sin egen Dør til, at han skulde falde over Næ- 
stens Skam ; det overlod man til Vægteren, som havde 
Grøntkælderen der i Huset, og hvis Pligt det var 
at paase, at alt gik ordentlig til i Kvarteret, baade 
uden Dørs og inden Dørs. At Vægteren heller ikke 
tog det saa strængt med en Husbeboer, men sad 
lidt gennem Fingre, var noget, som laa i Sagen selv, 
og at en drukken Mand følte Trang til at prøve 
Kræfter paa Kone og Børn, naar han fik en uven- 
lig Modtagelse, var der ikke noget at sige til. Mer 
end een Gang var det ved Vægterens Hjælp, at den > 
dinglevorne Støvletskrædder blev transporteret hjem 
og kastet ind i Stuen som en Sæk, og det hændte, 
at Vægteren selv ganske gemytligt kom ind Mor- 
genen efter, for at høre, hvordan det gik oven paa 
Nattens Svir. 

— Naa, Nabo, den var nok lovlig høj i Gaar? 
— sagde han og satte sig ned paa Træstolen, mens 
Beuthack, bleg, rødøjet og gnaven rumsterede og 
smaabandede over Arbejdsredskaberne og kun brum- 
mede til Svar. 

— Ja — blev Vægteren ufortrøden ved, — Bræn- 
devinen er lige saa lumsk, som den er herlig, og 
der er ingenting mellem Himmel og Jord, der er 

saa forbandet og saa prist som den, og har voldet 
saa megen Sorrig og Glæde. — 

Beuthack var endnu ikke kommen i Talehumør og 
lod Vægteren ufortrødent gaa videre i sine Betragtninger. 

— Men der er ikke noget at sige til det, saa 
længe baade høj og lav løber efter det. De fine 
har i den søde Most, hvad vi andre gemene Folk 
har i Fusel og 01, og lige gal bliver man a'et* 
Det var ikke længer end i Gaar Nat, at der var et 
stort Kommers henne ved Vesterport. Det var rige 
Herskaber, der kom kørende, fine Herrer fra Hoffet 

— Vægteren sænkede Stemmen i Ærbødighed — 
som kom fra saadan en lille Fornøjelse. En Ka- 
rosse kom nør fra, en anden sør fra og Kuske og 
Tjenere udenpaa var lige saa sprøjtefulde som Her- 
skaberne indeni. Om det saa var Bæstieme kabri- 
lerte de, som om de ogsaa ha' de faaet deres. 
Naa, bums! saa tørnede de sammen og laa og ro- 
dede om hinanden, og der var en Skrigen og en 
Banden, og ingen Vorherre kunde hitte Rede i, 
hvem der var hvems Herre, Kuske, Tjenere og Ka- 
rosse. Tilsidst fik vi da stablet det Hele saa 
nogenlunde paa Benene igen og fik redet dem ud 
fra hinanden, men jeg tror nok, at et Par af Tje- 
nerne blev forbyttede, og at vi kom for Skade at 
sætte et Par af Lakaj parykkerne paa Herrerne, og 
omvendt. Ok ja, ha ha ha, det saa grinagtigt nok 
ud, inden de rumlede og tumlede videre afsted igen. 

— Se, saadan gaar det, naar Vinen regerer. Aa 
Gu' ja det ta'er altid en Ende med Forskrækkelse. 
Tak, ska' De ha', Madam, en Sopken paa Morgen- 
kvisten styrker bare Maven. En Skaal for de kønne 
Pi'er, hva' Beuthack, den gaar du'nte af Vejen for,. 
hva\ — 

Madam Beuthack, der gerae vilde staa sig godt 
med Vægteren, og vidste Vejen til Mandfolkenes 
Venskab, stod med Brændevinsflasken og skænkede 
op i de skaarede Glas. 

Hendes Mand rakte trevent Haanden ud og slog 
Indholdet i sig, som om det kun var en Draabe, 
der faldt i Sand. 

— Kønne Pi*er, hum! — sagde Vægteren og smæk- 
kede med Tungen som efter en Lækkerbidsken. — 
Har I set nøje paa min Tøs fomylig? — Det bliver 
et Pokkers Pigebarn, sikken en Skabelon og et Ben- 
tøj I Naa, ja jeg siger ikke mer, som hendes Fat- 
ter, men det er da noget andet end det Par Stykker 
Pindebrænde, Jeres Kathrine stolprer rundt paa. — 

— Den forbistrede Unge 1 — sagde Støvletskrædde- 
ren og slog Haanden i Bordet. — Var hun endda 
køn, saa at man kunde tænke paa at blive af med 
hende en Gang. Men den radmagre, huløjede Tin- 
gest gider ingen se til. — 

— Kosten er vel heller ikke her i Huset, som 
den, hun plejede van at faa ved Oberstens — mente 
Vægteren med et smørret Smil. 

— Kosten er Bitterdød god nok for den Tyve- 
tøs — sagde Faderen. — Hver Bid, hun tager, er 
en Bid for meget, og jo før hun ku' komme hjemme 
fra, des bedre! Men hvor skal man faa saadan en 
anbragt? Til at sende med Støvletter kan hun ellers 
nok passe ; saa ussel og lased hun er, faar Kavale- 
rerne sommetider Lyst til at give en Styver i Rende- 
penge for hendes blege Fjæs Skyld, for Skønhedens 
Skyld er det mare ikke, og li'godt er der dem, henne 
i Paradis, der mener, at hun ka' blive god med 
Tiden, Hvor det gode skulde sidde, maa Dævelen 
vide, inte jeg. — 

— Ja, det er jo ikke godt at vide — sagde 
Vægteren betænksomt — -, det er inte alt Guld, der 
glimrer li'e straks. Men min Line, hun er da be- 
gyndt at komme frem. Det er ikke længer sideri 
end forgangen Uge, at en ung Kavaler, som jeg 
maatte hjælpe paa Benene og lyse hjem, græd sine 
modige Taarer, da han hørte, at jeg var den kønne 
Line fra Grøntkælderens Fa'er. Det er saadan noget, 
som rører en Fars Hjærte — føjede han til. — Han 
gav mig ogsaa en Ekstraskilling for den Sags Skyld. 
Line I er det Dig min Tøs, kom herind — raabte 
han ud af Døren, da han hørte Datterens Stemme 
udenfor paa Gangen. 

— Ih Gud, sidder I her og pimper. Fatter — 
udbrød den unge Pige, idet hun traadte ind. Hun 
var et Par Aar ældre end Anne Kathrine, men 
fyldig, rød og hvid, med et næsvist Ansigt og et Par 
lystige Øjne. 

— Ja, saamænd gør jeg saa — sagde Vægteren 
sagtmodig til hendes Tiltale. — Kom herind og la' 
Beuthack se, hvor stor du er bleven. — 

— Det har vel Beuthack kunnet se før, — sagde 
Line kort. — Han har jo da Øjne i Hovedet, ikke? — 

— Jo, Øjne nok til at se dine kønne Ben, lille 
Ven — sagde den forhenværende Musketer med et 
Forsøg paa militær Kurtise. — Kathrine! din Tyve- 
tøs, kom straks herind I — raabte han og slog i 
Bordet med et Klask, saa at Glas og Flaske dansede. 

Anne Kathrine var gaaet stille og forskræmt som 
en Mus ude i Køkkenet og havde hørt hvert Ord, 
der taltes inde i Stuen. Nu foer hun sammen ved 
Faderens Kalden og kom ind, kridhvid i Ansigtet 
af indeklemt Raseri og Fortvivlelse og med et bræn- 
dende Had lysende ud af sine mørke -Øjne. 

— Se paa Vægterens Line, og se saa paa saa- 
dan en som hende I — udbrød Faderen og lo haanligt. 
— Er det, som om de var lavet af en og samme Men- 
neskedejg? Var du endda som hende, saa kunde 
man bære over med dig, men du er et Fugleskræm- 
sel, er du, ikke andet end en Tiggertøs. Gaa ud 
med Dig igen, at jeg ikke skal lange dig en ud. — 

Og med et afmægtigtstikkende Blik til den ho- 
verende Line og med bøjet Hoved som under et 
PislÆslag gik Anne Kathrine ud til sit grove Køk- 
kenarbejde igen, mens Lines spottende Latter klang 
efter hende. 

— Og saa bilder hun sig endda ind, at hun er 
finere end os andre — sagde Line højt — , fordi 
hun een Gang har kunnet parlere fransøsisk og spille 
paa Klavesin, det har jeg da selv hørt hende 
sige. — 

— Jo pyt I — sagde Faderen — , den Spillen paa 
Instrumenter har jeg kureret hende for med Remmen 
her, og sidder der en Nykke igen i hende, er det 
ikke min Skyld. Men der kommer Oberstens Oppas- 
ser efter Støvletterne, som ikke er færdige. Pokker 
ogsaa saa de Fruentimmer er sløsevome og dovne. 
Nu maa jeg till — 

Vægteren og hans Datter gik nedenunder til 
deres, Støvletskrædderen satte sig til at sy for Alvor, 
og ude i Køkkenet gik Anne Kathrine og dirrede 
af Raseri. 

Du gode Gud, var der da ikke en Gnist af men- 
neskelig Retfærdighed til, siden de usle, gemene 
Folk skulde kunne pine et stakkels forsvarsløst Væ- 
sen saadan 1 Levede hun blot dette igennem 

og fik Kræfter en Gang, saa ve dem, de mod- 
bydelige Kreaturer! Hele Menneskeheden var ond 

Og slet, ingen Barmhjærtighed var at vente nogen- 
steds og den Vorherre, som Præsterne prædikede om, 
havde ingenting at skaffe med Set. Pederstrædes 
Kvarter. Vanskelig havde han været at finde paa 
Nørregade, men her var han helt og holdent for- 
svunden i al dette Snavs og Uføre 1 

Det eneste lille Lysglimt i den sørgelige Tilvæ- 
relse var, naar hun kunde se sit Snit til at slippe 
ind og sidde stille hos Nabokonen, den gigtsvage, 
gamle Ursula, der altid laa til Sengs, og som havde 
en Datterdatter, der tjente paa Christiansborg Slot 
som en af Opvaskerpigeme. 

Alt, hvad der kom fra Slottet, virkede som en 
styrkende Drik paa Anne Kathrine og fik hendes 
Øjne til at lyse med lidt af den gamle Glød. Hun 
glemte sine egne Plager og Sorger ved at høre, hvad 
den gamle Kone eller hendes Barnebarn havde at 
berette oppe fra den Verden, der engang havde 
staaet hende selv saa nær. 

Hun hørte om, hvordan den unge Prins blev 
oplært i alle mulige Færdigheder, saa at der kunde 
blive en rigtig Konge af ham, og om, hvordan 
hans Hofmester og øvrige Lærere stadig behandlede 
ham. 

— Værre end en Hund — sagde Grethe og 
knyttede Hænderne — , og havde man ikke set det 
med sine livagtige Øjne, skulde ingen tro, at den 
forskræmte, forkuede Dreng var en kongelig Højhed 1 
— Bare en Dør blev smækket haardt i eller et højt 
Ord lød, kunde Prinsen fare sammen som i Rædsel, 
blive kridhvid og bide sig i Læberne. Og Gang 
paa Gang havde Hofpersonalet set Prinsen komme 
farende ud af sit Værelse, mørkerød og ophovnet i 

Ansigtet med hvid Fraade staaende ud af Munden, 
saadan havde Greven slaaet ham. 

Hele Køkkenpersonalet rasede over den Behand- 
ling, og ingenting vilde de hellere end at have Grev 
Reventlow ind i den store Morter, der skulde ikke 
blive et helt Ben igen i hans syndige Kropl Og 
Grethes Øjne kunde lyne omkap med Anne Kathri- 
nes ved Tanken om den modbydelige Tyran. 

— Ikke engang om Søndagen lader de den 
Stakkel i Fred — blev Grethe ved. — Saa er det 
rent galt, for saa skal Prinsen to Gange til Kirke, 
og Greven sidder paa den ene Side af ham, og Hr. 
Nielsen, som ogsaa er hans Lærer, paa den anden, 
og de har ikke Øjnene fra hans ulykkelige konge- 
lige Højhed. Hofpræst Qvist kan prædike, saa længe 
han vil og saa lærd han vil, saa maa han ikke 
falde i Staver et eneste Øjeblik, og det veed da en- 
hver, at det tidt nok kan hænde en ; men gør 
han det, saa Gud naade den Arm, der er nærmest 
ved Hofmesteren, den skal nok blive himmelblaa af 
Nap og Kniberi, og kommer han hjem, holder Gre- 
ven Overhøring over, hvad Præsten har sagt, og deii 
kan vi alle have godt af, saadan skælder og smæl- 
der, slaar og prygler hver af Lærerne den ulykke- 
lige Prins. Det kalder man at lære Guds Ordl — 

Anne Kathrine gøs og følte med det kongehge 
Offer. Nu kendte hun af sørgelig Erfaring, hvad det 
vilde sige at have en haard Haand over sig, at 
maatte bøje sig for. Overmagten og tie dertil. Hun 
saå Prinsens fordrejede Ansigt og mishandlede Le- 
geme for sig, og hendes Øjne lynede og Næseborene 
dirrede. Var det da indrettet saadan i Verden, at 
Børn med kongeligt Blod i deres Aarer skulde og 

maatte gennemgaa alle de grusomste Pinsler, der var 
til, og hvis det var saadan, hvorfor? 

Det Spørgsmaal dukkede altid op under Grethes 
lange Ordstrøm, og hun hørte aandeløs videre for 
stadig at kunne trække Sammenligninger mellem ham 
og sig selv og styrke sin egen Modstandskraft ved, 
hvad hun hørte om den andens Modgang. 

Men Grethe kunde pludselig slaa om, og saa var 
det ikke om Prinsens Elendighed, hun fortalte, saa 
var det om aUe hans gale Streger, og alt det pudsige 
Tøjeri, han kunde hitte paa med de vilde og gale 
Pager, og det var ikke de alleruskyldigste Ting, han, 
Pagen Sperling og Tjeneren Kirkhof kunde begaa. 

Den gamle Bedstemoder sukkede og rystede paa 
Hovedet ved, hvad hun fik at høre, men Anne Ka- 
thrine gnistrede. 

Det var netop forstaaeligt, at hans kongelige Høj- 
hed tog sig Friheder igen, naar han blev behandlet 
saadan. Han maatte, maatte netop rase ud en Gang 
imellem for ikke at kvæles i afmægtigt Had. Hun 
forstod det som ingen anden. Kunde hun blot vise 
ham det, sige ham, at hans »lille Danserinde« 
følte med ham og led med ham og forstod ham 
fuldkommen. 

Men Gud hjælpe os! Før kunde der maaske 
have været Tale om at bringe et Bud lige til Slottet 
op til Prinsen, da hun selv var imellem dem, der 
færdedes ud og ind der, men nul Nu da hun 
stod som den forfulgte, elendige lille Skabning og 
hørte til den Snak, som kom fra Køkkenregioneme, 
nu var Slottet og alt, hvad der hørte det til, ryk- 
ket tilbage til den straalende Feverden, hvor hun, 
den fattige Støvlet-Kathrine, aldrig vilde komme og 
ikke hørte hjemme. 

Kun en sjælden Gang var Lykken hende saa 
gunstig, at hun fik et Glimt at se af Prins Christian, 
naar han sad stiv og strunk i Vognen ved Siden af 
sin frygtindgydende Hofmester, eller naar han under 
stor Eskorte af rødkjolede Lakajer og Beridere red 

• ud ad den kongelige Port. Al den Pragt og de 
skinnende Uniformer og Livreer trak som en Mag- 
net hendes Blik til sig, og ganske fortabt blev hun 
staaende og stirrede efter Optoget, indtil de forbi- 
gaaendes Puf og Stød vakte hende af den drøm- 
mende Tilstand og bragte hende tilbage til den 
haarde Virkelighed igen. Det var kun et Glimt fra 
Feverdenen, som hun én Gang havde kigget ind i, 
der kom og forsvandt for hendes spejdende Øjne. 

Hvor trangt og tungt Livet end var, hvor lang- 
somt og umærkeligt end Tiden sneglede sig afsted, 
saa gik den dog. 

Anne Kathrine skød i Vejret bleg og tynd som 
en Plante, der baade mangler Sol, Lys og Luft, 
men dog med Muligheder og Løfter for den kom- 
mende Blomstringstid. Trods de klodsede, ned- 
traadte Lædersko, hun gik med, trods den farveløse 
Kjole, der snærede over det halvtudviklede, knop- 
pende Bryst og stumpede op ved Fødderne, trods 
det ukæmmede, stramtopsatte Haar og de blege 
Kinder var der en medfødt Ynde over alle hendes 
Bevægelser og hele Fremtræden, som fik de kvinde- 
kære Soldebrødre i Paradis til at komme med de 
forjættende Udtalelser, som hendes Stedfader ikke 
kunde fatte. Og som hun voksede og udviklede sig 

• i det Ydre, forandredes hun lidt efter lidt helt i det 
Indre. 

Det var ikke længer ene og alene Had og af- 

mægtig Hævntørst, som blev de altopslugende Følel- 
ser i hende, endnu kunde de koge op og bruse 
over med en Kraft, saa at de næsten ikke var til at 
styre, ligesom i den første Tid efter hendes Livs 
store Katastrofe; men andre Følelser slog sig til, der 
pludselig var dukkede op og bredte sig mere og 
mere. Det var brændende Trang til at se lidt af 
Livets lysere Sider, vilde Ønsker om at møde en 
lille Smule Anerkendelse, om at høre venlige Ord og 
niøde beundrende Blikke, som nu mest trængte sig 
frem, drejede sig rundt i hendes Hoved, og fik Blodet 
til at suse for Ørerne og bringe Farve i de blege Kinder. 

Underlige hede Længsler kom stærkere og stær- 
kere over hende, naar hun om Aftenen laa i sin 
usle Seng, og fik hende til at lukke Øjnene saa fast 
i, at Hundreder af lysende Stjerner dansede op og 
ned for dem. Og aandeløs, hed og kold kunde hun 
ligge og lytte, om ikke listende Trin lød ude paa 
Gangen. Hun vidste, at det var Vægterens Line, 
der sneg sig ud fra sit Kammer til sin ventende 
Kavaler, og hun laa anspændt og hørte efter, om 
ikke Lyden af Kys eller afbrudte Elskovsord skulde 
trænge ind gennem den lukkede Dør til hende. 
Hørte hun det, eller hendes ophidsede Fantasi fore- 
gøglede hende det, lagde hun sig ned med et dybt, 
dybt Suk, fortvivlet og resigneret, brændende af 
Længsler og alligevel underlig skamfuld, uden at 
kunne give nogen af de mange modstridende Følel- 
ser, der huserede inde i hendes Bryst, Navn. 

Ak 1 om dog ogsaa nogen vilde komme og hente 
hende ud af Elendigheden en Gang! 

Hun havde tidt nok set, hvordan formummede 
unge Herrer var komne i Mørkningstiden ned ad 
Gaden og havde strejfet om i Nabolaget og gjort 

Tegn til Line nede i Butikken. Det kunde hænde, 
at hun havde set et Glimt af deres lyse Silkedragter, 
naar Vinden tog i den mørke Kappe og slog den 
lidt til Side, og med spændte Blikke havde hun set 
dem standse og forsvinde igen. 

Hun vidste, at alle de Forsigtighedsforanstaltnin- 
ger maatte til for Lines Moder, der ikke vilde vide 
noget af Datterens fine Beundrere at sige, og ikke 
saå fuldt saa liberalt paa Tingene som Faderen, 
hvis Hjærte altid blev blødt ved Synet af en Sølv- 
skilling. Og Anne Kathrine iagttog med brændende 
Interesse, hvordan de smaa Intriger løb af. Hun 
hørte Lines frække Løgne til Moderen for at slippe 
ud, hun hørte Moderens Skænd og Bebrejdelser, og 
det var med et ligesaa bankende Hjærte og med 
ligesaa tilbageholdt Aandedrag, som om hun selv 
skulde til et Stævnemøde, at hun hørte de lette, li- 
stende Trin komme forbi Dørene og forsvinde ud i 
det Qæme sammen med de kraftigere mandige, der 
havde lydt udenfor. 

Aa, hvor var Line dog misundelsesværdig stil- 
let, hun, som havde nogen, der vilde vove noget 
for hende og brød sig om hende I Hun var nok kun 
en simpel Vægterdatter og maatte hjemme passe 
Grøntbutikken og arbejde, saa at hendes Hænder 
næsten var lige saa røde og ru som Anne Kathrines 
egne; men alligevel var der en himmelvid Forskel 
imellem dem. 

Hvem vilde vel se til hende, der var saa grim 
og klodspt, et Fugleskræmsel, som Stedfaderen 
kaldte hendel Det var næsten ikke til at fatte, at 
det virkelig havde været hende selv, der engang 
havde let og danset, sunget og trallet fra Morgen- 
stunden af, den hele udslagne Dag, og var bleven 

opmuntret og tiltalt med kærlige Ord I Saa uende- 
lig langt laa det tilbage, og saa stor var Forskellen 
paa før og nu. — 

Og det var, som om Tankerne ikke saa villigt 
søgte tilbage længer. Før kredsede de altid om 
det, der havde været og aldrig, vilde komme" igen ; 
de klyngede sig til vanvittige Haab og foregøglede 
hende, at noget kunde ske, som pludselig vilde 
forandre Nutiden og sætte hende tilbage til det, hun 
lige saa pludselig blev revet ud af. Men Miraklet 
var ikke kommet, og Erindringsbillederne blev sva- 
gere og svagere, og de aldrig hvilende Tanker tog 
en anden Retning, de søgte fremad mod det, der 
vilde komme, maatte og skulle komme! 

Der var Øjeblikke, hvor de fattige, snævre Rum 
med deres Stank og Snavs svandt bort og gav Plads 
for lyse, høje Sale med forgyldte Silkemøbler og 
skinnende Spejle, hvor Lysekroner og Lampetter 
straalede ned over dejligt klædte Damer og Herrer, 
og hvor den prægtigste af dem alle var hende selv. 
Klædt i Fløjl og knitrende Silke med perlebesat Haar 
og straalende Smykker og med en svulmende Rose 
dybt i Udskæringen foran i den stramtsiddende 
Kjole ; saadan som hun endnu saa de elegante Hof- 
damer foran sig, vilde hun staa i sit eget Hjem og 
vente paa sit Hj ærtes Udkaame. 

Og der kom han! 

Den fornemste, den smukkeste og eleganteste 
blandt alle Kavalererne, med Hatten trykket mod 
Hj ærtet, det pudrede Hoved dybt bøjet for hende, 
med de fineste Kniplinger faldende ud over den 
overbroderede Silkedragt og Ædelstene funklende fra 
Kaardefæstet og Skospænderne, stod han foran 

hende og talte til hende paa samme Maade som 
hendes Fader havde gjort: 

— Ma chére, ma petite aiméel 

Hun trak Vejret dybt og følte, hvordan Blodet 
strømmede fra Hj ærtet til Hovedet og tilbage igen, 
mens Læberne brændte og hele hendes Legeme skjalv 
som i Feber. 

Du gode Gud I Først det var at leve I Kun i saa- 
danne Omgivelser kom Lykken til en I Først da blev 
man Menneske igenl — 

Var der da ingen Retfærdighed til i Verden I — 

Var der nogen Mening i, at alt var saa ulige 
fordelt, og den ene saa ubeskrivelig meget bedre og 
lykkeligere stillet end den anden uden egen Skyld 
eller Meriter? Hvorfor var netop Benedicte, som saa 
ofte havde været sur og gnaven og aldrig havde 
faaet saa megen Ros for sine Lektier i Høretimerne, 
saa meget lykkeligere, mens hun selv var saa elen- 
dig? Hvorfor var det hele Hus her og Kvarteret 
rundt om saa fuldt af Snavs og Grimhed, af skæn- 
dende Koner, skraalende Unger og bandende, bru- 
tale Mænd, medens den Slags aldrig hørtes eller 
saas, hvor hun før havde haft hjemme ? Hvad Under 
var det, at Line, at hun selv og alle de øvrige unge 
Pigebørn der fra Hiiset søgte at komme ud af dette 
Liv saa hurtigt som muligt, naar der bød sig en 
Lejlighed. Hvor kunde man blive god under de 
Forhold, man levede i, og hvad vilde det sige at 
være god? Hvad nyttede det? Da hun selv havde 
følt sig god og fuld af de kærligste, varmeste Følel- 
ser mod alle, havde ingen brudt sig om det, ingen 
havde mødt hendes overstrømmende Kærlighed og 
Angst for at miste dem i Afskedens Øjeblik med 

andet end et koldt Adjø! Og nu var hun bleven 
ond, simpel og hadsk, som alle de øvrige omkring 
hende. 

Men ingen brød sig om det, saa lidt som nogen 
havde brudt sig om det andet før. Ikke en rakte 
en Haand ud mod hende for enten at trøste eller 
hjælpe, ikke en Ven havde hun her paa Jorden, der 
tog sig hendes Skæbne nær. De, der engang havde 
været alt for hende og senere stødte hende bort, var 
forlængst flyttede fra Byen, de Venner, der havde 
beundret hende, spredt viden om og havde aldrig 
ladet høre fra sig, og den eneste, der virkelig havde 
elsket hende, var gaaet ind i Evigheden og havde 
ladet hende blive uforsørget, tomhændet og elendig 
tilbage uden at lade hende beholde andet end de 
lyse Erindringer, der gjorde Livet dobbelt tungt at 
leve, og det lille Billede, der laa nir som før under 
den løse Mursten i det tilrøgede Køkken. 

Det var hendes eneste Skat, hendes Adelsbrev, 
som hun hang ved med al den Rest af Varme, som 
endnu fandtes i hendes mishandlede Hjærte. Men 
hvad kunde det hjælpe hende til? 

Sommer kom og gik, og Vinter fulgte, men lige 
ensformigt siedes Livet hen for de fattige Beboere 
i de smaa Gader og Stræder. Hvad enten Løvet 
grønnedes og hang paa Træerne, den raa Efteraars- 
vind foer isnende frem og rev de gule Blade i dynge- 
vis af Træerne omkring Set. Petri Kirke og de til- 
stødende Haver, eller Vinterens Sne og Søle laa som 
en graa Vælling 'ud over Gader og Fortove, var 
Kampen og Slidet for Brødet, de daglige Udvekslin- 
ger af Skældsord og raa Kærtegn, Bømevrøvl, Druk- 
kenskab, Fornøjelse og Udflugter omtrent de samme. 

De skiftende Aarstider havde intet med Fattigfolk 
at skaffe. 

Det eneste, der kunde falde af, naar Løvet hang 
grønt paa Træerne og en mild Vind strøg over de 
ophedede Gader, var en Tur paa Volden Søndag 
Eftermiddag. Men deroppe mellem de pyntede 
Mennesker og under de sagte, susende Trækroner, 
der mindede om Suset ude i Hørsholms Skov, 
følte Anne Kathrine dobbelt sin ulykkelige Stilling 
og Nedværdigelse. De dansende Solpletter i ^t 
friske grønne mindede altfor stærkt om de lykke- 
ligste Øjeblikke i hendes liv og holdt hende borte 
derfra. Hvad kunde det nytte at rippe op og op i 
de gamle Saar, naar Tilstanden alligevel ikke blev 
bedre. Hendes Skæbne var afgjort, og hun var 
forud bestemt til at skulle leve sit Liv ukendt, us. 
selt og elendigt som de øvrige fattige, gemene Folk 
omkring hende. Hvorfor da søge ud i Solen, hvor 
hun ikke hørte hjemme længer? 

Derfor var hun næsten glad, naar den varme, 
lyse Tid var ovre og Efteraaret tog fat igen. Den 
graa Stemning svarede bedst til hende og hendes 
Lige, for dem burde der aldrig være andet end 
Graavejr I 

Nu var Efteraaret inde, det hylede og peb rundt 
i Huset og slog med de knirkende Døre. Hvert 
Øjeblik foer Blæsten ned gennem Piben til den aabne 
Skorsten og enten slukkede det lille Pindebrændebaal 
under Gryden, eller fik det til at slaa op med smaa 
Smæld i Vejret og slikke højt op over Grydens 
Rand. Tunge Skyer drev over Himlen og gjorde 
Byen og Gaderne mørke som ved Aftenstid. Et 
osende, lille Spædelys maatte brænde i sin Stage det 
meste af Dagen, men oplyste kun en lille Kreds 

rundt om sig, der gjorde, at Kroge og Hjørner i 
Stuen sad dobbelt mørke og uhyggelige ud. 

Frem og tilbage peb og svajede Tranlygteme 
udenfor i deres Tove som i Søgang, og store Dyn- 
ger vissent Løv kom raslende om Gadehjørner og 
blæstes ned i Kælderhalse, mens Halm og tørret 
Snavs foer lige til Vejrs og trængte ind i Næse og 
Øjne paa Folk, som færdedes paa Gaden. 

Hos Støvletskrædderens i Pederstræde var Stem- 
nftgen ikke stort anderledes inden Dørs end udenfor. 
Anne Kathrine trællede fra Morgen til Aften uden 
at vinde andet end Misfornøjelse og Skænd til Tak, 
nu som før. Faderens Væsen var altid det samme 
imod hende, selv om- han end ikke slog hende saa 
tidt; at det ikke skortede ham paa Lyst, vidste hun 
nok, men hans Kræfter tog af, efterhaanden som 
hendes tog til, og det havde hændet, at hun med en 
Kraftanstrængelse havde slynget ham til Side, saa at 
han faldt om og ikke saa let kunde rejse sig igen. 
De Kraftudfoldelser kuede hans sløvede Legeme, 
men de gjorde ikke hans Sindelag blidere, og Mo- 
derens evige Skænden og Brummen skulde ikke 
hjælpe til at gøre Hjemmet mere udholdeligt for 
hende. Til og med var den gamle Ursula død om 
Vinteren, og den snakkesalige Grethe kom aldrig 
mere der i Huset, saa ikke engang det Tilflugtssted 
havde hun, naar Opholdet inde i Kammeret var ved 
at tage Vejret fra hende. 

De smaa spændende Historier med Vægterens 
Line var forlængst forbi. Det altid heldige Pigebarn 
var kommen hjemmefra til Teatret, hvor en af hen- 
des Elskere, en Kavaler fra Hoffet, havde faaet 
hende anbragt, og hvor hun nu i lyse Kjoler, i 
Stads og Pynt levede et Liv i Sus og Dus, langt 

80 

Digitized by'vjOOQlC 



STØVLET-KATHRINE 



borte fra Grøntkælderen og den evigt hovedrystende 
Moder, der saa til med sure Øjne og stram Mund, 
og spyede sin retfærdige Harme over den ligeglade 
Vægter, der mere end een Gang blev hindret i sin 
velfortjente Søvn om Dagen efter Nattens Vagt. 

Anne Kathrine hørte med graadige Øjne og 
Øren paa Historien, Faderen diskede op med, naar 
han kom et Løb indenfor og trængte til at udøse 
sit overfyldte Hjærte for Naboerne, og mange Udgy- 
delser og Kommentarer blev Line Vægters gode Ud- 
sigter og heldige Skæbne til Del. Der var kun 
€en Mening blandt dem om, at det var et Held 
og et Fund, som enhver maatte være taknemlig for, 
saadan en Lykke at blive ansat paå Komediehuset 
med en Hofkavaler som Elsker. Det hændte ikke 
hver Dag for en fattig Pige. 

' Anne Kathrine havde den hele Dag siddet og syet 
ved det Smule Lys, der kom ind fra Vinduet; et Øje- 
blik lagde hun Arbejdet i Skødet og stirrede haabløst 
ud paa den uhyggelige, stormfulde Gade. Pludselig 
hørte hun, at Moderen, der gik og rumsterede ude i 
Køkkenet, gav et forbavset Udraab fra sig og lidt 
■efter kaldte paa Manden, der stod i Snak med en 
Kammerat ude i Gaarden. Han kom trevent ind, 
og hun hørte dem begge snakke ivrigt i Munden 
paa hinanden. 

Hun blev pludselig bleg af Angst, rejste sig og 
skyndte sig ud og saa de to, Mand og Kone, staa 
bøjet over noget, der laa foran dem paa Køkken- 
bænken. Det var hendes Medaillon. 

Som en Tiger sprang hun løs paa dem, skubbede 
dem til Side, greb Medaillonen i sin ene Haand og 
stod med lynende Øjne og udspilede Næsebor, parat 
til at forsvare sin Ejendom med Næb og Kløer. 

Stedfaderen var mod Sædvane ædru og blev ra- 
sende over Pigebarnets frække Indgriben og haarde 
Puf. Med knyttede Næver gik han løs paa hende, 
der værgede for sig, saa godt hun kunde; men til- 
sidst trak han hende hen til sig, vristede af al Magt 
hendes lukkede Haand op og rev Billedet til sig, alt 
mens han ustandselig slog hende med den anden 
Haand, som om han vilde slaa hende ihjel paa 
Stedet. 

Moderen forsøgte at lægge sig imellem, men til 
ingen Nytte. Uden et Ord, kridhvid og med sam- 
menbidte Tænder lod Anne Kathrine ham slaa, hvor 
han vilde, indtil han endelig blev Udtrykket i hendes 
Øjne vaer og lod Haanden synke. 

Saa rev han, uden at sige et Ord, sin Hue til 
sig og skyndte sig ud af Døren. 

Anne Kathrine stod et Sekund som lammet. Saa 
tørrede hun Blodet af sit Ansigt og sine Hænder og 
løb hastigt ud efter ham, der styrede ned ad Gaden 
og netop drejede om Hjørnet. Musketeren gik raskt^ 
men Anne Kathrine fulgte lige saa raskt, indtil hun 
saa ham standse, se op ad et lille, velholdt Hus og 
gaa ind ad den mørke Gadedør. 

Hun listede nærmere og saa et Skilt hænge ud 
fra Døren, hvorpaa der stod, at her .købtes og solg- 
tes ædle Stene og Metaller. 

Der vilde han altsaa sælge Billedet af hendes 
Fader. Derinde skulde hendes Ejendom blive, det 
eneste, hun havde igen og brød sig om i Verden^ 
det eneste Baand, der ligesom endnu bandt hende 
til Fortiden og til den Verden, hvor hun havde følt 
sig hjemme. 

At stjæle det fra hende var som at stjæle den 
sidste Rest af hende selv. Det lille Stykke malede 

Metal var ikke en død Ting, det var levende for 
hende, det havde Sjæl^ Hjærte og Følelser, det var- 
den eneste Smule Solskin, der havde livet op i Mør- 
ket omkring hende, det eneste, der havde bragt en 
Stribe Haab ind i den sorte fortvivlelse, hun levede 
i. Og nu havde han, den brutale, raa Slavesjæl, 
stjaalet det fra hende og vilde sælge det! 

Hun maatte holde sig fast ved Muren, hvor hun 
stod, for ikke at falde om, saa svimmel gjorde Ra- 
seriet hende. De blodige og blaa Mærker efter Sla- 
gene følte hun ikke engang i sin Ophidselse. Endelig 
langt om længe fik hun samlet sig saa vidt, at hun 
kunde vende tilbage igen. 

Dagen efter gik hun ud og styrede hen til Ga- 
den, hvor Guldsmeden boede. Hun havde fast be- 
stemt sig til i den lange søvnløse Nat, der var fulgt 
paa den frygtelige Dag, at hvordan hun end skulde 
bære sig ad, maatte hun se at faa Billedet tilbage; 
uden det var hendes Liv ikke til at udholde. 

Gadedøren stod aaben, da hun kom hen til Hu- 
set, og hun gik ind; en anden, lukket Dør viste ind 
til Guldsmedens Bod. Anne Kathrine løftede Klin- 
ken og traadte ind. Inde i Værelset stod en gam- 
mel Mand med Haaret bundet sammen i Nakken, 
store Briller paa Næsen og et jødisk Udseende og 
talte med en høj, fyldig Kavaler, der havde en mæg- 
tig sort Kappe slaaet om sig og gestikulerede ret liv- 
ligt med store runde Bevægelser. 

Begge tav og saa forbavsede hen paa den unge 
Pige, der kom saa sky og stille ind og nejede dybt. 
Nogen Kunde var denne usselt klædte Person næppe, 
og Tiggere plejede af Erfaring sjælden eller aldrig 
at komme der i Boden. 

— Hvad vil du, om jeg maa spørge? — sagde 
Guldsmeden og trak Øjenbrynene mistroisk i Vejret. 

— Var det ikke her, at en Mand kom ind og 
solgte en Medaillon med ædle Stene om i Gaar? — 
spurgte Anne Kathrine og saa fast op, mens hun . 
talte. 

— Jo, men hvad saa ? — 

— Den var min — svarede hun. — Det var min 
egen Ejendom — gentog hun som for at slaa det 
endnu mere fast. 

— Se se! — sagde Guldsmeden. — Saa fik du 
vel ogsaa Pengene? — 

— Nej, jeg gjorde ikke — sagde Anne Kathrine 
sagte. — Aa, Hr. Guldsmed! — udbrød hun plud- 
selig og saa bønfaldende paa ham, — giv mig Bil- 
ledet igen, det er mit, det var det eneste, jeg ejede 
og havde igen! — 

Manden i Kunstnerkappen vendte sig interesseret 
om og saa paa de to talende. Guldsmeden saa 
himmelfalden ud. 

— Men hvad i den almægtiges Navn kommer 
det mig ved — sagde han. — Manden solgte mig 
Billedet, fik sine Penge, gode danske Rigsdalere for 
det, og n u er det mit. Hvem er det Billede af? — 

— Prins Georg af Bevem — sagde. Anne Ka- 
thrine — , og han har selv givet mig det, — og — 
og det er mit. — 

Den fremmede lo. 

— Dine Begreber om Mit og Dit er nok ikke 
ganske klare — sagde han. — Men lad os høre, 
hvem solgte det, hvad hedder han og hvad hed- 
der du? — 

— Anne Kathrine. — 

— Og Manden? — 

— Beuthack. — 

— Støvletsyeren i Set. Pederstræde? — 
Anne Kathrine nikkede. 

— Naa saadan, er det din Slægtning? — 

— Min Stedfader — svarede hun, og der kom 
et ondt Glimt i hendes Øjne. 

— Se saadan kommer alt lidt efter lidt i sin 
Orden — sagde den livlige Herre, — men hvad er 
Prinsen af Bevern for dig, og hvordan kom han til 
at give dig sit Billede? — 

— Han var min Gudfader — sagde Anne Ka- 
thrine og rødmede — , og jeg var Oberstløjtnant von 
Ingenhavens Plejedatter. — 

Efterhaanden fik den venlige fremmede hele 
hendes Historie listet ud af hende. 

— Ja ja — faldt han ind, da hun havde endt 
sin kortfattede Lidelseshistorie, og saa fast paa 
hende — Billedet her kan du ikke faa igen, førend 
du faar nogle Penge at betale det med; men det 
kunde jo være, at der kunde gøres noget andet for 
dig. Du lærte at parlere fransk, siger du, og 
dansede med vor gode Monsieur Laupent? hm! 
— Han saa paa hende med et Smil, som om det 
var en ligefrem latterlig Tanke, at hun, som hun nu 
saa ud, i den Dragt og med de Sko paa Fødderne 
nogensinde havde haft noget med den Herre at gøre. 
Men med et vist Velbehag lod han Øjnene glide 
ned over hendes Skuldre og begyndende Barm, der 
truede med at sprænge den alt for trange og ud- 
tjente Kjole. 

— Farvel Jakob, auf Wiedersehen 1 — sagde han 
og slog nedladende ud med Haanden mod Guld- 
smeden. — Kom, Barn, og før mig til din stedfader- 
lige Hule. — 

Han fulgte efter hende til Støvletværkstedet og 
gik indenfor, hvor baade Konen og Manden var 
hjemme. 

Beredvillig gik de ind paa alt, hvad han fore- 
slog dem. Det vilde være en sand Lettelse at 
faa Tøsen saa snart som muligt ud af Huset, efter 
at hun havde set ud af Øjnene som hun havde gjort 
Dagen i Forvejen. Stedfaderen kunde endnu ikke 
forvinde den uhyggelige Følelse, der var faret i 
Kroppen paa ham ved det Syn, og greb med begge 
Hænder den høje Kavalers Forslag. 

— Saa er det en Aftale, at hun, min gode Pige, 
kommer paa Teatret i Morgen og spørger efter Mon- 
sieur Rose — sagde Herren tilsidst og vendte sig 
mod Anne Kathrine. — Paa min Anordning vil 
hun saa blive indrulleret mellem Figurantinderne paa 
vort kongelige danske Komediehus! — 

Det danske Skuespil havde i Aarhundredets Løb 
ført en meget broget Tilværelse. Under hele 
Christian den sjettes højkirkelige Regering var al 
offentlig Komedie forbudt som verdslig Gøgl og 
Tant, der kun bidrog til at vende Tankerne fra det 
ene fornødne. Det lille Skuespilhus i Grønnegade 
med den dygtige Kunstnertrup, der havde ført en 
saa omtumlet Tilværelse, snart med velfyldt Kasse og 
Vind i Sejlene, snart paa Fallitens Rand med skrabet 
Bund, stod en Tidlang tomt og lukket, indtil det 
endelig blev solgt, og alle de gamle og nye Kræfter, 
der havde arbejdet, levet og ageret inden for dets 
Mure, spredtes i forskellige borgerlige Stillinger rundt 
i Byen og paa Landet. 

Helligheden og Kedsomheden lagde sig som et 
Snedække over Landet, dæmpende hvert lystigt Ud- 
brud og hver kraftig Livsytring; men under Dækket 
gærede unge, friske Kræfter, der med &.• utrolig Fart 
skød i Vejret og udfoldede sig efter den lange 
Hviletid, da den pietistiske Konge døde og Frederik 
den femte kom paa Tronen sammen med sin dansk - 
følende og dansktalende engelske Dronning. 

Endnu stod Fader Holberg i sin kraftigste Alder 

Og kunde atter se sine egne Satirer paa Scenen, 
Skuespillere myldrede frem, og Grundstenen lagdes 
til den første faste danske Nationalscene, der aab- 
nedes med stor Højtidelighed Syttenhundrede og otte 
og fyrre. 

Kongen understøttede Teatret af sin private 
Kasse, Kjøbenhavns Magistrat overtog omsider Ledel- 
sen, og Byens Overpræsident blev Skuespilhusets 
øverste Myndighed. De kongelige Skuespillere blev 
snart Hofifets Kælebørn, og Liv og Foretagsomhed 
rørte sig kraftigt baade foran og bag de tre bevæge- 
lige Kulisser, der den Gang udgjorde hele Sceneriet. 
Unge og ældre level ystne Hofkavallerer færdedes 
mellem Maskinfolk og Aktricer saa velkendte og 
scenevante, som om de hørte hjemme der, og ga- 
lante Eventyr, Intriger og Kabaler spilledes lige saa 
meget i fuldt Alvor uden som efter Suflørens Ord 
fra Brædderne bag den lysende Rampe. 

Letsindighed og Nydelsessyge laa saa at sige i 
Luften og smittede høje og lave. Som store Bølger 
kom de fra det øvrige Europas Hoffer og fandt en 
frodig Jordbund i det lille Danmark, der saa længe 
havde sukket under den ufrivillige Pønitense. 

Hoffets Kavalerer kastede sig paa Hovedet ud i 
al Slags Lystighed og Svir med Kongen, deres høje 
Herre i Spidsen, deres Damer fulgte trippende efter, 
koket, ængsteligt spejdende efter deres svindende 
Reputation ; kun Dronningen sad igen uangribelig og 
trofast paa sin Post som en tro Hustru for sin Mand 
og en øm Moder for sine smaa Børn og saa til med 
bristende Hjærte. 

Teatret paa Kongens Nytorv, der var som et 
lille Hof for sig, tog straks den anslaaede Tone op 
for at føre den videre, og mellem de brogede Ska- 

rer, der var strømmede til fra Provins og By, var 
Livet mindre end snærpet. 

Stod der end med store Bogstaver malet over 
Prosceneriet : Nil dictu fædum visuque hæc limina 
tangat*) galdt det dog ikke om Livet bag Kulisserne. 
Hvad derinde gik for sig hørte ikke altid til i Skøn- 
hedens Rige. 

Med bankende Hjærte, klædt saa ordentligt paa 
som vel muligt, kom Anne Kathrine Dagen efter 
Aftalen med Hr. Rose paa det bestemte Klokkeslet 
og bankede beskedent paa ved Portnerlogen til den 
ærefrygtindgydende Teaterbygning. 

— Hva' vil hun ? — spurgte Portneren barsk. — 
Har hun noget at aflevere, saa fly mig det hid. — 

Anne Kathrine svarede forknyt, at hun var til- 
sagt til at møde hos Skuespilleren Hr. Rose paa 
hans Kammer. 

— Hm! kom saa med da — brummede Port- 
neren uvenligt. — Pokkers ogsaa, saa megen Ulej- 
lighed man har ved de Godtfolks Luner. — 

Anne Kathrine fulgte ham i Hælene paa hans 
Gang op ad Trappen gennem lange mørke Passager, 
hvor der var en ustandselig Kommen og Gaaen af 
de mest forskelligartede Folk, indtil de endelig 
standsede ved en halv aaben staaende Dør, hvor 
Portneren bankede paa. 

— Kom ind! — brølede et Par Stemmer i Kor, 
og Anne Kathrine saa sin Velgører fra Guldsmede- 
butikken sidde med Ryggen mod Døren foran et 
lille Spejl, hvor man saa hans halve Ansigt med 



*) Hvad der et hæsligt at se eller høre holde sig fjærnt 
herfra. 

naturlig Farve^ lidt rynket og ældet, som det var, 
den anden Halvdel lyserød og glatkindet, som hørte 
den en Yngling til. En Masse Krukker og Æsker 
stod paa Bordpladen foran ham, og paa de Par 
Stole, der var i Kammeret, laa Klædningsstykker og 
flød i Masser. 

— Hvad er det? — spurgte Skuespilleren og 
vendte sig halvt om. — Aa! — udbrød han smi- 
lende, da han fik Øje paa Anne Kathrine, der stod 
bag Portneren og stirrede omkring sig med store, 
forundrede Øjne. — Er det dig, min lille Protegé. 
Det er godt, at du er præcis. Jeg har husket dig, 
og alt er i Orden. Du kan fra dette Øjeblik ind- 
træde som Elev i Melpomenes og Thalias Tempel. 
Men Bam^ vogt dig for at besudle dets Helligdom 
enten ved Ord eller Handling, her hører kun Dyden 
hjemme ! — sluttede han med stor Pathos og slog ud 
med Haanden. 

Den anden Mand, der stod derinde, og nøje 
havde betragtet den forlegne og overvældede nye 
Elev, brast i Latter. 

— Du lyver som en Skælm, Jakob ! — sagde 
han omsider, men vendte sig i det samme om mod 
Anne Kathrine og vedblev i det selv samme Tone- 
fald, som Rose før havde haft. 

— Hør din høje Foresatte, mit Barn, og læg 
dig hans Ord paa Sinde! hav stedse for Øje, hvad 
skrevet staar over vor dyrebare Scene: Nil dictu 
fædum visuque og saa videre, hvad der er udlagt: 
her har kun Skønheder hjemme! — Hvad er det 
forresten for en lille sort Høne, du der har fanget. 
Rose? Hun ser, ma foi, ikke ud til at kunne lægge 
lovende Æg her udi Thalias Tempel? — 

— Det er en lille sort Høne med fyrsteligt 

Haneblod i sig — svarede Rose hemmelighedsfuldt. — 
Men derom nærmere siden. Endnu et sidste Strøg, 
og Forvandlingen er sket I Er jeg ikke bedaarende, 
ret en Hj ærter-Konge ? — udbrød han og rejste sig 
med stor Livlighed op fra Stolen, hvor han havde 
siddet og fuldendt Ansigtsforvandlingen. — Kom 
saa, ma petite^ saa skal jeg introducere dig hos din 
fremtidige Mester og Herre, Mr. Laurent. Au revoir, 
Londemann, i Pilloys Kælder I — 

Anne Kathrines Øjne lyste, og hendes Hjærte 
slog stærkere, for hvert Skridt hendes Ven førte 
hende nærmere mod den Mand, hvis Navn alene 
havde en Vidunderklang fra gamle Dage. 

Inde fra den store, halvmørke Elevstue lød en 
Summen og Brummen som fra et Bistade. Der var 
Pavse mellem Øvelserne, og de mange unge Pige- 
børn sværmede ind og ud mellem hverandre som 
løsslupne Skolebørn, talende, leende, gnavende Æb- 
ler eller gnaskende Sukkergodt og fjasende med de 
unge Mænd, der enten hørte Balletten eller Koret 
til. Mr. Laurent havde i Pavsen søgt ned der, hvor 
de fleste af hans Kolleger i . Rekreationsstunden 
søgte, til Vinkælderen under Teatret, og mens Katten 
var ude^ dansede Musene paa Bordet. 

Anne Kathrine saa sig omkring med opspilede 
Næsebor og Øjne. Dette var Begyndelsen til det 
Liv, hun saalænge havde sukket efter, her var Luf- 
ten en ganske anden end nede i Set. Pederstræde 
Kvarteret. Her var Ungdom, Liv og Lystighed, og 
her var fremfor alt Muligheder for en lysere Frem- 
tid end under de uudholdelige Forhold, som saa længe 
havde knuget hende hjemme i det forhadte Støvlet- 
værksted. 

Med fugtige Øjne vendte hun sig i sin over- 

Strømmende Taknemlighed mod Skuespilleren, der 
var optraadt som hendes frelsende Engel, greb hans 
Haand og kyssede den med Varme. 

Hr. Rose, der var lige saa stort et Stemnings- 
menneske som hun selv og fuldstændig gik op i sin 
Rolle som den dydige Velgører, smilede rørt og 
klappede hende paa Kinden. 

— Det er ret. Barnlille, vis du kun din Erkendt- 
lighed, det er min Tro en sjælden Egenskab nu 
om Stunder. Bring Mr. Laurent min Kompliment, 
naar han kommer tilbage, og gør dig god Flid. 
Allons revenons, jeg maa til mit Arbejde. — 

Han hilste nedladende med en Haandbevægelse 
og gik, nikkede, standsede og kneb et Par af de 
mest buttede, nejende Balletelever i Kinden paa en 
mindre end faderlig Maade og forsvandt tilsidst ud 
af Døren. 

Anne Kathrine blev en Stund staaende midt paa 
Gulvet og saa sig om. Ingen tog Notits af hende, 
ingen talte til hende, enhver havde nok i sig selv 
og sin Beskæftigelse, og langsomt trak hun sig til- 
bage til Salens Baggrund, hvor en lille Dør stod paa 
Klem ud til en Korridor. Derude fra lød Latter og 
Tale, og da Anne Kathrine tittede derud, fik hun 
Øje paa Line, Vægterens Line hjemme fra Huset, 
der stod i en øm Situation med en højst elegant, 
pudret og friseret Kavaler. 

Det var Line derhjemme fra, men hvor forskel- 
lig fra før I 

I brusende Skørter, med Haaret højt opsat, med 
Brystet svulmende under Kniplinger og med Fingrene 
tæt besat med Ringe virkede hun ligefrem blændende 
paa den overvældede Tilskuer, og et halvt Misun- 
delsens, halvt længselsfuldt Suk trængte sig op fra 



92 



Digitized 



by Google 



STØVLET-KATHRINE 



Anne Kathrines Bryst. Kunde saadanne Forvandlinger 
ske paa saa kort Tid herinde, da var hun jo netop 
kommen paa det rette Sted. 

Line havde nok altid været den foretrukne og 
heldige; men naar man selv vilde, naar man blot 
havde tilstrækkelig Energi til at holde ud, kunde 
ingen vide, hvad man kunde drive det til. Chan- 
ser var her i de unge Herrers Skikkelse^ og naar 
hendes Tid kom, skulde hun nok vide at benytte 
sig af dem. Alt det meget, som hun havde at ind- 
hente og hævne I 

Hun sendte Parret derude et langt Blik og bed 
sig i de fyldige Læber, mens Brystet gik op og ned. 
Hun vilde, vilde tvinge Livet til at komme til sig i 
en lysere Form, end det nu var. Men først maatte 
hun arbejde anspændt og ihærdigt, for at det, der 
var kommet i hende under de lange Slaveaar, kunde 
forsvinde og lidt af de gamle Færdigheder fra Barne- 
aarene komme igen. 

Mr. Laurent kom ind. De mange Smaagrupper 
opløste sig hurtigt, og Eleverne stillede sig i Række, 
mens Læreren saa mønstrende ud over dem og tog 
den lille bitte Violin frem, som var en uundværlig 
Ledsager ved Øvelserne. 

Anne Kathrine havde samlet alt sit Mod, og 
med forventningsfuldt bankende Hjærte og blussende 
Kinder gik hun hen til ham, nejede saa dybt og 
gratiøst, som hun formaaede, bragte ham Mr. Roses 
Hilsen , og fremstammede sit eget Navn, hvad der 
ikke syntes at vække Minder i den lille, bevægelige 
perres Hjærne. 

Med et skarpt, undersøgende Blik paa den nyan- 
komne Elev og en misbilligende Ry sten paa Hove- 
det ad hendes gamle, nedtraadte Sko og malpropre 

Dragt anviste han hende kort en Plads langt bag 
ved og anbefalede hende at lægge nøje Mærke til, 
hvad de andre gjorde, og saa begyndte Øvelserne. 

— Entrechats ! — Pirouette ! — Un deux, trois ! — 
C'est mal — slet, — daarlig! — encore en Gang! 
allons! Sacre dieul I tramper som Køer, men bør 
være Sylfider — Om igen, encore une foisl — 

Den vimse, lille Lærer foer hidsig frem og tilbage, 
pufifede en for fremstaaende Mave ind, slog temme- 
lig ublidt med Violintuen paa et Par klodsede Ben, 
og Arbejdet var i fuld Gang. 

Det blev en streng Arbejdstid, der fulgte for 
Anne Kathrine, men det var med en Iver og Lyst, 
hun gik til det, og en Energi, der tydelig sagde, at 
det, hun havde foresat sig, vilde engang blive naaet. 
Men Begyndelsen var bitter nok ved alle de Skuf- 
felser, der fulgte paa hendes første opblussende Hen- 
rykkelse. 

Mr. Laurent var næsten haardere mod hende end 
de øvrige. Hendes fattige Dragt og klodsede Støvler 
havde øjensynlig irriteret den forfinede Franskmand 
fra først af, og han tumlede, kommanderede, skændte 
og huserede med den arme Elev, saa hun hverken 
vidste ud eller ind. Det var til at fortvivle over. 
Men hun tabte ikke Modet, hendes Øren var væn- 
nede til raaere Tiltale end den. Læreren trakterede 
hende med, og hun arbejdede ufortrøden videre. 
Hun vilde fremad, — og det gik fremad. 

Al den gamle Smidighed og den medfødte 
Ynde, som næsten helt var forsvunden ved den 
slette Behandling og usle Kost, hun i Aarevis havde 
nydt, kom nu ved de ihærdige Danseøvelser igen og 
gjorde sig gældende; hendes unge, slanke Legeme 

fik fastere Former og blødere Linjer og begyndte 
lidt efter lidt at holde, hvad det længe havde lovet. 
Og dog var og blev hun »den sorte Høne« derinde 
mellem de mange brogede løse Fugle, netop paa 
Grund af sine mørke, pjuskede Fjer og sit indeslut- 
tede Væsen. 

Ikke een af hendes jævnaldrende kom hende 
venligt i Møde, og ikke til een smilede hun igen. Der 
var Ligegyldighed og Foragt i de Blikke, der strej- 
fede hende, Had og isnende Kulde i dem, hun 
sendte igen. Skinsyge og smaalig Kappelyst flore- 
rede i ' hver en Krog af den rummelige Teaterbyg- 
ning, saavel blandt Førsterangskunstnere til seks Rigs- 
daler om Ugen som blandt de mindste smaa Ballet- 
børn og Figurantinder til lige saa mange Skilling. 
Det galdt kun for den, der vilde bane sig Vej^ at 
bide Tænderne sammen, lukke Øjne og Øren og 
sætte haardt mod haardt. Det havde Anne Kathrine 
lært til Punkt og Prikke i den Skole, hun havde 
gaaet i, og hun tog mod Lærerens Skænd og Kam- 
meraternes Naalestik uden at kny; endnu var hun 
jo en af de ringeste mellem dem, den fattige, uan- 
selige Støvlet-Kathrine. 

Ikke engang det forhadte Tilnavn havde sluppet 
hende herinde, takket være Vogterens Line. 

Det hændte en Dag, at hun stod lige foran den 
unge Hofmand, Lines Elsker, der var kommen for 
at hente sin Hj ærtes Udkaarne efter endt Prøve. 
Den unge Mand stirrede lige paa hende, tog sit 
Øjeglas og betragtede hende, som om hun kunde 
være et malet Billede, og vendte sig pludselig om 
mod Sin stærkt pyntede Veninde. 

— Det er et ganske aparte Pigebarn, hun der — 
sagde han med en lidt snøvlende Stemme. — Der er 

Karakter i det Ansigt ; det skulde, ma foi, ikke undre 
mig, om hun engang blev til noget. — 

— Hun! Den elendigklædte Støvlet- Kathrine! — 
udbrød Line. — Sig dog ikke saadan noget Snak, 
Hjærte Enevold; det er jo til at blive galen over. — 

Den unge Herre lo. 

— Vær ikke bange, mon amie. Saalænge din 
Næse peger saa skælmsk til Vejrs, følger jeg den. 
Og desuden har vel nok det unge Blod der allerede 
en Galan. — 

— En Galan, hun! — udbrød Line igen. — Nej, 
hun er nok fri, dertil lugter hun for meget af Støvle- 
læder! — 

Og Anne Kathrine hørte, hvordan Line fortalte 
hendes Historie med Omskrivninger og Tillæg efter 
egen Fantasi og talte om hende, som om hun kun 
var Støv og Snavs og ikke et levende Menneske med 
Følelse og Evne til at lide og elske. 

Hun hørte deres Latter og dirrede af Raseri, og 
med brændende Blikke saa hun lidt efter Line tage 
afsted i Karosse for at køre ud til de muntre 
Orgier, som hendes Elsker var bekendt for og 
satte en Ære i at gøre saa vilde og gale som 
muligt. 

De misundelige Kammerater drøftede hver De- 
talje i de lystige Lag, og Anne Kathrine hørte graa- 
digt til. Hver havde noget at fortælle og noget at 
prale med derinde, og enhver søgte at overgaa den 
anden. Men hvad havde hun? 

Ikke noget af, hvad Navn nævnes kunde. Kun 
det, som hun gemte som en Hemmelighed herinde 
mellem den udeltagende, uforstaaende Ungdom, sin 
høje, faderlige Byrd. 

Det varede dog ikke ret længe, før en og anden 

af de underordnede Funktionærer og Maskinfolk blev 
opmærksom paa den unge Figurantindes knoppende 
Figur og smidige Holdning og begyndte at gøre Til- 
nærmelser, hvis Formaal ikke blev stukket under 
Stolen; men de plumpe Smigerord og den ubehøv- 
lede Kurtise gjorde ikke den forventede Virkning; 
Det var ikke den Slags Kavalerer, som Anne Ka- 
thrine drømte om og ønskede at se for sine Fødder. 
Hvad angik hende de gemene Karle og halvfordrukne 
smaa Skuespillere, der sad og svirede hver Skilling 
op rundt om paa Vinkældere og Beværtningssteder. 
De kunde ikke bringe hende et Skridt opad paa den 
Vej, hun vilde ind paa, deres Ord havde ingen Lig- 
hed med dem, hun hørte i sine Drømme, deres 
Opførsel og Manerer var ikke stort bedre end de 
foragtelige Svirebrødres fra Paradis, og hun slog med 
Nakken bg saa gennem dem, som om de kun var 
Luft for hende. 

Hendes afvisende Holdning gjorde det ikke let- 
tere for hende i de bundfordærvede Omgivelsen 

— Hvad bildte hun sig ind, den fattige Lus som 
hun var I Hvad troede hun at kunne vinde. En Greve 
maaske, med de Klæder og de hvasse Øjne! haa, 
haa, haa I — De afviste Friere haanlo og spyttede 
langt ud for at vise deres Foragt. Ikke for ingen- 
ting stod der skrevet: naar Skidt kommer til Ære, 
ved det ikke, hvad det vil være! Og hun var dog, 
naar alt kom til alt, kun en sølle Støvletskrædders 
Tøs. 

Hjemme i Set. Pederstræde var der heller ikke 
sket synderlig Forandring i hendes daglige Liv. Nu 
som før laa hun ude i det fugtige, snævre Køkken, 
og de fattige Styvere, hun fik for sin Teatertjeneste, 
var ikke nok til at skaffe hende ret meget mere af 

7 
97 

Digitized by LjOOQIC 



STØ VLET-K ATH R INE 



Livets Fornødenheder; men Forældrene lod hende 
mere i Ro, de rørte hende ikke, turde ikke. Det 
var tydeligt, at de Blikke, hun havde sendt dem 
begge efter det sidste, brutale Overfald havde gjort 
deres Virkning. Hendes Stedfader snærrede og 
brummede som en bidsk Hund, men bide vovede 
han ikke længer. 1 det Sted gik han og skulede 
til hende og tirrede hende, til hun knap længer kunde 
styre sig. 

— Hvorfor fik hun ikke en ordentlig Elsker, der 
kunde forsørge hende, som de øvrige deroppe' paa 
Komediehuset, i Stedet for at ligge Forældrene sta- 
dig til Byrde! Hvad var det ogsaa for et Stykke 
Bedemandskram, de havde faaet dumpende, da Ulyk- 
ken endelig vilde, at hun skulde tilfalde dem ! Havde 
der endda været for to Skilling Humør i hende, saa 
kunde der være Haab om at se en Ende paa det hele. 
Nej, da havde hendes Moder alligevel været klogere, 
skønt hun var tosset nok; hun havde dog kapret en 
Prins, der havde vist sig som en Kavaler, til Djæ- 
velen tog ham. Men det var vel det, der laa hende 
i Blodet, hun nøjedes vel næppe med mindre end 
en kongelig Person, saadan en Tiggerprinsesse, hun 
selv var. Og han saa paa hende med et saa haanligt, 
tirrende Blik, at Anne Kathrine knyttede Hænderne 
fast for ikke at fare løs paa ham. 

Den første, strænge Læretid gik, og hun begyndte 
at deltage i Aftenforestillingerne. Som Hyrdinder, 
Bønderpiger eller borgerlige Jomfruer sværmede de 
ungdommelige Skarer ind og ud paa Scenen og 
mødtes med Hoffets Kavalerer. Der saa hun igen 
alle sine Barndoms Bekendte, Moltker og Biller, 
Danneskjold-Laurvig, Numsen, Falkenskjold og hvad 
de nu alle hed — nær ved og dog saa uendelig Qærnt. 

Teatrets Øverste var Overpræsident von der Lyhe, 
den selv samme, der i hendes Barndom mere end 
een Gang havde moret sig over hendes lette Dans 
og muntre Svar. Nu saa hun ham igen som en 
fjæm Sol, højttalende, fornem og stor, fulgt af en 
Skare rigt udhalede Hofmænd, kommende enten 
fra Taffelet paa Christiansborg eller i Embedsmedfør 
for at se, om alt var, som det skulde være, før Forestil- 
lingen begyndte. 

Hjærtet slog dobbelt hurtigt i hende, og Blodet for 
op i hendes Kinder, mens hun nejede dybt for de 
høje Herrer, der passerede leende og snakkende forbi 
hende. Mon de vilde huske hende, om de vidste, 
hvem hun var? Mon? 

Sin Velgører og Ven Rose saa hun kun en sjæl- 
den Gang. Deres Veje var saa vidt forskellige, og 
den fejrede Førsteskuespillers Hjærne var i Forvejen 
saa overbebyrdet med andre Ting, at det lille Æven- 
tyr med Anne Kathrine og den efterfølgende impul- 
sive Griben ind i hendes Skæbne ganske var gaaet 
ham af Minde. Men en Dag kom han lige imod 
hende paa en af Gangene og kendte hende igen, 

— Hvordan gaar det dig? — spurgte han og 
•saa nøje paa hende, mens han kneb hende i Kinden. 
— Det ser jo ud til, at du trives. — 

Anne Kathrine nejede og rødmede. 

— Tak, Monsieur Rose, — svarede hun — det 
gaar saa temmelig godt. — Og hun vendte sig for at 
gaa. Men han stoppede hende i P'arten og begyndte 
at krydsforhøre hende om, hvordan det gik med Sted- 
faderen og paa Prøverne med Mr. Laurent. 

Hun svarede rask og kort, og mens hun talte, 
studerede Skuespilleren det vekslende Minespil i 
hendes livlige Ansigt. 

Det var et virkelig lovende Ansigt, hans unge 
Protegé havdel Der var Liv og Ild i hendes mørke 
Øjne, blomstrende Sundhed i de røde Kinder, og 
den haarde Linje om Munden, der havde slaaet 
ham saa stærkt, den første Gang han saa hende, 
var gaaet over til en halv vibrerende, vellystig Skæl- 
ven, der tydede paa, at hendes Sanser, naar de en- 
gang vaagnede helt, vilde komme til at spille en 
fremragende Rolle i hendes Liv. 

Rose følte pludselig en Slags Medlidenhed med 
det unge, ensomme Barn, der allerede havde været 
udsat for saa meget og ikke havde det Sted i Ver- 
den, hun kunde vende sig til eller finde Støtte hos; 
uvilkaarlig fløj Tankerne til hans egen blomstrende 
unge Datter, der uskyldig, talentfuld og frejdig snart 
skulde betræde de Brædder, der fører saa mange ned 
ad Skraaplanet ; hun havde en Fader, en naturlig Be- 
skytter i Ryggen, der skulde vide at værne hende 
mod de altfor velvillige Beundreres Snarer, hvorimod 
hans stakkels unge Protegé maatte staa eller falde, 
som hun kunde bedst. 

Som en ægte Kunstnersjæl, der er lige hurtig 
til at komme paa Højden af enhver Følelse, bøjede 
Rose sig over mod Anne Kathrine og kyssede hende 
rørt paa Panden, da Chefen, Gehejmeraad von der 
Lyhe, fulgt af den ældre Grev Danneskjold Laurvig 
og nogle yngre Herrer, drejede om Hjørnet i Gan- 
gen og stod lige foran de to. 

— Ah, voila, Mr. Rose I — sagde von der Lyhe 
smilende, — er De ude at prøve en Elskerrolle paa 
egen Haand, eh? — 

De unge Herrer lo og stoppede op for straks at 
at bedømme og beundre den store Kunstners Smag. 

Anne Kathrine klemte sig op mod Væggen uden 

at se op eller sige et Ord. Brystet gik op og ned 
paa hende, og Blodet ligefrem ringede hende for 
Ørene. Endelig! Endelig var hun de længselsfuldt 
ventede og eftertragtede Barndomsbekendte nær! Nu, 
nu vilde de se paa hende, og hvem kunde vide, 
maaske genkende hende J — 

De unge Herrer tog hendes nedslagne Øjne og 
blussende Kinder for en naturlig Blyhed og gav sig 
ganske ugenert til at tale om hende og kritisere 
hendes Ansigt og Figur. 

Rose, der her fandt en Anledning til at gøre sig 
interessant, greb straks Lejligheden til at fortælle 
Anne Kathrines Historie, som han gjorde med meget 
dramatisk Liv og saa pikant som muligt. 

Herrerne hørte opmærksomt til og udbrød flere 
Gange i Forbavselse. 

— Det var virkelig interessant — en hel lille 
Roman 1 — Og alles Øjne vendte sig mod Anne 
Kathrine, der slog sine mørke, straalende Øjne op 
og saa rundt paa dem med et underligt sfinksagtigt 
Blik. 

— Jeg erindrer meget godt den lille, muntre 
Anne Kathrine — sagde von der Lyhe, da Rose 
sluttede med en patetisk Haandbe vægelse ud mod 
Heltinden i hans Fortælling, som om han vilde sige : 
Se, der staar hun I 

— Og du er altsaa den lille Anne Kathrine, 
mit Barn? Dit Liv syntes ikke at have været nogen 
Dans paa Roser, siden din Gudfader Prins Georg 
af Bevern døde. Jeg mindes ogsaa ganske utydeligt, 
at der den Gang var Tale om, hvad der blev af den 
lille. Prinsens Yndling, la petite sorciére, som han 
kaldte hende. Husker De ikke ogsaa. Grev Danne- 
skjold? — 

Grev Danneskjold-Laurvig trak paa Skuldrene. 

— Sandt at sige ligger det saa langt tilbage i 
Tiden, og saa mange Børn kommer og forsvinder, at 
man ikke sanser, hvor hver bliver af; men denne lille 
Virkelighed er ret charmante — udbrød han og 
tog Anne Kathrine under Hagen og vendte hendes 
Ansigt opad. — Der er, pardieu, en stor Lighed, 
en ret mærkelig Lighed med hendes Gudfader! — 
Og Greven lo, mens han saa med sine smaa lystne 
Øjne paa Anne Kathrine, der endnu ikke havde luk- 
ket sin Mund op til et Ord. 

— Det er anden Gang, at jeg i Løbet af kort 
Tid har hørt denne Historie, certainement med en 
vis difference i Udtryksmaaden — bemærkede en 
af de unge Herrer, og Anne Kathrine saa l)msnart 
op og mødte det samme undersøgende Blik, som 
havde irriteret hende saadan under Line Vægters 
Fortælling. 

— Ha ha I Har du dine Garn ude ogsaa der ?, — 
lo en anden. — Du har en stærk Appetit, mon chér 
Brandt. — 

— Nej — sagde Kammerjunkeren og rystede 
paa Hovedet, — denne Gang er du dog uretfærdig 
i dine Beskyldninger. Jeg kan ikke holde en Guld- 
fugl og en Graaspurv i samme Bur. Den ene maa 
først flyve, før den anden kommer ind. — 

En af de ældre Kavalerer havde ikke haft sine 
Blikke fra Anne Kathrine, mens Rose fortalte. Det 
var den engelske Gesandt, Mr. Gooderich, der ganske 
vist ikke havde forstaaet et Ord af den livlige Skue- 
spillers hurtige Tale, men havde fulgt Fortællingens 
Gang i Anne Kathrines stadig vekslende Minespil. 

Han saa hende blegne, gyse, lyne og opildnes, 
efter som hendes egen Historie blev fortalt, og 

han saa hendes Næsebor vibrere og de fyldige Læber 
dirre, saa at hun af og til bed sig i dem for at 
holde dem stille. Snart saa hun ud som en Hæv- 
nens Gudinde, snart som en glødende Messalina, og 
han følte pludselig en stærk Lyst til at lære det unge 
Pigebarn nærmere at kende, der saa ud til at huse 
saa store Lidenskaber bag sit spirende, ungdomme- 
lige Ydre. 

Det var aabenbart et Pigebarn, man ikke saa let 
blev træt af. Der kunde være skjult hos hende mange 
uanede Muligheder, som det kunde være interessant 
for en Kender at lokke frem, og han besluttede sig 
til øjeblikkelig at anstille nærmere Undersøgelse om 
hende. 

Omsider bød Chefen Rose Farvel, afskedigede 
Anne Kathrine med et naadigt Nik og forsvandt med 
sit livligt talende Følge ned ad den Gang, der førte 
til Teatrets Udgang. 

Anne Kathrine blev et Øjeblik staaende og lyt- 
tede efter deres Trin med bankende Hjærte; saa 
skyndte hun sig ind til Dansetimeme, der allerede 
var begyndt, og hvor hun blev modtaget med en 
skændende Knurren af Mr. Laurent. 

Der gik nogle Dage efter Mødet med Chefen og 
de livlige Herrer, hvor Anne Kathrine intet hørte, 
og hun tænkte, at det Indtryk, hendes Historie til- 
syneladende havde gjort paa Selskabet, kun var 
forbigaaende og glemt igen den næste Dag. Stor 
var derfor hendes Forbavselse, da der kom Bud efter 
hende en Dag, at hun skulde møde hos selve Chefen. 

Hun gik straks for\'entningsfuld derop og saa 
ham staa i ivrig Samtale med en af de Herrer, der 
havde været i hans Følge den Dag. 

Theaterchefen nikkede nedladende til hende og 
trak sig et Øjeblik efter tilbage og lod hende blive 
ene med Herren, som han havde sagt hende var den 
engelske Gesandt. Da de var blevne alene, vendte 
hun sig med et spørgende Blik mod ham, der saa 
godt det var ham muligt forklarede hende, hvad 
han vilde, og de Tanker, der var faldne ham ind, 
straks han saa hende. 

Da hun endelig forstod ham, rødmede hun, ikke 
af Undseelse over det ligefremme Forslag, men af 
Glæde. Endelig kom den længe ventede Lysstraale 
Jil hende. I den Stilling, hun var, maatte et Tilbud 
om at blive saadan en Herres Elskerinde anses som 
en Ære og Forfremmelse. 

Nu kom hendes Tid ! Og hun skulde tage hjemme 
fra Set. Pederstræde, blive sin egen Herre i sit eget 
lille Hjem, blive fri for den daglige Pine, det var 
at se de forhadte Mennesker om sig, komme ud af 
Fattigdommen og Elendigheden til lysere , rigere For- 
hold. Hj ærtet dansede i hende af Henrykkelse. 

Det var jo det, hun hemmelig havde sukket efter 
og ventet paa. 

Flytningen hjemmefra var hurtigt besørget. Jo 
mindre hun bragte med fra det usle, snavsede Hjem 
des bedre, helst havde hun ladet Erindringen om 
de lange, mørke Aar, Bitterheden og Hadet blive 
tilbage, men det fulgte med inderst inde som en 
Bundfarve, der ikke lod sig vaske af og pudre over 
og ikke helt lod sig fortage af de lyse Stoffer og 
den kostbare Pynt, som nu stod til hendes Raadig- 
hed. Al hendes gamle Livlighed kom lidt efter lidt 
tilbage, efterhaanden som de nye Omgivelse blev 
mere virkelige for hende og hun vovede at tro paa dem. 

Hendes Elsker Baron Gooderich lod hende en 
Tidlang blive paa Teatret. Han holdt af at se hende 
pudret og udklædt som de øvrige Medlemmer af corps 
de ballet, vise sig paa Scenen i de lette franske Stykker, 
som mere og mere fik Indpas og vandt over de inden- 
landske. Han sad i sin Loge og applauderede hende, 
saa snart hun blot viste sig paa Scenen, og hun 
sendte ham og den stadig voksende Skare Tilbedere 
straalende Blikke. 

Dette var et Liv, der dog var til at udholde, 
havde det end sine Skyggesider, og for at vise sin 
Taknemlighed strøede hun om sig med bidende Sar- s 
kasmer, med vittige Indfald og Bemærkninger til sin 
Elskers store Fryd. Han havde set rig^gt ved første 
Øjekast; i Anne Kathrines Selskab behøvede man ikke 
at være bange for at kede sig. En større og bedre 
Egenskab kunde ikke forlanges af nogen Elskerinde. 

Tilbederne voksede op omkring hende som Padde- 
hatte, og hun lærte at kende sin Magt og forstod at 
bruge den. Nu var det hendes Tur til at se dem i 
i Støvet for sin Fod, hvad hun i sine Træng- 
selsaar forgæves havde tragtet efter, og hun nød sin 
Triumf. Menneskene var en foragtelig Race, som 
kun fortjente Foragt. Det onde var godt og det 
gode var ondt. Det var de Lærdomme, hun mer og 
mer fik prentet ind i sig, men de tyngede hende 
ikke længer til Jorden, nu da Nydelsen havde aab- 
net sine skjulte Kilder for hende. Og hun drak af 
fulde Skaale af den, mens hendes Elsker saa smi- 
lende til. Saa længe ingen mere fristende Haand rak- 
tes ud mod hende, var han rolig, han kendte sin 
»Mylady« godt nok til at vide, at det, der skulde 
kunne lokke hende fra ham, maatte komme fra høj- 
este Sted, fra Teatret kom det næppe. 

Alligevel blev han dog rystet og opskræmt en 
Dag ved den Begivenhed, som satte alle Sind i Op- 
rør indenfor Teatrets Mure og trængte sig frem lige 
til Christiansborg Slot, hvor selve Majestæten tog 
Sagen og dens Afgørelse i sin mægtige Haand. 

Tæppet var faldet for »Vulcani Stok«, og Jomfru 
Mette Rose, der som Melisse havde høstet levende 
Bifald, stod rede til at tage hjem fra Teatret. 

Overalt hvor hun kom, mødte hende milde Blikke 
og venlige Ord, fra Pyntekonen til Teatrets øverste 
Leder, ung smuk og talentfuld som hun var. 

De unge Herrer sukkede og tryglede om et Blik 
fra hendes smukke, blide Øjne, de ældre rutinerede 
Levemænd lagde Snarer for hende som for et attraa- 
værdigt Stykke Vildt, men ikke een lykkedes det at 
besejre hende, ikke een kunde rose sig af at eje 
hendes Gunst; hun var ren og pletfri, uovervindelig 
som en Vestalinde. 

Den ivrigste af dem alle var Grev Danneskjold 
Laurvig. Han prøvede at lokke Fuglen med fagre 
Ord og Løfter og brugte alle Forførelsens Midler 
for at faa hende i sine Garn, men Heldet fulgte 
ikke ham mere, end det havde gjort de øvrige. 

— Sacrebleu! hvad gik der af de tossede Pige- 
børn, at man ikke skulde kunne overliste dem. — 
Forgæves havde han søgt at narre Anne Kathrine fra 
Sir Gooderich, nu skulde han igen staa tilskamme 
som en forsmaaet Bejler til saadan en Smule Aktrices 
Gunst! Greven svor en dyr Ed. Han vilde eje 
hende ! 

Jomfru Rose gik som sædvanlig ind i Karethen, 
der ventede hende nedenfor. Døren lukkedes i efter 
hende, og hun satte sig mageligt tilbage i Hjørnet 

med lukkede Øjne for at hvile ud efter Aftenens 
Anstrængelser. 

Men i Stedet for at tage den vanlige Vej gen- 
nem Vingaardsstræde til hendes Hjem piskede Ku- 
sken paa Hestene, kørte i flyvende Fart den mod- 
satte Vej ned ad Norgesgade og drejede ind ad en 
aabenstaaende Port, der lukkedes efter dem med et 
drønende Smæld. 

Da Vogndøren blev revet op, stod Grev Danne- 
skjold selv smilende og sejrssikker for at bære den 
rædselsslagne, overrumplede unge Pige op ad Trap- 
pen og ind i de halvoplyste Gemakker, der var satte 
i Stand til at huse den kostbare Fangst. * 

Imidlertid sad den intetanende Fader og pokule- 
rede, som Grevens Gæst, med en Del af dennes Ven- 
ner, der v^r Medvidere i Komplottet. Greven havde 
selv. været mellem de tilstedeværende og drukket og 
talt som den muntreste af dem, indtil en Lakaj kom 
for at bringe ham et Bud. Med et hurtigt Blik til 
Vennerne og en høflig Undskyldning til Hr. Rose 
rejste han sig fra Bordet for at gaa til sine paa- 
trængende »Hofpligter« og skyndte sig hjem for at 
kunne modtage sin Skønne med aabne Arme. 

Da Faderen endelig opdagede Forræderiet, gik 
han i sin retfærdige Harme lige til Kongen med 
sin Klage, og den venlige, omgængelige Frederik den 
femte, der hellere paatog sig at sørge for andre Børns 
Ve og Vel og lytte til deres Klager end til sit eget 
Kød og Blod, forlangte øjeblikkelig Jomfruen ud- 
leveret. 

• Men end ikke Kongens Magtsprog kunde nytte 
noget; tre lange Uger gik, før den dybt krænkede 
Greve gav slip paa sit Bytte. 

Det var uhørt, at hans Majestæt, der selv yndede 
den Slags Bortførelser og mere end een Gang havde 
spillet Hovedrollen i dem, vilde blande sig i en 
Adelsmands private Affærer. Men Kongen forstod 
ikke Spøg denne Gang, Sagen gik til Doms, og den 
genstridige Greve forvistes til Norge for der at komme 
til bedre Eftertanke. 

Begivenheden rygtedes over den hele Hovedstad 
og satte alle Sind og Tunger i Aktivitet, — og Sir 
Gooderich tog sin Mylady fra Teatret! 

Kunde en fræk Haand forgribe sig paa en saa 
højthængende og uplettet Blomst som den yndige 
'unge Primadonna Jomfru Rose, hvor let kunde det 
da ikke ske med hans røde og hvide, fristende Frugt, 
der ubeskyttet af Samfund og Familie hang saa lavt, 
at alle og enhver kunde naa derop, og som fristede 
dobbelt stærkt, fcxdi hun forlængst bar Mærket af 
Fordærvelsens Orm. 

Kort efter traadte Anne Kathrine saa tilbage til 
Privatlivet, ene og alene som Sir Gooderichs velkendte 
»Mylady«. 

Hoflivet gik sin rolige Gang skiftevis paa Chri- 
stiansborg og Frederiksberg Slot, hvor Kong 
Frederik i Regelen plejede at tilbringe sine Somre, 
for saa meget som muligt at være nær ved Hoved- 
staden og dens Adspredelser. 

Hans Majestæt tog mindre og mindre Del i Stats- 
styrelsen og de Besværligheder, som fulgte, og over- 
lod dem mer end villig til Ministrene, der med 
Grev Bernstorff i Spidsen styrede, — og styrede alt 
til det bedste. 

Kunst og Handel blomstrede som aldrig før. 
Kong Frederiks Navn knyttedes til alle de nye An- 
læg og Anstalter, der anlagdes, og Luxus og Livs- 
fornødenhederne steg i Forhold. Han havde først 
skaffet Landet en engelsk født Dronning, som han selv 
kaldte uden Mage, og ved hende sikret Tronen 
med en Søn, og efter den elskede Gemalindes Død 
skaffet Landet en tysk Dronning, der befæstede 
Tronfølgen endnu yderligere ved en Arveprins; han 
havde skaffet Kronprinsen en dygtig og paapasselig 
Mentor og overladt den lille Arveprins ganske til 
sin ærbare Moders Omsorg; han havde kort sagt 
gjort sin Pligt mod LanSet og sin Slægt og lod sig 
efter det, veltilfreds med det bestaaende, rive med 

af de Lidenskaber, der i en frygtelig Hast førte ham 
med sig nedad og nedad. 

I Aarenes Løb var han bleven uforholdsmæssig 
svær og kortaandet, og hans iiadskillige Venner for- 
søgte nu at holde igen, hvor de før havde været de 
ansporende; men det var for sent, Nydelsestrangen 
var gaaet Kongen saadan i Blodet og havde saa 
aldeles taget Magten over hans Vilje, at Advarsler 
og Raad nu ikke nyttede længer, og med stor Æng- 
stelse saa hans nære Omgivelser en forestaaende 
Katastrofe nærme sig. 

Det blev vanskeligere og vanskeligere for Maje- 
stæten at komme op i den Ekvipage, der hver Dag 
kørte ham en Tur gennem Byen, og de bekymrede 
Borgere rystede paa Hovedet ved at se det konge- 
lige Vrag sidde kunstigt opstrammet i de bløde 
Hynder. De elskede ham trods alt som loyale 
Borgere, fordi han var mild og folkekær, fordi han 
talte dansk og følte dansk og havde slaaet Bro 
mellem Hoffet og Folket. De Lænker, der baade 
bogstavelig og aandelig talt var trukne om de konge- 
lige Slotte under hans Faders Regering for at hindre 
profane Mennesker i at trænge sig for nær til Herrens 
Salvede, blev straks fjærnede, da Sønnen kom til 
Magten, og hvor vildt og udskejende hans Liv end 
havde været, var og blev han Folkets Konge og 
beholdt dets Kærlighed lige til det sidste. 

Hans anden Hustru, Juliane Marie, forstod kun 
daarligt at vinde Folket for sig. Sorgen over den 
elskelige Dronning Louise havde været for oprigtig 
og dyb, til at hun straks kunde formaa at vinde 
Indpas, og desuden var hendes Væsen for tilbage- 
holdende og hendes Sympatier for tyske, til at hun 
ved sin Person skulde kunne vinde Hjærter; og da hun 

mærkede den Kulde, der strømmede hende i Møde, 
trak hun sig endnu mere ind i sig selv og levede 
kun med og for en ganske lille intim Kreds og sin 
lille Søn. At Kronprinsen blev behandlet, som han 
blev, uden at hun lagde sig imellem, ophidsede og- 
saa Stemningen mod hende og gav hende Tilnavnet 
den onde Stifmoder. Det var en Skikkelse, enhver 
kendte fra Æventyr og Historier, og som kunde ud- 
styres efter enhvers Fantasi. 

Prins Christian var imidlertid vokset op til at blive 
det forskræmte, forkvaklede Væsen, som han nødvendig- 
vis maatte blive efter de Reventlowske Opdragelses- 
principper. 

Skønt det Maal, der før havde ligget saa fjærnt, 
synligt rykkede Kronprinsen nærmere og nærmere 
ind paa Livet, veg Greven ikke en Tomme fra den 
Behandlingsmaade, han engang anvendte paa sin 
Elev. De haarde, korporlige Revselser faldt af sig 
selv mere og mere bort, men endnu kunde Læreren 
fare op og overfuse sin forskrækkede Elev med 
Trusler^ Knubs og Skældsord, saa Lyden trængte ud 
gennem Skolestuens Vægge; endnu lod han ham 
føle, naar han ikke kunde eller vilde forstaa, og 
Undervisningen gik frem ad de samme knudrede, 
uverfladiske Veje. Den unge vordende Konge blev 
systematisk holdt fjærnet fra enhver Regeringskund- 
skab, og Folkets Stilling, Landets Beskaffenhed udad- 
og indadtil var som et terra incognita for ham. 
Vel forsøgte den franske Lærer, Mr. Reverdil, at 
bringe sine mere humane og oplyste Ideer ind i 
Prinsens Hjærne ; men han opnaaede ikke andet end 
at vække Misfornøjelse hos Hofmesteren og Uro 
hos Eleven, der var blottet for alle Forudsætninger 
og Forkundskaber i den Retning. 

Og Kronprinsens Liv førtes fra den ene Yder- 
lighed til den anden, fra Torturtimerne hos Lærerne 
til de vildeste og kaadeste Fornøjelser med Kammer- 
pagerne, fra haarde, umenneskelige Straffe og aands- 
opslidende Arbejde til den mest tøjlesløse Frihed 
bag Bødlernes Ryg. 

Konfirmationen havde været en ligesaa stor 
Triumfdag for Hofmesteren og for Hofpræsten, som 
det havde været en Pine for Prinsen selv. Under 
aandeløs Tavshed og dyb Rorelse ramsede han op 
som en Automat alt, hvad Præsten spurgte om, og 
jo længere og mere uforstaaelige Bibelsprogene var, 
jo mere græd Folket og Hofpersonalet, der hørte 
til. Selv Kongen tørrede ustandselig Næse og Øjne, 
mens den høje kirkelige Handling stod paa. Men 
endelig fik ogsaa den lange Dag en Ende. 

Efter den store Kraftanstrængelse og Ansporelse 
fulgte en naturlig lille Slappelsenstid, men saa fort- 
sattes Livet igen med al den barske Disciplin i den 
prinselige Fløj. 

Det var en kold Januardag i Syttenhundrede og 
seksoglreds, at Kong Frederik havde faaet et fornyet 
Anfald af sin Vattersot og laa døende til Sengs. 
Tung, blaableg og ubevægelig laa han i den for- 
sirede Seng med Guldfiynseme, Silketæpperne og al 
den øvrige brogede Elegance, der stod i grel Mod- 
sætning til hans uhyggelige, ligfarvede Ansigt. 

Dronningen og de kongelige Børn var samlede 
rundt om Dødslejet; hele Slottet var i uafbrudt Akti- 
vitet, og lydløst listede Hoffolk og Tjenerskab ud og 
ind, ind og ud, mens der ude foran Slottet paa den 
aabne Plads stod sort af Folk, der blege og ned- 
slaaede ventede at høre den sørgelige Nyhed. 

Pludselig fløj Flaget paa Slottet ned paa halv 
Stang, Klokkerne begyndte at ringe fra Slotskirken, 
Holmens Kirke og Nikolaj kirke nær ved og mødtes 
med løsrevne Klemt fra Byens øvrige Kirker længere 
borte fra-, lidt efter reves Altandørene paa Christians- 
borg op, og Grev Bernstorffs klare, myndige Stemme 
forkyndte: 

— Kong Frederik den Femte er død ! Leve Kong 
Christian den Syvende! — 

I samme Nu som det sidste Ord var udtalt, gik 
Altandørene atter op, og den unge Konge viste sig 
bleg, men smilende bag Greven. 

Folket glemte for et Øjeblik Sorgen over den 
lige afsjælede Konge for at hylde den levende, som 
stod der foran dem naadigt og huldsaligt nikkende 
og smilende. 

De raabte Hurra og skreg i Munden paa hver- 
andre og gjorde et Spektakkel, der fik de sørgende 
Slægtninge og Hoffolk, der endnu var forsamlede i 
Andagt omkring den dødes Seng, til at fare sammen 
i Uhygge. 

Grev Reventlow saa op efter sin Elev, men da 
han ikke kunde Faa Øje paa ham mellem de knæ- 
lende Slægtninge, skyndte han sig ud og opdagede 
den unge Konge paa Altanen smilende og hilsende, 
som om intet sørgeligt lige var hændet ham. 

Med sin barskeste Stemme kaldte han Kongen 
tilbage, og denne adlød i en Fart. Greven skændte 
og førte ham ved Armen som en Fange tilbage til 
Sørgegemakket; men det overvældende Indtryk, 
Folkets Hyldest havde gjort paa ham, fyldte aldeles 
hans Sind og optog hans Tanker, saa at han hverken 
kunde græde eller bede en Bøn ved Siden af sin 
Faders Lig. 

Den døde havde været saa lidt for ham, han 
kendte ham knap, og den lille Hyldingsscene, han 
selv lige havde arrangeret med stor dramatisk Effekt, 
var saa vellykket, at det intet Under var, om det 
optog ham mere end den Sorg, han ikke var i Stand 
til at føle. 

En eneste jublende Tanke brusede i hans Hoved: 
Nu er jeg Konge I Enevældig Konge af Danmark og 
Norge! Nu kommer min Tid! 

Ugerne, der fulgte, blev næsten som uvirkelige 
Drømme for den knap syttenaarige unge Monark. 

Da Sørgehøjtidelighederne var forbi, fulgte Hyld- 
ningsceremonieme i Raadet, i Byen og paa Landet 
Slag i Slag; og naar og hvor han blot viste sig, 
strømmede Folket til og hilste ham med høje Leve- 
raab. Han var saa ung og saå saa barnlig ud med 
de blaa Øjne, det lyse Ansigt og de spinkle Lemmer, 
og dertil var han Frederiks og Louises Søn. Intet 
Under, at de paa Forhaand elskede ham, hilste 
ham med Begejstring og ventede sig noget stort af 
ham. Ved al den Begejstring, han vakte, og den 
pludselige Frihed til at gøre og lade, som han vilde, 
blev Kong Christian ganske som forvandlet. Han 
glemte sin barnagtige Kaadhed og sin Trang til at 
slaa sig løs og opførte sig med en Belevenhed og 
en Fornemhed, som det anstod sig en Fyrste, og for 
en Tid morede den Rolle ham selv lige saa meget, 
som den imponerede og overraskede hans nærmeste 
Omgivelser. 

De gamle Ministre, der med skælvende Iver 
havde fulgt Begivenhedernes Gang, lod sig dog ikke 
længe stikke Blaar i Øjnene af denne Kongens til- 
syneladende Regeringsdygtighed. Efterhaanden som 
Tiden gik, begyndte de at vinde Tryghed igen og 

Styrede roligt videre i det Spor, som de under den 
afdøde Konge havde slaaet ind paa. For dem blev 
det en hurtig Sag at opdage, at Hs. Majestæts 
Kundskaber kun var ganske overfladiske og bereg- 
nede paa ydre Eifekt. 

Han kunde danse som faa, talte flydende fransk 
og tysk og næsten korrekt dansk, han kunde citere 
Bibelen saavel som en Del franske Forfattere, han 
gik med lette, sirlige, næsten hoppende Trin og for- 
stod at klæde sig med Smag, — men videre strakte 
sig ikke de Færdigheder, som Grev Reventlow 
havde syntes nødvendige for en regerende Fyrste. 

Derfor varede det heller ikke længe, før Værdig- 
heden og den paatagne Alvor begyndte at kede 
hans unge Majestæt, og han overlod det, ligesom 
Regeringen, til de »gamle Parykker« og gav sig sin 
syttenaarige Livstrang i Vold. 

Hvad Interesse kunde han have af at sidde 
timevis i Raadet og høre paa Drøftelsen af Stats- 
sager, som han ikke forstod et Ord af. I Længden 
var det ikke til at holde ud, og han søgte at skaffe 
sig en lille privat Fornøjelse ved at bringe de ivrige 
gamle Herrer i Haarene paa hverandre. Skifte- 
vis gav han dem alle Ret, naar de appellerede til 
ham; og naar Kævlet var paa sit højeste, brast han 
i en lystig Latter, slyngede dem en eller anden 
Sarkasme i Hovedet og forlod de forbløffede Herrer, 
der ikke vidste, hvordan de skulde opfatte den 
kongelige Humor, for selv at gaa paa Æventyr med 
sine unge, mere gemytlige Hofmænd. 

Vandt de gode »gamle Parykker« mer og mer 
Trygheden tilbage, kunde Kongens nærmeste Om- 
givelser til Gengæld ikke altid stole paa deres unge 
Herres Gunst. Hans Luner var en stadig Kilde til 

8* 
115 

Digitized by LjOOQIC 



STØ VLET-K ATH R INE 



Ængstelse, og den, der om Morgenen kunde bryste 
sig af hans Naade, blev ofte inden Aftenen smærte- 
lig overrasket ved at modtage en Afskedigelse af 
Majestætens egen Haand, og en underlig Usikker- 
hed trængte sig ind mellem de tætte Hofmands- 
skarer, der stimede om den unge Konge i Haab om 
at fiske i hans Ungdoms rørte Vande. 

Den eneste, der ikke lod sig imponere af Hs. 
Majestæt eller forandrede Taktik overfor ham, var 
Hofmesteren, og mod Hoffolkenes Beregning, mod 
alle menneskelige Love og Forudsigelser beholdt han 
sin Stilling ved Hoifet for efterhaanden at stige fra 
Post til Post. Ingen forstod Kongens Opførsel mod 
ham, men han selv smilede kun med sit barske 
Smil og rystede paa Hovedet. Han kendte Nøglen 
til Gaaden, den laa i Hs. Majestæts store Fejghed 
og Angst for ham; han turde for sit Liv ikke gøre 
den Mand noget, der saa ypperligt havde forstaaet 
at føre Stokken. Endnu havde Greven Magt over 
ham, og han veg ikke tilbage for at bruge den, 

— Hvor har Deres Majestæt været? — spurgte 
han en Dag ærgerlig, da Kongen ikke havde sat 
sine Fødder i Raadet. 

Kong Christian svarede ikke. 

Skal jeg sige Dem en Ting? — vedblev Greven 
og gik truende hen mod ham. — Bliver De ved, 
som De nu er begyndt, ender De med at blive en 
fuldstændig vaut-rien som Deres salig Fader. Skam 
Dem! — 

Kongen foer op. 

— Hvem er Herre og hvem Undersaat her? — 
spurgte han og knejsede med sin lille Krop. — Er 
det Dem eller mig ? Husk paa at Rollerne er byttede 
om nu. Jeg er Christian, Konge af Danmark og 

Norge, og De er min Undersaat^ hvis Hoved jeg 
kunde forlange, om jeg vilde. 

Greven vendte sig mod ham og stirrede med 
stive Øjne paa Kongen. Det uventede Svar tog, 
sammen med den opblussende Vrede, saa fuldstæn- 
dig Magten fra ham, at han ikke var i Stand til at 
sige et Ord; blaarød af Sindsbevægelse vaklede han 
og greb ud for sig med Hænderne som for at søge 
noget at støtte sig til. 

Ved at se den store, svære Skikkelse vakle blev 
Kongen greben af en saadan Angst, at han styrtede 
hen mod den overrumplede Greve, støttede ham, 
bragte ham til Sæde og ringede selv, halv forstyrret, 
paa Tjenerskabet for at faa Hjælp. 

Det var det eneste Forsøg, han gjorde paa at 
sætte sig op mod den mægtige Mand. og det blev 
hurtig kvalt i Fødselen. 

Det var, som om alle Slags Regeringslyster vaag' 
nede hos alle, der havde noget at sige hos den 
unge Konge; selv den gamle Enkedronning Sofie 
Magdalene, der var kommet ind og havde taget 
Ophold paa Christiansborg siden Sønnens Død, følte 
pludselig alt sit gamle Magtbegær vaagne igen, nu 
da Lejligheden bød sig. 

— Vi har altid været for ham som en Moder, 
da han var et Barn og trængte til Støtte og Kær- 
lighed — sagde hun til sin trofaste Kammerfrue 
Schumann, — Hs. Majestæt skylder os saa megen 
Taknemlighed, og vil komme til at gøre det dobbelt, 
hvis vi nu træder til og hjælper ham mod de alt- 
for nidkære Ministre. — 

Det sd^ en Tidlang ud, som om den gamle, 
kraftige Dame havde Ret. Kongen hørte langt hellere 

paa hende end paa de øvrige Raadgivere, og det 
smigrede hans Forfængelighed at være Genstand for 
en saa ivrig Efterstræbelse. 

Men kun en kort Tid kunde Sofie Magdalene 
fryde sig over sine vellykkede Planer. En skønne 
Dag blev hendes lunefulde Sønnesøn ligesaa ked af 
hende, som han var bleven det af de stive, gamle 
Herrer, og han brugte sit gamle Fif for at faa den 
regeringslystne Bedstemoder til at fortrække, han 
bragte de to stridende Partier i Fyr og Flamme 
mod hinanden og gjorde Opholdet saa hedt for den 
gamle Enkedronning, at hun skyndsomst brød op 
fra Hovedstaden, rystede dens Støv af sine Fødder 
og flyttede tilbage til det fredelige Hørsholm igen. 

— Deres Majestæt skylder dog hendes kongelige 
Højhed baade Ærefrygt og Taknemlighed — indvendte 
Grev Bernstorff*, den første Gang han saa Kongen 
igen, efter at det lille Intermezzo var udspillet. 

Kongen trak paa Skulderen. 

— Husk, kære Greve, hvad Digteren Gresset 
siger : 

Aujourd'hui dans. le monde on ne connait qu'un 
crime, c'est l'ennui, pour le fuir tous les moyens 
sont bons. — Og med en kongelig Haandbevægelse 
og et meget sigende Blik paa de tilstedeværende 
Ministre gik han ud. 



Anne Kathrine havde i de forløbne fire Aar 
siden hendes Asked fra Teatret ført et fredeligt, 
næsten lykkeligt Liv. Hendes Elsker havde uden 
Smaalighed omgivet hende med den Luxus, som 
hun elskede over alt, og som maatte til, for at hun 

skulde føle sig tilfreds, og for at hendes Talenter 
kunde komme frem i den rette Belysning. 

Hun var taknemlig for alt, hvad Sir Gooderich 
gjorde for hende, men hendes Hjærte havde intet 
at gøre i Forholdet til ham. Det rige, kærlige lille 
Hjærte, der en Gang havde slaaet saa varmt for alt 
godt og smukt, var frosset til Is, da hun pludselig 
blev stødt ud i Kulden og Mørket, og var langsomt 
tørret ind til intet i hendes lange Trængselsaar af 
Mangel paa Genkærlighed. 

Hun følte selv, hvor tomme og hule hendes 
Følelser var, og prøvede paa at kalde dem tillive 
igen nu, da alt omkring hende atter var som i 
gamle Dage; men det var forgæves, de døde Følel- 
ser var og blev døde, den varmhj ærtede, lille Anne 
Kathrine var forlængst forsvundet og havde veget 
Pladsen for den forpinte, hadefulde Støvlet-Kathrine. 
Heldigvis forlangte Sir Gooderich ikke bedre; hun 
opfyldte netop, hvad han ønskede, og udviklede i 
Stedet sine rige, naturlige Evner til den Fuldkommen- 
hed, hun kunde naa. 

Et Hjærte var kun en overflødig Ting i hendes 
Stilling, det voldte kun Fortræd, og Anne Kathrine 
saa sig om med tindrende Øjne og løftet Hoved. 
Hun havde til Punkt og Prikke lært, hvor Hjærtet 
holdt op og Lidenskaberne begyndte, det var hendes 
Domæne, og der havde hun Magten. Hun havde 
set dem baade paa Vrangen og Retten, vidste, hvad 
de var værd, og hvor langt de kunde drive deres 
Ofre i Verden, og hun havde besluttet, at igennem 
dem vilde hun hævne sig paa det Samfund, der 
havde røvet hver Straale af Glæde og Lys fra hende 
da hun var et stakkels, hjælpeløst Barn. 

Men det, hun nu havde naaet, var hende ikke 

nok, der var højere Trin at naa op til selv for en 
af hendes Slags. Hvorfor ikke søge mod det højeste 
Maal? Den brændende Ærgerrighed, der lurede 
inde i hende og aldrig lod hende i Ro, arbejdede 
ihærdigt og satte Fart i hendes Tanker, naar hun 
med lysende Øjne og ivrige Øren hørte paa Kava- 
lerernes muntre Passiar og Fortællinger fra Hoifet. 

Hun hørte om Kongens Sygdom, Kongens Død 
og Kronprinsens Tronbestigelse med en voksende 
indre Uro. Hun saa for sig Billedet af den lille, 
lyshaarede Dreng i den elegante Silkedragt i Hirsch- 
holms Park, som hun saa tidt før havde set det i 
sine Drømme; og smilede ved at tænke paa, at nu 
var han Landets Konge, — hendes Æventyrpfins ! 

Før eller senere vilde han skaife Landet en 
Dronning, som det var enhver regerende Fyrstes 
Pligt, men Pladsen ved hans venstre Side, nær 
Hj ærtet,, hvem skulde indtage den? Kom Tankerne 
saa langt, blev hun pludselig hed og kold, rejste sig 
utaalmodig fra sin Plads og gik til Spinetten, der 
stod i det ene Hjørne, eller hun tog Guitaren og 
sang: 

Mit Hjærte haver ingen Fred, 

Det slaaer udi nait Bryst, 

Det drømnaer om Lyksaligfhed 

Ona Elskovs søde Lyst! — 



Kort efter Tronskiftet blev hendes Elsker pludse- 
lig urolig og tavs. Han kom oftere til hendes Bolig 
end før, men kunde sidde længe og se paa hende 
uden at sige et Ord og pludselig give sig til at gaa 
op og ned ad Gulvet. 

— Hvad fejler dig, min Ven? — spurgte Anne 

Kathrine, der allerede længe havde forstaaet Baro- 
nens Uro og med en vis Ivrighed saa en snarlig 
Skilsmisse i Møde. 

Sir Gooderich saa op. 

— Jeg er bange for, at jeg snart maa forlade 
dig og Danmark — sagde han og nærmede sig 
hende. 

Anne Kathrine rødmede og bøjede Hovedet for 
at skjule den Glans, hans Ord havde bragt i hendes 
Øjne. 

— Hvad skal der blive af dig 1 — udbrød han og 
fortsatte sin bekymrede Gang. 

— Af mig? — sagde hun og hævede Hovedet 
stolt i Vejret. — Tag dig ikke det nær, mon chér. 
Du har gjort mere for mig end nogen anden, og 
naar du nu forlader mig, vil jeg altid tænke paa 
dig med Taknemlighed. Min Livs Baad vil igen 
kastes ud paa Tilfældighedernes Bølger, og der er 
lige saa store Chancer for, at den engang naar i 
Havn, som at den gaar under mellem de mange. 
Livet former os, saalænge vi ikke selv har en' 
Stemme med, men senere hen bliver det omvendte 
Tilfældet, og vi former Livet efter os. Tro mig, 
den, der vil^ kommer altid oven Vande, selv om 
Malstrømmen en Tid river en med. — 

Sir Gooderich standsede foran hende og tog 
hendes Hoved mellem sine Hænder. 

— Du er en stærk Karakter — sagde han. — 
Det er Skade, at Forholdene kastede dig ud i Uføret, 
før du selv fik en Stemme med, som du siger. — 

Anne Kathrine trak let paa Skulderen og smilede. 

— Jeg blev født under Venus' Tegn — sagde 
hun. — Det satte sit Stempel paa mig, og det Stjærne- 
billede vil lyse over den Vej, jeg skal gaal — 

Skilsmissedagen kom. Sir Gooderich forlod hende, 
og Anne Kathrine sad igen i sit lille Hus og spej- 
dede forventningsfuld ud efter Æventyret, der laa ude 
i den taagede Fremtid, men som engang maatte 
komme, vilde komme og skulde komme. 

Livet i Kjøbenhavn var roligt og stille den første 
Vinter, der fulgte efter Kong Frederiks Død. 

Landesorgen forjog en Del af de levelystne Hof- 
mænd ud til deres respektive Landgodser, hvor den 
tvungne Ro og Hvile sammen med den friske Luft 
gav dem fornyede Kræfter til at begynde Hovedstads- 
livet igen, naar den ufrivillige Ferie fik en Ende. 

Skuespilhuset stod lukket, og de stakkels Skue- 
spillere, Figuranter og Statister, alle de mange, der 
havde deres Livsophold der, gik for Lud og koldt 
Vand og havde knap en Styver til det tørre Brød. 
Teatrets Kasse var skrabet ren, og Nøden var stor 
i den kolde Vinter. 

Anne Kathrine var bedre stillet end de fleste af 
sine fordums Kolleger og Kammerater. Hun havde 
dog Tag over Hovedet, saa længe det varede, og 
den Sum Penge, som hendes Elsker havde givet 
hende ved Afskeden. For Udkommet behøvede hun 
ikke at sørge, og kom Tid, kom Raad, en Pige 
med hendes perfections behøvede saa vist ikke 
længe at sidde som Halvenke! Men hendes forud- 
seende Elsker havde ikke taget sin Venindes Rund- 
haandethed med i Betragtning, ellers havde han 
næppe forladt hende saa rolig, som han gjorde. 

Saa snart Rygtet om »Myladys« store Rigdomme, 
der voksede i Størrelse, efterhaanden som det gik 
fra Mund til Mund, kom hendes betrængte Kamme- 
rater for Øre, kom de i Flok og Følge daglig til 

hendes Bolig for at smigre, bukke, tigge, misunde 
og hade. 

Og Anne Kathrine var Menneskekender nok til 
at vide, hvordan hendes Gavmildhed blev modtaget; 
men det kildrede hendes Forfængelighed og Selvfø- 
lelse at se de fordums haanlige Kammerater bøje 
Ryg og krumme sig for hende, og det morede hende 
at hævne sig paa dem netop ved at give dem rige- 
ligt for at se deres Ansigtsudtryk, naar de næsten 
ikke var i Stand til at skjule deres Had og Misun- 
delse under et taknemligt Smil. 

Men Pengene, som gik, kom ikke igen, og der 
kom en Dag, da ogsaa hendes Pung var tom. 

Hun saa sig om efter Hjælp, men hvor skulde 
den komme fra? 

Vilde Omstændighederne trække hende ned i 
Dvbet igen ? Vilde hun gaa til Bunds med det samme, 
eller vilde Skæbnen atter lade hende komme op paa 
Overfladen? 

Hun tænkte paa sine stolte Ord til Sir Gooderich 
og smilede bittert. 

Det syntes, som om Strømmen allerede nu var 
bleven hende for stærk og vilde føre hende ned i 
Mudderet. Det upaalidelige Stjærnebillede, hun sty- 
rede efter, var forsvundet i det tætte Skylag, som 
havde lagt sig over Landet. 

Nu var gode Raad dyre. 

Tilbage til Teatret kunde hun ikke komme, naar 
det var lukket, og hvad andet Arbejde var hun 
skikket til? 

Hendes Hænder var blevne for bløde og fine til 
igen at stikke i de forhadte Støvletter. Alene Tan- 
ken fyldte hende med Rædsel, og hun selv var ble- 
ven for uvant og blødagtig til at tage fat i haardt, 

legemligt Arbejde ; andet var der jo dog ikke at faa 
for en af hendes Stand, der vilde forsøge at tjene 
til sit Livs Ophold. Og hvor var de, alle de mange 
Tilbedere, der havde omsværmet hende og søgt at 
lokke hende fra Englænderen, da Hoflivet gik sin 
vante Gang herinde i Hovedstaden ! 

Spredte rundt paa deres Godser sad de og ven- 
tede paa, at det sorte Slør, der var sænket højtide- 
ligt over det ganske Land, skulde fjæmes og Livet 
igen vise sine lyse Sider og sit muntre Ansigt. 

Nu stod hun igen forladt og uden en Ven og 
maatte gaa fra det lille Hus, der havde været Vidne 
til saa mange muntre Scener og saa megen lystig 
Spøg og kaad Tale. 

Det blev en frygtelig Tid, den, der fulgte. Grad 
for Grad sank hun dybere ned og maatte tilsidst ty 
til de Huse, der optager det laveste Udskud. Om- 
givelserne var her værre end i Set. Pederstræde, var 
hun end selv bedre i Stand til at tage Kampen op 
nu end den Gang, og der var Tider, hvor hun var 
nær ved at opgive det hele og lægge Hænderne i 
Skødet af Fortvivlelse. 

Det var, som om Skæbnen havde bestemt hende 
til at hvirvle Støv og Snavs og slette Lidenskaber op, 
hvor hun blot viste sig. 

Saasnart det rygtedes, at Støvlet-Kathrine var 
kommen til Huse der i det berygtede Kvarter, var det, 
som om en Hvirvelvind foer over de ubeherskede Ge- 
mytter og bragte det bitre Brødnid, der lurede inde i 
hver af dem, til at slaa ud i stærke Flammer. 

Var Støvlet-Kathrine ogsaa kommen derind i 
Kvarteret for at stjæle den usle Fortjeneste fra dem ? 
Hvorfor blev hun ikke, hvor hun hørte hjemme, hos 

sine fine Kavalerer, det hoifærdige Kvindfolk og mod- 
bydelige Kreatur hun varl 

De truede hende med knyttede Næver, de skældte 
hende med de værste Navne, og havde de kunnet 
flænge hendes Ansigt i Stykker med deres Negle 
eller skamferet hende paa anden Maade, havde de 
gjort det med Glæde. Men de vovede det ikke, de 
kuedes af hendes Blik, der forstod at skyde Lyn 
paa en saa ildevarslende Maade, naar de blev for 
nærgaaende, at de fejge Sjæle bævede. Og de nøj- 
edes med i Frastand at skælde og rase, dirrende af 
magtesløs Raseri og syge af Misundelse over hendes 
dameagtige Holdning og fine Manerer. 

Det stemte ikke de hylende Furier mildere, at 
Rygtet om hende snart gik fra Tjenere til Herrer 
og bragte Karether og Portechaiser i de mørke Af- 
tener til den snævre Gyde, hvor hun boede. 

Saa mange broderede og skinnende Kavalerer, 
saa megen Stads og Sporeklirren var i umindelige 
Tider ikke set eller hørt der i Kvarteret ; men nu kom 
de, tiltrukne som Bier af en sød Blomst, til hende, det 
uforskammede Væsen, der ikke havde Ret til at 
trække Aande! 

Lidt efter lidt skiftede ' Byen Udseende, da den 
første Sørgetid vel var forbi, og Forlystelsesstederne 
aabnede sine Døre. De glade Skarer strømmede 
atter til og indtog deres Pladser i den muntre Ko- 
medie, de kaldte Livet. 

Gardiner sloges til Side for de tillukkede Vinduer 
i Palæerne rundt om paa Kongens Nytorv og i 
Norgesgade, Portene sloges op for Karosser og 
Portechaiser, skram mererede Lakejer vimsede travlt 
omkring, og Latter og munter Tale klang igen ud 

over de før saa stille Torve og Gader. Kjøbenhavn 
levede igen og drog Vejret af fulde Lunger. 

Mellem dem, der vendte tilbage, var den gamle 
Faun Danneskjold Laurvig. 

Norges klipperige og haarde Jordbund havde ikke 
været egnet for hans galante Æventyr, og det var med 
en ungdommelig Henrykkelse og Hast, at han atter 
hilste den By, som han elskede over alle, og hvor 
han kendte hver blomstrende Skønjomfru og attraa- 
værdig Skabning. 

Rygtet om Støvlet- Kathrines Nedværdigelse og 
Skæbne kom ham snart for Øre, og det varede ikke 
længe, før hans Bærestol saas mellem dem, der de- 
monstrativt standsede foran hendes Hus. 

Hvor var det muligt, at hun var kommen saa 
langt ned? — 

I de Omgivelser passede hun jo som en Paafugl 
paa en Mødding. Guds Død! Det vilde være en 
Skam at lade hende gaa til Grunde i den Pøl 1 Og 
Greven besluttede at slaa en Streg over gammel 
Krænkelse fra den Tid, hun modstod ham, og sørge 
for, at hun kom i en værdigere Ramme, hvor de 
glimrende Egenskaber, hun endnu stadig var i Be- 
siddelse af, kunde komm"e i deres rette Belysning. 

Ret længe efter hans Hjemkomst varede det ikke, 
før Kvarteret faldt nogenlunde til Ro igen ved at 
erfare, at den farlige Konkurrent var flyttet bort. 
Og Støvlet-Kathrine tog det lille Hus ved Vandkun- 
sten i Besiddelse, som snart efter skulde opnaa en 
herostratisk Berømmelse i den danske Kongesaga. 

VII. 

Alle, der havde staaet Kong Christian nær og 
fulgt hans Udvikling fra Trin til Trin, var paa 
Forhaand enige om, at han vilde slaa sig løs og 
»rase«, naar de unaturlig stramme Tøjler, han var 
bleven ført i, slappedes og han fik den fulde Frihed. 
Og i hvilken Retning hans Tilbøjelighed vilde gaa, 
var det heller ikke vanskeligt at sige. 

Sin Faders Forkærlighed for stærke Drikke havde 
han ikke arvet i nogen udpræget Grad, men en desto 
større Trang til erotiske Escapader. Kønsdriften var 
hos ham vaagnet i en uforholdsmæssig tidlig Alder, 
og i de letsindige Kammerpagers og Tjeneres Sel- 
skab, som han ene og alene var henvist til, naar 
han ikke netop var under Lærernes Opsigt, blev han 
snart lige saa ødelagt som de. 

I de stille Sørgemaaneder, der fulgte efter Bisæt- 
telsen og hans Indtrædelse i Regeringen, var der 
ingen særlig Lejlighed for ham til at benytte sig af 
sin Frihed paa den Maade; men da den første Be- 
tagelse var ovre og med den den opskruede Værdig- 
hed, som det havde moret Hs. Majestæt at anlægge, 
begyndte han at se sig om efter galante Æventyr. 

Der var nok til at følge ham og opmuntre ham. 

En hel Skare ganske unge Kavalerer var komne til 
Hovedstaden for at gøre deres Hoser grønne hos 
Majestæten, hvad der til at begynde med ikke syntes 
at være nogen vanskelig Sag. Der fordredes blot et 
godt Humør og Opfindsomhed med Hensyn til Intriger 
og lystige smaa Kærlighedsæventyr, og Kongen var 
charmeret. Han havde beholdt Sperling; men den 
tykke, gemytlige Grev Holch blev snart Yndlingen, 
mens Officererne Dryberg, Osborne og Juul samt Kam- 
merjunker Brandt dannede en trofast Arrieregarde, der 
fulgte ham i tykt og tyndt. 

De gamle, hæderkronede Ministre saa til i Be- 
gyndelsen uden at lægge sig imellem ; de rystede nok 
halvt overbærende, halvt beklagende paa de pudrede 
Hoveder; men indvendig gottede de sig lunt. Brød 
Hs. Majestæt sig mere om Nattes vir, Kvinder og 
Gøgl end om Reger ingssager, hvad • han jo tydeligt 
viste dem,, saa tant mieux for dem, de kunde da 
uforstyrret beholde Magten og styre Rigerne, og alle 
Parter kunde være glade. 

Det galdt blot om at holde Kongen indenfor 
de rette Grænser, men det var lettere sagt end gjort. 
Kongen vilde rase, og han gjorde det til Gavns. 

Den ene Klage fulgte efter den anden fra Byens 
Borgere. En klagede over ituslaaede Vinduer, et 
helt Kvarter ankede over det infame Spektakkel, 
der holdtes om Natten af de unge Svirebrødre, og 
som ødelagde deres Nattero. Ærbare Koner og Piger 
blev antastede og forulempede. Lygter sloges itu, og 
Skilte flyttedes, de patrouUerende Vægtere blev over- 
faldne og pryglede, og mellem de lystige Galgenfugle 
var Kongen den lystigste. 

Raadgiveme traadte sammen og lagde Hovederne 
i Blød. Dette blev dem snart for broget, Konge- 

værdigheden og Tronen maatte beskyttes; Udskej- 
elserne truede med at blive mere og mere ondartede, 
hvad var der andet at gøre end at sætteen naturlig 
Hæmskq paa den unge, muntre Pyrste. 
Han maatte giftes. 

— Ægteskabet er det eneste Baand, der kan 
binde en ung livslysten Mand og holde ham inden- 
for de rette Grænser. Hs. Majestæt er maaske tem- 
melig ung til at paatage sig en Ægtemands Pligter ; 
men Nød bryder alle Love, — sagde Grev Bernstorff, 
og de øvrige Herrer sluttede sig til ham. 

Fik Hans Majestæt en ung, smuk Gemalinde, 
vilde hans erotiske Tilbøjeligheder af sig selv gaa i 
de rette Spor, Landet vilde faa en Tronarving og 
Kronens Ære reddes, — og endelig forelagde de 
Kongen Planen. 

Hs. Majestæt syntes ikke synderlig begejstret. 

— Vi maa giftes — sagde han til sine Venner, 
da Planen var bleven ham forelagt i Raadet. — Vi 
véd, at det er en Nødvendighed, en Pligt, der følger 
med Regeringen, men intet skal forhindre os i at 
blive en »moderne Ægtemand« og handle som en 
saadan. Vi maa følge Parykkernes Raad og lade 
dem sørge for en Gemalinde; men vi vil, min Tro, 
nok selv sørge for en Maitresse, og det er en baade 
langt vigtigere og mere delikat Sag. — 

Vennerne lo. 

— Jeg tror at kende et charmant Eksemplar af 
Arten — sagde Grev Holch og kastede et Blik over 
sin velnærede og velplejede Person i et af de rigt for- 
gyldte Spejle — , en højst tiltalende Personnage, der 
vil kunne convenere Deres Majestæt. — 

— Og hvad er det for et bedaarende Væsen ? — 
spurgte Kongen livligt. 

— Det er Danneskjold-Laurvigs amour for Øje- 
blikket — sagde Greven smilende. 

— Ah I Han er en Kender! — udbrød Hs. Majestæt 
og lo. — Det skulde more os at jage paa hans Revier, 
hvis Vildtet er saa attraaværdigt, som du mener. Vi 
ville huske at forhøre os nærmere en Gang senere. — 

Valget af en Dronning var ikke vanskeligt, da 
Kong Christian næsten fra Vuggen af var bleven be- 
stemt til en af -sine engelske Kusiner, en af den 
afdøde Prins af Wales' Frederiks Døtre, og allerede 
i tretten, forten Aars Alderen var bleven højtidelig 
forlovet med den yngste, Caroline Mathilde. 

Forhandlingerne var en Tidlang gaaede i Staa, 
dels paa Grund af de to forlovedes store Ungdom^ 
dels af politiske Hens)m. Men nu tog Grev Bern- 
storff Sagen i sin Haand og paask)mdede Forhand- 
lingerne saa meget som muligt. Bud og Breve 
veksledes mellem Hofferne i St. James Palace og 
paa Christiansborg; Medgift og Udstyr bestemtes 
og drøftedes i Parlament og Statsraad, og endelig 
kom det saa vidt, at Tiden til Bryllupshøjtidelig- 
hedeme kunde bestemmes, og det ivrigt ventende 
danske Folk kunde se sine varmeste Ønsker gaa i 
Opfyldelse: at faa en engelskfødt Prinsesse igen som 
regerende Dronning. 

I Parken ved Kew stod Roser og Blomster i 
Flor. Vidt og bredt strakte sig Haven, der var 
anlagt i den engelske, frie Stil. 

Store Plæner med firitstaaende Trægrupper og 
Buske afløste de franske, stive Busketter og sirlige 
Blomsterrabatter. I Stedet for de barokke og bizarre 
Figurer, som Menneskene tvang Naturen til at an- 
tage, og i Stedet for den fiskebenssnørede Aand,. 

der ellers rundt om i de evropæiske Lande hvilede 
over ydre og indre Slotsterritorier, var det her Na- 
turen selv, der var den mest fremtrædende, og den. 
understøttedes kun, men beherskedes ikke af Kunsten- 
Solen faldt med Styrke over Slottets røde Mur- 
stensbygninger og skar med tusinde Blink i Vin- 
duernes firkantede Smaaruder, den dansede med hun- 
drede kaade Pletter paa Træernes blanke Løv og 
strejfede over Stien, der førte ind i den tættere, 
skyggefulde Del af Haven og lagde sig som en Glo- 
rie over de to unge Prinsessers lyse Hoveder, som 
de gik derinde med Hattene hængende over Armen, 
tæt op mod hinanden med de unge Ansigter i høj- 
tidelige Folder. 

— At tænke sig — sagde Louise Anne, den 
ældste af dem, og saa halvt misundelig, halvt beun- 
drende paa den fyldige, halvtudviklede Pigeskikkelse, 
der gik der ubekymret og glad ved hendes Side — 
at du om en to, tre Maaneder er Danmarks Dron- 
ning og Kong Christians Gemalinde! Du kan sag- 
tens være glad. — 

— Ja — sagde den tiltalte og saa paa Søsteren 
med et alt andet end glad Udtryk i de store Øjne, 
der var blaa som Forglemmigejerne ved Grøftekanten. 
— Jeg er glad, men jeg skal dog forlade mit Hjem 
her, dig, Louise, og dem alle. Og selv om vi begge 
to de Hundrede Gange har ønsket os bort fra Kew 
og Mamas strænge Regime, saa er det dog altid 
underligt, naar det kommer til Stykket. Jeg er dog 
kun saa ung endnu, og alt er saa fremmed der, hvor 
jeg skal hen. Fik jeg endda en Kammerjomfru med 
herfra, men du ved selv, at ikke engang det 
tillod Grev Bothmar, da Mama spurgte om det fra 
mig. Jeg kender ikke Folket, jeg kan ikke dansk, 

Og ikke engang Kong Christians Person har jeg 
set. — 

— Jamen, du kender Grev Bothmar, og han 
er dog dansk og meget aimable, og har fortalt saa 
meget om, hvor vittig, hvor smuk og indtagende din 
vordende Gemal er — afbrød Søsteren. 

— Det har han nok — indrømmede Caroline 
Mathilde ; der kom en stærkere Glans i hendes Øjne, 
og den fine, lyserøde Farve paa hendes Kinder for- 
stærkedes. 

— Véd du hvad, ma soeuri — udbrød hun plud- 
selig og trykkede Søsterens Arm. — Jeg tror, jeg 
véd, hvordan han ser ud. Han er stor, blond, stærk 
og smuk som en nordisk Kæmpe, straalende af Vid 
og Lune og dygtig til al ridderlig Sport. Lord 
Bothmar siger, at han er den .første til Dans; derfor 
har jeg ogsaa arbejdet saa ihærdigt for ikke helt at 
komme til at staa i Skygge for ham. Men jeg er 
saa tyk -^ vedblev hun og saa nedad sig selv med 
et Suk. — Det gaar ikke nær saa godt, som jeg selv 
vilde have det til. — 

Søsteren lo. 

— Ja, en lille Tyksak er du, ma soeur, men 
lige til at bide i — sagde hun og nærmede sin 
Mund til Caroline Matildes friske, runde Bamekinder. 

Denne lo med og gav sig til at løbe for at blive 
fri for Søsterens Tilnærmelser; men pludselig stand- 
sede hun ved at se en lille Kanin, der sad fangen 
med sin ene Forpote i en Snare og stirrede op paa 
hende i dødelig Angst og Smerte. 

— Aa se, det arme lille Dyr! — raabte hun og 
sprang i et Sæt over Grøften, der skilte hende fra 
den lille Fange, kastede sig i sin stive, lyse Dragt 
ned paa Jorden og tog med varsomme Hænder om 

det lille forskræmte Dyr og befriede det fra den 
lumske Fælde. 

Forsigtigt løftede hun den op og strøg dens bløde, 
skælvende lille Krop kærtegnende over sine Læber, 
satte den saaned paa Jorden og saa den løbe hal- 
tende paa de tre Ben, saa hurtigt den kunde. 

— Hvor det var heldigt, at vi kom i denne Del 
af Parken — udbrød hun og stirrede efter Dyret, 
endnu liggende paa Knæ i det høje Græs. — Tænk, 
om det stakkels, ulykkelige lille Dyr skulde have 
staaet i den afskyelige Fælde den hele Dag. Jeg 
hader de lumske Ting, og jeg kan ikke fatte, at 
noget Menneske kan være saa ondt mod smaa uskyl- 
dige Dyr; det er stygt! — 

Søsteren, der havde staaet mere passiv og set 
til, trak paa Skulderen. 

— Et Dyr er dog kun et Dyr — sagde hun — , 
og Sport er en ædel Fornøjelse, siger mon frére. 
Men rejs dig nu op. Se, hvordan din Robe ser ud, 
hvad vilde Mama sige, om hun saå dig. Det kan 
du ikke gøre, naar du er bleven Dronning af Dan- 
mark ! — 

— Nej, men endnu er jeg Prinsesse af England 
— svarede Caroline Mathilde og rejste sig med en 
vis Værdighed. — Endnu er det tilladt at have Hjærte 
i Livet, og jeg finder mig ikke i at se andre pines, 
og ikke engang et Dyr — udbrød hun og rødmede 
i opblussende Hæftighed. 

Med et hurtigt Spring var hun atter over Grøften 
og gik adstadigt videre med Armen under Søsterens 
tilbage til Forhaven, hvor en Kammerfrue var sendt 
ud efter dem og bad Hendes kongelige Højhed 
Prinsesse Caroline Mathilde om øjeblikkelig at ind- 
finde sig i Havesalen, da Mr. Reynold ventede hende. 

Med et Suk ved Tanken om den kedsommelige 
Sidden Model skiltes hun fra Søsteren og fulgte 
ufortøvet Opfordringen. Det var haardt nok at 
skulle gaa fra den straalende Sol og den skyggefulde, 
friske Park ind i den lumre Havesal og sidde med 
et smilende Ansigt. Billedet var bestemt til hendes 
høje forlovede og maatte og skulle være smukt 
og smilende; men hvordan kunde det blive det, 
naar hun havde mest Lyst til at græde ved Tanken 
om det uvisse, der ventede hende paa den anden 
Side Havet. 

Sommeren gik, og Løvet begyndte at gulne i 
Park og Have. Portrættet af den unge Brud var 
forlængst færdigt og sendt til sit Bestemmelsessted, 
og Forhandlingerne var omsider kommet til en Af 
slutning og Dagen til Afrejsen bestemt. 

Caroline Mathilde stod rede til at forlade sit Land 
og sin Familie for at drage ud til den ventende 
Glans og Glimmer som Dronning i det lille, leve- 
lystne Danmark; men først maatte den højtidelige 
Ceremoni foregaa, en pro formå Vielse, for at hun 
som Dronning kunde hilses i de Lande, hun skulde 
igennem paa sin Rejse. 

Den første Oktober fandt Vielsen Sted. Ærke- 
biskoppen af Canterbury viede hende til Broderen, 
Hertugen af York, i Gehejmeraadets Sal i St. James- 
palæet, og som Dronning gik hun derpaa ombord 
paa Yachten, der laa rede til straks at stikke i Søen 
fra Yarmouth. En Fregat, tre Yachter og tre bevæb- 
nede Chalupper eskorterede. 

Det var under uhyggelige Varsler, at Skibene 
begyndte Overfarten. Saa snart de var ude af Hav- 

nen, rejste der sig en saa forrygende Storm, at dens 
Mage ikke havde været set i Mands Minde. I fire 
samfulde Døgn tumlede Skibene om paa de taam- 
høje Bølger, og først den fjerde Dags Aften landede 
den stakkels unge, forkomne Dronning i Rotterdam, 
angst og fortumlet over den uhyggelige Overfart; en 
stormende Ouverture* til den korte, frygtelige Tra- 
gedie, hendes Liv i Danmark skulde blive. 

De smaa Byer, hun skulde igennem, ventede med 
Længsel paa hendes Komme, og Indbyggerne saa med 
Ængstelse paa deÆreporte og Blomsterdekorationer, der 
var opstillede til Velkomsthilsen, og som snart truede 
med helt at visne under den lange Ventetid. Kjø- 
benhavneme fyldte Gaderne, der førte til Slottet, for 
hver Time paa Dagen at forhøre, om noget Nyt var 
kommet fra Hendes Majestæts Rejse, Hoifet levede i 
uafbrudt Spænding, og al den Forventning og Læng- 
sel gik endelig den unge Konge og vordende Ægte- 
mand saa stærkt til Hovedet, at han blev den aller- 
ivrigste af dem alle. 

Bestemmelsen var, at han Skulde møde sin Brud 
i Roskilde By for derfra med sine Vogne at led- 
sage Dronningens Tog ind til Hovedstaden; men da 
han fik Øje paa den fyldige, røde og hvide Dron- 
ning, der mest af alt lignede en nysudsprungen 
Æbleblomst, og mødte de blaa, uskyldige Øjne, der 
saå saa barnlig nysgerrige paa ham, glemte han Eti- 
kette, Hof og Traditioner, og det blev i Dronningens 
Vogn, Side om Side, at det unge Par til den stive, kor- 
rekte Overhofmesterinde von Plessens store Forar- 
gelse holdt sit Indtog i Kjøbenhavn og under Fol- 
kets Jubel kørte til Frederiksberg Slot. 

Løvet var helt faldet af Træerne ude i Frederiks- 
bergs store Park, da den unge Dronning kom derud 
og tog Ophold paa Slottet, fulgt af Ovefhofmester- 
inden og den store kongelige Suite, der var attacheret 
hendes unge Person. 

Det hele stod i den første Tid for hende som 
noget ubegribeligt, drømmelignende. 

Den uhyggelige, stormfulde Sejlads over den op- 
rørte Nordsø, Afskeden med det engelske Følgeskab 
i Altona, Festlighederne, der antog større og større 
Omfang, efterhaanden som hun kom frem, den store 
Jubel og Hyldest, den voldsomme Spænding efter at 
se og lære den Mand at kende, som skulde være 
hendes høje Gemal, de fremmedartede Omgivelser^ 
det fremmede Sprog, der klang mod hende, alt var 
skikket til at sætte hendes Sind i de stærkeste Sving- 
ninger. 

Hun, der aldrig havde set og oplevet andet end 
det ensformige, næsten klosterligt strænge Liv under 
sin paapasselige Mamas Opsigt, var nu paa een Gang 
bleven Hovedpersonen i de straalende Fester, der 
mødte hende allevegne. Inskriptioner og Velkomstvers^ 
Blomster og Illuminationer overstraalede hverandre 
for hver By, hun kom igennem; og naar hun nu, et 
Par Dage efter at hun var kommen lidt mere til 
Ro ude paa Frederiksberg Slot, tænkte tilbage paa 
sin Rejse, stod det hele for hende som et Feæventyr 
med glimrende Belysninger, brogede Farver, sum- 
mende Menneskemasser, Vivatraab og med en strøm- 
mende Blomsterduft over alt, hvor kun et eneste 
Billede steg frem for hende og traadte skarpt ud af 
Rammen. 

Hun pressede Ansigtet mod Ruden og saa den 
melankolske, tung^ Efteraarsregn dryppe fra Gren til 

Gren ned i det rødlige Løv, der laa ved Foden af 
hvert Træ, og det bedrøvelige Syn drev langsomt 
Taareme op i hendes Øjne. 

Derude bag Havens Træer, som i en graa Taage, * 
laa Hovedstaden, hvor hun skulde residere ved Kong 
Christians Side, og derude laa Lykken, ogsaa gemt 
som i en Taage. 

Turde hun tilstaa for sig selv, hvor skuifet, hvor 
frygtelig skuffet hun var blevet ved at se den for- 
ventede høje, kraftige, smukke Kæmpeskikkelse 
komme sig imøde i Roskilde I 

Taareme, der hang i hendes lyse Øjenhaar, tril- 
lede langsomt ned ad Kinderne og dryppede en for 
en ned i Karmen indenfor Vinduet, ligesom Regndraa- 
berne dryppede langsomt ned udenfor i Løvet. 

Var det muligt, at man med Vilje havde ført 
hende bag Lyset og indbildt hende, at hendes til- 
kommende Mand saa ud netop saadan, som hun øn- 
skede det og ikke som han virkelig var! 

Den lille petit- maitre, der kom hende med sirligt 
dansende Trin i Møde, der var spinkel og tynd som 
en Dreng og talte til hende med en affekteret, læs- 
pende Stemme i fransk, som hun vanskelig kunde 
forstaa, var saa langt fra hendes Ideal som Nat 
fra Dag. 

Men maaske havde hun Uret i at føle sig skuf- 
fet! Hans varme Kærlighed til hende vilde snart faa 
Bugt med enhver Misstemning og den første Over- 
vældelse; for at hans Kærlighed var sand og ægte, 
det gav hans varme Velkomst hende tydelige Beviser 
for. Hun vilde gøre alt for at tvinge sig til at 
elske ham^ for at vinde ikke alene hans^ men Folkets 
Kærlighed, det Folk, der havde jublet hende saa 
hjærteligt i Møde. 

Hun blev ganske forskrækket ved at mærke, 
hvor vaade hendes Kinder var blevne, og sk)aidte 
sig at tørre Sporene af Taarer bort, inden Overhof- 
mesterinden saa dem. 

Der var sandelig ikke noget at græde over nu, 
da alle de mange Festligheder, og Fornøjelser laa og 
ventede paa hendel 

Bryllupsdagen den attende November kom, og 
den hele By var paa Benene fra den tidlige Morgen- 
stund, Borgerne i deres fineste Stads, og Lavene 
i Korporationer med flyvende Faner og klingende 
Musik. Alle de Gader, hvorigennem det kongelige 
Tog skulde passere, var dekorerede og smykkede 
med Flag og Vimpler og Husene dækkede af mæg- 
tige Guirlander og Inskriptioner. To store Triumf- 
buer var rejste i den højtidelige Anledning, og over- 
alt sværmede Folkeskarer for at beundre den Pragt, 
deres Konge og By kunde udfolde, naar det galdt. 

Pludselig begyndte alle Kirkeklokker at kime. 
Sangspillet i Frue Kirke svirrede ud i Luften, Ka- 
nonerne drønede fra Voldene og Kastellet, og Caro- 
line Mathilde kom kørende med sin unge Svigerinde 
Prinsesse Louise ved Siden af sig i Gallakarethen, 
trukken af otte mælkehvide Heste. 

Guld, Sølv og Ædelstene glitrede og lyste, skar 
og gnistrede i Øjnene, hvor det pompøse Tog kom 
hen, og midt i den æventyrlige Pragt sad den unge, 
femtenaarige Brud og smilede med et lykkeligt Ud- 
tryk. Glemt var Hjemveen og det første, forvildede 
Indtryk af de fremmede Omgivelser; mellem disse 
hj ærtelige, glade Mennesker, der hyldede hende og 
skreg af Begejstring, blot hun bøjede sit Hoved til 
Hilsen, maatte hun føle sig glad og let tilmode, saa 

megen Venlighed var uimodstaaelig, og Leveraabene 
steg omkap med Musiken, der brusede fra hvert 
Gadehjørne og blandede sig med Kanondrønene og 
Kirkeklokkernes højtidelige Kimen. 

Lige indenfor Voldene kom atten hvidklædte, 
smukke unge Damer hende i Møde og strøede 
Blomster over hende, mens de sang i Kor: 

— Leve Kong Christian den milde 
Med hans Caroline Mathilde ! 

Og Lykken syntes hende her indenfor Byens 
Volde at være lys og straalende som de duftende 
Roser, der laa i hendes Skød. 

Brudgommen kom hende smilende i Møde, da 
Processionen standsede foran Slotsportalen, og hun 
førtes op i de straalende Sale paa Christiansborg. I 
. hendes blændede Øjne syntes han pludselig at være 
vokset og være bleven en helt anden; den kongelige 
Dragt, han bar, de funklende Diamanter, der spillede 
i ' alle Farver fra hans Sværdhæfte og Skospænder 
omgav ham med en Nimbus, saa hendes Hjærte 
begyndte at slaa med en underlig længselsfuld Uro. 
Det var jo dog kun for hendes Skyld, at al denne 
Herlighed var sat i Scene, og med et dybtfølt 
Taknemlighedssuk indtog hun sin fremskudte Plads 
i den højtidelige Ceremoni. 

Fest fulgte paa Fest i de kommende Uger, og 
det smukke, unge Par hilstes overalt med Henrykkelse, 
hvor og hvornaar de viste sig, tilsyneladende straa- 
lende af Lykke og Ungdom, Sundhed og rige Frem- 
tidsløfter. 

For Hoffolkene, der levede i det kongelige 
Ægtepars Nærhed og saå dem fra Dag til Dag, var 
Lykken dog ikke saa hel sikker. 

Der ^ik kun et Par Dage, efter at Formælingen 
havde fundet Sted, før Hs. Majestæt viste sig mut 
og utilfreds mellem sine lystige Venner igen, og det 
varede ikke længe, før de fik Grunden til hans Mis- 
fornøjelse at kende, Kong Christian var ikke den 
Mand, der lagde Skjul paa Aarsagen til sine skif- 
tende Sindsstemninger, om end de skrev sig fra de 
intimeste Forhold i hans ægteskabelige Liv. 

— Qu'avez vous, Sire? — spurgte Enevold 
Brandt, der hørte til den Kreds, der stadig var om 
Kongens Person. — Føler Ørnen allerede Lænken 
om Benet. Det er dog, temmelig tidlig, skulde man 
synes. — 

Kongen trak paa Skulderen og vendte sig om 
mod ham. 

— Lær af mit Eksempel — sagde han og skar en 
Grimace. — Gift Dig ikke, Friheden er langt mere 
værd end den hellige Ægtestand. — 

Brandt smilede. 

— Le mariage pour la vieillesse, l'amour pour 
la jeunesse! — sagde han. — Hymen og Amor var 
Brødre, men det er en gammel Sandhed, at Frænde 
er Frænde værst! — 

— Hvorfor skulde de to Skælmer ikke kunne 
række hinanden Haanden her? — spurgte Grev Holch 
og lo med sin glade Latter. — Pas de régle sans 
exceptions, og et saa ungt Blod som vor aller- 
naadigste Dronning maa ganske kunne formes, som 
hendes unge Ægteherre ønsker og forlanger. — 

— Aber da liegt der Hund begrabeni — afbrød 
Kongen ærgerlig og slog hæftig ud med Haanden- 
— Madame er saa ung, at hun endnu ikke er noget 
selv, kun et Ekko af sine Omgivelser. Og Madame 
von Plessen er en prude I Grandmama har gjort os 

en slem Bjørnetjeneste ved at sende os den stramme, 
gamle Dydsdragon paa Halsen. Skal det gaa, 
som det er begyndt, vil vi ende med at maatte 
trygle, sukke og bønfalde om Tilladelse til blot at 
kysse Madames Lillefinger, som var man hendes tres 
humble serviteur Arlequin! Hun misforstaar saa 
aldeles Forholdet, vender Tingene paa Hovedet og 
glemmer, at den første Pligt af alle for en legitim 
Hustru er Eftergivenhed og Lydighed, og hendes 
største Tiltrækning blind Hengivenhed. Sacre dieu I 
hvad er det for en ridicule Foranstaltning, at vi, 
hendes Gemal for Loven, maa vente, til det behager 
Hendes Majestæt at modtage os? Og man forlanger, at 
vi skal falde paa Knæ som den overvældede, den 
modtagende, i Stedet for at vi er i vor fulde Ret. 
C'est absurde, c'est, c'est presque trop ridicule! — 
sagde Kongen, og Vreden over den unaturlige Mod- 
stand drev Rødmen op i hans blege Ansigt. 

Kavalererne var et Øjeblik tavse. Vel var de 
vante til deres høje Herres aabne Udtalelser, men 
endnu var dette Tema saa nyt, endnu var Forholdet 
mellem de to nygifte saa intimt eller burde være 
saa intimt, at Indblanding og Diskussion af Uden- 
forstaaende var vanskelig, for ikke at sige umulig. 
Det føltes derfor næsten som en Lettelse, da Herrerne 
Moltke og Sperling blev meldt og kom ind med 
muntre Ansigter og med lystige Anekdoter og Op- 
levelser, og Samtalen tog en anden Retning. 

At der ogsaa kunde spores Nedslaaethed i Dron- 
ningens Væsen, var hendes Omgivelser ikke længe 
om at opdage. 

Det første stærke Indtryk og den pludselige 
Skuffelse, hun havde følt ved Synet af sin unge, 

vordende Gemal, var nok for en Tid ganske for- 
svundet i den sanseforvirrende Pragt og Tummel 
under Bryllupshøjtidelighedeme, men kom igen, da 
Sindene var faldne mere til Ro, og det med dobbelt 
Styrke. 

Du gode Gud! hvad var det, hun var gaaet ind 
til, uvidende, uforberedt og uprøvet I Var dette 
den ægteskabelige Lykke, som hendes Mama havde 
talt om, som Gouvemanterne havde forberedt hende 
paa, og som Ærkebispen af Canterbury i St. James- 
Palace og Sjællands Bisp her i Slotskirken i høje 
Toner havde prist og forjættet I 

Kunde alle disse modstridende, uklare Følelser, 
som nu fyldte hende, kaldes Lykke? 

Var det virkelig den Lykke, der ventede alle 
i Ægteskabet, saa var den ikke meget attraaværdig. 
Og Taareme kom ikke en for en, som i de første 
Dage ude paa Frederiksberg Slot, men i Strømme 
og gjorde hendes stakkels Øjne saa røde og hovne, 
at det ikke var muligt at skjule Sporene af dem for 
Madame von Plessen, hendes respektindgydende 
O verhofmesterinde. 

Det var, som Hs. Majestæt havde sagt, Enke- 
dronningen, den gamle Sofie Magdalene, der havde 
faaet sin forhenværende Hofdame og meget betroede, 
anbragt som Overhofmesterinde hos det unge Her- 
skab. Efter det lille mislykkede Forsøg paa at 
blande sig i Regeringssagerne og paavirke sin lune- 
fulde Sønnesøn, havde Enkedronningen allerede 
længe i sin Ensomhed ude paa Hørsholm Slot 
pønset paa en Anledning til at faa Indpas og en 
lille Finger med i Spillet paa Christiansborg. 

— Vi bør sørge for at holde en lille Forbindelse 
vedlige mellem Hovedstaden og os — sagdfe den 

aandslivlige, gamle Dame. — Vorherre hjælpe de to 
unge Børn, der ganske er i Hænderne paa de intri- 
gante Statsmænd! Gik det efter deres Hoveder, 
vilde der rimeligvis blive udnævnt en ganske ung 
dame d'honneur til Hendes Majestæt, som vilde se 
gennem Fingre med hvert Brud paa Etiketten. Gud 
maa sig forbarme, hvor letsindigt og uvornt der 
allerede omgaas med Former og Tone ; man skulde 
ikke tro, at man befandt sig ved et Hof, snarere 
mellem gemene Folk I — Og den gamle Dame ry- 
stede misbilligende paa Hovedet og satte alle Traade 
i Bevægelse for at faa sin Krig igennem. 

Det lykkedes tilsidst, og Fru Gehejmeraadinde v. 
Plessen udnævntes højtideligt til den meget betroede 
Stilling. Hun var kendt som en klog Dame, stræng 
i Dyd og Sæder, og som et levende Leksikon for 
Former og Etikette og kunde paa den Maade blive 
en overordentlig Støtte for Hendes unge Majestæt, 
der kom fra det landlige, stille Liv i sit Hjem til 
dette lille Versailles, hvor Formerne under Sofie 
Magdalenes kyndige Hænder, var voksede op og 
omgav Hoffet som en kinesisk Mur. 

Havde Caroline Mathilde fulgt sit Hjærtes Til- 
skyndelse, da hun kom fra Slotskirken og dens 
straalende Omgivelser, vilde hun rørt og varmt være 
falden sin Mand om Halsen, da det brogede Følge, 
de mange opvartende Kavalerer, Fruer og Frøkener 
lidt efter lidt havde trukket sig tilbage og de to var 
blevne ene. Men hun turde ikke. 

Madame v. Plessen havde højtidelig instrueret hende 
i Forvejen om en Dronnings Væsen og reserverede, 
selvbeherskede Holdning overfor den Mand, der nok 
var hendes Konge og derfor kunde fordre Under- 

kastelse, men tillige hendes udkaarne Ægtefælle og i 
den Egenskab modtog alt fra hendel 

Madame Plessen og alle hendes Instrukser var for 
en kort Tid helt forsvundet i det Væld af varme Fø- 
lelser, der brusede op i den unge Brud ved Orgelets 
Toner i Kirken og senere under Maaltidets Gang, 
under Indtrykket af alt det betagende, der omgav 
hende. Med straalende Øjne og glødende Kinder vendte 
hun sig pludselig mod ^in Gemal og saå ham længsels- 
fuldt og forjættende ind i Øjnene; men i samme 
Nu, hun trak sit Blik til sig, mødtes det med Over- 
hofmesterindens iagttagende graa Øjne, og skamfuld, 
næsten skyldbevidst slog hun sine ned. 

At beherske sig, at caimere sine Følelser og kun 
lade sin Naades Sol skinne som Belønning, ikke som 
en Rettighed, det var de Lærdomme, den kor- 
rekte Dame havde søgt at indprente sit unge Her- 
skab, og som nu hendes Blikke tydeligt mindede 
hende om igen. 

Kongen kom hende stormende i Møde, beruset 
og optændt af den Varme, der pludselig havde 
straalet ham i Møde : men Dronningen var nu bleven 
mere reserveret, stiv, næsten haanlig i sin hele Hold- 
ning overfor ham. 

Overhofmesterindens sagte, hviskende Formanin- 
ger, idet hun trak sig tilbage, havde gjort den til- 
sigtede Virkning. 

Hun hørte selv, hvor Tonen lød unaturlig og 
kold i hendes Svar, hun saå Kongen studse og føle 
sig saaret, og Taareme kom hende i Øjnene; men 
den lykkelige, forventningsfulde Stemning fra før var 
forspildt og vilde ikke komme igen. 

Lige fra det første udspandt der sig en stille 
Krig mellem Hs. Majestæt og Overhofmesterinden. 

De intrigelystne Hoffolk optog den og førte den 
videre, Sladder og Opspind gik fra Mund til Mund, 
og inden en Uge var gaaet, var hele Hoffet travlt 
beskæftiget med at drøfte det kølige Forhold, der 
straks var opstaaet mellem de høje Ægtefæller. 

Meningerne om Skylden var delte. Kongen og 
hans Kavalerer tilskrev den strænge Overhofmester: 
inde og hendes altfor rigoristiske Ideer det daarlige 
Forhold, og en Selvfølge var det, at Dronningen og 
hendes Damer fandt hele Fejlen paa den anden Side. 

Pikante, smaa Anekdoter om intime Scener og 
Stridigheder løb fra Mund til Mund, drøftedes, for- 
argede eller morede, alt som de Øren, der hørte, 
var oplagte til. Det var, som om Slottets Vægge havde 
Tunger at tale med. Hvad Hs. Majestæt i sin 
snævre Kreds fortalte, kom næsten i samme Nu 
over til Dronningens Gemakker og satte Sindene i 
hæftig Bevægelse der-, og den stakkels unge Dron- 
ning, der havde lovet sig selv saa højtideligt at ville 
gøre alt for at vinde sin Gemals Kærlighed, ligesom 
hun vilde elske ham, saa' sine gode Forsætter svinde 
et efter et i det Uføre af Intriger og Sladder, der 
groede op omkring dem og truede med at kvæle 
alle gode Følelser i Fødselen. 

Det hændte, at Kongen om Aftenen sendte sin 
Kammertjener til Dronningens Gemakker for at 
lade forespørge, om Hendes Majestæt var rede til 
at modtage ham. 

Dette Brud paa Etiketten forargede Madame v. 
Plessen i den Grad, at hun ikke længer kunde holde 
det ud. 

— Mon dieul hvad bilder Hs. Majestæt sig ind I — 
udbrød hun med lynende Øjne — , at han tilsidesætter 
al Agtelse for Deres Majestæts personne paa en 

saadan Maade ! Fordi det convenerer ham at glemme 
al sømmelig Hensyntagen, vilde jeg i Deres Maje- 
stæts Sted ikke finde mig i det. Der er visse Græn> 
ser, der ikke maa overskrides 1 Quel temps, quels 
moeurs ! 

Dronningen rødmede og samtykkede, og da 
Aftenen kom og Karaimertjeneren atter viste sig med 
den ærbødige Forespørgsel, mens Dronningen sad og 
spillede Skak med Overhofmesterinden, vendte 
Hendes Majestæt sig pludselig om mod ham og 
svarede med lynende Øjne og stor Værdighed: 

— Sig Hans Majestæt, at det aldeles ikke con- 
venerer os at modtage ham, og hvis det skulde 
convenere os, vil vi sende ham et Bud! — 

Madame v. Plessen nikkede anerkendende ad sin 
lærvillige Elev, den forbløffede Lakaj trak sig skynd- 
somst tilbage, og Dronningen satte sig tilrette i 
Lænestolen og fortsatte med tilsyneladende dobbelt 
Interesse Spillet. Men hendes Hjærte bankede, og 
hun lyttede efter hver Lyd, der kom ude fra. 

Pludselig hørte hun Kongens Fodtrin og blev 
rød som dryppende Blod, mens hun ivrig bed sig i 
Læben. 

Hans Majestæt traadte raskt ind i Værelset^ 
klædt i let Negligé. 

— Ah Madame 1 — udbrød han og rynkede 
Øjenbrynene. — Jeg troede, at Spillet forlængst var 
ude. Det maa i Sandhed være interessant, siden 
Deres Majestæt er saa optagen deraf, men naturligvis 
gør det meget, naar man har en saa underholdende 
Modstander. — Og han bukkede ironisk for Over- 
hofmesterinden. 

Dronningen fortsatte Spillet uden at sige noget 
til Svar og lod Kongen uænset trave op og ned ad Gulvet. 

Endelig afbrød Madame von Plessens dybe 
Stemme Stilheden ved et kort og fyndigt: Mat 1 

Hs. Majestæt standsede for et Øjeblik sin Gang og 
vendte sit sarkastisksmilende Ansigt mod de to spillende. 

Dronningen saa op paa ham og blev hans Ud- 
tryk vaer, og i samme Øjeblik erklærede hun at 
ville have Revanche, nu straks paa Stedet. 

Klokken slog et fra Taarnet lige uden for, og 
rundt fra de mange Ure omkring i Værelserne lød 
Slaget spædt og klingrende. 

Kongen vendte sig helt omkring og saa' skarpt 
paa de to Damer. 

— Revanche I — udbrød han — c'est le moti 
Men husk, at den, der ler sidst, ler bedst. — Og dir- 
rende vendte han dem Ryggen, slog Døren haardt i 
efter sig, og der gik flere Uger, før han viste sig i 
Dronningens Gemakker igen. 

Gang efter Gang fandt saadanne smaa ægte- 
skabelige Scener Sted og næsten altid var den uhel- 
dige Overhofmesterinde den egentlige Aarsag til dem. 

Efter en lille Forsoningsscene gik alt saa nogen- 
lunde roligt igen, indtil Kongen en Dag pludselig fik 
Lyst til at overraske sin Gemalinde ved Toilettet. 
Hendes Hals og Arme var saa hvide og bløde, og 
hendes dejlige, blonde Haar kunde falde saa lysende 
som Guld over hendes blottede Skuldre, at Synet 
nok kunde være fristende at se. Som tænkt saa gjort. 
Pludselig stod Hs. Majestæt inde i Dronningens Toi- 
letværelse, hvor Fru v. Plessen i største Hast kastede 
et Kniplingstørklæde over Hds. Majestæts blottede Hals. 

Kongen smilede, gik lige hen mod sin Gemal- 
inde, løftede Tørklædet op og trykkede sit Ansigt 
og sine Læber stærkt og lidenskabeligt paa den 
mælkehvide, kølige Hud. 

Dronningen følte Varmen i Kærtegnet, og Rød- 
men foer op i hendes Kinder, mens Munden aabnede 
sig til et Smil; men i det samme fangede hun den 
dydig indignerede Hofmesterindes Blik, og Smilet 
stivnede øjeblikkeligt paa hendes Læber. Vred og 
fornærmet skød hun straks Kongens Hoved bort og 
rejste sig op. 

— Hvor tør Deres Majestæt vove! — udbrød 
hun og stampede med Foden. — Se, hvor krøllet min 
Knipling er — , og hun pegede paa det krøllede Tør- 
klæde. 

Kongen, der straks blev lige saa hæftig og fornærmet 
over det uventede Udfald, snappede Tørklædet, rev 
det i tusinde Stykker og trampede paa det. 

— Precieuses ridicules 1 -*- vrængede han. — De 
og Deres Lige burde aldrig have andet end Marmor- 
statuer til Mænd! — Og atter sloges Døren i med 
et rasende Smæld, mens Dronningens Vrede gik 
over til en Taarestrøm. 

Det var dog ikke altid, at den voksende Mis- 
stemning mellem dem trykkede Hendes Majestæt saa 
dybt, dertil var der for meget i Gære rundt om. 

Byens og Landets Indbyggere vilde vise deres 
Glæde over atter at have faaet en ung og yndig 
Dronning i deres Midte, og store Festligheder var 
i Gang allevegne. Teatret havde aabnet sine Døre 
igen og opførte med stor Pragt og Udfoldelse af 
alle de dygtigste Kræfter en Forestilling til Ære for 
det unge Par. Overalt mødte deres Blikke Allusioner 
til deres bestaaende Lykke, Haab for Fremtiden og 
Udtryk for Folkets Glæde og Beundring, og al den 
Jubel og Lystighed kunde ikke andet end smitte 
det unge Par. 

Kulminationspunktet naaedes dog, da Kronings- 

148 



Digitized 



by Google 



STØVLET-KATHRINE 



dagen kom i Maj, hvor Byen atter strømmede over af 
Begejstring, mens Kirkeklokkerne kimede og hele 
den gamle danske Adel mødte op i Guld, Silke og 
Fløjl. Vejen fra Slottet til Slotskirken var lagt med 
rødtbetnikne Brædder, og under mægtige røde Fløjls- 
baldakiner med skinnende Guldduske og Frynser, 
baarne af Rigets højeste Kavalerer, gik først Kongen 
saa Dronningen klædt i Guld og Sølvmorsdragter, 
fulgt af en glimrende Suite Hoffolk over til Kirken, hvor 
Salvingen og Kroningen foregik under øredøvende 
Salut og Hurraraab 'fra de mægtige Folkemasser 
udenfor. 

Medens Taffelet fandt Sted indenfor i den nye 
Riddersal, var Ridepladsen udenfor ved Buegangene 
sort af Mennesker, der beværtedes paa 'det præg- 
tigste. 

Midt paa Pladsen var der rejst en Fontæne, der 
sprang med rød og hvid Vin, og under vild Jubel 
kørtes en hel ristet Stud med forgyldte Horn ind, 
mens stegte Beder, Lam, Grise, Gæs og Ænder 
struttede ud af dens Mave. Efter den kom et Regi- 
ment hvidklædte Matroser med Kranse og Baand 
om Hovedet, bærende store Kurve med Brød, 
som de uddelte til højre og venstre, og som Slut- 
ningseffekt traadte pludselig en skramereret Lakaj 
ud paa en af Altanerne og kastede otte hundrede 
Rigsdaler i Grams til det ellevilde Folk, der stod 
stuvet som Sild i en Tønde og hvert ØjebHk lod 
Luften sønderrives af vilde Jubelhvin og Vivatraab. 

— Hil være Kong Christan den syvende I Længe 
leve Caroline Mathilde ! — skingrede det for hver Over- 
raskelse og hver ny Uddeling af Madvarer. 

— Er det dog ikke, som om vor højsalig Dronning 
Louise var kommen her ned igen fra sin Himmel! — 

sagde en svedende, tyk Borger til sin Sidemand og 
saa med svømmende Øjne mod det straalende unge 
Par, der et Øjeblik viste sig paa Slotsaltanen. 

— Jo, mænd er det saa, Simon Bager — sagde 
Sidemanden — , og var jeg den, der skulde raade 
her i Landet, saa ved jeg da, at der aldrig skulde 
komme Dronninger andetsteds fra end fra Engeland. 
Se nu engang, hvad vi har faaet derfra, og saa fra 
Tyskland. Hvad var den gamle Enkedronning for 
os Smaaborgere, og hvad er den anden Enkedron- 
ning? — 

— Nej, det er min Tro, sandt — faldt en 
tredje ind, — det eneste, der kommer fra 1 yskland, 
som duer, er 01. 

— J^g g^'d vide — bemærkede Bageren tanke- 
fuld — , om det saadan ligger i Luften derovre i 
Engeland, at Majestæterne er mere nedladende og 
glade der end andre Steder. Juliane Marie har ikke 
i sin hele Levetid vist sig saa meget for os som 
nu Caroline Mathilde i den korte Tid, hun har 
regeret her. Ja, har Hans Majestæt ha't en slemme 
Tid som Barn, saa ka' han nu plukke Roserne. — 

— Det ka' han, og gør'et nok osse, efter hvad man 
hører — vedblev den tredje ufortrødent. — Men se, der 
kommer Kammerjunker Brandt, jeg kender ham paa 
Skabelonen, med en fin Dame efter sig. — 

Den tykke Simon stillede sig paa Tæerne for at 
se efter den omtalte. 

Aanaa, naa! — sagde han. haanligt og dumpede 
ned igen. Det er en fin Dame, skal jeg sige, det 
mest berygtede Fruentimmer i hele Kongens By. 
Det er saamænd Støvlet-Kathrine fra Set. Peder- 
stræde. Kender Du hende ikke Jonas? — spurgte han 
Sidekammeraten og gav ham et Puf — Fin i Klæder 

er hun, det hører med til Geschåften. Gu' be- 
vares, og fin er hun i Lader med, siger man, men 
Herren fri en fra at falde i hendes Garn, de, der 
kommer der, er ilde farne. — 

— Der er ellers godt med Bid for saadanne 
Fruentimmere nutildags — sagde Naboen og tog en 
Snusdaase op og bød Bageren. — Andet kan man 
ikke sige. Folk vil more sig, og Kavalererne er 
inte kræsne i deres Smag. — 

— Hø I hm I — tog den tredje igen til Orde. — 
Hans Majestæt er nok selv heller ikke tabt bag af 
en Vogn i den Retning ; han har nok større Forkær- 
lighed for visse Huse end for Guds Hus, siger 
man da. — 

— Man siger saameget Sludder — svarede Ba- 
geren vred og vendte den talende Ryggen. — Man 
siger ogsaa, at Maanen er gjort af en grøn Ostl — 

— Naa ja, det er maaske derfor, der stinker 
saa ofte her i Byen, naar den har skinnet paa selv- 
gode Borgere — snærrede den anden og pressede 
sig gennem den tætte Mængde. 

Simon og hans Nabo stirrede stadig hen ad den 
Kant, hvor Kammerjunkeren gik med Anne Kathrine, 
og saå dem tilsidst forsvinde inde i Buegangen ved 
Indgangen til det nyoprettede Hofteater. 

Sit Løfte tro havde Brandt set sit Snit til at 
trække sig tilbage fra de kongelige Sale og skyndte 
sig gennem Buegangen over Marmorbroen det lille 
Stykke Vej til Vandkunsten for at hente Anne Ka- 
thrine, bringe hende hen til Slotspladsen og vise 
hende al den Pragt og Glimmer, der var udfoldet. 

Op i selve Slottet turde han ikke tage hende, 
dertil var hun allerede en for kendt Personlighed, 

men ind i Hofteatret kunde han uden Vanskelighed 
faa hende indsmuglet. Der kendte han hver en Krog 
og hvert et Smuthul, og fra Gangvinduerne var der 
en ypperlig Udsigt over den store aabne Plads med 
det myldrende Liv. 

Anne Kathrine støttede sin hvide, fyldige Arm 
mod Vinduesstolpen og saa ud med et meget sigende 
Blik. 

Maalet, som hun saa længe forgæves havde styret 
efter, kom nærmere og nærmere og dansede nu op 
og ned for hendes ivrigt spejdende Øjne med en 
større Tydelighed end nogensinde. Hun havde gen- 
nem sine mange Hofforbindelser fulgt Begivenheder- 
nes Gang fra Trin til Trin paa Christiansborg og 
vidste saa godt som nogen, hvad der var foregaaet 
mellem det kongelige Par fra deres Ægteskabs første 
Dage. 

Hun havde hørt Kongens Udtalelser om Ægte- 
skabet i al Almindelighed ; hun vidste, at han hyldede 
de moderne Anskuelser i den Retning, hun hørte om 
hans pludselig opblussende Henrykkelse for den unge 
vordende Hustru, og hun trak blot paa Skulderen 
og smilede, da Rygtet om den hurtige Afsvaling 
naaede hende. 

Det kunde jo ikke være andet med en Natur 
som Hans Majestæts; .det tvungne og forudbestemte 
maatte trætte og kede ham. 

Hvor enofm end Forskellen var mellem ham og 
hende, hvor uendelig fjæmt de var stillede, han paa 
Samfundets øverste og hun paa dets laveste Trin, 
saa forstod hun ham dog som ingen anden, og der 
var trods alt store Ligheder i deres Liv og Ka- 
rakter. 

De Tanker strømmede ind paa hende, mens hun 

lod Blikket glide over Mængdens Hoveder til Slots- 
balkonen, hvor nu og da skinnende, lyse Skikkelser 
for en Stund viste sig og forsvandt, og hun spillede 
med de ringbesatte Fingre i Vindueskarmen. 

— Et Guldstykke for dine Tanker, Veninde! — 
udbrød Enevold Brandt pludselig og ordnede med 
den ene Haand sit Sværdhæfte, der var kommen ind 
i det brede Baand, han bar over Skulderen. — Hvad 
er det for Tanker? — 

Anne Kathrine rystede smilende paa Hovedet. 

— Mine Tanker er som visse galante Hofkava- 
lerer — sagde hun. — Naar de gaar paa Ævéntyr, 
holder de af at være incognito. — 

— Og gik de nu paa Æventyr? — 

— Hvor kan de andet i disse æventyrlige Pragt- 
omgivelser — svarede hun smilende. — De fløj til 
et lille Æventyrland, hvor Kongen lignede højsalig 
Frederiks Søn paa en Prik. — 

— Og hvor hans Hjærtes Dronning lignede min 
smukke interlocutrice — faldt Kammerjunkeren leende 
ind. — Mon ikke jeg fortsætter rigtigt? — 

— Fortsættelsen er ganske ad libitum — sagde 
Anne Kathrine og saå ham betydningsfuldt ind i Øj- 
nene — siden Begyndelsen endnu ikke er begyndt. — 

Der blev et Øjebliks Tavshed. 

— Sig mig — vedblev hun lidt efter — , hvor kan 
det være, at en Ægtemand saa hurtig bliver træt og 
ked af sin Hustru, selv om hun er ung, smuk og 
elskværdig. — 

— Behøver jeg at svare, o vise Menneskekender, 
— sagde Brandt og trak med en affekteret Mine 
paa Skulderen. — Hvorfor var Adam og Eva saa 
kort en Tid i Paradis? Ene og alene fordi Vorherre 
lod dem i uforstyrret og uhindret Glæde nyde Kær- 

lighedens Lykke, ikke et Halmstraa blev lagt dem i 
Vejen, og af lutter fortvivlet Kedsommelighed gik de 
hen og aad af den forbudne Frugt. Lidenskaberne 
vaagnede, Livet begyndte, og Legitimiteten fik sit 
første uhelbredelige Knæk. C'est le fruit défendu qui 
gouverne le monde, voila le centre de la bataille 
qu'on nomme la vie! — 

Anne Kathrine trak sine markerede Øjenbryn i 
i Vejret og Øjnene skød Lyn. 

— Og Dyden maa være sin egen Belønning! — 
sagde hun som en Afslutning paa sine egne Tanker. 
— Det er Tossernes Trøst! — 



Sommeren nærmede sig, og Residensen forlagdes 
til Frederiksberg i de idylliske, landlige Omgivelser 
derude. 

Det venlige, hvide Sommerslot i det lyse smilende 
grønne var som skabt til Opholdssted for et ungt 
Ægtepar, der vilde nyde sin Lykke for sig selv, 
fjæmt fra Byens Larm og Menneskemyldrets mange Øjne. 
Men det syntes ikke, som om Omgivelsernes Idyl for- 
maaede at trænge indenfor* de hvide Mure til det unge 
Par, der var ført sammen for Livet af unænsomme, 
beregnende Hænder og som residerede derinde. 

Caroline Mathilde var i Vinterens Løb bleven 
mer og mer melankolsk og pirrelig. Hendes blinde 
Hengivenhed og Lydighed mod Overhofmesterinden 
og dennes gyldne Leveregler havde ført til et ganske 
modsat Resultat af, hvad hun selv havde ventet. 
Hendes Gemal var køligere mod hende end nogen- 
sinde, og hans bidende Ironi og hvasse Svar gjorde 
hende mere og mere nervøs og utryg, som om Jor- 
den vaklede under hende her i Danmark. Taarerne 

kom ganske af sig selv ved saadanne Lejligheder, — 
og han hadede Taarerl 

Men hvad andet kunde hun gøre end at græde, 
naar hun tænkte paa sin nuværende sørgelige Stilling 
og sammenlignede den med, hvad hun havde ventet. 
Hvor stor, hvor uendelig stor var ikke Forskellen 
paa Virkelighed og Drømme! 

Det var en Skam, at de havde ladet hende 
gaa og vugge sig i falske Forestillinger, en Skam af 
de gamle Ministre at vælge hende til at beklæde 
denne Stilling, og en tredobbelt Skam af Kongen at 
overlade hende saa aldeles til sig selv og det kede- 
lige Selskab, hun havde om sig, naar han engang 
havde valgt hende til Gemalinde, og hun brød ud i 
Klager og bitre Bebrejdelser, indtil Fru von Plessen 
forskrækket tyssede paa hende og trøstede hende som 
et Barn. Og da hun hverken fik Lov til at græde 
ud eller rase ud, løb hendes Sorg og Bitterhed sam- 
men og gik over til en saa uendelig Melankoli og 
Livslede, at hun selv ikke syntes, det var til at ud- 
holde. 

Utilpas og ilde følte hun sig ofte, og altid laa 
Hjemveen og lurede bagved. 

Kunde hun blot een Gang igen se Parken ved 
Kew med de runde, naturlige Trækroner, de ujævne 
Stier og de store grønne Plæner, hvor Kaniner og 
Harer løb om eller sad forskræmte og gemte sig i det 
liøje Græs, eller hvor en Fasan med et pludselig Smæld 
slog op fra en Busk. Men ikke engang Naturen 
var her som der. 

Her var Træer og Buske klippede til som Pape- 
gøjer, Mennesker, Hunde og andre Dyr, Blomsterne 
var stive og fornemme, som om ogsaa de havde 
lært i den franske Skole, og Etiketten fulgte med 

overalt og forvandlede hendes varme Impulser til 
Is, dæmpede hendes hæftige Udbrud og Trang til 
Hengivelse, og gav hende kold Unatur til Gen- 
gæld. 

Nu forekom Hjemmet hende pludselig som det 
mest attraaværdige Sted af alle, skønt hun ofte 
hjemme havde ønsket sig bort fra den altfor strænge, 
moderlige Tugt. Der havde hun haft Lov til at være 
sig selv og behøvede ikke altid at underkaste hvert 
Ord og hvert Udbrud Tvang. Men tilbage kunde 
hun ikke mere komme. 

Hvad havde det hjulpet, at hele Byen og det 
danske Folk rundt om, hvor hun viste sig, hyldede 
hende, og den ene Festlighed afløste den anden, 
naar hun ikke selv var glad? Festtummelen og de 
mange smilende Ansigter kunde nok bringe hende 
til at glemme sine egne Bekymringer i Øjeblikket, 
men bagefter kom det dobbelt igen, naar hun tænkte 
paa, hvor lykkelig hun virkelig kunde have været, 
om bare, bare Kong Christian havde været ander- 
ledes og de to mere i Harmoni. 

Han var dog hendes Mand, og de burde holde 
sammen, i Stedet for at han nu sværmede snart med 
den ene, snart med den anden af de smukke Hof- 
damer, der var altfor lydige og gode Undersaatter 
til at ville nægte Hs. Majestæt noget, og hun sad 
tilbage i al den stive Elegance, der omgav hende, 
omringet af de halvgamle, lidt falmede Hofdamer, 
som Enkedronningen i Samraad med Ministrene havde 
udset til hendes Følge. 

Jo mere Vinteren var stundet fremad og det be- 
gyndende Svangerskab gjorde sig gældende, des utaa- 
leligere forekom Byen det stakkels unge Barn, og 

hun greb med Begærlighed Tanken om Residensens 
Forlæggelse ud til Frederiksberg. Maaske Foran- 
dringen vilde bringe hende større Tilfredsstillelse. 

Men det vaagnende Liv og de gærende Kræfter 
rundt om i Naturen, Foraarets uimodstaaelige Til- 
trækningskraft bragte ingen Forandring for hende. 
Nattergalene sang om Elskov udenfor i de sirlige 
Buskadser, Stæren fløjtede i ublende for sin Mage i 
Træerne, Lærkerne laa oppe i Luften og sang over 
de grønne Marker bagved, og hemmelig Hvisken, 
løsrevne Elskovsord og flygtige Kys lød i de lyse 
Midsommeraftener bag Buxbomhækkene og i Alleerne 
og trængte sig ind i Slottets Sale gennem de aabne 
Vinduer. 

Netop paa saadan. en Aften var Dronningen 
mest utilpas og forstemt. Klavecinet og Guitaren 
havde intet andet end Vemod at sige hende. Skak 
og Dominospil hørte Vinteren, ikke Sommeren til, 
og Hofdamernes Passiar kedede hende til Døde. 
Fuglekvidret mindede hende for meget om det der- 
hjemme paa Kew, og Duften af friskt Muld og nys- 
udsprungne Blade og Blomster trængte i lange Bøl- 
ger fra Haverne og satte alle Erindringstraade i 
endnu stærkere Bevægelse. 

Længselsfuldt lod hun Øjnene glide ud over Pa- 
noramaet foran sig og rejste sig for at gaa ud, da 
hun i det samme fik Øje paa en velkendt, sirlig 
Mandsskikkelse, der med dansende Trin gik Arm i 
Arm med en lysklædt Dameskikkelse nedad Alleen, 
der førte til Kanalen. Saalænge Caroline Mathilde 
kunde se Parret, stirrede hun efter dem; først 
da de var forsvundne bag en af de høje Hække, 
vendte hun sig om, og det blide, vemodige Udtryk 
fra før havde veget Pladsen for en pludselig Forbitrelse. 

— Vi bliver inde, Luften er ikke god for vor 
Sundhed i Aften! — sagde hun højt og kort. — 
Bring mig en Bog og læs noget højt. — 

Fru von Plessen skyndte sig at hente en Bog 
fra Dronningens private Bibliotek og begyndte at 
læse højt med en monoton, søvndyssende Stemme, 
mens Hendes Majestæt Gang paa Gang faldt i dybe 
Tanker og sad med den ene Haand under Kinden, 
den anden svagt spillende paa Bordet og kæmpede 
for at holde de frembrydende Krænkelsens Taarer 
tilbage. 

Hvad var det? Lød der ikke sagte Hvisken? 
Var det ikke Lyden af Kys? Hvem mon der nu gik 
udenfor med knirkende Trin over Gruset? 

Hun strakte sig ud over Bordets Kant og saa en 
af Pagerne forsvinde i det fjæme med en ung Pige. 

Altid var det andre, det gjaldt, aldrig hende. 
Landets højeste og mest misundte Dame I Livet gik 
brusende over hende og om hende, men uden at 
berøre hende, og dog følte hun paa de varme, 
stille Aftener, som om en Verden af stærke Følelser 
laa rede til at bryde frem i hendes unge Hjærte; 
men ingen, ingen brød sig om at modtage dem, og 
ingen vilde nogensinde gengælde dem ! 

Kong Christian førte smilende og uden at ane, 
at Dronningens Øjne fulgte ham, sin smukke Dame 
ned til Kanalen. 

— En charmante Aften I — sagde han og skot- 
tede til sin Ledsagerske, der viftede sine stærkt rød- 
mende Kinder med en lille, lys Bøgegren, som hun 
skødesløst holdt i den ene Haand, mens hun be- 
stræbte sig for at lade som intet og holde Trit med 
Majestætens svævende Gang. 

Hun svarede intet, men sendte sin højtstaaende 
Kavaler et koket, smilende Blik, der sagde mere end 
Ord. 

Foran dem laa Kanalen, hvori Træerne spejlede 
deres lyse Kroner, og hvor Smaabaade laa og vug- 
gede sagte ved Broen, indbydende med deres hvide 
Stævne. 

Kongen sprang med Sikkerhed og Gratie ombord 
i en af disse og rakte Haanden ud mod sin Dame, 
der forsigtig holdt sin lyse Brokadeskjole op og med 
et forskrækket lille Hvin fulgte efter, støttende sig 
tungt paa den udstrakte, kongelige Haand. 

Kongen tog Aaren og begyndte at ro. 

En Nattergal slog pludselig fra en Gren lige ved 
dem, og fjærnt henne i det halvmørke Buskads 
svarede det. Vandet klukkede blødt om Forstavnen, 
og paa een Gang løftede Hs. Majestæt Aareme op, 
rejste sig og gik hen og tog Plads i Agterstavnen, 
hvor han lagde Armen fast og varmt om den dybt 
aandende, skælvende Dames Liv. 

— Min smukke, naadige Madame Gåhler 1 — hvi- 
skede han — , nu er De min Fange og jeg Situatio- 
nens Herre. Jeg slipper Dem ikke i Land igen, før 
De, uovervindelige, lover at ville bønhøre en 
stakkels, elskovsfuld Mand. Lover De mig det? Her 
under Aftenstjæmens Tegn og med Nattergalens 
Kærlighedstrille rundt om os. Bønhør mig! — bad han 
og trykkede et glødende Kys paa hendes blottede 
Hals. 

Fru Gåhler hævede Hovedet og saa ham ømt 
smilende ind i Øjnene. 

— Deres Majestæt har kun at befale — sagde 
hun med et lille Teatersuk — , og vi maa adlyde. — 

— Det kan man kalde en lydig Undersaat! — 

udbrød Kongen leende og trykkede hende næsten bru- 
talt op mod sig. — Men lad »Kongen« et Øjeblik 
fare og hold Dem til Manden. Synes han Dem uimod- 
staaelig? — 

— Kong Christian den Syvende af Danmark vil 
selv uden Krone altid blive Hj ærterkonge — sva- 
rede den adspurgte og bøjede sit smukke Hoved for 
sin ' Tilbeder. — Hans Herredømme er absolut udad- 
til som det er enevældigt indatill — Og hun lagde 
sin juvelsmykkede Haand paa sit bankende Hjærte. 

— Je vous remercie, Madame — sagde Kongen 
og tog den indbydende Haand og kyssede hendes 
Fingerspidser een for een. — Tillad mig som Hj ær- 
terkonge at udnævne Dem til Hjærterdame, og tag 
som et. Pant paa vor Forening denne lille Rose — 
vedblev han og tog en halvudsprungen Rosenknop 
fra Kalvekrydset i sit Bryst og fæstede den i den 
dybe Udskæring paa hendes Kjoleliv. 

Et Øjeblik efter sad han igen ved Aarerne og 
lod Baaden glide sagte gennem det spejlblanke Vand. 

— Bonsoir La Tour ! — raabte Kongen pludselig, 
da en anden Baad kom glidende mod dem. — 
Vous faites å present tout de bon le paysan amou- 
reux Lope Tocho; å la bonheur Monsieur, jeg ønsker 
Dem en god Nat, Mademoiselle von Eyben ! — og med 
en nedladende Haandbevægelse ud mod det over- 
rumplede Par og en lidt ondskabsfuld Latter roede 
Kongen sin Baad forbi den forbløffede Skuespiller, 
der med sin Dame snart efter forsvandt i Tusmørket. 

Kort efter førte Kongen sin letvundne Skønne op 
paa Slottet, mens allehaande Tanker krydsede i 
hans Hjærne. 

Havde Caroline Mathildes Fordringer og preten- 
tions som Hustru været for store og urimelige, saa 

var til Gengæld hans unge Omgivelser saa meget 
mer affable og underdanige^ og det ene kedede ham 
lige saa meget som det andet. En Hustrus simple 
Pligt var det at være sin Mand til Behag og under- 
kaste sig hans Vilje i et og alt, men et Elskovsæven- 
tyr var noget ganske andet. Der var det netop det 
omvendte, der var det tiltrækkende, og jo vanske- 
ligere og besværligere Belejringen, des skønnere 
Lønnen! Men endnu var det ikke lykkedes ham 
at møde en Kvinde, der havde fængslet ham mere 
end nogle faa Timer. Den unge Gehejmeraadinde von 
Gåhler,* der nu trippede som en kælen Turteldue 
ved hans Side, var den eneste, der ved sine vittige 
Bemærkninger og passive Modstand havde formaaet 
at bringe Kongen i Glød i længere Tid, og det til 
en saadan Grad, at han en Stund lang alvorlig tænkte 
paa at gøre hende til sin retmæssige Maitresse. Men 
som han nu gik med hende i den blide, duftende 
Sommeraften, med hendes indsmigrende Ord endnu 
klingende i sine Øren, fik han pludselig en stærk 
Lede for hende, for sig selv og alle, og det var med 
Kød og næppe, at han tvang sig til nogenlunde at 
bevare Skinnet af en sukkende Elsker. 

Det havde længe været bestemt, at Hs. Majestæt 
•skulde tilbringe en Del af Sommeren paa Gottorp 
Slot i Holsten, og Dronningen fulgte Rejseforbere- 
delserne med voksende Interesse og med et stille 
Haab om, at Rejsen ogsaa galdt hende. 

Stor var derfor hendes Skuffelse, da det blev 
hende meldt, at hendes Nærværelse slet ikke ønske- 
des paa Turen, at hun skulde blive hjemme paa 
Frederiksberg Slot, mens hendes Gemal drog med 
sit Følge til Hertugdømmerne. 

11 

Det var en stor Skuffelse, og jo mere hun tænkte 
derover, jo sørgeligere fandt hun det at skulle blive 
alene tilbage mellem de ældre, kedsommelige Hof- 
damer, hvoraf den eneste unge, Frøken von Eyben,, 
i den Grad var charmeret i La Tour, at hun intet 
kunde være for sine Omgivelser, og uden anden 
Udsigt til P'ornøjelse ■ og Adspredelse end den, hun 
kunde finde hos Enkedronningerne paa Frederiksborg 
og Hørsholm Slotte. 

Tanken var saa pinlig, at den bragte al hendes 
gamle Hæftighed til Live og vakte et ustyrligt Raseri 
i hende mod Kongen og hans hele Parti. 

— Hvad er det, jeg hører I — udbrød hun 
hæftig, da Hans Majestæt kom ind til hende, lige 
efter at Bestemmelsen var bleven hende meldt. — 
De vil rejse uden mig og lade mig sidde glemt og 
alene tilbage, mens De morer Dem og løber gal I 
Jeg finder mig ikke længer i den Behandling! Jeg 
vil med, hører De, jeg vil, vil, vil med — sagde 
hun, og Stemmen dirrede af Vrede. — Hvorfor tog 
De mig hjemmefra, naar De kun vil tortere mig og 
behandle mig, som De gør! — Hvorfor skal jeg 
sidde ene og forladt, mens De muntrer Dem og kur- 
tiserer hvert Skørt, her findes paa Slottet! Jeg finder 
mig ikke i det længere, jeg bliver ikke siddende alene 
tilbage herude, naar De rejser, at De véd det! — 

— Men Madame! — faldt Kongen hende for- 
skrækket i Talen. — Bliv dog ikke saa ivrig, 
det er jo slet ikke min Mening at rejse alene uden 
Dem, tværtimod. Havde jeg vidst, at De saa inder- 
lig ønskede det, saa havde jeg straks truffet Foran- 
staltninger til at tage Dem med. Berolige Dem,, 
chére amie, husk paa Deres Tilstand, det kan være 
farligt for Sundheden, om De bliver for altereret. — 

— Jeg bryder mig ikke om min Sundhed og 
min Tilstand I — afbrød Dronningen ham og saa 
ud Som et krænket Barn. — Ingen her bryder sig 
om mig, ingen holder af mig, og det er ganske det 
samme, enten jeg lever eller dør. Men jeg siger Dem 
— brusede hun igen op — , at De skal lade mig 
rejse med til Holsten. Jeg er dog ogsaa ung og kan 
trænge til en Adspredelse. — 

Kongen bukkede og skyndte sig ud, et saa ud- 
trykkelig udtalt Ønske var ikke til at modstaa, og 
for at undgaa flere Scener sammenkaldte han øje- 
blikkelig Raadet og forelagde Hendes Majestæts Be- 
faling for de gamle, besindige Raadsherrer. 

Men inden Debatten var begyndt, tog Livlægen 
Ordet og nedlagde kort og bestemt Protest inod at 
lade Hendes Majestæt i den Tilstand, hun var, ud- 
sættes for en Rejse over Land i de skumplende Ka- 
rosser paa de mer eller mindre gode Landeveje, og 
Caroline Mathilde blev nødt til at føje sig efter 
Forholdene. Med et svulmende Hjærte saa hun 
en skønne Dag Kongen drage afsted med sit lystige 
Følge, mens hun maatte sidde ene tilbage. 

Sommeren var atter gaaet, og Løvet havde atter 
changeret fra grønt til rødt, gult og brunt ude paa 
Frederiksberg, hvor den unge, forsømte Dronning nu 
stundede lige saa ivrigt ind mod Byen, som hun før 
Reside ntsens Forlæggelse havde været ivrig for at 
komme ud af den. 

Der havde været rigelig Tid i de lange Sommer- 
dage til at tænke paa hendes Stilling derude mellem 
det stilfærdige Hofpersonale, og nok af Tanker, der 
dukkede op i Kedsomheden. Men efterhaanden som 
Gøgens Kukken og Nattergalens Triller forstummede, 
efterhaanden som Roserne afblomstrede og stod som 
Hyben, begyndte en ganske lille Længsel efter Kon- 
gen at dukke op i hende. 

Han var dog hendes Gemal og hendes kom- 
mende lille Barns Fader, og han var fremfor alt 
ung som hun selv. Med ham kunde hun tale som 
til sin jævnaarige. Alle de hvidpudrede, afdæmpede, 
indsnørede og indskrumpede Personer, der daglig 
færdedes om hende, var saa ubeskrivelig fjærne for 
hende; de lange Rækker af Aar, der laa imellem 
dem, var ikke til at gaa udenom eller sætte over. 

Det var derfor, at hun, let og glad til Mode saå 



Digitized 



by Google 



STØVLET-K A THRINE 



Tiden nærme sig for Kongens Genkomst og beredte 
sig til at modtage ham med langt større Varme, 
end hun selv havde tænkt sig Muligheden af, da 
han rejste. Nu angrede hun sin stærke Vrede, sine 
mange bitre Ord og den ubændige Hæftighed, dei' 
var faret op i hende, da hun blev skuffet i sit Haab, 
og vilde nu forsøge ved en hj ærtelig Modtagelse at 
gøre det godt igen. 

Den lange Ventetid og den usigelige Kedsomhed, 
der laa og rugede over alle de Steder, hun var hen- 
vist til, lige fra Hørsholms hvide Mure til Frederiks- 
borgs solide Stenmasser, hvor Juliane Marie færdedes 
med sin svagelige Søn, havde gjort hende myg og 
modtagelig og aabnede hendes Arme for Kongen, 
der en smuk Septemberdag kom hjem med sine leve- 
lystne Hofkavalerer. 

Dronningens Varme mødte ingen Gengæld, og 
hendes glade Velkomstord faldt matte til Jorden, 
fordi de Øren, de var bestemte for, ikke var op- 
ladte for dem. 

Kong Christian havde fuldstændig rystet Ægte- 
skabslænkerne af sig under sit Ophold i Holsten og 
var ikke til Sinds at tage dem op nu efter sin Hjem- 
komst. Dronningens Vredesudbrud lige før Afrejsen 
havde nok for et Øjeblik overrumplet og kuet ham; 
men nogen Medlidenhed med hende eller Eftertanke 
havde det ikke vakt i hans letsindige Bryst. Tvært- 
imod irriterede og ærgrede det ham usigeligt senere 
hen, naar han tænkte paa det, at han straks havde 
ladet sig forskrække af hendes lidenskabelige Udbrud 
og været lige ved at give efter, var ikke Livlægen 
uventet kommet ham til Hjælp. 

Og da han først havde lagt Store og Lille Bælt 
mellem sig og sin Hustru, var der intet, der holdt* 

ham tilbage fra alle Slags vilde Udskejelser. Lystige 
Jagter, muntre Udflugter, Baller og natlige Orgier 
fulgte Slag i Slag, og hele Egnen rundt om Gottorp 
Slot genlød af Sang og Klang og Lystighed med 
Kongen som den ledende i Spidsen. 

Den uventet varme Modtagelse vilde maaske nok 
have tøet Kongens Kulde op, havde ikke hans hele 
Interesse været andet Steds og al hans Nysgerrighed 
spændt til det yderste ved, hvad hans Kavalerer 
havde fortalt ham under Opholdet i Holsten. 

For end yderligere at sikre sig Majestætens Vel- 
vilje havde Brandt og Danneskjold kappedes om at 
fremhæve Anne Kathrines fremragende Evner og 
anvist ham hende som den, der muligvis mest af 
alle egnede sig til at indtage Stillingen som konge- 
lig Maitresse. Og Kong Christians Nysgerrighed 
efter at lære hende at kende var vakt. 

Potz tausend! Det syntes justenient at være 
hans Genre! Vittig, skarp og amusante! Hvad i 
Himlens Navn kom Dyd og Moral ham ved? De 
Ting hørte hjemme hos Borgermadammerne og Jom- 
fruerne, der var Kavalerernes Gru. Tiden krævede 
Gejst og Munterhed, Lune var Hofternes Afgud, 
særlig naar det optraadte i en ung Kvindes runde, 
bløde Former! 

Og Kongen brændte af Begærlighed efter at 
komme den meget omtalte Person ind paa Livet. 
Hvilken Fortrylleri nde maatte hun ikke være, hun der 
havde formaaet at faa et saa enstemmigt Lovkor i 
i Stand! 

Alle kendte hende jo og og berømmede hendes 
forskellige Meriter, sacre nom de dieu! Det skulde 
ikke vare længe efter Tilbagekomsten, inden han som 

•en god Landsfader vilde besøge hende og underkaste 
de meget priste Egenskaber et nøje Skøn, 

Det var en Pligt at lære Undersaatternes Kaar 
og Stilling at kende, tant mieux naar Fornøjelser og 
Pligter faldt sammen. 

Anne Kathrine var oprevet og urolig den Dag, 
Kongens Besøg var blevet hende meldt af en af de 
mange Herrer, der havde deres Gang i det lille Hus 
paa Vandkunsten. 

Det- var hende ikke muligt at sidde stille to Mi- 
nutter ad Gangen for Blodet, der jog gennem hendes 
Aarer og pulserede som i en hidsig Feber. 

Var det muligt at den Dag nu var kommen, da 
Landets Konge, hendes Barndomsprins, Genstanden 
for alle hendes mest vanvittige Drømme, vilde gøre 
hende, den berygtede Støvlet-Kathrine, et Besøg I 

Det var ufatteligt som intet andet ! Og Følgerne ! 
De var vidtrækkende, endte langt ude i en straa- 
lende Glans^ som hun næsten maatte lukke Øjnene for. 

Hun gik fra Vinduet, hvor hun en lille Tid 
havde siddet, hen til Spinetten, der stod ved den 
lange Væg, og anslog et Par af de smaa, spinkle 
Taster. Tonen trængte ikke ind i hendes Bevidst- 
hed, og hurtigt vendte hun sig om og tog Guitaren^ 
der laa paa en Stol tæt ved, stemte den, lagde 
den lige saa hurtigt fra sig igen, og gik atter hen 
til Vinduet og stirrede ud af de grønlige Ruder. 

Derude laa Pladsen med de toppede Brosten, 
helt stænkede af det fine Sprøjt, der kom fra Spring- 
vandet i Midten, og lige overfor laa de velkendte 
Huse, der i Dag saa helt anderledes fremmedar- 
tede ud. 

Den Vej maatte han komme med sin Suite. Eller 
om han kom alene fra Slottet over Broen, langs Ka- 
nalen det lille Stykke til Hjørnet her? Var det ikke 
hans Trin, der allerede lød udenfor? Kom han nu? 

Men Solen stod højt paa Himmelen, og Hs. Maj- 
estæt vilde først komme efter Taffelet, det vidste 
hun godt. 

Hun kendte ikke sig selv igen! Hvad var der 
i Vejen med hende, der gjorde hende saa ophidset 
som en Novice? 

Denne underlige, feberagtige Spænding passede 
bedre for en ung, uskyldig Pige, der første Gang 
skulde modtage sin udkaarne, end for hende, den er- 
farne Skøge, der havde tømt Bærmen af menneske- 
lige Lidenskaber og haft Livet i sin grimmeste Nø- 
genhed daglig for Øje. 

Var der da virkelig bleven en lille Rest kvinde- 
lig Følelse tilbage i hende? 

Kunde det tænkes, at hun, den frygtede og ha- 
dede Støvlet- Kathrine, det mest omtumlede Væsen 
under Solen, havde kunnet bevare een lille^ ren Plet i 
sit mishandlede, indtørrede Hjærte? 

En pludselig Angst jog igennem hende og gjorde 
hende kold. 

Hvad var det, der nu vilde komme, hvilke Ud- 
sigter aabnede der sig ikke for hendel 

Kong Christian den syvende vilde snart være 
her i denne Stue hos hende, Skøgen, den usleste af 
de usle, og han vilde komme igen, og hun vilde 
faa Magt over hans vildledte Aand som over hans 
ødelagte Legeme. Hun følte det og vidste det paa 
Forhaand. Hun havde set nok af Livet til ikke at 
kende sin egen Indflydelse, og hun vidste, hvor 
skæbnesvanger den kunde blive. 

Skulde hun? Turde hun indlade sig paa et 
Elskovsæventyr med Landets højeste Herre, med de 
Erfaringer, hun havde, med alt det Smuds klæbende 
ved sig, som hun havde maattet vade igennem ! Var 
hun ikke sunken for dybt? 

Hun rejste sig og gik op og ned ad Gulvet. 

Hvor ridicult, at Kampen skulde staa mellem det 
uanede i hendes Indre og hendes eget Jeg, netop 
nu, lige før det vilde komme, som hun uden Skrup- 
ler og uden Sky havde sukket efter, set hen til og 
arbejdet for gennem Aaringer. Kendte hun endnu 
ikke sig selv? Var der endnu nogets der maatte 
dæmpes og kvæles, en ganske lille Rest af fordums 
Følelser, der kom i Følge med hendes Barndoms 
Prins? 

Hun saa sig om, som vilde hun undersøge, om 
de daglige Omgivelser ogsaa havde faaet et forandret 
Udseende. Der stod de højr>'ggede Stole, hvor 
skiftevis det hele mandlige Hof havde siddet og 
kurret: der var Sofaen og Bordet med det kostbare, 
indlagte Skrin, en Gave fra en Tilbeder. Paa Væg- 
gen hang Silhouetter og nogle faa Miniaturer — 
Gaver — og i Hjørnet paa en Gueridon en. kine- 
sisk Vase, som en Søkaptejn havde bragt hende 
en Gang. 

Fra hver Krog og hver Plet stirrede Minder og 
Hentydninger om »Professionen« hende i Møde, det 
hele var saa grumme dagligdags og hjemmevant og 
dog saa helt forskelligt fra, hvad det plejede, blot 
fordi et Glimt af det gamle Æventyrland var dukket 
op og faret gennem hendes Sind. 

Paa sin urolige Vandring var hun atter kommet 
hen til Vinduet og blev staaende et Øjeblik. 

Lige overfor paa den anden Side af Pladsen stod 

to Mænd, en ung og en ældre værdig Borgermand 
og talte sammen. Borgeren pegede med Fingeren 
over mod hendes Hus og rystede advarende paa Ho- 
vedet, og Anne Kathrine saa, hvor indtrængende 
han prikkede den unge paa Brystet og gestikulerede 
demonstrativt. Pludselig maatte de have faaet Øje paa 
hende, thi den unge Mand gjorde en pludselig Bevægelse, 
og den ældre slog en saa haanlig og høj Latter op^ at 
Lyden naaede helt over til hende, og i det samme 
spyttede han langt til Siden, mens han trak den 
modstræbende Yngling ijied sig og forsvandt ned ad 
Gaden. 

Den lille Scene, der var en af de mange, som 
daglig mødte hende, drev Blodet op i hendes Kinder 
og fejede hver blid Følelse bort med sin kolde Haan. 

Det var den Behandling, der overalt havde mødt 
hende fra det Øjeblik, hun var stødt ene ud i Ver- 
den som et uskyldigt Barn. 

Var det da noget Under, at hun var bleven som 
hun var, og var hun saa meget værre og slettere 
end alle andre! 

Det var latterligt at nære nogen Slags Betænke- 
ligheder, hvad der end vilde ske. Ingen havde 
nogensinde vist hende Barmhjærtighed. Hvorfor 
skulde hun vige tilbage nu^ da Magten kom hende 
i Møde. 

Hun bed Tænderne sammen. 

Kunde hun blot vinde ham! Kunde hun faa 
ham, som hun vilde, skulde hun føre ham til det, 
de begge engang havde stønnet efter og stundet 
mod: Hævn over de usle, fejge Trællesjæle, der 
havde brugt Magten saa bøddelagtigt overfor de 
forsvarsløse. Hævn over de galdegule, hadefulde 

Kreaturer, der omgav dem, hvad enten de sad i 
Purpur og Guld eller i de værste Huler. Ingen Sen- 
timentalitet, intet Føleri ! Hun var ingen precieuse 
ridicule, og han ingen Tartuffe ! Det skulde Samtiden 
faa at føle! 

Uvilkaarlig strejfede hendes Blik det store Spejl, 
der hang paa Væggen mellem Vinduerne, og hun 
saa, hvor stærkt hendes Kinder glødede efter de 
Sindsbevægelser, denne begivenhedsrige Eftermiddag 
havde sat hende i. Hastigt gik hun ind i det til- 
stødende Soveværelse og lod Pudderkvasten glide 
dæmpende over den altfor livlige Farve. 

Muntre Stemmer lød^ en tre, fire Kavalerer kom 
hurtigt op ad Trappen, der knagede under Trinene, 
og Døren reves op. 

Først traadte en lille, spinkel Herre ind i en 
stor Kappe, der var slaaet op over den ene Skulder. 
Hovedet sad frit og kækt med det store Haar i 
Bukler ud ved Ørene, Øjnene var lyseblaa og livlige 
som en Væsels, og Blikket sprang fra det ene til det 
andet uden at kunne fæste sig ret længe ad Gan- 
gen ved noget. Næsen stor og dominerende. Læberne 
smalle. Hagen spids og Teinten bleg og vissen. Men 
Holdningen var elegant og Hænder og Fødder smaa 
som en Drengs. 

Anne Kathrine saa med et langt Blik paa ham 
og nejede dybt. 

I det samme traadte Grev Danneskjold-Laurvig 
ind over Tærskelen og slog højtideligt ud med 
Haanden. 

— Danmarks allemaadigste og alleram usanteste 
Konge, Christian den syvende, ønsker at gøre Resi- 

densstadens allervittigste og berømteste dame d'amour, 
Støvlet- Kathrine den første, sin Opvartning, — sagde 
han og bukkede dybt. 

Kongen lo, kastede sin Kappe til den første den 
bedste af de unge Herrer i Følget og viste sig 
i guldbroderet, rød Fløjlsfrakke^ røde Silkebenklæder, 
hvide Strømper og med pragtfulde Kniplinger fal- 
dende ud over Hænderne. 

Saa vendte han sig mod Anne Kathrine. Nu 
var det hans Tur at tage hende i Øjesyn, og hun 
rødmede under hans undersøgende Blik og slog sine 
glødende, mørke Øjne ned. 

Det kunde ikke være andet. De Følelser, som 
før havde haft Overtaget i hende, kom igen nu, da 
hun sad lige overfor Majestæten, og gjorde hende 
halv forlegen og forvirret. 

Kongen saa hendes Forvirring og Rødme og 
smilede. Det morede ham lige saa meget, som det 
overraskede ham. Mindst af alt havde han ventet 
at finde den berømte Støvlet-Kathrine som en bly 
Jomfru, og Tanken syntes ham saa komisk, at den 
straks satte ham i den bedste Stemning. Pan spurgte 
hende ud om hendes Liv og dets Kampe, og hun 
fortalte. 

Grev Danneskjold sad med sit Satyransigt og 
hørte smilende til. 

— Man ser, at hun har været ved Skuespillet 
— sagde han med et lille Kast med Hovedet mod 
den talende. — Hun spiller sin Rolle perfecte, men jeg 
har, ma foi, endnu aldrig set hende faire TAgnése; 
det anstaar hende allerkærest! — 

Grev Holck smilede. 

— Ethvert Fruentimmer er en født Aktrice — 
sagde han — , og jo mere ulig Rollen er deres Ka- 

rakter, des bedre forstaar De at gengive den, les 
extrémes se touchent. — 

Endelig vendte Hans Majestæt sig mod de øvrige, 
og Samtalen blev mere almindelig. 

Det blev en lystig Aften. 

Drikkevarer og Forfriskninger blev baarne ind af 
det gamle Tyende, der passede Huset, og snart spo- 
redes deres Virkning. 

— Spil en af Jer en Dans I — raabte Kongen 
pludselig. Løjtnant Osborne rejste sig og satte sig 
hen ved Spinetten, og lidt efter lød en klingende 
Vals gennem Værelset. Kongen sprang op og buk- 
kede for sin Dame; den gamle Lyst til at danse 
med hende var vaagnet i ham igen ved Talen om 
Barndommens Dage. Kavalererne skød Stole og 
Borde til Side for bedre at give det valsende Par 
Plads til at røre sig. 

Efter Dansen vilde Kongen synge. Det var, som 
om en Forfængelighedens Djævel var faret i ham og 
tvang ham til at vise sig fra den mest flatterende 
Side overfor denne attraaværdige Skabning. Og han 
sang italienske Arier, deklamerede franske Vers og 
sluttede med at parodiere sit hele Hof, sine nærmeste 
Venner, sin egen høje Slægt, ikke engang Hendes 
Majestæt blev skaanet. 

Vinen gik de unge Kavalerer til Hovedet ligesom 
den pludseligt opblussende Lidenskab var gaaet Kon- 
gen til Hovedet, og Stemningen steg, efter som Nat- 
ten skred frem, indtil Hs. Majestæt med en kongelig 
Haandbevægelse bød Selskabet at gaa, mens han blev 
ene tilbage med Anne Kathrine. 

Kort efter var han selv paa Vej hjemad, sluk- 
øret, rasende, men forelsket som en Skoledreng. Han, 
den enevældige Monark, var bleven afvist af den be- 
ns 

Digitized by LjOOQIC 



STØVLET-KATHRINE 



rygtede Skøge, som om han liavde været en umoden 
Dreng og hun hans moderlige Veninde. Det var 
ufatteligt! Men det var sandt! 

Anne Kathrine havde været ubønhørlig, og hvor 
meget Kong Christian end bønfaldt, tryglede og 
truede, rokkedes ikke hendes Beslutning. Med et 
underligt sfinxagtigt Smil hørte hun paa den Strøm 
af lidenskabelige Ord, der lød mod hende, og saå 
ind i hans blege, ophidsede Ansigt ; men hverken Ord 
eller Blikke formaaede at forandre hendes engang 
fattede Beslutning, og Kongen blev tilsidst nødt til at 
trække sig tilbage med uforrettet Sag som en afvist 
Bejler, men forelsket som aldrig før. 

Det varede ikke ret længe, inden Hoffets Herrer 
og Damer og Dronningen selv var inde i Kongens 
nye Kærlighedsaffære og diskuterede den paa det 
livligste. 

De vildeste Rygter om denne sidste Erobrings 
Stilling og Meriter cirkulerede rundt i Hoffets Kredse 
og vakte overalt den største Forargelse og Afsky. 

Saa længe Kongens Yndest var faldet paa Hoffets 
egne Damer, var det endda tilgiveligt, det hørte til 
Hverdagsbegivenhederne ved Hofferne rundt omkring^ 
i Europa. Ingen vilde forlange af en saa ung Ægte- 
mand, der ikke engang selv havde kunnet vælge 
sin tilkommende, at han skulde holde Ægteskabets 
Love hellige. Men een Ting var at vælge sine Amou- 
retter mellem de smukke Damer, der hørte Hoffet 
til og villigt nok adlød Majestætens mindste Vink, en 
anden Ting var at gaa saa dybt ned i Smudset som 
til en »Støvlet- Kathrine«. 

Intet Navn var hørt saa ofte som det, " og baade 
Dronningen, Hoffet og Byens Borgere følte hendes 
Eksistens som en personlig Fornærmelse. Men Kong 

Christian brød sig ikke mere nu end forhen om 
Hofsladderen og Byens Indignation. 

For ham syntes Livet nu først at være noget 
værd, nu da han havde lært Anne Kathrine at kende 
og elskede hende. 

Lidenskaben, den store Ødelægger og Oprejser, 
havde for første Gang slaaet sin faste Klo i hans 
Hjærte, og alt andet uden om ham skrumpede ind 
og forsvandt overfor den ene altbesejrende Følelse. 

Kun hvor Anne Kathrine var med, var der Liv. 
Sad hun ved hans Side, blev Verden lys og straa- 
lende, og Solen skinnede med tredobbelt Glans. 
Hun havde trukket ham ind i sin Tryllekreds, havde 
forhekset og bedaaret ham, og han saa og hørte 
intet andet end hende. 

Efteraarsjagterne.var begyndt, og Folk stod sam- 
lede i Klynger og Skarer udenfor Christiansborg 
Slot for at se paa Stadsen, som de vidste maatte 
komme. 

— Nu kommer de, se! Næ dog! Ja, de kan 
sagtens! Hs. Majestæt stikker sgu' dog dem alle 
til Hest ! Se, hvor han sitter stolt Der er da kommen 
Liv i ham i det sidste. Ja, det ved en nok, hvor 
det skriver sig fra! — lød Stemmerne i de tæt- 
pakkede Tilskuerskarer, da Portene sloges op og 
Rytterne paa de prægtige Heste dundrede ud og 
galopperede over Højbroplads. 

Hs. Majestæt sad rank og let paa sin fyrige 
Hest og førte Toget an, klædt i den straalende 
Parforcejagtuniform, paillegul Kjole med blaa Fløjls 
Opslag og Manchetter, blaa Benklæder, sølvbroderet 
Gehæng og trekantet Hat med Sølvgaloner, og i 
samme Dragt fulgte Rytterne efter. 

175 

Digitized by LjOOQIC 



STØVLET-KATHRINE 



Mængden veg beundrende og ærbødigt til Side, 
og mangt et længselsfuldt Øjekast sendtes efter de 
kække Jægere fra Slottets Vinduer, hvor Damerne 
stod og misundte de muntre Kavalerer den prægtige 
Sport ud og det raske Ridt for at jage Mikkel i Døden. 

Kong Christian elskede en rask Galop i det friske 
Efteraarsvejr ud til Dyrehaven langs Øresunds Kyst. 
Hans Øjne straalede, og hans høje Stemme havde 
været den, der lød over alle de andres, for at paa- 
skynde Togets Afgang. 

Med ungdommelig Spænstighed sprang han i 
Saddelen, satte Sporerne fast i Dyrets Sider og 
sprængte ud over Pladsen, drejede om ad Vingaards- 
stræde, forbi Nikolaj Kirke og videre ad Vejen ud til 
Østerport, hvor et lille Følge af ventende Jægere 
lod sine utaalmodige Heste rasle med Bidslerne og 
skrabe med Forbenene i Jorden. 

Paa en smuk, fintbygget Hoppe sad en rødmosset, 
ungdommelig Skikkelse, der nærmest lignede en vel- 
næret Dreng, og næppe havde Kongen faaet Øje paa 
den ungdommelige Jæger, før hans Ansigt straalede. 

— Velkommen i Jægerskaren, Anne Kathrine I — 
raabte han leende. — Hvor Uniformen anstaar dig 
charmant. Est ce qu'elle est belle, ma Diane ! — ud- 
brød han igen henrykt og lod Øjnene glide ned 
over hendes Legeme, hvor Formerne traadte runde 
og bløde frem i den snævert sluttende Dragt. 

— Leve Diana, Jagtens kyske Gudinde! — 
raabte Grev Holck og svang sin Hat. 

— Elle est reveillante comme la Diane militaire, 
sire — faldt den unge Dryberg ind. 

— Bravo! — sagde Kongen. — Du uddanner din 
danske Tunge i den franske Skole. AUons, en avant, 
Messieurs! — 

Rytterne lod Dyrene faa frie Tøjler, og i susende 
Galop gik det ud langs Sundets Kyst, hvor Bølgerne 
boltrede sig blaa og krappe og den friske salte 
Vind strøg ind og bragte Blodet op i Rytternes 
Kinder. Gennem fattige, smaa Fiskerlejer susede 
det kongelige Tog. Smaa Køtere foer ud af de 
lerklinede Hytter og halsede . efter det lystige Følge, 
saa længe det var at øjne, og Beboerne rev ærbø- 
digt Huerne af og stod med krumme Rygge, til Lyden 
af de galopperende Hove efterhaanden tabte sig, og 
med et Misundelsens Suk gik de igen til deres sure 
daglige Dont. 

Par forcejagten skulde afholdes i Dyrehaven og 
Frokosten bagefter indtages paa Eremitagen, der 
var bygget og fuldført under Kongens Bedstefader 
Christian den sjette. 

Ved Indgangen til Skoven mødte Hundemesteren 
med det støjende Kobbel, der trak og sled i Læn- 
kerne, stod paa Bagbenene, sprang op af Iver og lod 
Skoven genlyde af en øredøvende Støj. 

Hornene klang, Toget arrangerede sig atter, og 
afsted gik det igen efter den lille Rast, denne Gang 
for fuld Alvor, under de bladløse, høje Bøgekroner, 
over Grøfter og gennem Dale, hvor det tørre Løv 
hvirvledes i Vejret bag den fremstormende Kavalkade. 

Anne Kathrine havde under Hs. Majestæts egen 
Overopsigt redet i det kongelige Ridehus, men al- 
ligevel var denne vilde Færd hende noget for utryg. 
Uvilkaarlig holdt hun sin lydige Hoppe igen og sak- 
kede agterud, hvor Kongen snart gjorde hende 
Selskab. 

Længere og længere lod det fore^,<*de Par de 
ivrige Jægere faa Forspring, og med / ^n om hendes 
LiVf Side om Side, red Kong Christian tilsidst alene 

med Anne Kathrine paa en' lille Sti, der førte ind 
i den tættere Del af Skoven. 

— Ma bien aimée — sagde Kongen pludseligt^ 
og trak hende med et pludseligt Ryk ind mod sig — , 
havde jeg Evner, som jeg har Vilje, skulde Ver- 
den kun bestaa af os to. Du og jeg. Har jeg 
blot dig er alt andet mig intet. -— 

Anne Kathrine slog en lille kort Latter op. 

— Deres Majestæt vilde snart forgaa af Ked- 
somhed — sagde hun. 

— Ikke med dig, tro mig — afbrød Kongen 
hende og saa hende dybt ind i Øjnene. 

— Med mig, som med enhver, alene — sagde 
hun og trak sig blidt ud af Kongens Favntag. — 
Selv det skarpeste Vid sløves, naar der ingen er til 
at prøve det paa, der maa Statister og Medspillende 
til for at gøre en Kærlighedskomedie pikant. Men 
hvad mener Deres Majestæt om en lille Galop? Vi 
er ikke her for at lege Damon og Phintias, men for 
at udføre Dianas og Aktæons Roller. Og hun tog 
det lille kokette Sølvjagthom, der hang over hendes 
Skuldre, truttede i det og gav sin Hoppe et dygtigt 
Rap, der fik den til at sætte i Sprang. 

Kongen fulgte øjeblikkelig, og de to opførte en 
lille Jagt for dem selv, der tilsyneladende faldt langt 
mere i Hs. Majestæts Smag, end den ivrige Forføl- 
gelse af Ræven før havde gjort. 

Imidlertid havde det store Jagtfølge efter en 
hidsig Forfølgelse drevet Mikkel ud paa aaben Mark* 

Lige ved Skovkanten laa et Par daarlig holdte 
BøndergaaV,!e, over hvis lige pløjede Marker Ræve,. 
Hunde og Ryttere uden smaalige Hensyn jog. 

Da Kongen og hans Elskede omsider stødte til 



Digitized 



by Google 



STØVLET-KATHRINE 



det øvrige Følge, saå de Bønderne og deres Børn 
staa i smaa Grupper med blottede Hoveder og se 
med sløve, forfærdede Blikke, hvordan mangfoldige 
Timers haarde Slid med eet Slag blev ødelagt under 
de galopperende Hestehove. 

De blege, forknytte Ansigter og de lasede, tynde 
Dragter stak mere end grelt af mod det prægtigt- 
klædte, kongelige Jagtselskab og faldt uvilkaarlig 
Anne Kathrine i Øjnene. 

Ridtet havde bragt Varmen op i hendes Kinder 
og faaet Øjnene til at skinne; hun følte at hun saå 
godt ud, hun sad paa en prægtig Hest med Kongen 
ved sin Side og saå de brændende Blikke, han 
sendte hende; alt omkring hende var lyst og godt, 
hun var saa nær Lykken som nogensinde før, og hun 
følte pludselig, at hun havde Raad til at være god- 
gørende mod andre. 

— Deres Majestæt, der er som Solen og baade 
kan sprede Guld og kaste Skygge, har her en An- 
ledning til at lyse op i disse usle Rønner ved at 
give dem en Almisse — sagde hun og slog ud med 
Haanden mod den forkomne Klynge. 

Kongen stirrede betagen paa hende og slugte 
hendes hele Skikkelse med Øjnene. 

— Vil det bringe os et Skridt nærmere mod 
Maalet? — spurgte han og borede sit Blik i hendes. 

Anne Kathrine nikkede næsten umærkeligt. 

— Godtl saa bring Folkene derhenne nogle 
Penge — befalede Hs. Majestæt, vendte sin Hest 
og red tilbage mod Skoven^ mens de maabende Bøn- 
der knap turde tro deres egne Øjne og Øren. 

Lidt efter indtoges Frokosten paa Eremitagen. 
Vinproppeme knaldede. Latteren steg i smaa Smæld 
op i den højloftede Sal, og Solen faldt bredt og 

lysende ind over det ophedede Jagtselskab, hvor 
Kongen og Anne Kathrine kappedes om at lade 
deres skarpe Vid spille. 

Kongen tilbragte det meste af Dagen paa Vand- 
kunsten hos Anne Kathrine. Det var ham en endnu 
større Pine og Plage end nogensinde at skulle sidde 
i Raadet og høre paa alvorlige Statssager, nu da 
hans Hoved var saa fyldt med andet, og han søgte 
paa alle mulige Maader at slippe bort fra det hele 
for at ile ned til det lille Hus, der var bleven hans 
kæreste Opholdssted. 

Belejringen havde været haard, og Kongen havde 
baade forsøgt Magt og Overtalelser, i lang Tid til 
ingen Nytte, men Anne Kathrine lod sig hverken 
forskrække af det ene eller blødgøre af hans gyldne 
Ord og Løfter. Hun saa paa ham med smilende, 
næsten moderlige Øjne, naar han stod foran hende 
i al sin ungdommelige Iver og rasede og bad; det 
var snarere, som om hun følte Lyst til at tage ham 
i sine Arme og tale godt for ham og tysse paa ham 
som paa et uroligt Barn. Han var saa lille og spinkel, 
og kunde se saa træt og underlig vissen ud, naar han 
blev hos hende, efter at Vennerne havde trukket sig 
tilbage, at Synet af ham nærmest fyldte hende med 
Medlidenhed og fik hende til at vægre sig saa længe 
som mulig. Men endelig gav hun efter I 

Kong Christian var som forvandlet. 

Hans Øjne fik Liv, og det visne gammelmands- 
agtige Udtryk forsvandt fra hans Ansigt. Hans 
Svar, . der altid havde udmærket sig ved deres 
.Mutterwitz, blev endnu skarpere og mere rammende, 
og hans Sarkasmer regnede over Høje og Lave. 

En Selvfølge var det, at hans Opførsel mod 

Dronningen maatte falde Hoffet i Øjnene og give 
Anledning til megen Snak og Indignation. 

Caroline Mathilde søgte at skjule sin voksende 
Forbitrelse saa godt, det var hende muligt, men det 
kunde hænde, at Taarerne pludselig kom hende i 
Øjnene over alt, hvad hun hørte. 

— Græd ikke, Deres Majestæt — udbrød Fru von 
Plessen straks — , den Mand er ikke født, der er en 
Kvindes Taarer værdig. Mindst af alle Hs. Majestæt — 
føjede hun sagtere til. 

Dronningen tørrede Øjnene og satte sig til Skak- 
bordet. 

— Naar det behager Hs. Majestæt at give den 
Usynliges Rolle, saa i Guds Navn! — vedblev lidt 
efter den harmdirrende Overhofmesterinde. — Det er 
sjældent at Titelrollen i Baron Holbergs Stykker er 
bleven givet med en saadan Glans I — 

— Jeg forstaar ham slet ikke — svarede Dron- 
ningen med et lille resigneret Suk — , og det kan 
heller ikke nytte, at jeg prøver paa at forstaa ham, 
for hver Gang jeg tror, at nu er han færdig med 
en Inclination, begynder han paa en ny. I Som- 
mer var Fru Gehejmeraadinde Gåhler en Tid 
lang Favorite, og nu dukker pludselig cette créa- 
ture op. Du gode Gud, hvor Livet er svært at 
level — 

— Aa, Fru Gåhler — udbrød Elisabeth von 
Eyben, der sad med sit Haandarbejde nær ved de 
spillende, lagde Sytøjet i Skødet og saa op. — Véd 
Deres Majestæt, hvad hun svarede Kongen i Gaar, 
da han kom hende ironisk smilende i Møde og 
spurgte: Hvordan gaar det, min smukke Frue, vous 
avez l'air bien triste? — 

— Ja, Deres Majestæt — svarede hun — , det 

181 

Digitized by LjOOQIC 



STØVLET-KATHRINE 



kan ikke være andet. Mit Hjærte er gjort af Kød 
og Blod og ikke af Stø vietlæder ; — hvorpaa Hs. Maje- 
stæt et Øjeblik saå hende stift ind i Øjnene og 
drejede sig om paa Hælen uden at sige et Ord. — 

— Ja, Verdens Ondskab er stor! — sukkede 
Fru V. Plessen. — Men Hs. Majestæt er ung og 
kan forbedre sig, havde han blot ikke den Stab af 
unge Kavalerer om sig med Holck, Brandt og Sper- 
ling som Ledere. — 

— Se, hvor Sneen falder, hvor store Fnuggene er I — 
udbrød Frøken von Eyben og pegede ud paa de 
hvirvlende Snefnug udenfor. — Det er ganske ual- 
mindelig tidligt at faa Sne nu paa denne Tid af 
Aaret. Bliver det ved saadan^ kan vi allerede i 
Morgen maaske faa vor lovede Slædetur til Hirsch- 
holm; det vil være deliciøst — sagde hun fornøjet, 

— Jeg gad vide, hvem Kongen vil vælge til sin 
Dame denne Gang — udbrød Dronningen tanke- 
fuld og flyttede betænksomt en Brikke. 

— Ja, Vorherre maa vide, hvem Sultanen kaster 
Tørklædet til — sagde Overhofmesterinden, der i 
sin retfærdige Harme ikke altid valgte de skøn- 
somste Udtryk. 

De kongelige Kaner holdt paa Rad udenfor 
Slottet. Hestene snøftede og stampede, og de røde 
Kuske i deres svære Bjørneskindshuer havde Møje 
med at holde de viltre, velfodrede Frederiksborgere 
i Tømme. Store Fjerbuske i rødt og hvidt, ragede op 
fra Hestenes Hoveder og Rygge, og lange, hvide 
Kanetæpper med røde Duske var fæstede til Ka- 
nernes forsirede og forgyldte Endestykker. Sølv- 
klokkespillene lød langt ud over Pladsen og trak 
Folk til; Borgerne, der var ude i den rene, friske 

Luft for at nyde det smukke Solskinsvejr, strømmede 
op mod Slotsholmen for at faa et Glimt af Stadsen 
at se. 

To og to placerede det kongelige Selskab sig i 
Kanerne. Prins Carl af Hessen bød Dronningen 
sin Arm og førte hende ned, Fru Gåhler lo højt og 
klingende og lod sig bortføre af Grev Moltke, mens 
den unge tyske Frøken von Eyben tilfaldt den engelske 
Løjtnant Osbome. 

Hs. Majestæt vendte sig ironisk bukkende mod 
Overhofmesterinden, der slog sine Øjne ned af lutter 
Forskrækkelse. 

— Tillader De, Madame, at jeg udser Dem til 
min Favoritinde for i Dag — sagde han og førte 
den betuttede Dame ned. 

Overalt, hvor de kom frem, standsede de gaa- 
ende og kørende og hilste ærbødigt, mens de 
sendte lange Blikke efter de lykkelige, der sad i 
de straalende Kaner, uden at det faldt dem ind, at 
Misfornøjelse, Had og rasende Jalousi var de Følel- 
ser, som var de mest fremtrædende inde bag de 
zobelbræmmede Pelse og de vatterede Silkekaaber. 

Imidlertid drejede Toget ud af Byens Grund paa 
Landevejen, der laa som en uendelig hvid Stribe 
foran dem. Der var falden en Masse Sne i Løbet 
af Natten, og Landskabet omkring var som rundet af 
under det tykke, hvide Tæppe, hvor Smaahuse og 
overpudrede Træer kun stak op som svage Blyants- 
streger i alt det hvide. 

Hestene foer henad Vejen med de skarptskoede 
Hove og sendte store Sneklumper op imod Kane- 
tæppet, og den kolde skarpe Vinterluft satte hurtigt 
Kulør i de blege Hovedstadsansigter. 

Kongen lod Hestene for sin Kane strække ud i 

skarpt Trav og smilede lunt, da han forude fik Øje 
paa en vældig Snedrive lige ved Vejkanten. I lyn- 
snar Hastighed lod han Hestene pludselig gøre en 
Drejning derhen, svang Pisken over deres Hoveder 
med et susende Smæld, der fik dem til at stejle, 
og bums! laa den kongelige Kane væltet om i den 
høje Snedynge, mens de forskrækkede Dyr blev staa- 
ende med et Ryk, rystende og prustende. 

Lakajer og Kuske styrtede det væltede Par til 
Hjælp, og søgte at holde paa Hestene. 

Hs. Majestæt kom hurtigt paa Benene, men 
Overhofmesterinden var værre stillet. Hendes Fødder 
var fastspændte i en stor, skindforet Fodpose, hendes 
høje Person indhyllet i Peltskaaben, og Hænderne 
sad inde i den uhyre Muffe, saa at hun laa be- 
gravet i Sneen saa hjælpeløs som et nyfødt Barn. 

Et Par af Lakajerne sprang til for at hjælpe 
den værdige Dame op, men et Vink af deres konge- 
lige Herre standsede dem i Farten. Kong Christian 
vilde selv være den hjælpende, men det saa ud til 
at falde ham vanskeligt at finde den rette Maade. 
Omsider kaldte han et Par af Kavalererne til, der smi- 
lende var komne ud af Kanerne, og den ulykkelige 
Dame kom op, hvid som en Snemand, halvkvalt af 
Raseri og Sne og rystende af det pludselige Chok. 

Det varede noget, inden hun kom saa vidt, at 
hun kunde tale og besvare Kongens ironiske Beklagel- 
ser og Forespørgsler med en nogenlunde fattet Stemme. 

— Maa Sultanen tillade sig at hjælpe sin Sultana 
op igen — spurgte Kongen, da Overhofmesterinden 
veg tilbage for hans Berøring. — Men maaske fore- 
trækker De at tage tilbage til Byen i det deran- 
gerede Toilette, denne lille beklagelsesværdige Acci- 
dent har sat Dem i? — 

Overhofmesterinden greb Tilbudet med Begærlig- 
hed. En af Kanerne blev stillet til hendes Disposi- 
tion, og den fornærmede Dame satte sig op, mens 
Hs. Majestæt steg op i sin, hvor Peltsværket atter 
knappedes til om ham; og med et raskt Smæld 
med Pisken foer Toget atter afsted, mens den en- 
somme Kane klingrede tilbage til Byen ad samme 
Vej, den var kommen. 

Kongen var tilfreds. Det var ikke vanskeligt at 
se, at den lille fuldbyrdede Hævn havde bragt ham i 
udmærket Humør; han skuttede sig i Peltsen^ smilede 
af og til og bed sig ustandselig i Læberne, naar 
han tænkte paa den indhyllede Dame i Snedriven. 

Men Dronningen var rasende. Den Haan, der 
vistes hendes dyrebare Overhofmesterinde, gik ogsaa 
ud over hende selv og viste mer end Ord, hvor 
lidt Kongen brød sig om den Respekt, han var 
hende og hendes Hof skyldig. 

Vel var hun ikke forvænt med beleven Tone og 
Opmærksomheder hjemmefra, hvor Hoffet var be- 
kendt for sin »Sauer-krauttone«; men her, hvor al- 
ting var anlagt efter fransk Mønster og i den franske 
Aand, burde det være anderledes, og dog var Græn- 
serne for Velanstændighed ofte vanskeligere at øjne 
her end der. 

I lang Tid hørtes ikke andet end Klokkespillene 
paa Hestene og deres rappe Hovslag, efter at den 
lille Væltningsscene havde fundet Sted. Men endelig 
naaede den første Kane Hørsholm By, og Toget 
drejede nedad Vejen, der førte til Slottet. 

Foran dem laa et pragtfuldt Syn. 

Sne og Rim havde overpudret alle de store 
Træer, der stod langs Søen og inde i Parken. 
Solen skinnede paa den kridhvide, rene Pynt, og 

Søen, der strakte sig paa alle Sider, laa blank som 
Staal med Sneen fejet i Dynger ved Bredden. 
Slottet selv ragede lysende op i* Solen *med hvide 
Tage, med Vindueskarme, Murtakker og fremsprin- 
gende Gesimser kantede med let og luftigt Svanedun, 
som en fortryllet Prinsesse, der ensom og dejlig var fal- 
det i Søvn midt i den slumrende, mennesketomme Park. 

De store Gitterporte sloges op, og klingende 
kom Toget farende ind gennem Porten over Broen, 
og holdt med et Sving foran Indgangsportalen, hvor 
Lakajer og tjenstgørende Pager ilede ud. 

Luften var kold, og Kavalererne stampede med 
Fødderne for at faa Varme i dem, mens Damerne 
ilede til Toiletværelserne for at bringe Frisurerne i 
Orden og lade Pudderkvasten og Sminken dække 
over de lidt frostbidte Kinder og Næser. Kun 
Dronningen sad uvirksom og stirrede melankolsk 
ud for sig ligesaa rød og hvid som altid. Kulde 
eller Varme gjorde intet paa den Teint, der var be- 
kendt for sin Uforlignelighed. 

Middagen, der ventede det ungdommelige Kane- 
selskab, serveredes i den hvide og forgyldte Spisesal. 
Alt skinnede i overdaadig Pragt og ' genspejledes 
hundredfold i de store Spejle, der var indrammede 
i Vægfelterne. Lakajer gled ud og ind med de 
dampende Fade, og under den gyldne Vin og de 
varme Retters Indflydelse kom den matte Stemning 
fra Udturen adskillige Grader i Vejret, og Latter og 
Passiar blandedes med Klirren af Sølv og Porcelæn. 

Kun Kongen var tavs og syntes forstemt. Før 
var han den eneste oprømte, mens alle de andre 
var tavse og trykkede; nu da Selskabet var tøet op 
og var kommet i Aande under Middagens oplivende 
Indflydelse, blev han pirrelig og gnaven. 

Efter faa Minutters Forløb skød han Tallerken, 
Gaffel og Kniv fra sig, bed sig i Læberne, kradsede 
sig i Hovedet og viste alle Tegn paa Utaalmodig- 
hed og Kedsomhed. 

Prins Carl af Hessen, der sad lige ved ham, og 
de øvrige Herrer gjorde øjeblikkelig Tegn til at 
ville holde inde med Spisningen, men Kongen vin- 
kede til dem, at de blot skulde blive ved, skød 
sin Stol demonstrativt tilbage og gik hurtigt ud af 
Salen. 

En vanvittig, ustyrlig Længsel efter Anne Ka- 
thrine var pludselig faret i ham og gjorde Opholdet 
derinde ved Bordet uudholdeligt. Havde han blot 
haft hende her, vilde Turen ogsaa for ham være 
bleven en Lysttur, mens den uden hende var en 
Pine. Han løb fra Værelse til Værelse, pressede sit 
brændende Ansigt mod Ruden og stirrede ud mod Syd, 
mod Byen, som om han vilde med sit Blik trænge 
gennem Skovens Træer, ud over Marker og Moser 
de tre Mile mod Syd for at kunne følge sin Sjæls 
udkaame paa hendes Færd derinde. 

Det var første Gang i hans Liv, at en saa mægtig 
Følelse for nogen eller noget havde fyldt ham. 
Hvad brød han sig om, hvem hun var, og hvor 
lavt nedefra hun var kommen, naar hun var, som 
hun var, og forstod at fængsle ham, som hun gjorde! 
Hun var vittig, aandrig og forstaaende, mens alle 
hans andre Omgivelser kun var sladderagtige og 
ondskabsfulde, hun var gratiøs som en Nymfe og 
sang med en Engels Stemme, hun gættede hver 
Bevægelse, hver lille Krusning i hans Sind, før de 
fik Ord, og med alle de Fuldkommenheder satte 
hun hele Hoffet i Skygge. 

PlulJelig steg et sandt Raseri op i ham. 

Hvorfor i alle Djævles Navn stod han her? 
Fjærnt fra hende, i det kedeligste af alle kedsomme- 
lige Selskaber i Stedet for at være hos hende, den 
elskede, som hans Sjæl og Hjærte higede mod! 

Han foer hen og ringede saa hæftigt i Klokke- 
strængen, at Lakajer kom styrtende ind fra alle Døre. 

— Spænd for straks, øjeblikkelig I — befalede 
han og stampede med Foden for hvert Ord. Tje- 
nerne foer ud i fuldt Firspring og bragte Forvirring 
og Tummel blandt Kuskene, der lige havde faaet 
Tid til at sætte sig ned og faa en Skefuld Mad i 
Livet efter at have sørget for Dyrene. 

Friske Heste rekvireredes fra de lange Stalde 
nær ved, og i en utrolig Fart holdt Kanerne igen 
udenfor Slottet og jog det knap halvmætte Selskab 
op fra Taffelet. 

Hs. Majestæt vilde hjem, og det jo før des bedre. 
Den Ordre maatte adlydes. 

Alle de frygtsomste af Damerne holdt sig æng- 
stelige tilbage, for ikke at blive den udkaarne, der 
skulde holde Hs. Majestæt med Selskab paa Hjem- 
turen; men Kongen syntes ikke at have nogen 
Tanke for andet end at komme af Sted hurtigst 
muligt. 

Utaalmodig sprang han ind i Kanen, vinkede 
ad den nærmest staaende kvindelige Skikkelse og 
fik sin forhenværende Yndling, den smukke Fru 
Gåhler til Ledsagerske. 

Men den muntre Frue fik ikke megen Gavn 
eller Glæde af sin Sidemand, for Hs. Majestæt 
mælede ikke et Ord paa hele Turen. Han sad og 
krøb sammen i sin Pelts og saa ud som en lille, 
tidlig visnet Dreng; det eneste, han nu og da be- 
vægede Læberne til, var til en smaskende- . yd for 

at fremskynde Hestene, der i ustandselig Galop til- 
bagelagde Vejen i en utrolig kort Tid. 

Det var Tusmørke, da den kongelige Kane, der 
var langt i P'orvejen, kørte op foran Christiansborg, 
og de dampende Heste holdt stille. Med et tavst 
Nik og en kort, bydende Haandbevægelse viste Hs. 
Majestæt den dybt fornærmede Dame ud, løb selv i 
en Fart op ad Trappen og gik ind i sine Gemakker. 

Faa Minutter efter var han omklædt, til Fods 
paa Vej til Vandkunsten, hvor Anne Kathrine modtog 
ham med aabne Arme, og hvor han hurtig gen- 
vandt sin Ligevægt og Lystighed ved at berette om 
den lille Oplevelse med Fru v. Plessen og efterabe 
de forskrækkede Damers Opførsel under den hele 
Tur. Først i hendes Arme aandede han helt op igen. 

Et Par Dage efter tog Kongen Anne Kathrine 
med lid til Hørsholm. Sneen var smeltet lige saa 
uformodet og hurtigt, som den var falden, men 
den bekvemme Karet bragte dem hurtigt derud. 

De vandrede sammen i Parken, mindedes Stedet, 
hvor hun første Gang havde set og talt med ham, 
og han tog hende med ind i Slottet og viste hende 
alle de mange Herligheder derinde, der forekom 
hende som Æventyr. 

Hun stod i den store berømte Fontænesal, hvor 
Midten af Marmorgulvet optoges af et mægtigt Spring- 
vand, der slyngede sine ti Alen høje Straaler i 
Vejret, medens en Mængde smaa Vandstraaler 
plaskede og rislede sagte ned i Væggenischerne^ og 
smilende stillede hun sig op ved sin kongelige 
Elskers Side foran det enorme venezianske Spejl, 
som gengav hele Salen i dens ensomme Majestæt, 
og de to Fredsforstyrrere i hel Figur. 

— Dette er en kongelig Ramme til et kongeligt 
Elskerpar I — sagde hun og saå paa ham med et liden- 
skabeligt Blik. — Det er næsten som et Feæventyr. — 

— Og dog er Virkeligheden den bedste 1 — ud- 
brød han og trykkede hende stormende til sit Bryst, — 
naar den viser sig som nu i Støvlet-Kathrines be- 
daarende Person 1 — 

VIII. 

Kong Christians og Støvlet-Kathrines Udflugter 
var ikke altid af en saa fredelig og uskyldig 
Beskaffenhed som de landlige Ture, hun havde del- 
taget i. 

Efterhaanden som Forholdet blev varmere og 
Kongens Lidenskab slog ud i høje Flammer, blev 
hans hele Væsen mer og mer uroligt og næsten 
vildt. Det var, som om han gik i en bestandig 
Rus, der gav sig de forunderligste Udslag; ved 
Hoffet skumledes der i Krogene af dem, der ikke 
aabenlyst turde vise deres Mishag, og Kongens Man- 
gel paa Sindsligevægt var et stadigt Samtaleemne 
mellem hans nærmeste. 

Nu beg)mdte de gamle, erfarne Statsmænd bit- 
terlig at angre deres fordums saa letsindige Ligeglad- 
hed overfor Hs. Majestæts Udskejelser og saå sig om 
efter Raad. 

Det paaskyndede Ægteskab, som man havde ven- 
tet sig saa meget af, havde* saa langt fra svaret til 
Forventningerne, at det aldrig havde været galere 
end nu. Kongen brød sig om intet uden at løbe 
med den berygtede Tøjte, hvis Navn var paa alles 
Læber; Pligter, Hensyn, Pietetsfølelse, alt skylledes 

bort i den stærke Lidenskab, som ganske syntes at 
have taget Magten fra ham. 

At der muligvis var en begyndende »derangement« 
til Stede, eller om hans springende, urolige Væsen 
skyldtes den Sygdom, som Franskmændene kalder 
folie de coeur, var ikke godt at sige; men hvad det 
end var, var Tilstanden uhyggelig for dem, der dag- 
lig skulde færdes om Hs. Majestæt. 

Jo flere ængstelige Miner og utrygge Blikke Kon- 
gen saå, jo mere Galgenhumor kom der op i ham. 
Der var ingenting fornøjeligere for ham end at vise 
de gamle Parykblokke og de stram tsnørte Hofdukker, 
hvor udmærket godt han kunde undvære dem, og 
hvor godt han paa egen Haand kunde skaffe sig 
sine Fornøjelser. Og hos Anne Kathrine mødte han 
kun Medhold og Opmuhtriijg. 

Det hændte ikke sjældent, at hun paa sin dag- 
lige Færden kom Ansigt til Ansigt med Dronningen 
og hendes Følge, naar hver af dem kom kørende, 
Hds. Majestæt eskorteret af Hofdamer og Lakajer og 
Maitressen fulgt af Kavalerer, hvoriblandt somme Tider 
Kongen selv. 

De Blikke, der veksledes mellem de to Følger, 
og den knusende Foragt, hun kunde læse i alle de 
stramme Miner og kolde Øjne, der lod, som om de 
saa gennem Luft og ikke paa hende, bragte Harmen 
og Hævnlysten til at koge over i hende. 

Var ikke hver og een af de pudrede og smin- 
kede Damer, der sad der saa stive og stramme, til- 
fals for Kongens Gunsf, og stod de ikke lige med 
hende i moralsk Værd? Hvad var det, som gjorde 
Forskellen imellem dem saa enorm? Kongen havde 
fortalt hende for meget om hver enkelt til, at hun 
ikke skulde kende Beskaffenheden af deres Dyd og 

betragte dem derefter. Det var intet andet end Mis- 
undelse, bitter, gul Misundelse, der stirrede imod 
hende overalt, hvor hun vendte sig, og at den Egen- 
skab er den egentlige, der sætter sin stærke Farve 
og Smag paa Livet, havde hun forlængst faaet at 
føle. Hun vidste, hvor frygtelig dens Magt er, og 
hvor dybt den kan ramme; men hun smilede kun 
haanlig og sejrsikker nu. 

Den første Tids Blyhed og Undseelse, der saa 
uventet var vaagnet i hende, var som fejet bort; i 
det Sted følte hun nu kun Glæde over at have for- 
drejet Hoved og Sanser paa den kaade unge Konge, 
og Glæden gjorde hende overmodig, hun var jo dog 
nu den stærkestel 

Mørket var faldet over Gader og Stræder og 
havde forlængst bragt Dagens Travlhed og Slid til 
Ro. Byens værdige Fædre sad roligt ved Ølkruset 
paa Stamknejpen og røg, mens de diskuterede Næ- 
stens Gøren og Laden og Dagens Begivenheder med 
halvtomtaagede Hjæmer og højtidelige Ansigter, og 
hjemme sad Mutter hos Rollingerne og lod Tungen 
løbe omkap med Rokkehjulet, mens det eneste Spæde- 
lys spruttede og osede i Stagen ved Siden af paa 
Bordet. 

Tranlygteme, der hang udenfor, gav ikke stort 
bedre Lys for de faa gaaende, der var ude paa den 
Tid af Døgnet, og Vægternes Lygte, der hang og 
dinglede i Rebet om deres Mave, viste sig og for- 
svandt som et Blinkfyr ned ad Gaderne, efterhaanden 
som deres Ejermænd vendte Ryggen eller Forsiden til. 

Ud fra Vandkunsten drejede pludselig en lille 
Skare højttalende Kavalerer, klædte i sorte Kapper 
med Kaardene daskende ved Siden, ned ad Gaden, 

De gled og snublede ustandselig med de højhælede 
Sko i det slibrige Føre paa de ujævne Brosten, og 
Udraab og Latter klang langt ud i de stille Gader 
og gav Ekko langt borte. En ung Søofficer i fuld 
Uniform gik i Spidsen og var øjensynlig den le- 
dende Aand. 

Vægteren ved Hjørnet standsede en Stund i sin 
utrættelige Marscheren op og ned og saa mistroisk 
efter dem, 

Det var sikkert nogle galne Kavalerer, der 
igen var ude for at gaa paa Kommers og gøre Op- 
tøjer. Pokkeren tage dem, de Bæster! Det var ikke 
saadan med fine. Folk som med almindelig gemene 
dødelige som Matroser, Soldater og den Slags. Med 
dem gjorde man kort Proces; en ordentlig Overha- 
ling med Staven eller Livremmen og saa bag efter 
en to tre med selvsamme Rem faa dem bundet og 
anbragt paa en Stigie og transporteret til Vagten; 
det var noget, enhver ærlig Vægter forstod. Men nu, 
hvor Hs. høje Majestæt morede sig med at finde paa 
alskens umulige Galskaber og fæle Paahit, var der 
Fare ved at gaa for strikst til Værks. 

Der var kommen de strængeste Ordrer fra selve 
Politimesteren om ikke at tage for krast fat paa de 
unge Natteravne af Angst for, at Hs. Majestæts hellige 
og ukrænkelige Person skulde være mellem Solde- 
risterne I 

— Føj for Satan I — Vægteren sp5rttede Skraaen 
ud i Haanden ved at tænke paa den Befaling. 

Som om ikke netop den unge, kaade Majestæt 
trængte til et forsvarligt Livfuld Hug, naar han, som 
var saa højt placeret, kunde te sig saadan og mænge 
sig med Rakket, som han gjorde. 

Men et Øjeblik efter stoppede han besindigt 

194 



Digitized 



by Google 



STØVXET-KATHRINE 



Skraaen ind i Munden igen, vendte Ryggen mod Ka- 
valererne, tog et kraftigt Tag om sin Morgenstjærne 
og begyndte paa sin Marche igen. 

Man var dog, naar alt kom til alt, Mand og 
Fa'er og havde at parere Ordre eller risikere at 
miste Stillingen, og de sølle Rigsdalere fandt man 
ikke paa Gaden, det var bedst at lade som ingenting, 
passe sit og lade de andre om Resten. 

Kavalerernes Stemmer tabte, sig længere og læn- 
gere ned ad Gaden, indtil de endelig døde bort og 
Kvarteret laa dødt og stille hen igen. 

— Allons mes enfants, denne Vej, men tag 
Jer i Vare for Rendestensbrædtetl — raabte Søoffi- 
ceren, sprang med katteagtig Behændighed . over 
de dybe Rendestene, der flød midt igennem Gaden, 
og undgik en pludselig opdukkende \;>'iidpost, der 
spærrede Passagen og tonede truende JWp i det tætt& 
Mørke. 

— Sacredieu! hvor her er uforskammet mørkt 
og slet oplyst! — udbrød en spinkel lille Herre, 
idet han snublede og nær var falden i noget slimet 
Affald, der laa paa Gaden. Flere af Kammeraterne 
skyndte sig at hjælpe ham paa Benene, og Søoffi- 
ceren stoppede op og vendte sig om for at se efter 
ham. 

— Vor kære By er sandelig ikke saa vel oplyst 
som vor Aand — bemærkede han. — Men for 
Resten kan man heller ikke forlange, at Tranlygteme 
skal brænde straalende, naar Halvdelen af Oljen er 
Vand. Det er ikke for intet, at vore Fjender, Væg- 
terne, bærer Navnet Trantyve 1 — 

— Er det muligt I Men det er jo en Skandale, 
der burde paatales og straffes strængt! — udbrød 

den lille Herre forbitret. — Hvorfor er det ikke sket 
for længe siden, hvis det virkelig er sandt? — 

— Vist er det sandt — faldt en anden ligesaa 
lystig Stemme ind — , og ligesaa sandt er det, at var 
der ikke sørget for anden Oplysning i de himmelske 
Sale, vilde der være sortere end her er for Øjeblik- 
ket, af Mangel paa Lygtetændere, saa sjældent for 
ikke at sige aldrig er det hørt, at en Vægter bliver 
lukket ind deroppe. Saa snart Set. Peder lugter Tran 
i lahg Afstand, smækker han Porten i, og Vægteren 
maa søge Logement andetsteds. 

— Og dog følger de her paa Jorden i et og 
alt Profeten Elias Levemaade — sagde en tredje 
og lo. — Deres Oljekrukke er aldrig tom, o^ ingen 
kan sige, hvordan eller hvorfra den fyldes! — 

— Miti. Herrer I — raabte Søofficeren igen — 
vi er ved Mk?- 

De standsede foran et lille lavt Bindingsværkshus 
med udspringende Øversteetage og smaa grønlige 
Vinduesruder, hvorigennem der trængte et svagt Lys. 
Gaden var smal og elendigt brolagt og Luften op- 
fyldt af alle mulige Slags Dunster, hvori daarligt 
Brændevin og Tobak var Hovedbestanddelene. 

Søofficeren bankede kraftigt paa Døren, og næsten 
i samme Nu kom en Del pjuskede Kvindehoveder 
til Syne i Vinduerne ovenover dem. Lidt efter 
aabnedes Døren af en fed, lasket, gammel Mutter 
med blinkende Øjne og et fedtet Smil. 

— Værsaagod og trin indenfor, fine unge Kave- 
lerer — sagde hun geskæftigt og nejede dybt — , 
værs'god. Damerne er hjemme. — 

Søofficeren og hans Følge lod sig ikke nøde, 
men skyndte sig ind og tog Trappen i faa Spring, 
saa Huset knagede i de gamle Brædder. 

De samme Hoveder, som før var komne til Syne 
i Vinduerne, saa nu ud gennem de halvaabne Døre, 
og ivrige Hænder vinkede ad de elegante Herrer. 

Det var ikke silkeklædte Damer med diamant- 
besatte Fingre, der nikkede og smilede ad dem og 
bød dem indenfor, men raat sminkede Væsner med 
grove, hæse Stemmer og alle Laster tydelig prentede 
i hver Linje i deres Ansigter. 

Det var til Kjøbenhavns værste Udskud, at den 
raske Søofficer tog sine muntre Kammerater med. 

Næppe var alle Herrerne komne indenfor Døren 
og de højlig smigrede Damer havde sat frem, hvad 
Huset formaaede af Drikkevarer og gode Sager, før 
Officeren gjorde et Tegn med sin Kaarde, og hele 
Skaren styrtede sig over Kvinderne, væltede Stole og 
Borde, saa Flasker og Glas gik i tusinde Stykker, 
og pryglede med flade Klinger løs paa de hylende, 
rædselsslagne, kvindelige Væsner. Vinduerne blev 
revne op, og Møblerne kastedes hulter til bulter ud 
og knustes paa Brostenene i den mørke Gade, Ly- 
sene slukkedes derinde ved Trækken, og Forvirringen 
var ubeskrivelig. 

Imidlertid tog den stadig ledende og komman- 
derende Søofficer et Fyrtøj op af Lommen og slog 
Ild, og da et Tællelys blev tændt^ standsede Ødelæg- 
gelsesværket som ved et Trylleslag. 

Med stor Pathos gik han hen og slog Kappen 
af en lille, spinkel Person, der i blindt Raseri havde 
slaaet om sig til højre og venstre^ og Kong Chri- 
stians velkendte Træk lyste de tilintetgjorte Kvinder 
i Møde. 

Grædende og jamrende faldt de paa Knæ for 
Majestæten, der lod fuldstændig døv for deres Bøn- 
ner om Barmhjærtighed og holdt sine Øjne ustand- 

Belig fæstede paa Søofficeren, der ganske syntes at 
have forhekset ham. 

De fulgte uvilkaarlig Retningen af hans Blik og 
saa til deres uudsigelige Forbitrelse^ at den elegante 
Officer var ingen anden end deres fordum forhadte 
og frygtede Konkurrent Støvlet-Kathrine. 

Anne Kathrine sendte dem et stikkende Blik 
igen og lo haanligt ad deres kuede, rystende Raseri. 

— Forstaar I nu, at dette er Straffen for jeres 
modbydelige Adfærd mod en ulykkelig Medsøster! — 
sagde hun. — Hs. Majestæt vil vise Jer, at han 
forstaar at straffe saavelsom at belønne. — 

Og under det Hyl og Skraal, der opstod, tog hun 
ganske roligt en tiloversbleven Vinflaske, heldte Ind- 
holdet over Hovedet paa de harmdirrende Fiurier og 
kastede Flasken ud ad Vinduet. 

Da der ikke var mere at faa fat i rundt i Væ- 
relset og Hævnen var fuldbyrdet, skyndte Herrerne 
sig atter ned, men mødtes i det samme med Væg- 
terne, der kom løbende i tungt Trav imod dem. De 
søgte at undslippe, men det lykkedes ikke. Nu var 
de grebne paa fersk Gerning i Optøjer, saa skulde 
de ikke saadan slippe uden videre. Og der udspandt 
sig snart en livlig Kamp mellem de haandfaste Væg- 
tere og de høje Herrer. 

Kongen havde som de øvrige søgt at smutte bort 
i den mørke Gyde; men en Kæmpekarl af en Væg- 
ter havde slaaet en saa forsvarlig Klo i ham, at 
det var tydeligt, at han ikke var tilsinds at lade Fug- 
len flyve saa let. 

— Nu har jeg Jer, go'e Herre, nu bliver I, saa 
mare, sittende, til I har faaet at føle, hva' det vil 
sige at gaa paa tvers af Loven — sagde han og 

begyndte at tærske løs paa sit Bytte med Livremmen, 
som han havde faaet løsnet* 

— Hold op, hold op, Hund, Trantyv, Lømmel! 
Jeg er Kongen, hold op for Satan 1 — brølede den 
sprællende og fægtende Monark. — Jeg skal lade 
ham klæde Hjul og Stejle, hører han I — Men Væg- 
teren blev uforstyrret ved. 

— Det kan hver Galgenfugl sige — brummede 
han — , det kender vi nok! Nej, Kongen er inte saa 
gal, at han løber om og svirer i de værste Fruen- 
timmerhuse, bild mig bare inte det ind. Tju! Klø 
skal der til for at lære Jer unge Kavalerer Loven 
nu om Stunder, og I skal ikke slippe, før I har faaet 
et Par Mærker saadan, saa man ska' kunne kende 
Jer igen! — 

Anne Kathrine havde endelig faaet revet sig løs 
fra sin Forfølger og kom ilende til Hjælp. 

— Er han gal. Vægter! — raabte hun ind i 
Øret paa ham. — Det er Hs. Majestæt, han lægger 
Haand paa! Slip ham øjeblikkelig, ellers er han sik- 
ker paa, at han snart vil blive et Hovedkortere! — 

Vægteren løsnede uvilkaarlig sit Tag, og Kongen 
saa sit Snit til l3nQsnart at rive Morgenstjærnen fra 
ham. 

— Giv mig øjeblikkelig min Kappe igen — be- 
falede han og søgte at sætte den spidse Top paa 
Stjæmen op mod Vægterens Bryst. — Hører han. 
Lømmel! — 

Men Vægteren var ikke tilsinds at levere sit 
Genkendelsens Tegn fra sig, han retirerede et Stykke 
baglænds, saa tog han tilbens med Kappen om Ar- 
men ned mod de øvrige Kammerater, der havde tampet 
løs paa og sloges med Resten af Følget. 

199 



Digitized 



by Google 



STØVLET-KATHRINE 



Han hviskede noget med sin grove, hæse Stemme 
til de ivrige Kolleger, og faa Minutter efter var Stri- 
den endt og hver drog til sit, bandende og skæl- 
dende over den uventede Kamp. 

Vægteren med Kongens Kappe^ gik lige til Vag- 
ten for at melde Sagen og afgive sit Bytte, der 
voldte stor Bestyrtelse blandt Personalet, og imidler- 
tid vaklede Hs. Majestæt blodig, forreven og forslaaet 
hjem til Christiansborg, hvor det forfærdede Tjener- 
skab modtog deres høje Herre. 

I -Gangen, der førte ind til hans Gemakker, stødte 
han paa sin Oplæser Mr. Reverdil og standsede et 
Øjeblik for triumferende at vise ham sin dyrebare 
Sejrstrofæ, den erobrede Morgenstjærne. Men hans 
fordums Lærer rystede blot paa Hovedet og udbrød 
sørgmodig : 

— Le bon chemin å la gloire, sire I*). — 
Kong Christian blev pludselig ædru ; han hævede 

sit blege Ansigt stolt i Vejret, og Øjnene lynede. 

— Grondez moi tant que vous voulez, mais ne 
me persiflez pas et sortez, vite, vite ! — Og han stam- 
pede med Foden. Med rettet Ryg, stolt som en 
Selvhersker, gik den lille, mørbankede Skikkelse ind 
i sine Værelser og i Seng, hvor .han var nødt til at 
blive i flere Dage. 

Saadan havde Vægteren »mærket« ham ved Sam- 
menstødet. 

Efter den sidste store Batalje holdt Kongen sig 
en Tidlang mere i Ro, men det forhindrede ham 
ikke i at tilbringe sin meste Tid af Døgnet paa 
Vandkunsten hos Anne Kathrine. 

*) Sigter til Kong Chr. d. VII.s Valgsprog: Gloria ex 

ATnnre nat rifl. 



amore patria. 

Nu som før var hans egentlige Residens hos 
hende, og Misfornøjelsen steg mere og mere, 
efterhaanden som Sladderen tog til i Omfang. 

Livet paa Christiansborg var alt andet end lyste- 
ligt for de mange forskelligartede Individer, der 
havde deres Tilhold og blivende Sted der, og Intri- 
gerne florerede som ingensinde. De to Fløje, Kon- 
gens og Dronningens, var i stadig ulmende Strid, og 
pønsede af al Magt paa at faa Hovedledeme paa 
hver Side fældede. 

Grev Holck var den af Kongens Venner, som 
Dronningen og hendes Parti arbejdede stærkest paa 
at faa af Vejen. 

Caroline Mathilde hadede den lystige Greve og 
kunde knap taale Synet af ham, efter at han engang, 
paa Opfordring af sin høje Herre, havde forsøgt at 
tilsnige sig Adgang til hendes Gemakker, dækket af 
Nattens Mørke. 

En saadan Fornærmelse fortjente en følelig Straf; 
men Kongen var ubønhørlig paa det Omraade. Kon- 
rad Holck forstod altfor godt at adsprede og more 
ham, til at han vilde høre Tale om nogen Fjæmelse. 

Men havde Hds. Majestæt sin Vrede rettet mod 
nogen bestemt, havde Kongen det ikke mindre, ' og at 
Overhofmesterindens Afsked kun var et Tidsspørgs- 
maal, var alle, der kendte Sagernes Stilling, enige 
om; det var ikke for ingenting, at Kongen betrag- 
tede hende som Engelen med Flammesværdet, der 
straks havde drevet ham ud af Ægteskabets Paradis, 
og som senere havde gjort ham Opholdet i Dron- 
ningens Gemakker utaaleligt. 

Men Tingene gik deres skæve Gang, uden at 
det kom til Udbrud. Sladderen og Ondskaben vok- 
sede og bredte sig som Gift over det hele Christians- 

borg Og sivede ud over Hovedstaden, hvor Byens 
Borgere tog Parti for og imod Hoffolkenes Gøren og 
Laden, men enedes paa ét Punkt: i Foragt og Had 
mod den uforskammede Snylteplante, der vovede 
at klatre saa højt op fra Skarnet, hvor hun hørte 
hjemme. 

Det hændte mere end een Gang, at Folk stod 
stille og truede med knyttede Hænder ad Kongen, 
naar han enten kom kørende eller ridende, fulgt af 
sin uadskillelige Ledsagerske, og de, som før havde 
jublet, naar de saa ham komme sprængende paa sin 
vælige Hest, rørte ikke engang Huerne, det kunde 
hænde, at de i Steden for vendte sig om og spyttede. 
— Tvi ham! var han end aldrig saa mange 
Gange Konge, som kunde løbe med saadan en Tøs, 
naar han havde en mild og dejlig ung Gemalinde 
hjemme, der oven i Købet gik med hans Barn under 
Hj ærtet. 

Borgernes truende Holdning gjorde mere Virkning 
end Dronningens bedrøvede Ansigt og de besindige 
Raadsherrers beklagende Hovedrysten; det satte 
Skræk i Hs. Majestæt og fik ham til at holde inde 
en Tidlång med den vilde Nattekommers* 

Desuden var der faret ham en ny Idé i Hovedet, 
som helt og holdent optog ham. Han vilde spille 
Komedie for Anne Kathrine, som han Aaret i For- 
vejen havde spillet for Hoffet og senere for Folket, 
og ikke nok med at han vilde!* spille for hende, han 
vilde ogsaa spille med hende. Hun skulde være 
hans Elskerinde paa Scenen, som hun var det i 
Virkeligheden; gennem de lange Prøvetimer og 
under Indstuderingen kunde han faa rig Lejlighed 
til at bedømme hendes dramatiske Forstand, og hun 

vilde faa ligesaa rig Lejlighed til at se sin Tilbeder 
fra hans mest blændende Side. 

At han overstraalede enhver Stjæme paa Teater- 
himlen, var ingen mere overbevist om end hanselv. 

Spillerasériet var gaaet som en Stormflod over 
det ganske Europa. I Versailles spilledes der paa 
Kraft, rundt om ved de smaa tyske Hoffer opførtes 
store og smaa Skuespil, selv den statelige Maria The- 
resia nedlod sig til at indstudere en Rolle ; intet Un- 
der, at den stadigt agerende Kong Christian, der 
ikke taalte, at hans Hof i nogen Retning stod til- 
bage for de udenlandske, var bleven smittet af den 
omløbende Spillesyge. 

Hans Valg faldt paa Voltaires Zaire, hvori han 
spillede Sultan Orosmane og spillede godt. 

Den lille Scene, der var opført inde i Ridder- 
salen, var ham dog for trang, og den Kreds, der 
sad foran den, for snæver til, at han kunde føle sig 
tilfreds med de Lavrbær, han høstede. Han trængte 
til videre Spillerum, større Publikum og en mere 
pirrende Lampefeber, og som en anden Nero beslut- 
tede han at lade Folket nyde godt af sit Spil. To 
Aftener i Træk kunde Kjøbenhavns Borgere glæde 
sig over at se deres høje Hersker og Konge agere 
paa Brædderne i det nyoprettede Hofteater. Saa 
lagdes Stykket hen til en senere Lejlighed, der aldrig 
kom. 

Men Anne Kathrine havde ikke faaet ham at se 
i hans Glansrolle, og som Følge deraf kunde hun 
heller ikke fuldt ud forstaa hans Værd som Kunst- 
ner; den Tanke havde ofte nok pint ham. Derfor 
greb han nu den opdukkende Idé med begge Hæn- 
der og frydede sig ved Udsigten til igen at skulle 

spille Orosmane, og denne Gang med den mest in- 
spirerende Zaire, nogen kunde ønske sig. 

Den lille Stue, der vendte ud mod Vandkunsten, 
var allerede i Uger bleven forvandlet til en Prøvesal, 
hvor Kongen lod sin klingende Stemme tone ind i 
de snørklede Vers og berusede sig i Rollens Ord 
ligesaa meget som i Zaire- Kathrines mørke, straalende 
Øjne. 

Rummet svandt bort for ham, og Omgivelserne 
gled langt ud, naar han begyndte: 

Vertueuse Zaire, avant que l'hymenée 
joigne k jamais nos coeurs et notre destinée! 

Han saå op, mødte Anne Kathrines Blik, og med 
stærkere Stemme blev han ved: 

Je vous aime Zaire, et j'attend de votre åme 
Un amour qui réponde k ma brillanie flamme, 
De tous mes sentiments tu es le caractére 
Je veux avec exc^s vous aimer et vous plaire . . . 

Zaire : 

Oui, si parmi lei coeurs soumis k votre empire 
Vos yeux ont dlscerné les hommages du mien, 
Si votre auguste choix .... 

Han nærmede sig hende med et Par teatralske 
Skridt og greb hendes Hænder. Det var ikke læn- 
ger Sultan Orosmane, der erklærede Slavinden Zaire 
sin Kærlighed^ det var Kong Christian den syvende 
af Danmark, der besvor sin elskede. Og Anne Ka- 
thrine svarede ham igen med Rollens Ord, mens hun 
saå paa ham med Blikke, der fik Kongens Kunstner- 
blod til at syde. 

Først nu var Hans Majestæt i sit Es. 

Kongen bestemte en Dag til den højtidelige Op- 
førelse af de indstuderede Fragmenter, og nye pragt- 
fulde Dragter var indforskrevne til de to agerende, 
der saå Opførelsen i Møde med en Spænding, som 
om det var en Verdensbegivenhed. 

I Stedet for det elegante lille Teater paa Chri- 
stiansborg Slot, straalende oplyst af glimrende Voks- 
lys og Kerter, i Stedet for den brogede Skare ordens- 
prydede Mænd og juvelbesatte, dekoUeterede Damer, 
i Stedet for at have den smukke Fru Gahler som 
første Elskerinde og den aandrige Reverdil og muntre 
Baronesse Btilow som Medspillere havde Hs. Majestæt 
her kun den lille, lavloftede Stue med de hvidmalede 
Møbler til Tumleplads, den lille Skare lystige Solde- 
brødre, der daglig fulgte ham, som Tilskuere og 
Skøgen, Støvlet Kathrine, til Enemedspillerske 1 

Men Riddersalens nye, skinnende Pragt, Publi- 
kums Silkedragter og lynende Juveler og de elegante 
Medspillendes Skønhed og Vid svandt ind til intet 
i Modsætning til, hvad han her følte. 

Den Gang spillede han Sultan Orosmane, nu var 
han ham ; den Gang berusedes han af Ordenes Klang 
og Versenes Musik, nu gennemglødedes han af den 
mørkøjede Slavindes Charme, og det var med en 
Sorg, en skælvende Angst og Fortvivlelse, at han ved 
Tragediens Slutning stod overfor hendes Lig. 

Himmel, hvor var den Tanke at skulle miste 
hende uudholdelig 1 

Vennerne applauderede, og Kongen foer op af 
sine Tanker. Med stormende Hæftighed trykkede han 
sin Sultaninde til sit Bryst, og hans Øjne skinnede. 

Det var, som om Glæden over at have vist sig 
fra sin mest glimrende Side gav hans Lidenskab ny 
Næring. 

Ved den megen Talen om Skuespil under de 
mange Prøver besluttede Kongen, at Anne Kathrine 
altid skulde sidde i Nærheden af ham i det store 
Skuespilhus, saa at han stadig kunde vende sig til 
hende og høre hendes sagkyndige Dom, naar som 
helst han trængte til at udtale sig om de agerende 
foran ham. Stor blev de gode Københavneres Ræd- 
sel og Indignation, da Støvlet- Kathrine en skønne 
Dag i fuld Pomp og Pragt traadte ind i Logen ved 
Siden af den kongelige og uden at lade som noget 
tog Plads, 

Skandalen fløj som en Løbeild fra Mund til 
Mund, og det kongelige Elskerpar tog Aften efter 
Aften lige saa meget Interessen fangen som Danskerne 
eller Italienerne paa Scenen. 

Det, der spilledes, var et Stykke romantisk Fan- 
tasi med opdigtede Elskere og Elskerinder, det andet 
var den rene Virkelighed lige saa spændende, om 
ikke mer, der spilledes for de gode Borgere og hele 
Hoffets Øjne og udførtes lige godt af begge Parter. 

Kongen syntes fuldstændig at gaa op i sin Elsker- 
rolle, og Støvlet-Kathrine lod sig ikke mærke med 
nogen Slags Forvirring eller Blygsel. Roligt og utvun- 
gent lo og talte hun snart med Hs. Majestæt, snart 
med en af Hofkavalereme, der omringede hende, 
og viftede sig med en Ynde som une grande dame til 
Publikums uudsigelige Ærgrelse og slet skjulte For- 
bitrelse. 

Dette sidste Bevis paa kongelig Naade bragte, 
som ventet var. Skandalen op paa Højdepunktet og 
satte Sindene i det hæftigste Oprør. 

Vel var de loyale Undersaatter vante til at sluge 
mangen en Pille og lukke Øjet i for deres Lands- 

faders erotiske Escapader, men dette var dog at 
drive det for vidt. 

Højsalig Frederik den femte havde i det mindste 
ikke offentlig vist sig i Teatret og paa Folkeforlystel- 
ser med de Fruentimmer, han i Øjeblikket beærede 
med sin Gunst. Han havde ladet opføre for dem 
det lille hvide Hus et Stykke udenfor Vesterport, 
bygget under Eros' Tegn og skjult fra Vejen ved 
en lille Have, fyldt med Roser og sødt duftende 
Blomster. At det samme hvide Hus blev hans Ynd- 
lingsopholdssted, forargede derimod ingen af de lidet 
forvænte Borgere^, saalænge han holdt sig og Gen- 
standene for sine opblussende Lidenskaber uden for 
Offentligheden. Men at tilsidesætte alle Hensyn og 
al Skamfølelse og bryde alle gamle Traditioner, det 
blev dog snart Byen for meget af det gode, det 
maatte der sættes en Stopper for. 

Caroline Mathilde viste sig sjældnere og sjældnere 
ved de offentlige Fornøjelser. Det pinte hende at 
være en Skive for alle de medlidende Blikke og 
Ord, der strømmede om hende, na^ hun kom ind 
ledsaget af sit Følge, og det saarede hendes Stolthed 
at se sig saa fuldstændig sat i Skygge af det frække 
Væsen, der bred og sejrssikker tronede i sin Loge 
paa Hs. Majestæts udtrykkelig udtalte Ordre. 

Aabenlyst kunde en Dronning ikke vise sin Skin- 
syge mod et saa lavtstaaende Fruentimmer som dette 
creature, men inderst inde rev og sled det i Caroline 
Mathildes Hjærte. 

Hvor lavt stillet hun end var, blev Resultatet 
dog det samme, og hun havde forstaaet at binde 
Kong Christians Sommerfuglenatur med stærkere 
Baand end nogen anden fqr hende. Hun havde 

faaet en næsten uhyggelig Indflydelse over ham, og 
hendes Nærværelse begyndte at føles overalt paa en 
ildevarslende Maade. Nogen ringe Modstander var 
hun sandelig ikke. 

Og dog, hvad kunde det nytte hende at kæmpe 
mod den mægtige Fjende, naar al Fordelen var paa 
den anden Side. 

Havde hun været fri, havde hun tilhørt en anden, og 
havde hun været udenfor lovlig Rækkevidde, da havde 
hendes Chancer været anderledes store end nu, da 
hun efter alle foreskrevne jordiske og kirkelige Love 
var bundet til sin kongelige GemaJ. 

Nu, da hun var kommet ind i Livet, som det 
levedes og kæmpedes omkring hende, havde hun 
først lært, hvor trøstesløs en kongelig Hustrus Stil- 
ling var, og hvor tomt et Begreb Ordet Ægteskabs- 
lykke I 

Men endnu var hun for ung til helt at opgive 
Modet og lægge Hænderne i Skødet. Livet laa saa 
langt, saa forfærdende langt og graat foran hende, 
hvis hun allerede nu skulde give ifortabt, at hun 
maatte tage sig sammen og søge at vinde om ikke 
Kærlighed, saa dog Anerkendelse og Velvilje hos den 
Mand, der dog var hendes Barns Fader. 

Hun vilde gøre alt for at fortrænge den farlige 
Rivalinde fra den Plads, hun nu havde, men hvor- 
dan skulde hun bære sig ad? 

At tale til Fru v. Plessen om disse Tanker var 
umuligt. Den dydige Dame gik saa vidt i sin retfær- 
dige Harme, at hun aldrig vilde lade den foragtelige 
Kvindes Navn komme over sine Læber, selv om hun 
tillod Sladderen om hende at florere ret frodigt i 
Dronningens Gemakker. Og hvem ellers havde hun 
at udøse sin Smærte for? De ældre Hofdamer var 

alle Støbt efter samme Form som Overhofmesterinden, 
og de yngre, med dem nyttede det heller ikke at 
diskutere det store Problem; hver var saa fuldstæn- 
dig optagen af sine private Kærlighedsaffærer og 
vogtede saa skinsygt over hvert af Hs. Majestæts 
Skridt, at noget Raad ikke var at vente fra den Kant. 

Vintersolen sendte en bred Stribe ind gennem 
de høje Vinduer i Dronningens Arbejdsværelse og 
faldt som en Glorie over Caroline Mathildes lyse Ho- 
ved, som hun sad i den rigt forgyldte Lænestol og 
saå lige ud for sig. Som en lysende Strøm med 
tusinde hvirvlende og dansende Smaapartikler strakte 
den sig over det rige Tæppe helt ind i Værelset, 
til den forsvandt ind i den ornamenterede Marmor- 
kamin, hvor en lystig Brændeild buldrede med smaa 
Smæld og Eksplosioner. 

Der var stille i Værelset, saa stille, at de mange 
smaa og store Ure, der var anbragt rundt om paa 
Borde og Gueridonér hørtes, som om de vilde kappes 
om, hvem der kunde tikke højst og komme først 
afsted. 

Ved det ene Vindue sad den yngre Komtesse 
Moltke og Frøken v. Eyben og arbejdede, og læn- 
gere inde sad Overhofmesterinden og strikkede paa 
en Barnesok. 

— Jeg hørte om en Fest paa Vandkunsten for- 
leden Dag — bemærkede Komtesse Moltke pludselig 
og saå op fra sit Arbejde. — Mon frére talte meget 
oprømt om den^ da jeg mødte ham til Morgen ude 
i en af Gangene. — 

Hofdamerne saa interesserede op og lod Haand- 
arbejderne hvile i Skødet, og Dronningen vendte 

Hovedet om mod den talende; men da hun intet 
sagde, gik Komtessen roligt videre. 

— Først sang og spillede de skiftevis, saadan som 
de plejer, saa fik de Forfriskninger og spiste og 
drak en Del, og saa begyndte de at danse og endte 
med en Kehraus gennem Huset, ud paa Gaden 
omkring Springvandet og tilsidst op i et ilde be- 
rygtet Hus i Nabolaget. Alle. Døre blev revne op, 
saa at Lysene slukkedes, og den vilde og gale Bande 
foer som en Flok onde Aander gennem Kammerseme. 
Møblerne væltede, og det lød, som om Dommedag 
var kommen, især da de forskrækkede Husbeboere 
bad og skreg for deres Liv; men inden der kom 
Hjælp, var Herrerne dansede afsted og ude af Huset 
igen, og da Vægterne omsider kom trampende, sad 
det skamløse Fruentimmer og presiderede hjemme 
som en værdig Husmoder, og Herrerne kunde høre 
det farlige Leben, de vrede Vægtere gjorde, fordi 
de var allarmerede til ingen Nytte. — 

— Fi done ! — udbrød Fru y, Plessen med Styrke. 

— Mon frére talte videre om en charmant Aria, 
som hun, . . . som dette Fruentimmer havde sunget, 
af en af Sartis Operaer, hvorover Hs. Majestæt kom i 
den syvende Himmel. — 

Caroline Mathilde, der havde siddet tilsyneladende 
uden at høre efter med Haanden under Kind, rettede 
sig pludselig op, mens en svag Rødme jog op i 
hendes Ansigt. 

— Hvad hed den Aria ? — spurgte hun, og hen- 
des Næsebor vibrerede som af indeklemt Vrede. 

— Det véd jeg ikke. Deres Majestæt, men jeg 
skal nærmere forhøre mig, om det behager Deres 
Majestæt — svarede Komtessen og tog fat paa sit 
Filérværk igen. 

— Aa, det behøves ikke — sagde Dronningen 
lidt forvirret og sank tungt tilbage i Stolen, — det 
er mig tout å fait egal. — 

Frøken v. Eyben saå hurtigt op. 

— Monsieur Brandt har ladet Sartis pasticcio Demo- 
fonte bringe til Huset paa Vandkunsten, ^ det maa 
have været en > af Ariaerne deri. Støvletten sang. 
Kender Deres Majestæt dem? De er charmante og 
vilde anstaa Deres Majestæts lyse Stemme allerkærest. 
Mr. La Tour foredrog noget af det for mig ... for 
os forgangen, — rettede hun hurtigt og rødmede, 
— og Trillerne deri var virkeligen magnifique. 

— Vraiment! — sagde Dronningen. — Tror du, 
at de vilde passe for os? Hjemme plejede vi at 

synge for Mama og Hoffet, men her 1 og 

hun sukkede dybt. 

— Men det kunde maaske være os et lille Tids- 
fordriv at se Musikken igennem, saa lad den kun 
blive sendt — sagde hun et Øjeblik efter. 

Det var ikke mange Dage, efter at Caroline Ma- 
thilde havde faaet de ønskede Noder til Gennemsyn, 
at Kong Christian pludselig fik den Flyvegrille . at 
ville aflægge hende et Besøg. 

Han kom hurtigt gaaende nedad Korridoren og 
standsede udenfor Hendes Majestæts Audiensgemak, 
hvorfra der lød Toner ud til ham. 

Han aabnede Døren sagte, og Caroline Mathildes 
blide, barnlige Stemme klang mod ham: 

— Tu sai chi son quel, Che al miocor conviene. 
Pensai e s'altro avviene non ti lagnar di me ! *) 

Kongen studsede og saå ind over det lille Billede. 



*) Du véd, hvem mit Hjærte tilhører, tænk paa det, hvad 
der end hænder, og beklag dig ikke over mig. 

14* 
211 



Digitized 



byGoogk 



STØVLET-KATHRINE 



Frøken v. Eyben sad ved Spinetten og Dron- 
ningen paa en Stol ved Siden af. Vokslysene kastede 
et stærkt Skær over de to musicerende, og Skyg- 
gerne paa Væggen lignede et Par Karrikaturer ; sær- 
ligt Dronningens uformelige Figur traadte grotesk 
frem paa den lyse Baggrund. 

Dieu mon dieu 1 hvor var det -uheldigt at ville 
synge og agere, naar man saå saadan ud! 

Hs. Majestæt trak paa Skulderen og smilede 
spodsk; saa lukkede han Døren ligesaa sagte og 
ubemærket, som han før havde lukket den op og 
skyndte sig tilbage til sig selv. 

Netop samme Aria havde for faa Dage siden 
Anne Kathrine foredraget, mens de gik Operaen 
igennem og han tog Matusios, hun Creusas Parti; 
men hvilken latterlig Forskel mellem de to Ud- 
førelser 1 

Anne Kathrine fik hans Blod i Kog og Liden- 
skaberne til at syde i ham alene ved den varme 
Timbre, der var i hendes Stemme, mens Dronnin- 
gens Sang mindede om et Barns, som man smiler 
overbærende ad. 

Hvad var det for en usalig Ide, Caroline Ma- 
thilde havde til stadig at ville forløfte sig paa de 
store Opgaver, der passede lige saa lidt til hende, 
som de anstod hans elskede! 

Var det en ubevidst Glimrelyst og Mangel paa 
Selvkritik, eller kunde det tænkes, at det var en 
Slags Kappestrid? 

Hvad det end var, var Ideen uheldig og Resul- 
tatet ikke bedre. 

De velkendte Toner bragte Tankerne hen paa 
Anne Kathrine, og Længslen efter at høre hendes 
Stemme igen kom saa stærk, at det ikke var ham 

muligt at holde sig i Ro. I Stedet for at aflægge det 
tiltænkte Besøg i Dronningens Fløj forlangte han 
Kappe og Hat, og faa Minutter efter sad han og 
fulgte med berusede Blikke sin elskedes Skikkelse, 
medens hendes fulde, varme Stemme trængte til 
Bunden af hans Sjæl: 

— Tu sai chi son quel, che al mio cor convienel — 

Det kunde han forstaa, og det, først det var 
Nydelse. 

Men Dronningen lod sig ikke saa let drive til- 
bage paa den Vej, hun var slaaet ind paa. Hun 
havde forskellige Strænge paa sin Bue, og før de 
alle var prøvede, gav hun ikke fortabt. Maalet, hun 
havde sat sig, var godt, og Viljen var god, det 
galdt kun om at holde ud og ikke give sig, saa 
vilde Resultatet maaske een Gang svare til Forvent- 
ningerne, 

Og hun blev pludselig igen livlig og talende, 
s'aa -snart Hs. Majestæt kom i hendes Nærhed, og 
slog ind i den overfladiske, halv søgte, halv aand- 
rige Jargon, som var Tidens højeste Mode paa Kon- * 
versationens Omraade. 

Den pludselige Livlighed morede Kongen til at 
begynde med; men det varede ikke længe, før den 
trættede og kedede ham, saa han tilsidst ikke kunde 
holde det ud længer. 

— Mais Madame, De trætter og overanstrænger 
Deres Hjæme — sagde han paa sin snærrende, 
bidende Maade. — For meget aandeligt Arbejde 
kan virke skadeligt paa Deres Tilstand. Skaan 
Deres dyrebare Helbred og forcer ikke Deres nature. 
Enhver Ting paa sin rette Plads og til sit Brugl — 

Den haarde, sarkastiske Tone stoppede Ordenes 

Strøm ^aa hendes Læber, og det kolde Blik, der 
mødte hendes, fik hvert Udbrud af Livlighed til at 
fryse til Is. Hvor var det muligt at le og konver- 
sere og lade som intet, naar man mødte en saa 
absolut Mangel paa Forstaaelse, for ikke at sige 
Uvilje. 

Hvor tapper man end var, og hvor stor en Ud- 
holdenhedskraft man end sad inde med, saa var der 
Forhindringer, som ikke kunde overvindes, Maal, 
der aldrig kunde naas, og med sviende Bitterhed i 
Hj ærtet, saaret i sine helligste Følelser trak Dron- 
ningen sig lidt efter lidt helt ud af Kampen og ind 
i sig selv. 

Den sørgelige Erfaring havde hun faaet under- 
streget, at for at vinde Christian den syvendes Kær- 
lighed og Beundring maatte . man være en Støvlet- 
Kathrine, ikke en Caroline Mathilde. 

X. 

Et Pax Aar forinden var de store Hofmaskerader 
blevne indførte i Danmark til Hoffets ublandede 
Glæde. 

Fra Prædikestolene tordnede Præsterne mod Ver- 
dens Daarlighed og Tidens Letsindighed, Skrifter 
udsendtes mod de fordærvelige, udenlandske Skikke, 
der slog Rod og bredte sig frodigt her i den mod- 
tagelige Jordbund, som bal masquéer, Teatergøgl og 
desligeste, og Enkedronningen Sofie Magdalene 
hævede sine Hænder til Bøn mod Himlen for at 
bringe den retfærdige Straf over de ugudeliges 
Hoveder. Men trods Protester, Anatemaer og Ve- 
raab lod Kongen de muntre Fester uantastet fort- 
sætte; de gav en saa rig Anledning til at lade den 
mest løsslupne Frihed og Kurtise florere vildt under 
Forklædningen. 

Kong Christian var ikke tilsinds at lade Gejst- 
ligheden gribe forstyrrende ind i sine Fornøjelser, 
for ham maatte de tordne og skælde, . saa meget de 
orkede, han hørte det ikke. 

Intet skulde faa ham til godvilligt at sætte sine 
Fødder i en . Kirke, efter at han var kommen til 
Magten og kunde raade og styre, som han selv 

vilde. De Pinsler og Plager og den Helvedesangst, 
Grev Reventlow, havde ladet ham gennemgaa som 
Dreng, havde helt og holdent betaget ham Lysten 
til at beskæftige sig med nogen Slags religiøse Ma- 
terier. For ham betegnede Kirkerne kun et Sted 
fyldt med bitre Minder og Religionen en knudret 
Masse, som Hofpræsten Qvist ikke havde forraaaet 
at levendegøre for ham, og han gøs tilbage for 
nogensinde igen at komme i Berøring med det ene 
som med det andet. 

Tiden var alt andet end egnet til lutter Lystig- 
hed og Kommers. Finanserne var usle, Freden 
syntes en Tidlang alvorlig truet fra Øst, Bønderne 
sukkede fortvivlede under deres tunge Aag, Borgerne 
klagede over de urimelige Skatter, Handelen, der 
havde taget et saa grundigt Opsving under Frederik 
den femte, dalede langsomt igen til sit forrige 
Standpunkt. Men intet gjorde Virkning paa den for- 
elskede Konge. 

Udenrigs- og Indenrigspolitik, Borgernes Ve og 
Vel og Bøndernes Klager, Rigernes Handel og 
Vandel, Gejstlighed og Adel var for intet at regne 
mod det ene lysende Navn, der stod som med Ild 
skrevet ind i hans Hjærte: Anne Kathrine. 

For at være saa meget som muligt sammen med 
hende, for at kunne dele alle Fornøjelser med hende 
arbejdede hans Hjæme sent og tidligt og fandt han 
paa de tusinde Ting. Deri laa hans Hovedopgave, 
og den var han voksen. 

Det var en Selvfølge, at Maskeraderne netop var 
Stedet, hvor de to kunde mødes og sværme sammen 
under Masken, og Hs. Majestæt bestemte Dagen, 
hvor den første for den Sæson skulde finde Sted. 

Vennerne rystede saa smaat paa Hovedet ad 

denne Kongens nye Ide. Naturligvis stod det enhver 
frit for at indføre, hvem han vilde, naar blot ved- 
kommende var forsynet med et stemplet Adgangs- 
kort; og at Selskabet ikke altid var ublandet, var 
noget, enhver kunde sige, der kendte en lille Smule 
til Hofkavaleremes galante Æventyr. Men, Støvlet- 
Kathrine var ikke længer en blot og bar liaison, 
som Kongens øvrige, hun var en Magt, man længe 
havde hadet og frygtet, hun var Maalet for det 
samlede Hofs indignerede Harme, og Skandalen 
hvirvledes op om hende, hvor og naar hun viste sig. 

Hs. Majestæt var saa fuldstændig forblindet, at 
han ingenting €aa eller vilde se, og han var ufor 
sigtig. At tirre den offentlige Mening endnu yder- 
ligere kunde maaske blive skæbnesvangert. Folkets 
Holdning havde været tydelig nok, og den voksende 
Forbitrelse ved Hoffet blev nok endnu holdt nede 
under den vante Underdanighedsmaske, men de løs- 
revne Ord og Udbrud, og det glødende Had, der 
pludselig kunde høres, viste, at Christiansborg var 
som en Vulkan, hvori der gærede Kræfter, som 
arbejdede og truede med at bryde løs. 

Men Kongen var ligeglad. Han grundede over 
Dragter og Maskeradeløjer og kom til det Resultat, 
at intet Kostume kunde klæde ham eller hans 
elskede bedre end det, de havde haft paa som 
Sultan Orosmane og Zaire. Endnu engang vilde de 
vise sig i de Roller, for saa at lægge dem til Side. 

Det faldt ham ikke med en Tanke ind at tage 
noget Hensyn til Dronningen. Hvad brød han sig 
om, at hans unge Gemalinde kun et Par Øjeblikke 
vilde være i Stand til at deltage i Festen. Det var 
snarere en Lettelse ikke at tvinges til at se hendes 
uformelige Skikkelse, besværlige Gang og melankol- 

ske Ansigt. Det var langt fra ham at føle nogen 
Slags Medlidenhed eller Ømhed for noget, der stødte 
hans Skønhedssans, havde det end de største Krav paa 
hans Følelser. Hvert Gran af Medlidenhed var for 
længst død ud i hans Sind under den Behandling, han 
havde faaet i sin Barndom, og hvad han forgæves 
havde sukket efter den Gang, kunde hans Om- 
givelser nu forgæves lede efter hos ham. 



Det hele Christiansborg var paa Maskerade- 
aftenen oplyst som et Feslot. 

Udenfor paa Ridepladsen yar der samlet saa 
mange Tilskuere, som der kunde rummes, og den 
ene stod paa Tæerne af den anden og strakte Hals 
for bedre at kunne faa et Glimt at se af Stadsen 
og de mange fantastiske Skikkelser, der kom i 
Portechaiser og Karosser og læssedes af ved de 
store Indgangsdøre. 

Brændende Fakler var stillede op ved Indgangene 
og helt ned langs Kørevejen til Marmorbroen paa 
den ene Side for at lyse op i den mørke December- 
aften, og det rødlige flakkende Lys faldt ind gennem 
Vognruderne og lyste over Pieretter, Harlequiner, 
Munke, Nonner, Bajadser, Djævle og Blomsterpiger, 
over alle de mange brogede Farver og det skinnende 
Flitter, der hører til et Kostumebal. 

For hvert Køretøj, der kom ind og standsede, 
gik der som et Sus gennem Menneskemassen, og en 
beundrende Mumlen slog de lykkelige Gæster i 
Møde, forøgede Rødmen paa de velsminkede Kinder 
og forstærkede Glansen i de straalende Øjne, der 
kiggede lystigt ud bag Maskehullerne. 

218 

Digitized by LjOOQ IC 



STØVLET- KATHRINE 



Anne Kathrine kom i en Portechaise fulgt af 
Løjtnant Osborne. 

Hun var iført den orientalske, hvide Dragt med 
Guldbroderier, og i Stedet for Maske var det guld- 
indvævede Silkeslør trukket over Ansigtet og Panden 
og lod kun Øjnene med de brede, mørke Bryn frie. 

Hun saå dejlig ud. 

Den østerlandske Dragt var som skabt for hende, 
hvis Skønhed nærmest laa i Formernes Rundhed og 
Blødhed, i Øjnene og deres Omgivelser, mens den 
altfor fyldige og sanselige Mund, der var en tro 
Kopi af den levelystne Prins af Bevems, skjultes 
under Sløret. 

Løjtnanten smilede beundrende, mens han saå 
paa hende og overøste hende med Komplimenter 
og Smiger, som Anne Kathrine knap hørte. 

Alle hendes Tanker drejede sig kun om det ene, 
at hun nu for første Gang skulde komme ind paa 
Christiansborg, faa sine Fødder indenfor der, hvor 
hendes Fantasi og Drømme forlængst havde anbragt 
hende, noget, som til Tider havde syntes at ville 
være ligesaa umuligt som at naa til Maanen. 

Det jublede og brusede i hende, og Øjnene 
skinnede med gullig Fosforglans. 

Da Portechaisen holdt og Lakajerne slog Dørene 
op og lod hende let og gratiøst hoppe ud, lød be- 
undrende Bifaldsraab bag ved hende. 

Som et Lyn foer den Tanke gennem hende, at 
havde de vidst, hvem hun var, vilde Beundringen 
være slaaet om til Hylen og Hujen, og kraftige 
Arme vilde maaske have revet hende ud af Chaisen 
og forhindret hende fra at komme ind i det for- 
jættede Land, der laa vinkende og straalende foran 
hende, men hvor hun mindst af alle hørte hjemme. 

Heldigvis for hende var Forklædningen for god 
til, at nogen i den pragtfulde Sultaninde skulde 
kende Støvlet- Kathrine, og den vildtudseende Røver- 
ridder, der var hendes Kavaler, førte hende uantastet 
op i Slottets Sale, bort fra Publikums profane Blikke. 

Gennem pragtfulde Gemakker med røde og blaa 
Silkebrokades Møbler, med guldind vævede Gardiner, 
malede Vægfelter, og beskinnede af Hundreder af 
hvide Vokslys og Lysvaser førte Løjtnanten sit 
skønne Bytte, indtil livlig Dansemusik strømmede 
mod dem, og de stod paa Tærskelen til den for- 
gyldte, blændende Riddersal. 

Fra Musikgalleriet lød Hofkapellets Toner ud 
over den glatbonede •Sal, hvor sirlige Rækker med 
dansende Par stod opstillede og Kammerherrer og 
Ceremonimestre foer ind og ud og ordnede og 
arrangerede under geskæftig Travlhed. 

— Tør man spørge Hr. Ridderen, hvor man finder 
saadan en Østens Juvel som denne Sultana? — spurgte 
en dyb Stemme, og en fyldig Tempelridder med 
sort Maske slog Løjtnanten paa Skulderen. 

— Ikke paa Gader og Stræder — svarede Os- 
borne med en lille Haandbevægelse. — Min skønne 
Ledsagerske er en Kronjuvel, der søger sin lige. — 

— Det ser jeg — sagde Tempelridderen ironisk. 
— Gid den blændende Juvel maa komme paa sin 
rette Plads og faa sin rette Indfatning, det Ønske 
deles med mig af mange — og han bukkede over- 
drevent dybt og skyndte sig ind mellem Mængden. 

Løjtnanten gik endnu raskere til og spejdede til 
alle Sider. Han styrede øjensynligt mod et bestemt 
opgivet Maal; pludselig smilede han og trykkede 
den hvide, fyldige Arm, der laa i hans, paa en for- 
staaende Maade. 

Henne i et Hjørne stod en lille Gruppe, to 
Narre og en Ugle, i ærbødig, ivrig Passiar med-en 
lille Muselmand, der i pragtfuld Silkedragt og juvel- 
besat Turban, Krumsabel og Guldbrokades Tøfler 
stod og saa sig spejdende omkring. Omtrent sam- 
tidig med at Røverridderen havde faaet Øje paa 
ham, fik han Øje paa Parret, og med hurtige Skridt 
gik han dem i Møde med udstrakte Arme. 

I overstrømmende Henrykkelse næsten rev han 
Sultaninden ind mod sig og krystede hende mod 
sit Bryst. Han stirrede betagen op og ned ad 
hendes dejlige Dragt og saå hende forelsket ind i 
Øjnene. 

— Zaire, vous m'aimez? — udbrød han. 

— Dieul si je l'aime, hélasl — svarede hun 
med Rollens Ord, og med sin Arm lagt fast om 
hendes Liv førte han hende stolt som en Gud over 
Riddersalens spejlblanke Gulv ind gennem de til- 
stødende Gemakker og tilbage igen. 

Overalt hvor Parret kom frem, veg Gæsterne ærbø- 
digt til Side, mens Blikke krydsedes forstaaende bag 
dem, naar de fjærnede sig, og Udbrud af Forfærdelse og 
Afsky lød rundt om. 

Det var gaaet som en Løbeild gennem Salen, at 
Støvlet- Kathrine havde faaet Adgang til Ballet og 
var med blandt Gæsterne, men de fleste havde ikke 
villet tro det. Nu fik de Syn for Sagen, og Skan- 
dalen var komplet. 

Kong Christian gik der straalende og lykkelig 
med Armen om hendes Liv og syntes døv og blind 
for alt udenom sig, for kun at se og høre hende, 
den tilbedte. Kavalererne forstod til Dels deres 
Herres Beruselse; som hun denne Aften saå ud, 
maatte hun virke stimulerende paa de sløveste Sanser, 

billigede de end ikke hans Handlemaade og Op- 
træden. Men Hoffets Damer rasede. 

— Se Dem dog om, mon chér — sagde den 
statelige Fru Numsen, der ganske lod til at have 
glemt, hvem Anne Kathrine var, og hvor hun før 
havde set hende — , se Dem om og sig, om Hs. 
Majestæt behøver at bukke sig ned i Snavset for at 
finde beauté, han kan jo blot se sig om i 
sin egen Kreds; hvor charmante ser ikke Elisabeth 
von Eyben ud som Hyrdinde. — 

— Frøken von Eyben er allerede ånders wo enga* 
giert — afbrød smilende hendes Kavaler, der var 
Overpræsidenten Volrath von der Lyhe — , elle a 
fait sauter La Tour de l'amour, om man saa kan 
sige — og han lo over sit eget Paafund. 

— Ja, man siger saa meget — svarede General- 
inden. 

— Man siger meget, men man siger sandt denne 
Gang, min naadige, — svarede Overpræsidenten* 
— La Tour er en af mine Folk, og indenfor vor 
lille Teaterverden véd man alt om hinanden. — 

♦ — Men der er andre — vedblev hans Dame 
ihærdigt. — Der staar Fru Gåhler, hvorfor attacherede 
ikke Majestæten hende nærmere til sig, da hun dog 
ikke var uvillig? Det vilde dog være en noblere 
liaison end denne Skandale. — 

Den smukke, omtalte Frue stod omgiven af en 
beundrende Kavalerskare og lo og sendte opmun- 
trende Blikke til højre og venstre. 

Hun forestillede Sapho, var klædt i en overbro- 
deret, hvid Klædning, der var fæstet over Skulderen 
med pragtfulde Agrafer og viste næsten hele Brystet 
blottet. I Haaret sad en Lyre af Brillanter, og det 
folderige Gevandt faldt blødt ned over hendes 

sandalklædte Fødder. Af og til klimprede hun svagt 
og ligesom akkompagnerende sine Ord paa den 
virkelige Lyre, hun holdt i venstre Haand. 

Von der Lyhe standsede med sin Dame foran 
Gruppen og hørte et Øjeblik paa de krydsende liv- 
lige Udbmd og Svar. ^ 

— Tillad mig, guddommelige Sapho, at tiltale Dig 
paa Latin, da mit græske Ordforraad for Øjeblikket 
er sluppen op — udbrød en pragtfuld Hane og 
stillede sig op foran hende med sin næblignende 
Maske tæt op mod hendes blændende Hals og 
Arme. 

— Paa dig passer i mer end een Betydning det 
gamle Ord: Ars longa vita brevisl — og med en 
Haandbe vægelse ud mod det folderige, lange Klæde- 
bon og en lydelig Galen baskede han med Vingerne 
og hoppede bort under en forstaaende og lystig 
Latter. 

Sapho vendte sig om for at give Svar paa Til- 
tale, men trak sig i det samme hurtigt og tavst 
tilbage. 

Mod dem kom Kongen og hans Slavinde, og 
som paa Kommando gled Gruppen til Side og trak 
sig bukkende tilbage, saa at der blev en tom Plads 
om Parret. 

Det galdt at vise Hs. Majestæt, at der var 
Grænser, som selv en Selvhersker ikke burde over- 
skride, og hurtigt havde en Flok af Dronningens 
haandgangne Mænd spredt sig rundt i Gemakkerne 
for at opfordre de tilstedeværende Gæster til at 
lægge deres Misfornøjelse og Afsky paa en tydelig 
Maade for Dagen. 

Il faut créver le petit monarque! — lød Felt- 
raabet, som gik fra Mund til Mund, og det var med 

Stor Iver og Beredvillighed^ at særlig Damerne ud- 
førte den paalagte Ordre og lagde deres Foragt for 
den degoutante Medbejlerinde for Dagen. 

Overalt hvor Parret viste sig, blev der tomt 
Rum om dem, men i sin Henrykkelsestilstand lagde 
Hs. Majestæt hverken Mærke til det ene eller andet, 
indtil han pludselig blev standset af en lille Flok 
Ugler, der stadig havde sværmet om dem og fulgt 
dem fra Værelse til Værelse. 

— O, vise Occidensens og Orientens Hersker! se 
Eder om og sig, hvorfor de brogede Fugle, der 
pipper saa kæphøjt op, saasnart de tror sig ene, flyr, 
naar Solen nærmer sig i Eders Majestæts Skikkelse? 
Er det, fordi deres Anslag og Planer ikke taaler 
Lyset, eller er det af en naturlig raodestie? Jeg 
tillader mig at supponere nej til det sidste. 

O, enestaaende Orosmane I rundt om i dette straa- 
lende Serail skyder Misundelsens og Herskesygens gif- 
tige, hundredetungede Hydrahoveder op og spyr deres 
Galde saa højt til Vejrs, at end ikke den højeste gaar 
uramt forbi. Vogt Eder for de indfødte Vismænd, 
der ruger Højhedsvanvidsæg ud under deres værdige 
Parykker, og vogt Eder for de udenlandske Hofak- 
tører, der vover at pukke paa gallisk esprit! Hav 
et Øje med Haremet, hvor Neglene hvæsses for 
bedre at kunne mishandle den smukke Slavinde, der 
truer med at fordunkle de hjemlige Stjærner ved sin 
straalende Glans. Sæt Eders Hæl paa det giftige 
Kryb, før det er for sent! det er Visdomsfuglenes 
Raad til Eder, strsénge, ædle Hersker! — 

Kongen var standset brat og blegnede let under 
den lille Tale. Trods den fordrejede Stemme hørte 
han, at det var Grev Holcks, og med rynket Pande 
og bidende sig i Læberne saå han sig om. 

224 

Digitized by LjOOQ IC 



STØVLET- KATHRINE 



De Stod midt paa Gulvet alene, kun omgiven af 
de trofaste Natfugle, der slog med Vingerne, peb og 
hvæsede og som et Lyn forsvandt, da Hovedlederen 
havde endt sin lille Tale. 

I det fjæme lød Dansemusikken, og myldrende 
Skikkelser kom og forsvandt i de aabne Døre, der 
førte ind til de øvrige Værelser. 

Kongen trykkede Anne Kathrines Arm fast ind 
til sig — og bandede. Saa gik han stolt videre til- 
bage til Riddersalen med hende. 

Havde Hs. Majestæt intet set den hele Aften, 
havde Anne Kathrine følt og set desto mer. Under 
den tilsyneladende muntre Mine, hun fra først af 
havde anlagt, rasede de voldsomste Lidenskaber. Og 
ikke een af de hoffærdige Damer og spodske Kava- 
lerer undgik hendes Øje. 

— Bi kun — tænkte hun og knyttede Haanden, 
der laa i Kongens Arm — , bi til min Tid kommer! 
Den, der ler sidst, ler bedst! Maaske Latteren vil 
forvandle sig til Taarer for Jer! — 

Lige før Souperen og Demaskeringen skulde finde 
Sted, fulgte Kongen sin elskede ned til Indgangs- 
portalen og trykkede hende endnu engang stormende 
til sit Bryst til Afsked: 

— AUez, souvenez-vous que je vous sacrifie 

Les moments les plus beaux, les plus chérs de ma viel — 

Og med de patetiske Ord vendte Orosmane lang- 
somt tilbage til Festen, som han kort efter trak sig 
tilbage fra. 

Dronningen havde fra Begyndelsen af tænkt at 
ville vise sig paa Ballet i nogle Minutter forklædt 
som Domino*, men da Rygtet om Skandalen naaede 
ind til hende, bestemte hun sig om og rev hurtigt 

den lange, dækkende Silkedomino af og satte sig 
harmdirrende hen til Skakbordet, hvor Fru v. Pies- 
sen beredvillig stillede Brikkerne op. 

Der kom ikke en Klage eller et Ord over Dron- 
ningens Læber, dertil havde hun nu lært at beherske 
sig for godt ; men de hvide Hænder, der flyttede de 
indlagte, udskaame Benfigurer, skælvede af undertrykt 
Sindsbevægelse, og Brystet gik op og ned og sagde 
tydeligere end Ord, hvor stærkt et Oprør Kongens 
grænseløse Frækhed havde sat hende i. 

Efter at det skandaløse Maskebal havde fundet 
Sted, holdt den kongelige Karosse næsten daglig 
ligesom før udenfor det berygtede Hus paa Vand- 
kunsten for at bringe dets Beboerinde til Hs. Maje- 
stæt, eller bringe Hs. Majestæt til hende. 

Uglernes lille Tale til Kongen havde gjort Til- 
standen endnu mere usikker ved Hoffet, og Afskeds- 
patenter, Udvisninger og uformodede Forflyttelser 
regnede ned over de opskræmmede Hofmænds Ho- 
veder, uden at de fik Grunden til deres Herres plud- 
selige Vrede at vide. 

For dem, der saa til, blev Aarsagerne til de hyp- 
pige Udvisninger ikke længe skjulte. 

Det var ikke vanskeligt at se, at Støvlet-Kathrine 
stod bag ved og ledede Kongens Handlinger som 
en uheldbringende Sibylle. 

Den dygtige og trofaste Reverdil fik Rejsepas, 
Krigsministeren Saint- Germain, der var den mørke 
Tempelherre, som ironisk havde mødt Anne Kathrine 
ved Indgangen til Riddersalen, maatte forlade Landet 
og mange med dem. Og Hs. Majestæt ventede kun 
paa en Lejlighed til at sende den af Dronningens 

Tilhængerinder, han hadede mest, Fru von Plessen, 
ud over Danmarks Grænser. 

Alene Synet af den statelige Dames strænge An- 
sigtstræk var ham en Plage og bragte hans Galde 
til at løbe over, og det var ham ikke muligt at 
holde sine skarpe Udfald og spottefide Bemærknin- 
ger for sig selv. Det regnede ned med ondskabs- 
fulde Bemærkninger over »la preneuse de puce de 
la reine«, som de indviede i Kongefløjen kaldte 
hende, Og der skulde et mere end almindeligt Mod 
til standhaftig at trodse Kongens Vrede og sætte 
haardt imod haardt. 

— Man skal ikke drive mig saa let bort fra min 
Pligt og min Stilling — sagde den modige Dame — , 
jeg viger ikke, før Banstraalen rammer mit Hoved. 
Jeg har gjort min Pligt og véd min Samvittighed fri. 
Gud véd, at vi alle kan fejle, men har jeg gjort det, 
saa har det ikke været med mit Vidende og Vilje. — 

— Jeg véd ikke hvad jeg vilde gøre, hvis De 
blev taget fra mig, chére madame — klagede Dron- 
ningen og saå op i Overhofmesterindens aflange, 
smalle Ansigt. — Der er ikke et Menneske her, der 
holder af mig som De gør, og ikke een, jeg føler 
saa meget for som for Deml livet vilde ikke blive 
til at udholde, skulde man handle saa nedrigj med 
os. — 

Men endnu nogen Tid blev det forundt Overhof- 
mesterinden at føre Tonen an i Hendes Majestæts 
Gemakker, som Anne Kathrine førte den an i Kon- 
gens. 

Under Maskeballet havde Kongen fuldt og fast 
besluttet at straffe den Haan og uforskammede Op- 

15* 
227 



Digitized 



by Google 



STØVLET-KATHRINE 



førsel, der vistes hans Udkaarne og derigennem hans 
egen uforkrænkelige Person, og ingen Lektion vilde 
være bedre for det utaalelig prude Hof end ofte at 
tvinges til at være sammen med Anne Kathrine. 

Hun skulde indføres paa Christiansborg, ikke 
hemmeligt, som om han skammede sig ved hende, 
men aabenlyst som hans dyrebare Gæst, under fuld 
Honnør og med al den sædvanlige Glans, man plejede 
at udfolde ved de kongelige Soupeer. 

Men atter mødte hans Planer Modstand hos hans 
ellers saa medgørlige Venner. 

— Det er et højt Spil, Deres Majestæt spiller 
— sagde Grev Moltke. — Hvad vil man sige 
rundt om ved Evropas Hoffer, naar man hører, 
at Deres Majestæt souperer saa at sige offentligt med 
en Dame som Støvlet .... som Anne Kathrine, me- 
dens vor naadige Dronning sidder alene mellem sine 
Damer nogle Gemakker herfra? — 

— Du lieber Gott! — udbrød Kongen utaal- 
modig og rynkede Øjenbrynene. — Hvad er det for 
en pludselig Modløshed, der er faret over jer alle? 
Lad dem sige, hvad de lyster for osl Er vi ikke 
enevældig Monark og kan gøre, hvad vi lyster, 
eller -ar vi endnu under Hofmester? Hvem har 
noge»^:mde vovet at trække paa Skuldrene ad en 
Pompadour, en Madame Kosel eller Auersperg? Saa 
skulde vi lade os lede som en umyndig Dreng og 
ikke tillade os at vise Gæstfrihed mod den Kvinde, 
der i esprit staar paa Højde, om ikke overstraaler 
des dames. Gezirtes Zeugl Vi vil indføre hende 
ved vort Hof, som vi tænker at ophøje hende til 
den Titel og Værdighed, hun allerede forlængst 
burde have haft, og for Resten — tilføjede han 
med et lille, lynsnart Glimt i de store, udstaaende 

Øjne — indser jeg ikke, at Forskellen i vor og Hendes 
Majestæts Optræden er saa meget forskellig. Hun 
foretrækker sin Venindes Selskab for vort, og vi 
foretrækker vor Venindes for hendes, den ene er den 
kedeligste og mest impossible personne, den anden 
den mest bedaarende i Verden, voila la difference! 
Dixi. — Og Kongen affærdigede al videre Omtale 
af dette Emne ved at vende sig om paa Hælen og 
gaa ind i det andet Værelse. 

At hans egne Venner begyndte at rynke paa Næsen 
og vovede at komme med Bemærkninger om hans 
Gøren og Laden overfor Anne Kathrine, ærgrede 
Hs. Majestæt usigeligt og bidrog mægtigt til at frem- 
skynde de Planer, han længe havde haft om 
at ophøje hende til kongelig Maitresse. De skulde 
tage sig i Agt og ikke prøve paa at lægge ham for 
mange Hindringer i Vejen ; det kunde hænde, at de 
alle vilde komme til bitterlig at fortryde det. Ustraf- 
fet vovede ingen at krydse en enevældig Konges 
Planer. 

Anne Kathrine triumferede 1 Hun havde længe 
ikke vovet at tro paa den store Fremtid, der nu 
med eet laa foran hende; men nu begyndte hun at 
faa Troen i Hænde, og hun knejste endnu højere 
med Nakken, naar hun satte sig op i den kongelige 
Vogn, der holdt udenfor hendes Hus, og lod end 
mere haanligt og koldt Blikket glide over de hujende 
Skarer, der stadig samledes om Vognen og overøste 
hende med de groveste Skældsord eller truede hende 
med Prygl. 

De hylende Proletarer var lette nok at magte, 
var hun først kommen op paa den Plads, der var til- 
tænkt hende. En Haandfuld Guld i Ny og Næ var 
nok til at vende deres Hyl og Hujen om til Jubel 

Og Taksigelser, det kendte hun sit Publikum godt 
nok til. Heller ikke de værdige gamle Statsmænd 
eller Hoffets Damer var hun bange for. Dertil 
kendte hun dem for godt, og dertil havde Kongen 
fortalt hende for meget. Hun kendte de førstes 
Svagheder, deres Forfængelighed, Herskesyge og Graa- 
dighed lige saa godt som de sidstes paatagne Dyd, 
og hun var Menneskekender nok til at vide, at Bru- 
det mellem Mand og Hustru var ulægeligt. 

Nej, ydre Forhold forskrækkede hende ikke, der- 
til havde hun for megen Tillid til sine egne Evner, 
for stor Erfaring og Verdenskundskab. Hun vidste, 
hvordan Menneskene kunde regeres gennem deres 
Svagheder, og med det Kendskab til hvers Karakter, 
som hendes Elsker havde forsynet hende med, vilde 
det ikke blive nogen vanskelig Kunst. Hvad hun 
frygtede og skælvede for, var kongens egen Natur. 

Hun kendte ham ud og ind, hun havde set ham 
i de mest forskelligartede Sindstilstande fra den vil- 
deste Ophidselse til den største Sammensynken. Hun 
havde set ham modig som en Løve gaa løs paa 
Stole og Borde og værgeløse Kvinder, hun havde 
set ham binde an med kæmpestore Vægtere, og hun 
havde set, hvordan et haardt Ord kunde faa ham 
til at fare sammen og blegne af Skræk. 

Hun havde følt, hvordan hans hele Legeme skæl- 
vede, de Gange Folket havde truet ad dem med 
knyttede Hænder, og hvordan han uvilkaarlig havde 
søgt at dække sig bag hende. 

For hans Kærlighed var hun derimod ikke bange. 
Med Kvindens sikre Instinkt følte hun, at han elskede 
hende saa varmt, som han overhovedet var i Stand 
til at elske nogen udenfor sig selv. Men hvor langt 

turde han holde ved hende, om Hoffet og Folket 
krævede hende fjærnet? 

Det var det Spørgsmaal, der stadig og stadig 
vendte tilbage i hendes Hjæme. Derfor galdt det 
om saa snart som muligt at sikre sig en holdbar 
Stilling og smede, mens Jærnet var varmt. Var hun 
først kommen saa vidt, at hendes Udnævnelse til 
kongelig Maitresse og Baronesse af Bevernskjold fore- 
laa, var Magten hende vis! 

Anne Kathrine, Baronesse af Bevernskjold! Det 
var den Titel, Kong Christian havde tiltænkt hende, 
og det var det Navn, der skulde gaa over i Historien 
med ham! 

Blodet strømmede rask gennem hendes Legeme, 
og hun saå med lysende Øjne frem for sig. 

Endelig! Endelig kom den Dag, da hun skulde 
kunne bære sin afdøde Faders Navn, om end med 
en lille Omskrivning. Endelig stod hun ved Maalet 
for sine mest vidtdrevne Ønsker, og hvad Fremtiden 
kunde bringe, var ubegrænset. 

I Aften ved den Souper, der ventede hende paa 
Christiansborg, havde Kongen lovet at vise hende 
Udkastet til det Patent, der skulde ophøje hende i 
i den danske Adelsstand og give hende, Anne Ka- 
thrine, Datter af den tyske Prins og den simple Ma- 
dam, som hun gøs ved at tænke paa. Rettigheder og 
Privilegier lige med Hoffets Damer. 

Det var Udsigter, der nok kunde bringe det til 
at svimle for hende, og det var med en skælvende 
Ivrighed og mer end almindelig Omhu, at hun, ved 
det gamle Tyendes Hjælp, klædte sig paa og smyk- 
kede sig til Souperen. 

Lysene straalede i de funklende Kroner og Kan- 
delabre, og de forgyldte og indlagte Møbler skinnede 
omkap inde i de højloftede, rigt dekorerede Gemak- 
ker, hvor Støvlet- Kathrine skulde være Gæst. 

Kavalererne kom ind en efter en og stod i smaa 
Grupper og talte sammen, mens Majestæten gik uro- 
lig op og ned med smaa, korte Trin, standsede nu 
og da ved de talende Smaagrupper for at høre et 
Ord og indskyde en Bemærkning og derefter fort- 
sætte sin Gang. 

De, der kendte ham nøje, kunde læse i hans An- 
sigt, at han pønsede paa en eller anden Streg, der 
vilde gaa ud over en af dem. De saå det ly- 
stige, forsorne Blink, der kom og gik i hans hvidlig 
lyse Øjne, og de saå den hastige Maade, hvorpaa 
han bed sig i Læberne og fortrak Ansigtet i Gri- 
macer. Der var ingen Tvivl om, at der var noget 
i Gære, og hver af de mange Venner, der daglig 
turede rundt med ham, følte pludselig Grunden vakle 
under sig. Enhver frygtede for, at det var ham, 
Kongens Banstraale vilde ramme, ingen vidste sig 
nogensinde sikker, Kongens Luner blev mer og mer 
ufattelige og Støvlet-Kathrines Indflydelse større og 
større. Man vidste, at et uforsigtigt Ord eller en 
u paaagtet Mine ganske uventet kunde drage de al- 
vorligste Følger efter sig, og hvem kunde vide sig 
helt fri? 

Alle havde de fulgt Hs. Majestæt i tykt og tyndt. 
Det var gennem dem, at han havde lært hende at 
kende; men hun var dog, naar alt kom til alt, , 
kun et lavtstaaende Fruentimmer, stod hun end under 
kongelig Beskyttelse; hun havde før sin pludselige 
Ophøjelse gaaet fra Haand til Haahd, hvor kunde 

man saa pludselig tvinges til at vise hende Ærbø- 
dighed og Respekt, som hendes Elsker forlangte? 

Mer og mer havde de forsøgt at trække sig til- 
bage fra hendes farlige og skæbnesvangre Nærhed; 
men paa det Punkt var Hs. Majestæt fintmærkende 
og irritabel som aldrig før. 

Ingen lod sig dog mærke med noget. De konver- 
serede tilsyneladende ubekymret og livligt, men holdt 
den hele Tid hemmeligt Øje med Monarken, der 
syntes at være i særligt godt Lune denne Aften. 

— Der var et ret artigt Comment paa Teatret 
i Gaar — bemærkede Grev Holck smilende. — Det 
er dog nogle forunderlige Manerer, de italienske Ope- 
rister har. Hørte I, hvordan Signora Torre kævledes 
midt i anden Akt med Signora Lione uden at ge- 
nere sig for Spectatores? — 

— J^» j^g mærkede, at noget var i Gære — 
sagde Løjtnant Juell. — Men sandt at sige var jeg 
for Øjeblikket saa stærkt engageret i en lille privat 
Komedie sans parole med Terpsichores Yndling, den 
smukke Signorina Veronica, at jeg glemte at give 
Agt paa Operaens Gang. — 

— Derved tabte du saa sandelig heller ikke 
meget — faldt Enevold Brandt ind. — Min Dame, 
Grevinde Holstein, i hvis Loge jeg i Gaar gjorde 
Opvartning, og for den Sags Skyld ogsaa jeg selv,, 
gabede saa ustyrlig, at Vandet løb os ned ad Kin- 
derne. De Triller og Forsiringer, de gode Italienere 
tillader sig at brodere Melodierne over med, er snart 
lige saa forargelige, som deres Opførsel er fri. — 

— Hvem opfører sig forargeligt og tager sig Fri- 
heder? — spurgte Kongen, pludselig revet ud af sine 
Tanker, og saå spørgende paa Taleren. 

— De italienske Operister paa vor danske Skue- 
plads, Deres Majestæt — svarede Kammerjunkeren 
og bukkede. 

— Hm ! hm ! Der er andre, der ogsaa tillader 
sig Friheder, som kan have større og fordærveligere 
Følger — sagde Hs. Majestæt med Betydning. — 
Men hvorfor forbyder ikke Chefen de Uvorrenheder? — 

— Jeg har attaqueret von der Liihe for det 
samme Spørgsmaals Skyld — sagde Grev Danneskjold- 
Laurvig — , men fik kun et Skuldertræk til Svar. 
Det synes, som om alt er proberet for at faa dem 
til at aflade med det Væsen, men til ingen Nytte; 
de bliver idømt een Rigsdaler for hver Forstyrrelse 
af Spillets Gang, men de gode Italienere lader ikke 
til at kunne dæmpe deres iltre Blod, og man maa 
være glad, kommer det ikke til Haandgemæng midt 
i en Kærlighedsduet. — 

Herrerne lo og Kongen slog ud med Haanden. 

— De keder os alle de udenlandske Aktører — 
udbrød han. — De koster os en forbistret Hoben 
Penge og gør idelig Knuder, baade det italienske og 
det franske Gesindel. Amiisieren doch die droUigen 
Dånen weit besser! — 

— Det samme er min Mening — sagde Grev 
Holck gemytligt. — Le Danemarc pour les danois ! — 

— Det glæder os at høre, at du er af samme 
Mening, Konrad ! — sagde Kongen smilende. — Du 
er en god compatriotl — og atter vendte han sig 
om og fortsatte sin Gang. 

Kong Christian var oprømt. 

Han gennemgik i Tankerne Dronningefløjens 
Rædsel og Indignation, naar Rygtet om Anne Ka- 
thrines Deltagelse i Souperen i Aften og den snarlige 
Udnævnelse kom dem for Øre. Han gottede sig paa 

Forhaand over al den Forbitrelse og det undertrykte Ra- 
seri, han vilde kunne læse i deres Ansigter, det var 
en velfortjent Straf for det utaalelige pruderie, der 
var ved at kvæle alle med sin Unatur. Det var en 
Straf, der vilde ramme dem føleligt. Han kunde 
ikke have fundet noget, der vilde ydmyge og ærgre 
dem mere, end at sætte Støvlet-Kathrine lige med 
dem i Rang og Værdighed! 

Han lo højt ved Tanken og slog næsten over i 
Dansetakt. 

Hvorfor ikke gøre Skridtet fuldt ud, som de 
store Herskere rundt om i Europa, og udnævne 
hende til officiel kongelig Maitresse ? . 

Ved at optage hende i Adelsstanden gjorde han 
jo kun godt, hvad hans Barndoms Ven, den le ve- 
lystne Prins Georg af Bevern havde forsømt •, det var 
paa en Maade af en Slags Pietet overfor ham, der 
havde været mild og venlig mod ham, da de fleste 
andre var stive og barske, at han nu hjalp hans na- 
turlige Datter til den Rang og Værdighed, hun for- 
længst burde have haft. 

Og ved at ophøje hende til officiel Elskerinde 
fulgte han kun sit Hj ærtes Indskydelse og behøvede 
ingen anden Spore. Det lille, hvide Hus udenfor ved 
Vesterkanten, hvor hans Fader havde levet og elsket 
før ham, vilde han skænke hende. Det skulde blive 
hans Versailles' pare aux cerfs, som hun skulde blive 
hans Pompadour! 

Det var derfor med straalende Miner og aabne 
Arme, at han modtog sin elskede, da Portechaisen 
havde bragt hende til Slottet, og omfavnede hende 
hj ærteligt. 

Uvilkaarlig blændede den overdaadige Pragt og 

de højtidelige Omgivelser Anne Kathrine, idet hun 
traadte ind. Under Masken paa Kostumeballet 
havde hun følt sig sikker nok i de samme Sale, 
men nu da hun, som den, hun var, kom ind, ene 
mellem de mange Kavalerer, følte hun sig beklemt. 

At modtage Hoffets Herrer og Hs. Majestæt selv 
i sit eget Hjem og færdes med dem som en lystig 
Svirekammerat i de natlige Orgier, de havde haft 
sammen, var noget saa vidt forskelligt fra at se dem 
her, omgivne af Stedets Nimbus og anslaaende den 
ceremonielle Tone, som om hun hørte Slottets Sale 
til ; alt det maatte virke betagende selv paa det fræk- 
keste Pigebarn. 

Det varede dog ikke længe, før den første Beta- 
gelse svandt; hun lod sine muntre Øjne glide 
over Taffelets Sølv og Guld og fikserede den Page- 
skare, der gjorde Tjeneste og vartede op, mens de 
med mer og mindre Held forsøgte at holde gode 
Miner til slet Spil. Der var mange friske, kønne 
Ansigter imellem dem. 

Hs. Majestæt drak tæt, og Kavalererne fulgte 
hans Eksempel. Under Maaltidet gjorde han et 
Tegn til en af de opvartende Kavalerer, der hurtigt 
bragte ham et Dokument paa en Sølvbakke. 

Med halvdrukne Øjne og lidt famlende Hænder 
greb Hs. Majestæt det sammenlagte Dokument og 
foldede det ud; saa greb han sit Glas og hævede 
det. 

— Vive la fiUe la plus belle et la plus amusante 
de mon royaume! — udbrød han og saa sig om. 
— Hør nu, mine Herrer, hvad vi har at sige: 
Støvlet Kathrine er død, længe leve Baronesse Anne 
Kathrine af Bevernskjold! — Og han tømte sit Glas 
og slog med Haanden ned mod Patentet, der laa 

udbredt ved Siden af ham, og bukkede for sin 
Dame. 

— Her er de Trylleord, der for stedse gør det 
af med den første for at give Plads for den sidste, 
og som nu kun mangler Parykkernes Approbation ! 
Vi beder Dem, mine Herrer, gøre vor naadige Ba- 
ronesse Deres ærbødige Opvartning! — 

XI. 

Rygtet om Støvlet-Kathrines Nærværelse ved Sou- 
peren paa Slottet fløj som en Løbeild ud over 
Byen Dagen efter og vakte næsten Bestyrtelse blandt 
høje som lave. 

Var det allerede kommet saa vidt, at Hs. Maje- 
stæt saa at sige officielt souperede med hende 
ved sit eget Taffel, hvad vilde da det næste 
blive ? 

Der maatte snarligt tages kraftige Foranstaltnin- 
ger for at sætte en Stopper for det Uvæsen, der 
dreves deroppe, dette kunde ikke gaa i Længden. 

Saalænge Hs. Majestæts Udskejelser havde holdt 
sig indenfor de private Grænser, havde der ingen 
Grund været for Statsmændene til at gribe ind; men 
nu, da Kongeværdigheden truedes, nu da det tyde- 
ligt mærkedes, at Støvlet-Kathrines Aand hvilede 
over udenrigs og indenrigs Politik, som hendes Nær- 
værelse mærkedes i alt, nu maatte der skrides ind, 
naar ikke Danmarks Ve og Vel skulde lide der- 
under og de øvrige europæiske Magters Sympati og 
gode Omdømme sættes over Styr. 

At hun fuldstændig havde forhekset Kongen og 
forstod at spille sine Kort fint, var noget, de gode 

gamle Hofmænd læpge havde mærket, og de skæl- 
vede for, hvad Fremtiden vilde bringe. 

Smaa Uenigheder, privat Jalousi og Uoverens- 
stemmelser i Meninger druknede ganske i den ene 
altopslugende Tanke: at faa Støvlet-Kathrine fjæmet, 
før det var for sent, og faa hende fjærnet paa en 
saadan Maade, at Hs. Majestæt ikke kunde komme 
i Forbindelse med hende. Men hvordan skulde man 
gribe Sagen an? 

Der gik som et Sus af Oprørsaand over det 
ganske Christiansborg Dagen efter den skandaløse 
Souper. Indignationen voksede, alt som Beret- 
ningen om Aftenen gik fra Mund til Mund og Fryg- 
ten fik Begivenheden til at antage stadig større og 
større Former. 

— Min Søn var mellem de opvartende Pager, 
der var tilsagt at gøre Tjeneste i Gaar Aftes — 
sagde den ældre Grev Moltke — , og hvad han be- 
rettede mig til Morgen, var yderst chokerende. Hs. 
Majestæt forglemte sig i den Grad i sin blinde For- 
elskelses Rus, at han ustandselig sad med Armen 
om hendes Liv og embrasserede hende paa det hæf- 
tigste under Maaltidets Gang — , og han saå bistert 
paa de tre ældre Kavalerer, der stod med ham i et 
Hjørne af Audiensgemakket. — Det er dog at op- 
føre sig som paa et offentligt Hus. Mon Dieu, det 
creature forpester os Luften her paa Slottet. — 

— Havde man endda Lov at vise hende sin ret- 
færdige Harme og dégout, men der fordres oven i 
Købet, at man skal vise hende Ærbødighed og Høf- 
lighed, som var hun dame du cour — sagde Grev 
Danneskjold- Samsø rasende. — Fi done! — 

— Det nytter ikke at lamentere og snakke — afbrød 
den nybagte Adelsmand^ Baron Schimmelmann medryn- 

ket Pande og saå mørk ud. — Her.maa handles, handles 
øjeblikkelig med F)md og Klem. Er et Lem raaddent, 
nytter det ikke at bruge Omsvøb og gode Raad, det 
maa fjærnes med eet Hug. Det er det Middel, 
vi, Statens Beskyttere, maa benytte os af, før det er 
for sent og Raaddenskaben trænger sig videre frem 
og bliver uhelbredelig. Enten maa Støvlet-Kathrine 
afsted, eller ogsaa kommer vi afsted, det er ikke 
vanskeligt at forudsige. — 

-— Det er kraftigt talt — bemærkede den be- 
sin ge, pedantiske Grev Thott — , men Tingen er, 
comment fait-on ces amputations lå ? At det maa ske, 
er en Kendsgerning. Ikke alene for os er det nød- 
vendigt, men for Hendes Majestæts, for Englands, for 
de udenlandske Magters Skyld saavel som for det ge- 
mene Folk, der ikke kan taale at have et saa slet 
Eksempel daglig for Øje. Har ikke allerede Matro- 
serne og Holmens Folk i deres ligefremme Ord givet 
Hs. Majestæt at forstaa, at de ikke længer vil taale 
hans Opførsel overfor vor naadige Dronning! Vox 
populi vox dei! og den bør adlydes. — 

— At tænke sig, at en af de første Dage, 
maaske i Morgen, maaske allerede i Dag vil Paten- 
tet, der skal hæve den Horekvind, den usle 
Snylteplante, op i den danske Adelstand, blive fore- 
lagt os til Underskrift — brusede Grev Moltke op 
igen — som en Slags Recompensation mod højsa- 
lig Prins Georg af Bevern. Du gode Gud! Skulde 
hver naturlig Datter, vore Adelsmænd efterlader sig, 
anerkendes som legale, vilde Landet snart oversvøm- 
mes af nybagte Frøkener. Det er dog for ridi- 
cult at anføre det som Grund, og det har dog ikke 
været Sæd og Skik før i Danmark at give Fruen- 
timmer af den Kaliber Rang med Hoffets Damer! 

Min Søn forsikrede, at da Hs. Majestæt viste det fa- 
tale Dokument frem, blev flere af Kavalererne ædru 
alene ved Synet. Det maa ogsaa være nok til at 
faa en Kavaler til at blegne at tænke paa, at saadan 
en Skabning skal indlemmes i vor ophøjede, privi- 
legerede Adelstand I — 

— Det skal og rnaa forhindres I — sagde Schim- 
melmann med Kraft. — Hs. Majestæt tillod sig i 
Gaar den Ytring, at det kun var en lille Formsag 
at faa »les perruques« til at approbere Patentet, nu 
staar det til os at vise, at der endnu sidder Handle- 
kraft og Forstand nok under Parykkerne til at for- 
hindre en saadan Skændsel. — 

Flere af Raadets Herrer kom til; de ophid- 
sede Statsmænd indtog under en uheldsvanger Tavs- 
hed deres Pladser, og Forhandlingerne begyndte. 

Hs. Majestæt viste sig for første Gang i lange 
Tider, og der gik en umærkelig Bevægelse gennem 
Forsamlingen. 

Kom han med det fatale Dokument allerede nu 
og forlangte deres Underskrifter? 

Vilde han overrumple dem, førend nogen Plan 
endnu var lagt? 

^ Men det lod ikke til, at Kongen tænkte paa 
Dokumentet; han stod et Øjeblik og saå sig om 
med de rødkantede, forsvirede Øjne, saa henvendte 
han sig til de nærmest staaende : 

— Har De haft urolige Drømme, mine Herrer, 
De ser daarlige og ophidsede ud. Overanstræng Dem 
for Guds Skyld ikke; husk, at der er noget, der 
hedder Aftenhvile efter Dagens Slid, den kan De 
snart alle trænge til I — Og med en lille, kort Lat- 
ter^ drejede han sig om paa Hælen og gik ud lige 

saa hurtigt, som han var kommen, for at tage til 
Anne Kathrine paa Vandkunsten. 

Karosse efter Karosse kørte samme Eftermiddag 
gennem de smukke Gitterporte ved det Schim- 
melmannske Palæ i Norgesgade, hvor Ministrene og 
deres Tilhængere traadte ud og gik ovenpaa i Baro- 
nens Arbejdsværelse. 

Rundt om saas lutter bekymrede Ansigter og al- 
vorlige, næsten højtidelige Miner, der gav den lille 
Forsamling Karakteren af en Sammensværgelse. 

Greverne Bernstorff og Thott, Danneskjold- Samsøe 
og Moltke, Reventlow og Schack-Rathlau, Smettau 
og Biilow, alle gav de Møde for at drøfte de fore- 
staaende Begivenheder og det Middel, som skulde 
befri Landet for det farlige Skadedyr, der syntes at 
forpeste Luften omkring sig. 

— Jeg tillader mig at foreslaa det eneste Middel, 
der maa til for at faa Hs. Majestæt til at give Slip 
paa dette creature — tog Overkammerherre, Grev Re- 
ventlow Ordet midt i Forhandlingerne. — Det er Vold t 
Vi maa overrumple Hs. Majestæt og indgyde ham en 
gavnlig Skræk. Fejghed er en af hans største Svag- 
heder, og gennem den kan man regere Enevold -. 
kongen ligesaa let, som jeg i min Tid regerede Kron- 
prinsen. At jeg har Ret i, hvad jeg siger, maa vel 
alle indrømme mig. Hvem har ikke set Hs. Maje- 
stæt blegne og fare sammen i pludselig Angst ved 
en bestemt Optræden eller en uformodet Modstand? 
Jeg behøver ikke at henvise til et mere slaaende Be- 
vis end mig selv. — 

Herrerne smilede. Grev Reventlows Kendskab 
til Kongens Karakter var uimodsigelig, og at det 

var den rette Vej, der maatte gaas, var tydeligt 
nok, men det var et dristigt Spil. 

— Jeg vil blot minde om det gamle Ord : Fortiter 
in re suaviter in modo — mumlede Grev Thott, men 
ingen syntes at lægge Mærke til hans Ord. 

Baron Schimmelmann havde en Stund siddet tavs 
og stirret barsk frem for sig; pludselig tog han 
Ordet og talte med Myndighed og Kraft. 

At Grev Reventlows Forslag om at benytte Hs. 
Majestæts Svaghed for korporlig Overlast som et 
Vaaben mod ham til at befri ham selv, Hds. Maje- 
stæt og det hele Land for den Kræftskade, der nu 
truede med at tage Ovérhaand, var udmærket, 
kunde ikke benægtes. Maaske der kunde gøres for- 
skellige Indvendinger mod det, maaske der fandtes 
andre Udveje, som kunde synes mere hensynsfulde; 
men Tiden var knap, gode Raad dyre, enfin å la 
guerre comme å la guerre, og Krigen havde længe 
været ført i det skjulte. Allerede længe nok havde 
Hs. Majestæt vist sine mest trofaste Undersaatter en 
saa aabenlys og saarende Trods, at det nu maatte 
være dem tilladt at gribe til kraftige Forholdsregler. 

Støvlet Kathrine maatte bort, ud af Byen inden 
næste Dags Aften I Og at det kunde lade sig gøre, 
vilde han. Baron Schimmelmann, indestaa for. 

Byens Borgere havde længe vist en truende Hold- 
ning overfor det letsindige Elskerpar; ikke een Gang, 
men hundrede havde de alle været Vidne til den 
Afsky og Forbitrelse, der mødte .Hs. Majestæt efter 
de natlige Meriter paa hans vaklende Hjemvan- 
dring fra Vandkunsten. Den ulmende Indignation 
kunde, hvad Øjeblik det skulde være, slaa ud i lyse 
Luer og et lille Folkeoprør sættes paa Benene. 

IG* 

Naar en støjende, hujende og hylende Folke- 
skare samlede sig udenfor Slottet og med høj Røst 
forlangte Støvlet-Kathrine fjæmet, vilde Kongen i 
Rædsel for Molest paa sin dyrebare Person hurtig 
underskrive den Landsforvisningsordre, som Herrerne 
endnu i Aften maatte have færdig. 

At overbringe den og tvinge Majestæten til at 
underskrive den vilde han paatage sig, og at alt 
skulde gaa efter Ønske, turde han bestemt garan- 
tere for. 

De sammensvorne hørte alle som een paa Baro- 
nens Tale med stor Tilfredsstillelse og gik beredvil- 
lige ind paa hans Plan. 

Lidt efter bragte Tjenerne Skrivemateriale, Segl 
og Voks ind, og efter at en lovformelig opsat Ud- 
visningsordre mod Anne Kathrine Beuthack, kaldet 
Støvlet-Kathrine, var gjort færdig, satte samtlige Her- 
rer deres Navn under, og hver tog hjem til sit. 

Hs. Majestæt var lige fra Raadet ilet til Anne 
Kathrine og tilbragte det meste af Døgnet hos 
hende. 

Ingen af de to Hovedaktører i det lille Komplot 
anede det mindste om, hvad der var i Gære rundt 
om dem; i uforstyrret Fred nød de hinandens Sel- 
skab og saå med straalende Øjne Fremtiden i Møde. 

Kong Christian morede sig kosteligt over Anne 
Kathrines glødende Menneskehad og stærke Hævn- 
tørst. Han stirrede betagen op i hendes mørke Øjne, 
der skød Lyn ved Tanken om den længe eftertrag- 
tede Magt, som hun nu endelig kunde udøve, og han 
brød hvert Øjeblik ud i en kort lille, ondskabsfuld 
Latter ved de stærke Udtryk, hun ødslede paa enhver 
af de »Fjender«, som endnu omgav dem. 

Men pludselig kunde han blive alvorlig og op- 
mærksom og smittes af hendes Iver. 

Naturligvis skulde de sendes bort, alle de 
gamle Stivnakker, der sad igen som en Levning fra 
Bedstefaderens forstenede Hof og udbredte en mul- 
den Kirkelugt om sig; deres forældede, rigoristiske 
og pietistiske Ideer passede ikke ved et Hof, hvor 
Gejst og fransk Belevenhed hørte hjemmel Anne 
Kathrine skulde hjåelpe med at udpege og vælge, og 
naar Hof bestanden var finsigtet til det yderste, vilde det 
Idealhof, der flimrede for Kongens Øje, være dannet. 

Med hende ved sin Side, med det store Maal 
foran sig og fremfor alt med Magten og Evnen 
til at kunne føre det igennem laa Fremtiden straa- 
lende og lys som aldrig før. 



Hs. Majestæt var i sin tungeste Søvn ovenpaa 
de sidste Dages stærke Sindsbevægelser, da Døren 
til hans Sovegemak blev revet op og Baron Schim- 
melmann, fulgt af de bestyrtede Kammerpager og 
enkelte af Raadets Medlemmer, traadte brusque ind 
og vækkede ham ved sit Komme. 

Med stirrende, uforstaaende Øjne, ligblegt Ansigt 
og forstyrrede Miner rejste Kongen sig over Ende i 
Sengen og lod sit flakkende Blik glide fra den ene 
til den anden af de alvorlige Skikkelser, der omrin- 
gede hans Seng. 

Jo længer han stirrede og Tavsheden varede, jo 
mere voksede hans synlige Angst. Læberne blev 
blaalighvide af Skræk, og Tænderne klaprede i 
Munden paa ham, mens store Sveddraaber samlede 
sig paa hans Pande. 

Hvad vilde alle disse Mænd? Hvorfor kom 

de i denne tidlige Morgentime? Vilde de myrde ham, 
Guds udkaame og salvede Konge? Vilde de lægge 
Haand paa hans ukrænkelige Person? Hvorfor saå 
de saa mørke og truende ud, og hvorfor talte de 
ikke? 

Af og til hørtes der vilde Raab og en underlig 
Knurren og Brummen udefra som af en oprørt 
Menneskemængde. 

Kongen søgte at samle sig og klare sine omtaagede 
Sanser; men Tankerne fløj fra ham som forvildede 
Faar, og aldeles stiv og rædselsslagen blev han sid- 
dende og holdt krampagtigt fat paa Silketæppet om 
sig, som frygtede han for, at nogen vilde begynde 
med at rive det af ham. 

Endelig traadte Baron Schimmelmann helt hen til 
ham, og med et Hvin foer Hs. Majestæt under Tæp- 
pet med Haanden for Ansigtet, som om han ven- 
tede, at det dræbende Slag vilde komme. Men Baro- 
nen bad ham berolige sig og høre, hvad han havde 
at sige. 

Roligt og klart forlangte han, at Hs. Majestæt 
skulde forvise Anne Kathrine Beuthack fra Riget 
paa Hoffets og Folkets Opfordring. 

Kongen lyttede til, først ængstelig og sky, senere 
mere og mere dristig, indtil han endelig med ly- 
nende Øjne, ligesaa flammende rød af Vrede, som 
han før havde været hvid af Skræk, tordnede Baronen 
et Nej og tusindfold Nej! i Møde. 

Nu, da han saå, at det ikke var hans Person, 
det galdt, men Anne Kathrine, den højtelskede, fik 
han alt sit Mod tilbage og svor højt og helligt paa, 
at han aldrig vilde tillade nogen at krumme et Haar 
paa hendes Hoved, end sige forvise hende Land og 
Rige! 

For ham maatte de sende det hele Hof med 
Hendes Majestæt i Spidsen af Sted, beholdt han kun 
hende! De skulde høre det en Gang for alle. Han 
elskede hende, beundrede hende og vilde altid have 
hende om sig, nu som i Fremtiden, og ingen skulde 
vove at sætte sig op imod hans udtrykkelige Be- 
faling. 

Baron Schimmelmann lod ham rase og tordne, indtil 
han et Øjeblik mistede Vejret af Ophidselse og der 
uvilkaarlig opstod en Pavse, da lod han paa et Vink 
et Par af Kavalererne aabne Døren til den Gang, der 
løb udenfor og vendte ud til Slotspladsen. 

En Larm som af tusinde Stemmer, Hujen og 
Piben trængte ind fra Demonstranterne udenfor og 
fik Kongen til i Lynets Fart at fare sammen under 
Dynen. 

— Det er Folkets Røst, Deres Majestæt hører — 
sagde Baronen, trak et stort pergamentlignende 
Papir frem af sin Lomme og lagde det paa Senge- 
tæppet foran Kongen. — Folket kræver med høj 
Røst, hvad vi alle forlanger; vi er kommen for at 
bede Deres Majestæt betænke den farlige Situation 
og give Deres Minde til den eneste Udvej, der er 
mulig. Der har længe været stærk og flammende 
Indignation mod Anne Kathrine Beuthacks Opførsel, 
baade blandt hendes egne Samfundsfæller og i de 
højere Klasser, men efter de sidste Dages Begiven- 
heder og hendes fuldstændig frække og aabenlyse 
Tilsidesættelse af alle Hensyn til Hds. Majestæt Dron- 
ningen er Folket kommet i et saadant Raseri, at 
det forlanger, at hun skal føres ud af Landet, 
eller det er ikke til at styre og vil tage Hævn 
selv, ved at kaste sig over Deres Majestæts dyrebare 
Person. — 

Kongen skreg højt og stønnede under Baronens 
lille Tale. 

Han besvor dem ikke at forlade ham og søge 
at dæmpe Folkeoprøret; men han vægrede sig be- 
stemt ved at lade Anne Kathrine rejse. 

Det var som at rive Hjærtet ud af Livet paa 
ham, som at skære et levende Lem af ham, det 
bedste, det kæreste, han ejede! Det var et umenne- 
skeligt, grusomt Forlangende at fordre, at han selv 
skulde underskrive Dommen over hende, der var mere 
end Livet for ham! 

Raseriet overvældede ham til en Grad, saa at 
han hverken kunde tale eller tænke; grønlighvid 
Fraade stod om hans Mund, mens Ansigtet fortrak sig 
og Brystet gik som i Krampe. 

Han stred og strittede imod med Hænder og 
Fødder, tog det uforskammede Dokument, som de 
havde været frække nok til at lægge foran ham paa 
hans Seng, kylede det hen i den anden Ende af 
Værelset og sank tilsidst svedvaad og udmattet til- 
bage paa Hovedpuden. 

Baron Schimmelmann indsaa, at skulde han vinde 
Slaget, maatte der endnu kraftigere Midler til, og 
atter gjorde han et Tegn, atter lukkedes Døre og 
Vinduer op, og en endnu voldsommere Larm- og 
Skraalen lød ud i den stille Morgen, mens drønende 
Slag paa Porten og Lyden af et Par Vinduer, der 
faldt klirrende til Jorden, gav den hele Scene et 
uhyggeligt, oprørsagtigt Præg. 

I det rolige Slot og den tidlige Morgenstilhed 
hørtes Tumulten mange Gange stærkere, end den 
virkelig var, og Kongen, der ikke havde Mod til at 
rejse sig fra sin Seng og selv overskue Pladsen og 
Folkemængdens Størrelse, troede, at hele Kjøbenhavn 

var i Oprør og med een Stemme forlangte at komme 
ind i hans Gemakker og tage hans Liv. Det ræd- 
somme Bulder paa Porten lød i hans ophidsede Fan- 
tasi som Dommedagsdrøn og gav den sidste Rest af 
hans omtaagede Forstand Stødet. 

Med skælvende Læber, rystende som et Espeløv 
og med Sveddraaber trillende ned over Ansigtet for- 
langte han med næsten uhørlig Stemme Pen og Blæk. 

Villige Hænder rakte velskaame Fjerpenne hen 
mod den rystende Majestæt, og halvt ulæseligt krad- 
sede han sit Christian VII rex Daniæ et Nor\^egiæ 
under den Forvisningsordre, der for evigt skulde 
skille ham fra hans eneste virkelige Kærlighed. 

Aldrig saa snart havde Kongen underskrevet, før 
Baron Schimmelmann fik Tumultuanterne bragt no- 
genlunde til Ro og spredte ad., Vægterne, der var 
holdt i Beredskab for at komme til Hjælp, om Tu- 
multen skulde antage for store Dimensioner, hjalp 
med gemytlige Ord og et lille ufarligt Stød med Mor- 
genstjærnen nu og da, til at splitte Hoben. 

Fra Slottet kørte lidt efter en lukket Karosse 
hen til Huset paa Vandkunsten. Baronen dundrede 
paa Døren, løb op ad Trappen sammen med et Par 
haandfaste Lakajer og traadte lige saa brusque ind 
til den intetanende, kvindelige Hovedperson i det 
korte Drama, som han før havde gjort det hos den 
mandlige. 

Anne Kathrine vaagnede ligesom han halvt fortum- 
let, halvt forfærdet og tog med rystende Haand 
mod det Dokument, som Baronen med et bydende: 
Læs! rakte hende. ^ 

Hvad var dog dette? Hvad vilde denne strænge 
Mand, og hvad var det for et Papir? 

Baronen havde slaaet Fyr, og ved et flakkende 
Spædelys læste hun den kortaffattede Udvisnings- og 
Arrestordre til hende selv med Befaling til øjeblikke- 
lig at forlade Landet. 

Det flimrede for hendes Øjne under Læsningen 
og Bogstaverne dansede som lange sorte Streger for 
hende, indtil hun kom til den næsten ulæselige 
Underskrift; paa den blev hun en Tid lang ved at 
stirre. 

Hun forstod pludselig, hvordan det hele var 
gaaet til, og hvordan de netop havde benyttet sig 
•af den Svaghed hos Kongen, som hun selv havde 
frygtet mest. De maatte have brugt Vold og Trus- 
ler for at faa Kong Christian til at skrive under paa 
dette Dokument-, godvillig havde han aldrig svigtet 
hende, som han for faa Timer siden havde forladt, 
lykkelig og beruset af Forelskelse^ men han havde 
ikke haft Mod til at holde Stand, hans Fejghed tog 
Overhaanden, og Angsten for legemlig Vold gjorde 
ham afsindig. Saa ofrede han hende! 

Hun bed Tænderne sammen i Raseri og For- 
tvivlelse. Derfor skulde hun sendes af Landet som 
en stemplet Forbryderske, fordi hun var vokset dem 
for stor. Atter skulde hun rives ud af det eneste 
Slags Liv, der var værd at leve, for at gaa Uvisheden, 
maaske livsvarigt Fængsel i Møde! Hvorfor var 
Skæbnen hende saa grum? Hvorfor skulde hendes 
Liv altid svinge mellem de voldsomste Yderligheder, 
fra de mest rafinerede Nydelser til de usleste og 
elendigste Forhold? 

Var hun da saa meget mere at laste og frygte, 
end alle de mange Kvinder omkring i den hele By, 
fra de højtstaaende Damer med deres paaklistrede 
Dyd til Skøgerne i de usle Huse, som havde øst 

Skam over hende og forfulgt hende med deres Had, 
da Skæbnen tvang hende til at søge ned iblandt 
dem. Var hun den farligste af alle, siden Danmarks 
Sønner og Døtre forlangte hendes Bortfjærnelse, siden 
Danmarks enevældige Konge maatte overlistes for 
at tvinges til at sætte sin rystende, næsten ulæse- 
lige Underskrift under Udvisningsdommen. Højt 
havde hendes Ærgærrighed stræbt, og vidt havde 
hun allerede bragt det, siden hun betragtedes som 
farlig for Landets Fred. 

En Følelse af Triumf foer et Øjeblik igennem 
hende ved at tænke paa det store Maskineri, der 
havde maattet til for at sikre hendes Fald. Blev 
hun end aldrig andet end en Støvlet-Kathrine, saa 
havde hun opnaaet at sætte Sindene i Oprør og 
gøre sig hadet, frygtet og elsket som ingen anden, 
hadet af Folket, der misundte hende, frygtet af Hof- 
fet, der skælvede for hendes Magt, og elsket af Kong 
Christian den Syvende, der i hele sit enogtyveaarige 
Liv aldrig havde kunnet bringe sine Følelser til at 
holde ud over Erobringsøjeblikket. 

Hende elskede han, ikke alene med Sanserne, 
men med Hj ærtet, og hun følte, hvad han maatte 
lide ved nu at skulle give Afkald paa hende! 

Nu triumferede de, de gamle, haarde »Parykker«, 
der havde kuet hans Sjæl og forskrækket hans Sind 
med deres Jærnhænder! 

Hun kastede Dokumentet fra sig, knyttede Hæn- 
derne og saå op i Baron Schiramelmanns barske An- 
sigt. 

Han stod der som en Repræsentant for Hoffet 
og Folket, isnende og foragtelig i sin dydige Harme 
mod hende, der havde vovet at stile saa højt. 

Uden om ham kunde hun ikke komme. Slaget 

var tabt, og Kongen havde hun mistet. Den høje 
Stilling, der var hende lovet, de Adelsrettigheder, der 
havde vinket hende fra Barndommens Dage, alt, alt 
var tabt. Lige umiddelbart før hendes dristigste 
Forventninger skulde gaa i Opfyldelse. 

Det nyttede ikke at stampe imod, Overmagten 
var for stor. 

Og med skælvende Hænder, dirrende af under- 
trykt Vrede, men uden et Ord stod hun op og be- 
gyndte at klæde sig paa. 

Baronen fulgte hendes indre Kamp og anstillede 
uvilkaarlig Sammenligning mellem hendes modige og 
trodsige Opførsel og den pinlige Angst, han . netop 
havde været Vidne til hos hendes kongelige Elsker, 
og det stod ham klart, hvordan hun havde kunnet 
faa en saa stor Indflydelse over ham. 

Han forstod, at de runde, hvide Former^ han her 
saå for sig for første Gang i al deres blændende 
Yppighed, maatte virke berusende og opildnende paa 
sløvede, overraffinerede Sanser, ligesom den overra- 
skende stolte Holdning for en Kvinde i hendes Stil- 
ling maatte virke betagende paa en fejg, magtlysten 
Sjæl, og han takkede Skæbnen for at have handlet 
i Tide, før hun var vokset dem ajle over Hovedet. 

Det var under dyb Tavshed, men med bydende, 
paaskyridende Gestus, at Baronen næsten jog Anne 
Kathrine ud af det Hus, der i de faa sidste Maane- 
der var blevet saa uhyggelig berømt, og ned i den 
lukkede Karosse, der holdt udenfor. 

Vogndøren smækkedes i, de to haandfaste La- 
kajer, der havde staaet som urørlige Skildvagter uden- 
for hendes Dør, mens Baronen var derinde, sprang 
op i Sædet bagved, Kusken slog Knald, de væ- 
lige Heste, der længe utaalmodigt havde tygget i 

252 

Digitized by LjOOQ IC 



STØVLET-KATHRINE 



Bidslerne, skrabet med Forbenene og danset i den 
friske, kolde Morgenluft, trak til, og i flyvende Fart 
gik det ud gennem Gaderne, ud af Vesterport, ud 
af Hovedstaden og ud af Danmarks Saga. 

I susende Galop, som jaget af Furier, foer Ka- 
rossen med Støvlet-Kathrine videre gennem Sjælland 
for at naa Korsør. Der sendtes hun om Bord i Smak- 
ken, som laa rede til at føre hende til Hamborg. 

Baron Schimmelmann stod et Øjeblik og stirrede 
efter Vognen. 

Støvlet-Kathrines Holdning og Opførsel under 
den lille Katastrofe havde trods alt imponeret ham. 

Han havde været belavet paa Skrig, Hysteri, 
Bønner og Taarer, men hun havde ikke ytret et Ord. 
Han havde belavet sig paa at maatte bruge Magt 
for at faa hende bort fra det forholdvis luksuøse 
Hjem og de mange kostbare Ejendele, som Landets 
højeste Herre havde ødslet paa hende; derfor 
havde han medbragt de to store Karle, der var 
rede til paa hans mindste Vink at falde over hende 
og bære hende ned i Vognen som et Spædebarn. 
Men hun havde ikke saa meget som kastet et Blik 
rundt om i sine Stuer og havde ikke ænset den gamle 
Piges Jamren og Klage over de efterladte Genstande. 
Tilsyneladende uberørt af noget, iskold og fattet, 
pakkede hun nogle faa nødvendige Klædningsstykker 
sammen og gik uden et Smykke, fattig, som det 
passede sig en Fange, sin uvisse Skæbne i Møde 
med hævet Hoved og et Udtryk af ubeskrivelig Bit- 
terhed og magtesløs Vrede i sine mørke, brændende 
Øjne. 

— Skade at store Sjæle saa godt som aldrig 
harmonerer med den Plads, Skæbnen anviser dem i 

Livet! — tænkte han med et let Suk. — Hvem véd, 
hvad blidere Kaar kunde have bragt ud af hende. 
Noget Hverdagsmenneske er hun allenfals ikke I — Og 
med et Skuldertræk over det, der ikke kunde ændres, 
vendte han tilbage til Christiansborg Slot for at 
melde de ophidsede Gemytter, at Faren var ovre for 
denne Gang. 



Efter at Underskriften var bleven Hs. Majestæt 
fratvungen, laa han en Stund stiv og stille, saa rejste 
han sig pludselig helt op i sin Seng og strakte Ar- 
mene i Vejret. 

— Anne Kathrine! — raabte han med vild 
Fortvivlelse. — Bring mig Anne Kathrine! Kald 
Baron Schimmelmann tilbage. Giv os Dokumentet, 
det forbandede Dokument, at vi kan rive Udvisnings- 
ordren i tusinde Stykker ! Her er brugt List og Vold 
mod os! Vi taaler det ikke, vi kvæles! Zaire, ma 
bien aimée, oh! — 

De forfærdede Pager og Lakajer vidste ikke, 
hvad de skulde gribe til, Livlægen blev hentet, og 
Hs. Majestæt gik fra det ene Kratnpetilfælde til det 
andet. 

Det tog voldsommere og voldsommere fat Dagen 
over, og Ministrene tænkte med Gru paa Lægens 
mulige Forlangende at sende Ilbud efter den bort- 
dragende for at forhindre et Sygdomsanfald. Men 
Lægerne forlangte intet, og den kongelige Patient 
rasede sig selv til en dødlignende Ro. 

I Dronningens Fløj blev, som rimeligt var, Be- 
retningen om Støvlet- Kathrines Udvisning modtaget 
med stor Iver og Glæde. At den intrigante Rival- 

inde nu var borte og ikke længer skulde forpeste 
Luften for dem, var en Lettelse for alle dem, der 
enten stod Hs. Majestæts Person nær eller havde 
noget at haabe hos ham. 

— Dieu soit loué, det Fruentimmer er nu uden- 
for Byens Grænser! — sagde Fru v. Plessen trium- 
ferende til Dronningen. — Vi har nu Lov til igen 
at trække Vejret og haabe paa bedre Tider. — 

Men Dronningen svarede intet. Efterhaanden som 
Forholdet mellem hende og hendes Gemal havde 
tilspidset sig, som det nu havde, og hendes smaa 
Forsøg paa at vinde ham tilbage var slaaet saa to- 
talt til Jorden, var hver Gnist af Kærlighed eller 
Agtelse for ham døet ud. Hvad havde hun at 
vente? Var det ikke den ene, blev det sagtens en 
anden, og for hende kunde det være det samme. 
Hendes Barns Fader var hende ligegyldig som det 
Sand, hun traadte paa. 

Han havde aldrig forsøgt at komme hende for- 
staaende i Møde, kun gjort alt for at insultere og 
nedværdige hende i sine Venners og Hoffolks Øjne. 

Det var derfor uden den fjærneste Ængstelse 
eller Medlidenhed, at hun hørte om Kongens Sygdom 
og stærke Sindslidelse efter Støvlet-Kathrines Afrejse, 
og hun vægrede sig paa det bestemteste ved at se 
ham og tale med ham i den første Tid. 

Hvad skulde hun sige? Hvad havde de to over- 
hovedet at sige til hinanden? De havde jo intet til- 
fælles. 

Kongen ytrede heller ingen Lyst til at se Dron- 
ningen og hendes Damer, saa længe Fortvivlelsen over 
den landsforviste elskede var saa overvældende »og 
pinte ham, som den gjorde. 

Længslen efter hende kunde komme over ham 

som en Mare, naar han træt og sløv gik omkring 
i sine Gemakker, rastløs som en Løve i Bur, og hans 
Øje pludselig faldt paa noget, der mindede om 
hende. Den rev og sled i ham, til han foer op i 
Raseri og skreg af Smærte. 

Den gamle Lyst til at flaa og rive i Stykker, 
der var faret i ham som Dreng efter en altfor haard 
Medfart, kom igen med mangedobbelt Kraft nu, da 
han som den enevældige Konge var bleven voldelig 
tvungen til at rive sit eget Hjærte ud af Livet ved 
at sende den elskede ud af Landet. Og han foer 
hen og knuste de store Spejle, rev og flaaede i alt, 
der faldt i hans Hænder, og kylede Stumperne ud 
af de aabne Altandøre, indtil Hoffets Herrer og La- 
kajerne kom styrtende til fra alle Kanter, blege og 
rystende ved at se Hs. Majestæts Raseri. 

Ved at se deres rædselsslagne Ansigter kunde 
Kongen pludselig vinde sin Sindsligevægt tilbage, og 
med en bidende Sarkasme kunde han afbøde hvert 
Spørgsmaal og dermed dække over den Forvirring, 
der mere og mere dukkede op og formørkede hans 
Forstand. 

Kort efter at den lille Hofrevolution med den 
ublodige Karakter havde fundet Sted, fulgte den glæ- 
delige Begivenhed, der satte Folket i Henrykkelse 
og gjorde Danmark en vordende Konge rigere; 
Dronningen nedkom sidst i Januar med en Søn. 

Statsmændene, der havde fulgt hver af Kongens 
Bevægelser med iagttagende Øjne og spændte Miner, 
gned sig i Hænderne og haabede, at alt nu maatte 
vende sig til det bedste. Men Begivenheden syntes 
ikke at have haft nogen Indflydelse paa Hs. Majestæt. 

Den unge Fader var tilsyneladende det Menneske, 

der i den hele By var den ligegyldigste overfor den 
lille, nyfødte Kronprins. 

Han saå med kolde, sløve Øjne paa Moder og 
Barn og trak sig, saa hurtigt Velanstændigheden til- 
lod, tilbage til sine egne Gemakker. Der kunde han 
i alt Fald være, som han vilde, der kunde han give 
sit Raseri Luft, naar det var ved at kvæle ham, og 
der kunde han synke hen i den Sløvhedstilstand, der 
mer og mer tog Overhaand hos ham. 

Timevis kunde han sidde og stirre omkring sig 
paa de velkendte Omgivelser uden dog at synes at 
kende dem. 

Det var dem, og det var ikke dem. Noget mang- 
lede, og Glansen var borte. Hvor var den bleven af? 
Hvem havde stjaalet Solskinnet fra hans Liv? 

Forgæves anstrængte han sig for at samle de uro- 
lige, umedgørlige Tanker, men de fløj fra^ham, og 
med Haanden strøg han sig ustandselig over Panden, 
mens han saå hjælpeløst ud i det tomme Rum og 
uafladelig mumlede: 

— Es rappelt bei mir! Ich bin con fus I Es ist 
gansz tibergeschnupft. 

Ugerne gik, men Hs. Majestæts Sind lysnede 
-ikke. Ganske vist syntes det, som om de voldsomme 
Udbrud tog af i Styrke, men Sørgmodigheden forlod 
ham ikke. 

Han viste sig nu som før til Fods, til Hest, ved 

Fester og i Raadet, men det var ikke som et le- 

" vende Menneske med Interesser og Følelser, men 

som en Automat, der foretog de samme Bevægelser, 

gik, talte og handlede som efter foreskrevne Regler. 

Vennerne gjorde alt for at muntre og adsprede 
deres tungsindige Herre, men han hørte knap paa 

dem ; blev de ham for paagaaende og støjende, kunde 
han pludselig fare op, med lynende Øjne indtage 
den Stilling, han som Orosmane havde indstuderet, 
og med samme Tonefald og samme Haandbe vægelse 
udbryde : 

— Laisse moi seul te dis-je å ma fureur extréme. 
Je ha'is le monde entier, je m'abhorre moi-méme ! — 

Og som Helten i den eneste Rolle, han havde 
spillet og identificeret sig med, gik han ind til sig 
selv med smaa elastiske Teatertrin og lod de uhel« 
dige Hofmænd forbløffede tilbage. 

Hvad Glæder kunde Livet byde ham nu, naar 
han var ene om at nyde dem? 

Hvad var for ham de smukke unge Damer, 
der omgav ham ? De kedede ham til Døde med 
deres tomme Talemaader og poserede Unatur i Sam- 
menligning med Anne Kathrine. 

Alt mindede om hende, og alt iarte tflbage til 
hende. Musik og Sang rørte hver Mindestræng dob- 
belt i hans Indre, Teatret var tomt og trivielt, naar 
ikke hun sad paa sin vanlige Plads og han i hendes 
livlige Øjne kunde læse den samme Forstaaelse og 
Opfattelse, som han selv havde. Og hvad kunde 
de mange Festligheder og Baller, Byen gjorde i sin 
Glæde over Hendes Majestæts Nedkomst, more ham ? 

Han dansede jo udelukkende med sine egne og 
Anne Kathrines mest udprægede Fjender. Glemte 
han det et Øjeblik for den besnærende Musik, de 
hvide Arme og Halse og den lysende Pragtudfoldelse 
om ham, behøvede han kun et Sekund at se op i 
sin Dames Ansigt og blive hendes nedslagne Øjne 
og blussende Kinder var, og alt det gamle Had og 
Drillesyg en vaagnede paany. Med det lille velkendte 

Og frygtede Glimt i Øjnene vendte han sig helt om 
mod den skønne og overøste hende med saadanne 
Komplimenter, at hun ikke vidste, om hun skulde 
le eller græde, og ved sin øjensynlige Forvirring 
bragte hun Hs. Majestæt i nogenlunde Ligevægt igen. 

Een Tanke dukkede imidlertid mere og mere frem 
i hans forvirrede Hjæme og fik Overtaget over 
alle andre. Han vilde have Hævn over den lidte 
Tort, Hævn for Anrie Kathrine, der selv havde 
været som en Hævnens Genius. 

Og hvem kunde han bedre lade sin Harme gaa ud 
over end over Hovedmanden for Intrigerne paa Dron- 
ningens Parti, Oversladdertasken, Dronningens uad- 
skillelige, Fru von Plessen! 

Ved at sende hende bort ligesaa brusque og 
ligesaa uforberedt, som Anne Kathrine var bleven, 
vilde Hoffet med Hds. Majestæt i Spidsen kunne for- 
staa og føle, at Danmarks Konge ikke var en blot 
og bar Straamand, men en Monark, hvis retfærdige 
Vrede kunde mærkes! 

Luften trængte til Fornyelse i Dronningens Ge- 
makker; det pruderie, der var indført af Overhofme- 
sterinden, maatte fejes bort og give Plads for en friere 
og lettere Tone, skulde man kunne holde det ud. 
Tiden til et changement var nu inde. 

Hds. Majestæt var forlængst oppe igen efter sin 
Barselseng, og Livlægen havde nylig afgivet sin Rap- 
port om hendes fuldstændige Restitution. Ingen 
Hensyn behøvede længer at hindre ham i at øve 
Gengæld og straffe. 

Da Planen først var lagt, var det, som om Kongen 
levede mere op, og for en Tid forstod han at for- 
stille sig saadan, at ingen mærkede, at han pønsede 
paa at sende sin Lynstraale ned over Fru von Ples- 

sens hvidpudrede Hoved, for derved at ramme sin 
Gemalinde paa hendes ømmeste Punkt. 

Fru V. Plessen havde, som rimeligt var, længe 
frygtet for det Damoklessværd, der truende hang 
over hendes Hoved, og som hun vidste, sent eller 
tidlig vilde falde ned og skære det Baand over, der 
knyttede hende til den unge, barnlige Dronning, 
hvis Lykke hun, ganske vist uden at ville det, havde 
forspildt, men hvis varme Hjærte hun alligevel havde 
forstaaet at vinde. Men i den sidste Tid, hvo» Hs. 
Majestæt syntes saa rolig og næsten oprømt, naar 
han viste sig inde hos Damerne, var et lille Haab 
spiret op hos hende igen. 

Maaske Kongen var gaaet i sig selv og for- 
trød sin slette Opførsel mod Hds. Majestæt, nu 
da han havde Tid at tænke over den og ikke 
længer havde den farlige P'orførerske ved Siden af 
sig til at vække hans slette Lidenskaber. Maaske 
der nu vilde følge en roligere Tid for dem alle, 
hvor Hoffet kunde trække Vejret frit igen. 

Hvor kunde det ogsaa tænkes, at han netop nu 
vilde bedrøve Hendes Majestæt, lige som hun havde 
skænket ham en Søn? 

Hun havde sandelig lidt nok ved alle de Ek- 
sesser, der var gaaet for sig i det halvandet Aar, 
hun havde været hans Gemalinde, men hvor »mo- 
derne« en Ægtemand han end var, var det endnu 
aldrig hørt, at nogen gengældte sin Hustrus Gave 
med at berøve hende den bedste og eneste Veninde^ 
hun havde i sit nye Fædreland. 

Derfor kom Afskedigelsen som et Lyn fra en 
rolig Himmel over Overhofmesterinden en Aften, 
efter at hun havde set Hds. Majestæt til Sengs. 

— Oh, mon dieu 1 hvor kan et Menneske være 

saa slet! — sukkede hun fortvivlet og vred sine 
Hænder. — Hvad vilde Hds. Majestæt dog sige, 
naar hun i Morgen vaagnede og hørte, at hendes 
kære Fru v. Plessen var borte! 

At hun maatte rejse, før Dronningen vaagnede, 
stod hende straks klart. — At se Hds. Majestæts Taa- 
rer og høre hendes Klage og Fortvivlelse vilde kun 
virke altfor oprivende, for ikke at tale om at Hds. 
Majestæt selv endnu ikke burde udsættes for en 
Afskeds Smærte. 

Taarerne løb og løb ustandselig ned ad Overhof- 
mesterindens Kinder, mens hun ved sine Jomfruers 
Hjælp pakkede sammen, hvad hun behøvede af nød- 
vendige Ting; og Natten gik, uden at den oprevne 
Dame fik Blund i sine Øjne. 

Hun tænkte paa den stakkels unge Dronning, 
der nu ganske vilde blive overladt til sig selv, alene 
uden Støtte af nogen Slags. Alene med sin uer- 
farne Ungdom, sit varme Temperament og sin stærke 
Trang til Hengivenhed, som den lille Kronprins i 
Vuggen endnu i nogle Aar ikke vilde være i Stand 
til at forstaa og gengælde. 

Dieu, mon dieu! Hvad skulde det føre til! 

Og talte Rygtet sandt, som længe havde haft travlt 
med at udpege en Efterfølgerske, vilde Hs. Majestæt 
udnævne Gehejmeraadinde von der Lyhe til Overhof- 
mesterinde. 

At tænke sig hende ! En Søster til Hds. Majestæts 
argeste Fjende^ Grev Konrad Holck, med de facileste 
Begreber og Ideer om Moral og Etikette, ganske vist 
selv uden Plet og Lyde, men som Gud og Hver- 
mand vidste, helt blottet for strænge Principper. Fru 
V. Plessen gøs ved Tanken. Følgerne kunde blive 
skæbnesvangre og uberegnelige! 

Endnu før Slottet var vækket op af sin Natte- 
stilhed, før Hds. Majestæt havde aabnet Øjnene, 
stod Overhofmesterinden rejseklædt og færdig til at 
forlade det kære Christiansborg for bestandig, jaget 
bort i Unaade som et ubrugeligt Tyende, udvist som 
— en Støvlet-Kathrine I 

Pludselig forstod hun, hvorfor Udvisningen og 
Afskeden var kommen. Den var et Udslag af Hævn. 
Ganske i Overensstemmelse med den Maade, Hs. 
Majestæt altid handlede overfor farlige Modspillere 1 
Dette var hans Revanche! 

Spillet var ude, og den dygtige Skakspillerske 
var gjort mat for stedse ved Hs. Majestæts egen 
Haand. 

Endnu et langt Øjekast sendte hun til de tildæk- 
kede Vinduer i Hds. Majestæts Sovegemak, og med 
Haanden presset mod Hjærtet, med sammenknebne 
Læber for at bekæmpe Graaden, der truede med at 
bryde løs, satte hun sig ind i den lukkede Karosse, 
der hurtig fjæmede hende fra den lille Verden, der- 
inde bag Slottets graa Mure. 

Caroline Mathilde blev ude af sig selv, da hun 
vaagnede og hørte, at hendes dyrebare Fru v. Pies- 
sen var falden i Unaade og afskediget, uden at man 
med et Ord havde forberedt hende. 

Hun stod op, lod sig i Hast klæde paa og 
sendte et Ilbud til Kongens Gemakker for at anmode 
Hs. Majestæt om straks paa Stedet at komme til 
hende; men Budet kom tilbage med den Melding, 
at Hs. Majestæt allerede Dagen i Forvejen var taget 
ud til Frederiksborg Slot, fordi han trængte til For- 
andring af Luft. 

Kong Christian havde set sin Gemalinde et Par 

Gange i stærkt Sindsoprør, og han havde hverken 
Lyst eller Mod til igen at staa Ansigt til Ansigt med 
hende nu. Hendes hæftige, iltre, ungdommelige Sind 
brusede over og brød alle Etikettens Grænser, naar 
Bægeret blev for fuldt, og han vidste med sig selv, 
hvorledes hendes Sindstilstand maatte være efter dette 
Slag. Han sagde ved sig selv, at hun vilde rase 
som en tirret Løvinde og sætte hele Slottet i Be- 
vægelse for at faa Afskedsbrevet annulleret og en 
Tilbagekaldelse i Stand, og han kendte sin Svaghed 
overfor et altfor glødende Raseri. 

Derfor flygtede han. 

Hun skulde ikke faa sin Vilje og beholde sin 
dyrebare Veninde om sig, saa lidt som han havde 
kunnet beholde Anne Kathrine. Hun skulde lære 
lidt af de Kvaler at kende, som nu var ved at for- 
tære ham og gjorde Livet tomt og uudholdeligt for ham. 

Det var en Straf, han paalagde den ene og den 
anden af dem for deres hovmodige, uforstaaende Op- 
førsel, og en Hævn, Hævn for de skændige Intriger, 
som han og hans elskede havde været Ofre for! 

Dronningen stod et Øjeblik som lamslaaet, da 
Budet kom tilbage med den Besked, at Kongen var 
taget bort. 

Hvor var det muligt, at nogen Mand kunde være 
saa fejg og grusom! 

1 sin Raadvildhed og P'ortvivlelse sendte hun 
Bud til Ministrene, der dog altid havde vist sig som 
hendes Venner. Var der intet Middel til at faa den 
vanvittige Bestemmelse forandret og faa Overhof- 
mesterinden tilbagekaldt? 

De gamle Herrer kom ilende blege og ophidsede, 
men uden at kunne udrette noget. Grev Bernstorff 
traadte ind til hende og forsøgte at berolige hende; 

men Caroline Mathilde afbrød ham hæftigt og stam- 
pede med Foden af Utaalmodighed. 

— Er der ingen Udveje? — spurgte hun, mens 
Taarerne løb ned ad hendes Kinder, uden at hun 
syntes at mærke det. — Svar os, Grev Bernstorff? 
kan hun endnu ikke kaldes tilbage? — 

Men Greven rystede kun paa Hovedet og læste 
som Svar et Brev op fra Hs. Majestæt, hvori han 
med mange Omsvøb og smukke Talemaader lod sin 
Gemalinde vide, at han, »som en nødvendig Pligt 
for at sikre deres søde og nøje Forening, der alene 
kunde gøre dem begge lykkelige«, havde maattet 
eloignere Fru v. Plessen ! 

At Hs. Majestæts Beslutning ikke var til at rokke, 
viste sig bedst i, at han før sin Afrejse til Frederiks- 
borg havde ladet udgaa Ordre til Livgardens Offi- 
cerer at bruge Magt, om ikke den værdige og mo- 
dige Dame frivillig vilde forlade Pladsen for sine In- 
triger. Overfor en saa kategorisk Befaling stod en- 
hver Undersaat magtesløs, og de gamle Herrer bøjede 
Hovederne og trak sig stiltiende og ærbødige tilbage. 
Ord var ikke paa deres Plads overfor en saa over- 
vældende Sorg, som denne sidste Krænkelse voldte 
Hds. Majestæt. 

Men indbyrdes sukkede de og beklagede hende 
højlydt. 

— Gud se i Naade til hende og alle os kort- 
synede Væsner! — sagde Grev Bernstorff sukkende. 
— Hvem havde kunnet forudse, at Forholdet mellem 
de to høje Ægtefæller skulde udvikle sig til, hvad 
det nu er? — 

— C'est abominable, ce congé lå! — ud- 
brod Grev Moltke med Varme. — Hvor kan man 

handle saadan mod sin unge Gemalinde og en vær- 
dig Dame som Madame von Plessen! -^ 

— Madame von Plessen er ikke Maalet, men Mid- 
let — sagde Grev Thott og rystede sit lærde, gamle 
Hoved. — I Overhofmesterinden har Hs. Majestæt 
søgt en Hævn for den fængslede Støvlet- Kathrine. — 

— Selv efter den farlige Slanges eloignement 
mærkes hendes Gift — brusede Grev Moltke op. — 
Er den blot ikke trængt helt ind til Majestætens 
Hj ærterødder! — 

Grev Bernstorff saå op med et hurtigt Blik: 

— Tiden helbreder alt — sagde han — , og 
dieu soit loué, Luften er god her i Danmark! — 

Kammerjunker Enevold Brandt var kommen til 
og hørte de sidste Ord. 

— Et tout est pour le mieux dans le meilleur 
des mondes! — sagde han smilende. — Leve Pan- 
glossianismen ! — 

Lidt efter spredtes Herrerne, og det daglige Liv 
paa Slottet gik sin Gang. 

1 Aaret 1769 blev Anne Kathrine Beuthack løsladt af 
Fængslet i Hamborg af Struensee. Ved kgl. Ordre af 20. Juli 
1770 blev der tillagt hende en Pension af 5CX) Rdlr. for Livs- 
tid. Den Mand, der ægtede hende, Conrad Detlef Reinhard 
Macs, Advokat ved Landretten i Øvelgønne, fik 18. Decbr. 
1773 tillige en Pension af 200 Rigsdaler aarlig for det Til- 
fælde, at han skulde overleve sin Kone. Maes blev senere 
Told- og Konsumtionsinspektør i Nysted paa Laaland. 

Ægtefællerne førte det forargeligste Liv og anklagede 
hinanden hos Kongen og Kollegierne. Anne Kathrine løb 
omsider fra Manden og ægtede en Borger i Neustadt, Hans 
Heinrich Schweder. Hun døde 25. August 1805 i Pløen. 

(L. Bobés Anmærkninger til C. D. Biehls Breve. 1901.) 

